
pak duminicii de vară se lăsa și peste Piaţa Obor. Căldura 
alunga oamenii în case și pe tarabagii îi obliga să se ascundă la umbra 
dughenelor. Pe grătarele din jurul pieţei mai sfărâiau niște mititei dubioși, 
iar la mesele murdare, din plastic, zăceau în faţa halbelor de bere câțiva 
bărbaţi care n-aveau niciun chef să-și vadă prea curând nevestele. În colțul 
dinspre piaţă al Magazinului Bucur Obor, Nelu zis Muscă mișca în fața 
a trei-patru clienți cutiuţele de chibrituri și repeta mecanic „asta are, asta 
n-are”. Plătise o grămadă de bani ca să i se permită să lucreze în Obor și 
lucrurile nu mergeau bine. De aceea mai trăgea acum la spartul târgului, 
cu toate că vadul se dusese. La câțiva metri distanţă de măsuța lui se 
învârtea o bătrână pe care o fripsese de vreo 50000 de lei. II rugase să-i dea 
banii înapoi, dar erau prea mulți de faţă ca să o facă. În general, dădea 
înapoi banii celor mai amărați decât el, nu-și făcea păcat cu ei, dar ceva 
la bătrâna asta îl enerva. Nu era pensionara tipică a momentului, care 
încercase și ca marea cu degetul. Mai trase o dată cu ochiul spre ea și 
decise că nu-i dă nimic înapoi. 

Invățase meseria de la nea Fane Surdu, dar niciodată n-o să-i meargă 
mâinile atât de repede. Plus că nea Fane știa să spună bancuri, să vorbească 
cu clienții, să-i facă din vorbe înainte de-a le lua banii. Și oamenii plecau 
de acolo mulțumiți. Până acum era să ia de două ori bătaie de Ja niște 
muncitori mari cât ușa care au și pierdut ca proștii peste juma’ de milion 
odată. 

Își strânse măsuţa, o repezi scurt pe bătrâna care mai avu o tentativă 
de a-și recupera banii și o luă spre casă. Ar fi băut o bere, dar între el și 
terasă stătea bătrâna în cauză, care mai bombănea, mai plângea, dar 
n-avea de gând să plece în altă parte. 

ganpul din spatele magazinului era umbră și, deși mirosea urât, 
se opri să-și tragă sufletul. Când se pregătea să iasă din gang văzu un 
individ îmbrăcat cu un parpalac lung, gri-albicios, care se îndrepta spre 
el. Ajuns la doi metri de el, individul își dădu deoparte cu un gest larg 
pulpana parpalacului și scoase la iveală o sabie pe care o răsuci scurt și 
o înfipse în gâtul lui Muscă. 

Mii era mai puțin de o oră până la inchiderea ediției și pe holurile 
redacției era deja liniște. O bună parte din oameni era în concediu și 
subiectele oricum lipseau. Victor lacobescu răspunse plictisit la telefonul 
mobil pe ecranul căruia nu era afișat niciun număr, alt șmecher care se 
protejează: 

— Salut Victor! 

— Să trăiţi, dom' comisar... Ce faceţi ? 

— Vezi că e unu” cu gâtul luat în spate la Bucur Obor. 

— Cine e? 

— Un figan... Nu știu mai multe. Dacă trimiți pe cineva repede îl 
mai găsești acolo. 

— E răzbunare, e reglare? 

— Ți-am zis că încă nu știu... Mai vorbim. 

Peste mai bine de o oră echipa se întoarse de pe teren cu câteva poze, 
în care cel mai vizibil element era o mare baltă de sânge, și cu o frântură 
de poveste. Mortul, poreclit Muscă, era un țigănuș de vreo 25 de ani, 
cunoscut prin Obor că lucra la alba-neagra de cinci-șase luni. Era din 
gaşca lui Bebe Sliţ și nimic mai mult. Un plutonier le spusese că probabil 
nu-și plătise niște datorii. Oricum avea peste două milioane la el și banii 
nu-i fuseseră luaţi. Fusese lichidat cu o lovitură de cuțit în gât. O singură 
lovitură. 

Victor schimbă puţin coperta, deși era la limita timpului, și înghesui 
o poză și cinci rânduri despre crima din Obor. Oricum era cea mai tare 
ştire a zilei. A doua zi, inai primi de la un martor ocular care — bineînțeles 
— soliata anonimatul o poveste legată de o bătrână căreia Muscă i-a luat 
banii la alba-neagra și care l-a blestemat să-i ia cineva gâtul. Și mai află 
că Muscă datora o groază de bani unui învârtit din lumea interlopă, 
Avakian — un armean, celebru și pentru fetiţele pe care le avea în dotare. 
Victor mai scoase o copertă cu blestemul bătrânei, publică o poză mai 
mar a locului crimei, cu balta de sânge și cu cadavrul acoperit de o pânză 

neagră și în text insinuă povestea datoriei și a unui cămătar care ar putea 
avea motiv să ui ia gâtul lui Muscă. Dădu drumul la ziar și apoi îl căută 
pe Avakian, cu care se întâlni noaptea târziu la Vox vis-ă-vis de guvern. 
Avakian nu recunoscu că Muscă avea vreo datorie la el, nici nu negă, dar 
insistă ca această pistă să nu mai fie preluată în ziar. Metodele lui de recu- 
perare a banilor se bazau pe elementul cheie al păstrării în viaţă a 
datornicului. Acesta putea fi speriat, îi puteau veni patru moldoveni solizi 
cu un Coșciug acasă, dacă nu înţelegea îi tăia cineva un deget cu foarfeca, 
dar de ce să fie omorât? Cine ar avea de câștigat din asta? 

În finalul convorbiri, Avakian plăti consumaţia și îi pasă în drum 
spre mașini un plic lui Victor. Cinci mii de dolari pentru ca nici numele, 
nici ipoteza cămătarului să nu mai apară. În drum spre casă Victor realiză 
că niciun alt cotidian important nu a dezvoltat subiectul mortului de la 
Obor și probabil că de aici și suma mai mare ca de obicei aruncată de 
Avakian. Se gândi să sune o cocotă să treacă pe la el, dar până la urmă 
renunţă. Înainte de a adormi primi un telefon de la prietenul său comisarul 
pe care-și aminti că trebuia să-l plătească. 

— Victore, devine groasă... Am mai găsit unul. 

— Unul ce... 

— Alt țigan, tot cu alba-neagra, tot cu gâtul tăiat. 

— Unde? 

— În piaţa Sudului. 

— Total lui Sliţ? 

— După toate aparențele nu... Vezi că deja s-au băgat televiziunile 
pe caz. Dacă vrei date, mișcă-te acum. 


Primul lucru pe care-l verifică Victor dimineaţa era dacă și mortul cel 
nou, Bulgaru' cum era cunoscut, avea datorii la Avakian. Nu putea să 
aibă, fiindcă era bogat, chiar foarte bogat, făcea meseria asta din plăcere, 
nu pentru bani. Bulgaru' circula în Mercedes, era băgat în contrabanda 
cu alcool, avea pile și pe la guvern, unsese destul de sus în poliție și nimeni 
nu-l deranja. Nu practica alba-neagra, ci avea propria sa rețea de jucători. 
Și uneori ieșea în piaţă să le arate ucenicilor ce înseamnă meseria. Ultima 
ieșire î] costase cam scump. 

Victor trată cazul separat, construi o poveste despre Bulgaru’, personaj 
bine plasat în lumea interlopă, dar a doua zi constată că un alt cotidian îi 
luase faţa cu un titlu bombă: „Ucigașul de țigani“. 

Doar după doi e cam mult să vorbești despre așa ceva. 

Dar spre sfârșitul săptămânii apăru și al treilea. Tot țigan, tot din 
lumea interlopă, un pește mai mic, dar pește care lucra cu fete din Moldova 
și Ucraina, găsit pe linia de centura tot cu gâtul tăiat. 

Probabil a fost surprins când făcea rondul pe la fetele aflate la treabă. 

ui prezidenţial pentru comunicare și relaţia cu presa, 
Valeriu Istrate, avea, din nou, ceea ce el obișnuia să numească o stare 
tampită. De-abia revenise din concediul petrecut într-o plicticoasă insulă 
grecească și la Palat găsise mult prea multă treabă de făcut. Încercă să 
citească sintezele de presă din cele 10 zile în care fusese plecat, dar lipsa 
de chef era suverană. Singurul lucru interesant din meseria lui erau 
recepțiile, primirile de la Palat sau delegațiile peste hotare. Șirurile de 
oficiali români politicoși, care zâmbeau dulceag Președintelui și delegației 
acestuia, oficialii străini, discuțiile neimportante de la mese, cumpărăturile 
făcute în grabă — așteptat de mașina ambasadei —, garda de onoare de 
la plecare și de la sosire, toate acestea erau premiul pentru nesfârșita 
oboseală și uriașul plictis din restul timpului. 

Nu-i suporta pe jurnaliștii români, fiindcă erau prea puţini respectuoși 
și fiindcă erau prea insinuanți și fiindcă încă de la începutul mandatului 
îl atacaseră. Deși nu-i plăcea să recunoască, știa că primise această funcție 
Și rămăsese în ea numai Și numai datorită mamei sale, o foarte apropiată 
prietenă a Președintelui. 

Tocmai când se pregătea să cam dispară de la serviciu pentru încă o 
minunată raită prin magazinele de confecții — marea lui pasiune erau 
costumele de haine —, o tânără de la biroul de presă apăru cu o nouă 
sinteză în care cap de afiș era problema unui ucigaș în serie ale cărui 
victime erau ţigani. După ce privi în diagonală raportul își spuse că 
ucigătoarea căldură de final de iulie îi atinsese și pe cei din servicii, mai 
rămânea să-i aducă sinteze cu violuri și cu pedofili. 

Într-un scurt acces de furie intenționă să facă un raport în care să se 
plângă de tratamentul la care este supus. În loc să primească materiale 
despre probleme majore, despre situația internațională, despre dede- 
subturile luptei politice din România, despre crizele globale ale zonei 
instabile a Balcanilor era chinuit cu povești lungi despre asasini. Nu mai 
scrise raportul, dar își promise că se va plânge Președintelui, deși știa că 
ultima dată se întâlnise cu acesta cu vreo cinci luni în urmă. 

Președintele pur și simplu nu-l suporta. Reacţia era atât de dură încât 
înființase încă un birou de presă, paralel, cu care putea să colaboreze. 
Acel birou de presă ii semnalase deja Președintelui atât cele trei crime, cât 
și protestul pe care Uniunea Rromilor îl dăduse publicității. 

Perceput pe plan internaţional ca un protector al minorităţilor, 
Președintele era foarte sensibil la această temă și cazul în speţă putea să 
creeeze probleme, chiar mari probleme. Ministerul de Interne asigurase 
Palatul că în maximum o săptămână asasinul va fi prins, însă nu reușise 
să menţioneze dacă exista vreun suspect sau dacă fusese identificat măcar 
mobilul crimelor. Între cei trei morţi existau doar două puncte comune: 
erau toți țigani și toți operau în afara legii. 

Oricum, Președintele urma să plece într-o vizită de cinci zile în 
republicile din Caucaz pentru a discuta din nou despre oleoductul ce ar 
trebui să treacă prin România, dar tot ajungea ba în Turcia, ba în Bulgaria. 
Până la întoarcerea sa lucrurile vor fi rezolvate. 

Dar chiar când se instala la bordul aeronavei Airbus 313, Președintele 
află că fusese găsit al patrulea cadavru. Tot țigan, tot infractor, tot cu gâtul 
tăiat și tot fără nicio altă legătură cu primii trei. 

Cele patru gâturi luate în câteva zile îl determinară pe Andrei 
Gabriel Iliescu, vicepreşedintele Fundaţiei pentru Apărarea Drepturilor 
Omului să-și întrerupă concediul, să-și lase soția și cele două fete la Neptun 
și să se intoarcă în București. 

Președintele fundației era la un stagiu de pregătire în Statele Unite 
și deja lideri ai rromilor sesizaseră câteva organizaţii internaționale ale 
protecției minorităților care începuseră să ceară lămuriri. 

Pentru Andrei Gabriel era evidentă o reglare de conturi între poliție 
Și rromi, reglare tolerată de statul român. Fiind homosexual, simţea foarte 
acut ceea ce el denumea „politica global discriminatorie față de minorități“ 
a statului. Dar aceste crime nu vor rămâne fără ecou internațional. După 
cele întâmplate în Bosnia și în Kosovo nimeni din Europa nu mai era 
dispus să accepte excesele împotriva unei minorități. 

Trimise mai multe faxuri de informare la diversele sale contacte 
internaționale, apoi plasă pe pagina de internet a fundaţiei un apel în 
șase limbi pentru oprirea genocidului împotriva minorităților din 
România. O asemenea inițiativă — la acel moment dedicată exclusiv 
problemelor homosexualilor — declanșase un adevărat scandal în Europa, 
scandal care culminase cu pichetarea de către organizațiile homosexualilor 
din Marea Britanie a magazinelor alimentare din insulă pentru a determina 
boicotarea vinului românesc. 

Deși niciodată nu a putut face publică implicarea sa în respectivul act, 
momentul respectiv era pentru el unul dintre vârfurile carierei sale. 

Constată cu neplăcere că presa — în totalitate — căuta partea 
spectaculoasă a problemei fără să sesizeze grava încălcare a drepturilor 
minorităților. Nicio asociație pentru protejarea drepturilor omului nu era 
citată, singurele păreri venind de la politicieni și poliţişti, complici până 
la urmă cu asasinul sau cu asasinii. Mai mult decât atât, unul dintre 
cotidiane titra cu litere roșii: „Spada care ne face dreptate!“. Indignat se 
apucă să scrie un protest la adresa ziarului, atrăgând atenţia că, la ora 
actuală, tribunalele internaționale condamnă nu numai autorii fizici ai 
crimelor impotriva umanității, dar și pe complicii morali, ori un asemenea 

titlu este un act de complicitate și un act de incitare la noi crime. Dacă 
acești oameni sunt vinovaţi de ceva este că sunt minoritari într-o țară care 
nu-i vrea și care, iată, s-a hotărât să-i extermine în aplauzele majorității. 
Celelalte minorități nu ar trebui să stea impasibile fiindcă — sub privirea 
complice a autorităților — le va veni și lor rândul. 

Trimise furios faxul la ziarul respectiv, apoi îl trimise și la toate 
celelalte publicații și la televiziuni. 

tre timp se certă zdravăn și cu secretara Președintelui fundaţiei 

care nu era deloc de acord cu textele trimise și mai ales cu ideea că acestea 
fuseseră trimise fără aprobarea șefului ei direct. Dar în America era trei 
dimineața și șeful avea mobilul închis. 

Eiaa ministrului de interne avea două motive precise. Primul, și cel 
mai important, era rechemarea sa din concediu, rechemare decisă de 
Președinte chiar de la bordul avionului care-l ducea în Azerbaidjan. Al 
doilea erau articolele din presă care abundau cu informaţii pe care el nu 
le cunoștea. 

De exemplu, a aflat din ziar că loviturile nu erau produse de un cuţit 
ci de un soi de sabie sau spadă. Directorul Institutului Medico-Legal i-a 
confirmat acurateţea acestei informaţii, precum și faptul că exista un 
raport al IML încă de la a doua crimă care anunţa poliția că asasinul 
folosea o armă cu lamă mai grosă și mai lungă decât cea a unui cuțit. 
Același raport ajuns în paginile ziarelor puțin înainte de a fi pe biroul 
ministrului conținea și ọ analiză asupra preciziei loviturilor. Cel care 
mânuia respectiva armă era foarte antrenat. Angajaţii Ministerului de 
Interne deja urmăreau toate cluburile de scrimă și pe cele de arte marțiale. 
ipoteza unei așa-zise săbii ninja fusese eliminată tot de cei de la IML care 
susțineau că este vorba de o sabie cu lama mai lată decât o armă ninja. Tot 
din ziare aflase ministrul că exista o bătrână care avusese un conflict cu 
Muscă, prima victimă, fiindcă acesta refuzase să-i returneze niște bani 
pierduţi la alba-neagra. Și atunci, bătrâna l-a blestemat să nu mai apuce 
următoarea zi. 

Cel mai tare lucru aflat din ziare era o replică a unei femei la scrisoarea 
deschisă trimisă de vicepreședintele Fundaţiei Române pentru Drepturile 
Omului. Femeia, care nu-și dădea numele, susținea că, în urmă cu doi 
ani, fusese răpită, sechestrată, violată și obligată să se prostitueze de a 
treia victimă. Fusese ținută aproape trei săptămâni într-o casă dintr-o 
mahala a Bucureștilor, păzită de mama și de surorile celui care o răpise 
și care a obligat-o să întrețină raporturi sexuale cu peste treizeci de bărbaţi. 
Așa că, din punctul ei de vedere, cel care l-a omorât pe agresorul ei este 
un erou și nu un criminal. 

Un raport al SRI pe care ministrul îl răsfoise dimineața indica faptul 
că toți cei patru aveau dosar penal și fuseseră, măcar o dată, la închisoare. 
Ceea ce putea conduce la ideea că asasinul fie lucrase în poliție, fie avea 

legături în poliție, fie — cea mai gravă ipoteză — lucra încă în poliție. 
Raportul susținea că nu este vorba doar de un criminal serial, ci de un 
justițiar și că — in condiţiile deprecierii raporturilor dintre majoritatea 
românească și anumite componente ale minorităţii rromilor — acest 
justițiar s-ar putea bucura de un sprijin important al populației. În același 
timp, raportul avertiza asupra posibilelor acţiuni ale unor grupări mafiote, 
bine înarmate și extrem de periculoase. Exista anexată o listă a celor mai 
violenți reprezentanţi ai mafiilor țigănești. 

Ministrul de Interne nu avea foarte mulți oameni de încredere în 
poliție, instituție pe care o considera complet coruptă și — în general — 
ineficientă. De aceea, solicitase sprijinul unui general din armată și al 
unui general de informații din departamentul specializat al armatei. Se 
întâlni cu ei la o vilă de protocol din Snagov unde îl chemă și pe șeful 
poliției Capitalei, singurul cu care reușea să aibă un dialog, 

— Domnule ministru, trebuie să luați în considerare un factor extrem 
de periculos. Simpatia populară..., începu generalul de informaţii 
Stoenescu. 

— Da, domnule general... Am citit și eu raportul SRI. Trebuie să 
recunosc însă că până la simpatia populară eu am o altă grijă. Suntem 
într-un an pre-electoral. La toamnă avem din nou parte de controale de 
la Uniunea Europeană. Peste patru luni va fi la București o reuniune a 
OSCE. De două lucruri mi-e teamă. Mi-e teamă că băiatul ăsta cu sabia 
lui nu se va opri și mi-e teamă că noi nu-l vom prinde suficient de repede. 
Ceea ce înseamnă că ne putem trezi cu mitinguri ale minorității țigănești 
în fața Palatului Parlamentului cu ocazia întâlnirii OSCE. Mai înseamnă 
că ne putem trezi cu reacții ale țiganilor și cu contrareacții ale românilor. 
Doamne ferește de un nou Hădăreni sau de un nou Bolintin, de data asta 
in București. 

— Lucrul care pe mine m-a uimit de la început în acest caz, a fost 
lipsa de unitate a mesajului. 

Generalul Rolaru era cel mai în vârstă dintre cei invitaţi și avea în 
spatele său o o carieră strălucită în diplomaţia militară. 

— Este evident că asasinul, Spada cum îl numește presa, transmite 
un mesaj. Cei uciși sunt infractori și sunt țigani... Au fost, de fapt, infractori 
Şi țigani. Dar nu au aceeași zonă de lucru, nu au colaborat între ei, nu au 
comis aceleași tipuri de infracţiuni... Pot spune că omul nostru își alege 
victimele cam alandala. Şi, de asemenea, cred că nu este un fost infractor. 
Adică, domnule ministru, nu cred că aveți fișa lui pe undeva pe la poliție. 

Chestorul Movilă, șeful Poliției Capitalei, tăcu aproape întreaga seară. 
Era evident că în subtextul discuțiilor vina îi era atribuită lui și sub- 
ordonaților lui care, până in acest moment, nu aveau nici cea mai mică 
pistă in legătură cu identitatea asasinului. Experienţa de poliţist îi spunea 
că foarte curând vor apărea și alte cadavre, tocmai fiindcă ucigașul nu le 
alegea după vreo regulă strictă, iar Bucureștiul era plin de țigani infractori. 
Inţelesese clar că — din cauza evenimentelor politice — ministrul va fi 
foarte grăbit să aibă rezultate și dacă nu erau rezultate va fi foarte grăbit 
să găsească vinovați. lar pe acea listă el se afla pe primul loc. 

— În ceea ce privește reacția occidentalilor nu trebuie să fiţi atât de 
preocupat, continuă generalul Rotaru. Crimele unui psihopat nu-i privesc 
deloc. Poziţia guvernului îi interesează. 

— Și dacă guvernul nu-l prinde pe psihopat? 

— Atunci niște demiteri la diverse nivele ale poliției vor dovedi 
buna-credinţă a guvernului. Bine... Vor dovedi și incompetenţa acestuia, 
dar nimeni nu se supără pentru atâta lucru. Belgienii și-au căutat pedofilul 
ani de zile... 

Generalul Stoenescu încercă să intre din nou în discuţie amintind de 
scrisoarea deschisă trimisă de Andrei Gabriel Iliescu, scrisoare în care 
guvernul era explicit considerat complice la moartea celor patru. 

— Un poponar scelerat... replică sec generalul Rotaru. Și încă nu 
s-au intors toți ăștia din vacanţă. Dacă până în două săptămâni nu-l 
prindeți, de la începutul lui septembrie vom avea focuri de artificii și în 
presă și în Parlament. Dar griji nu trebuie să vă faceţi în legătură cu 
audiența lor peste hotare. 

— Poate îi explicați și Președintelui asta... 

— Domnule ministru... l-am explicat-o mereu, dar consilierii lui au 
alte puncte de vedere. Puncte de vedere puternic susținute material, 
incheie generalul Rotaru printr-o mișcare a trei degete de la mâna dreaptă 
care de peste 150 de ani, în România, sugera bacșișul. 

Generalul Stoenescu se pregătea să-și expună punctul de vedere legat 
de implicarea unora dintre consilierii prezidențiali în diverse relaţii nu 
neapărat legale cu servicii străine de informații, dar ministrul îi tăie vorba: 

— Nu știam că Iliescu este homosexual. N-are copii? Fiica lui cea 
mică este colegă de școală cu băiatul meu... 

— Poate doamna Iliescu are relaţii bune cu vecinii, replică voios 
generalul Rotaru. 


Bogdan Teodorescu 


i ŘS ŘE ——— 


O. 


Marin Poloboc, zis Bâtă după dimensiunile repectabile ale mâinii, 
dăduse toată viața cu pumnul, iar pe vremea lui Ceaușescu făcuse de 
două ori pușcărie Er niște bătăi mai aspre aplicate unora care nu-și 
plăteau datoriile. In noul capitalism românesc își găsise repede rostul, 
întâi ca recuperator și apoi ca body-guard. 

Acum păzea o puștoaică de 14 ani, fata unui țigan îmbogăţit pe care-l 
știa din pușcărie. Pe vremea aia nu era mare lucru de capul ţiganului, 
dar acum învârtea niște afaceri cu țigări și o ducea foarte bine. Bâtă era 
de felul lui moldovean, dar stătuse de la 10 ani în București și-și pierduse 
chiar și accentul de Botoșani. De fapt, de Dorohoi. Nu-i avea foarte la 
inimă pe țigani, dar șeful lui era un ins liniștit și de treabă. Făcea urât 
când se îmbăta și se vorbea că nu prea îi mai mergea jucăria și atunci le 
bătea pe fetele pe care le agăța. Le plătea după aia foarte bine și toată 
lumea era mulțumită. 

Oricum el nu se ocupa decât de protecția fetiţei. O ducea și o lua de 
la școală, mergea cu ea la orele de balet, apoi la bazin la înot și pe la 
cumpărătuni. Ín urmă cu vreo două săptămâni, șeful lui îl luase deoparte 
intr-o seară când se pregătea să plece acasă și îi spuse că avea încurcături 
cu nişte arabi care puteau să-i răpească fetița, așa că se hotărâse să o 
trimită pe șest din țară. Nici măcar nu-i spusese unde. A 

In perioada în care fata lipsea, Bâtă ar fi trebuit să aibă grijă de el. În 
urmă cu mai puțin de-o săptămână, șeful îi solicitase să mai găsească 
vreo trei-patru băieți care să știe și cu arme. l-a adus cinci băieţi din care 
șeful a păstrat trei, cărora le-a dat pistoale cu gaz. 

Acum două zile, șeful se mai liniștise și pe seară s-a dus la una dintre 
fetele cu care umbla mai des, o blondă pe care o chema Diana. A intrat 
în bloc la ea pe la 11 noaptea și n-a mai ieșit. Băieții au stat în mașină toată 
noaptea și pe la 10 dimineața s-au dus la ușa persoanei. În casă l-au găsit 


doar pe șef omorât. Nici urmă de blondă. De-abia după aia s-au prins că 
blocul mai avea o ieșire. 


Deși metoda de operare era difentă de primele patru cazuri, ziarele 
au considerat această crimă ca fiind o continuare a celorlalte. Identitatea 

victimei, tot țigan, tot cu dosar penal, conducea la această concluzie. 
Poliţia o căuta în schimb pe blonda în casa căreia avusese loc crima și — 
ca printr-o minune — ziariștii nu aflaseră de această pistă. Declaraţiile 
lui Bâtă și ale celorlalți băieți făceau referire la arabi și nu exista nicio 
legătură între primele patru victime și mafia arăbească din România. 

Dacă în ultimul caz fusese o reglare de conturi în care acționase un 
asasin plătit acesta nu putea fi același cu criminalul denumit Spada. În 
fond, cine ar fi dat bani pentru lichidarea lui Muscă? 

Și, oricum, în ultima crimă arma fusese o pungă de plastic nu o spadă, 
iar victima murise prin sufocare, nu cu gâtul tăiat. 

Un individ umblă liber prin București, înarmat cu o armă medievală și 
omoară oameni. Cinci până în prezent. Care ar putea fi motivele lui? Poate se 
răzbună pentru ceva. Poate cineva din familia lui a avut de suferit de pe urma 
Higanilor. Poate el însuși a avut de suferit de pe urma țiganilor. Poate vrea doar 
publicitate... Publicitate pe care se pare că o obtine din partea unor ziare 
inconștiente care mă fac să mă rușinez că sunt jurnalist și că inevitabil publicaţia 
în care scriu eu apare pe acceasi tarabă cu ele. Poate e nebun. Un om cu mințile 
duse care crede în vreo misiune divină, poate îi șoptește cineva la ureche să 
omoare. 

De fapt, motivele lui nu mă interesează deloc. MĂ interesează că, desi avem 
cinci morji, statul român nu este capabil să facă nimic. Presedintele îsi umflă 
bäşica prin țări uitate de Dumnezeu căutând prin Asia titulatura ignorată de 
oricine altcineva de lider regional în Balcani și de pe scara avionului dă telefoane 
cu indicații ministrului de interne, care de-abia atunci se deranjează să se întoarcă 
acasă din insula medileranecană de unde veghea cu pipota la soare la liniștea 
jărișoarei care-l fine cu duioșie și inconștienţă în fotoliul respectiv. 

Încep să cred că oamenii politici din România au văzut prea multe filme 
americane proaste și au început să creadă că ţările se conduc de la bordul 
aeronavelor care te plimbă dintr-un colț în altul al planetei și că nenorocirile din 
fară se rezolvă doar fiindcă vi există și rostesc fraze importante pe aeroportul 
Otopeni atunci când vin sau când pleacă. 

Crimmali sunt în toată lumea și relele nu pot neapărat să ne ocolească pe noi 
numai fiindcă în fruntea țării avem un lider regional care-și închipuie în fata 
oglinzii din baie că-și vorbește la per tu cu mai marii planetei. În restul țărilor, 
însă, criminalii sunt prinsi. Inclusiv în filmele americane proaste, criminalii sunt 
prinși. Și tot în acele filme, când oamenii politici nu sunt în stare sâ-și facă treaba, 
demisionează. Se vede însă că obosiţi de prea multele voiaje liderii români adorm 


până la aceste momente din filmele americane proaste și nu imită exact partea cea 
mat interesantă. 


Președintele lasă raportul de monitorizare din mână și-i privi 
semnificativ pe cei doi consilieri aflaţi în birou la acea oră târzie din noapte. 

— De doi ani vă spun să aveţi grijă de acest Marius Ionescu... De 
doi ani... Și de ziarul la care scrie. Dacă nu vă ocupați de el, ocupați-vă 
de ziar. 

Consilierul pe probleme de securitate nota într-una, aproape fiecare 
frază a Președintelui fiind consemnată în cameţelele sale. Celălalt consilier, 

urtătorul de cuvânt al Palatului, știa că furtuna se îndrepta spre el. 
Inainte de sosirea la Cotroceni fusese jurnalist și Președintele insista să 
creadă că acest amănunt biografic ar fi trebuit să rezolve toate asperitățile 
dintre instituția prezidențială și presă. 

— Aţi discutat cu acest lonescu? îl întrebă Președintele pe purtătorul 
de cuvânt. 

— În repetate rânduri, domnule Președinte... Susţine că nu-și poate 
vinde ziarul dacă vă laudă. 

— Să nu mă laude... Să mă lase în pace. Să nu mă lege de lucruri 
care n-au legătură cu mine. Ce treabă am eu cu crimele astea? Ce să fac, 
să prind eu criminalul... Să-i păzesc pe ţiganii din București? Nu am 
concediu de trei ani... În Azerbaidjan am fost să încerc să salvez rafinăriile. 
Acum... Lucrunle nu merg și de aceea trebuie să luăm măsun. Dacă aș 
putea să mă ocup cu de toate, ar fi perfect. Dacă aș ţine eu relația cu 
media, n-ar fi nicio problemă. Dar nu pot să o țin eu. lar dumneavoastră 
nu vă faceți treaba. Fiindcă dacă vă făceați treaba, după ce Marius Ionescu 
scria acest articol, toată presa ar fi trebuit să-l condamne. Ar fi trebuit ca 
pe adresa ziarului lui să sosească scnson din toate părțile. De la intelectuali, 
de la asociaţiile de studenți, din întreaga țară. Ar fi trebuit să sosească 
anunțuri de la oameni care renunţă la abonamente. Firmele de publicitate 
ar fi trebuit să nu mai dea bani. Să nu mai facă reclamă în acel ziar cât scrie 
Marius lonescu. Trebuie să dăm un comunicat către toate ziarele în care 
să anunțăm motivul și rezultatele vizitei în Adzerbaidjan... 

— L-am dat, domnule Președinte... 

— Dar n-a apărut nicăieri. Vreau să am coperţi de ziar, fiindcă doar 
astea se văd la revista presei. Și convocați, vă rog, și o conferință de presă. 

i) eieeilori a 2v, 

— Povestea cu ucigașul ăsta... 

— Domnule Președinte, interveni consilierul pe probleme de secu- 
ritate naţională, nu cred că e bine. Am vorbit astăzi și cu ministrul de 
interne și cu SRI-ul. Nu avem nimic. Mai mult decât atât...Există ipoteza 
că în spatele întregii chestii ar putea fi polițiști. 

— Şi eu ce fac...? Stau să mă atace toţi fiindcă poliția nu-și face treaba? 

— Domnule Președinte, singurul care v-a atacat este Marius Ionescu. 
Restul presei are o atitudine neutră sau chiar binevoitoare. 

— Până mâine... Atitudinea aceasta trebuie stopată. Vreau să dați 
astăzi un comunicat în care să explicați că a cincea crimă nu are legătură 
cu primele patru. Astfel îl vom face de râs pe Ionescu. Lumea va înțelege 
că nu este un jurnalist bun. Trebuie acționat la credibilitatea celor care 
scriu împotriva noastră. Trebuie ca simultan să apară un atac la Ionescu. 
Ne trebuie o dezvăluire despre el. Vă rog să vorbiţi cu Sandu și cu Călin 
să ne dea ceva. Dacă Marius Ionescu vrea război cu mine, o să aibă. 
Război... Nu glume. Și în același timp spuneţi-i lui Mircică să scrie pe 
larg despre rezultatele vizitei în Azerbaidjan. 

— A scris deja astăzi... Copertă, titlu bun... 

— Să mai scrie o dată. Ca să contrabalansăm veninul lui Ionescu. 

— Domnule Președinte... Cotidianul lui Marius lonescu are cel mai 
mare tiraj din țară. Cel al lui Mircică, îl are pe cel mai mic. Nu 
contrabalansăm nimic. Plus că deja este arhicunoscut faptul că noi îi 
dictăm subiectele lui Mircică și că-l plătim cu publicitate de la stat. 

Președintele nu-i mai răspunse purtătorului de cuvânt. După câteva 
secunde de gândire îi ceru să pregătească urgent comunicatul privitor la 
cea de-a cincea crimă și apoi se retrase în camerele de odihnă cu consilierul 
pe probleme de securitate națională. Care, după ce tăcuse aproape întreaga 
întâlnire, dădu drumul comentariilor. 

primul rând Președintele ar trebui să constate ineficiența purtă- 
torului de cuvânt Dragoș Tomescu, lipsa sa de contacte în lumea presei 
și — nu în ultimul rând — dezinteresul faţă de serviciu. La acestea se 
adăuga și alcoolul consumat în cantități tot mai mari, precum și o legătură 
extraconjugală cu o prezentatoare de emisiuni meteo de la o televiziune 
particulară. 

Apoi... Șeful SRI, Sandu Stoicescu, refuza să dea orice fel de date 
erau solicitate de Palat. Sigur există materiale despre Marius Ionescu... 
şi-a construit o vilă undeva la munte cu banii oferiţi de un contrabandist 
arab. Are un offshore în Cipru prin care derulează niște afaceri cu 
aparatură medicală. Nevastă-sa și cele două fetiţe fac niște sejururi absolut 
impresionante prin lume. Ar putea fi agăţat cu ceva, dar șeful SRI refuză 
orice colaborare. Călin Şelaru, șeful SIE ar ajuta, dar nu are informații 
despre Marius Ionescu. Oricum, în cazul asasinului de țigani, problema 
cea mare este ministrul de inteme. 

— Ştiţi că vă dușmănește, știți că nu v-a susținut niciodată... pe 
deasupra este complet aerian. Oamenii mei din minister îmi spun că nu 

întreprinde nimic pentru prinderea asasinului. Dacă în două săptămâni 
nu-l prinde, cred că ar trebui demis. Ar fi o implicare decisă a dumnea- 
voastră in acest caz și ar arăta opiniei publice cine conduce. Cine are 
puterea. 

— Oricum, dacă în câteva zile nu se întâmplă nimic, trebuie să cadă 
nişte capete. lar cu Sandu vorbesc eu... Nu-mi plac oamenii cărora trebuie 
să li se reamintească prea des cine i-a pus în funcţii. Ce-și imaginează... 
Că dacă pierd alegerile o să-l țină cineva acolo fiindcă e drăguţ cu opoziția. 
Și dacă nu facem o conferinţă de presă poate convocăm aici o întâlnire cu 
directoni de publicații... Informală. Și nu-l invitați pe Marius Ionescu și 
pe nimeni altcineva din ziarul lui. 

Între timp apăru purtătorul de cuvânt cu textul comunicatului. 
Președintele făcu vreo două schimbări minore, îl mai întrebă o dată dacă 
se vorbise cu Horică, se vorbise, dacă mai exista vreun potenţial pericol 
de atac din altă parte, nu exista și dacă mai era vreun comunicat de dat. 

— Tocmai vroiam Să vă spun. Sunt inundații în nordul țării... Poate 
ar fi bine să trimitem niște ajutoare și să anunțăm în presă valoarea lor. 
Eventual, poate faceți o vizită în zonă... 

Președintele dădu din cap și reincepu să citească atent articolul lui 
Marius lonescu. 

Jiitotdeauna m-am întrebat de ce oamenii politici, odată ajunși într-o funcție 
importantă, încep să se teamă de presă. Atunci când se află în opoziție sau când 
nu au nicio funcție, doar stau în banca lor din parlament, curtează jurnaliști, 
sunt populari cu ei, le dau telefoane, le cer sfaturile. Și nu uită niciodată să-i 
asigure pe aceștia că, dacă vor ajunge la putere, nu vor repeta greșelile 
guvenianților de atunci. Când ajung la putere, brusc nu mai sunt de găsit la 
telefon, presa este inamicul numărul unu, jurnaliștii care îi critică devin dușmani 
personali care trebuie svulberaţi. Brusc orice atac la adresa lor este un atac la 
edresa siguranței nafionale și atunci trebuie umblai putin și la legea presei. 

Remarcam într-o discuţie purtată la o masă rotundă a BBC în urmă cu mai 
bine de trei ani că la liderii politici români există sindromul presei de partid. 
Chiar nostalgia presei de partid. Presa care îi laudă. Și atunci când ajung la 
putere oamenii politici încearcă cu disperare să-și creeze ziare care să-i laude. 
Nu tin neapărat să atac o putere, dar rolul presei este acela de a trage semnale de 
alarmă. Nu c nevoie de guzeie de perete care să laude realizările oamenilor politici. 
Ei sunt plătaţi să ailă realizări. lar noi, jurnaiiștii onesti, trebuie să-i penalizăni 
atunci când gresesc, nu să-i lăudăn: când își fac meseria. 

În recenta problemă a ucigașului în serie din București, problemă pe care 
ziarul meu nu a tratat-o cu insistența morbidă a unor colegi de breaslă, 
Președintele României s-a apucat din nou să dea lecţii presei și să viseze la epoca 
ziarelor Scânteia și România Liberă. Într-un comunicat halucinant pe care l-am 
primit ieri la redacție, președinția ne informa că respectivul asasin, nevrins 
dealifel, nu a cemis decât putru crime nu cinci așa cum afirmă niste ziare. E bine 
să pătrundem un pic în acest caz. Comunicatul președinției, realizat probabil de 
fabrica de consilieri áin palat, oameni care-i fac rău nu bine Presedintelui, era un 
răspuiis dat cditorialului scris acum trei zile de Marius Ionescu. Dintotdeauna 
am apreciat stilul virulent al lui Marius Jonescu, deși nu am fost mereu de acord 
cu politica ziarului său. Pot spune însă că acum trei zile Marius Ionescu a greșit. 
Prezedintele nu are nimic de a face cu criminalul în cauză. E treaba poliției să-l 
prindă și a justiției să-l condanme, E chiar naiv să ţi-l imaginezi pe Președinte 
ficând pe detectivul! prin parcurile întunecate ale Capitalei. Dar, Președintele a 
demonstrat că Marius lonescu nu a greșit complet. Comunicatul președinției 

prin care națiunea e anunţată că sunt patru, nu cinci crime face parte din lungul 
șir al tâmpeniilor actualului mandat. Dacă președinția ne lămurește ce-i cu 
crimele, de ce mai finem un minister de interne, o poliție, o procuratură? Dacă 
cetățeanul Presedinte s-a haiducit și pleacă pe coclauri la vânătoare de infractori 
de ce să mai plătim criminaliști, de ce să mai plătim investigatori? Încă o dată, 
a câta oară în, să sperăm, scurta sa carieră de Președinte, seful statului român s-a 
trezit vorbind și a emis un comunicat către țară, comunicat care nu interesează 
pe nimeni. 

În acecași zi cu comunicatul, presa cotrocenistă a publicat încă un reportaj 
victorios despre solia de pace din Azerbaidjan. 

Marius lonescu a greșit cerându-i Președintelui să se ocupe de cazul 
asasinului în serie, dar Marius lonescu a greșit pe banii săi și în paginile ziarului 
pe care-l conduce. Președintele greseste pe banii noștri, îşi publică omagiile pe banii 
nostri și tot pe banii nostri, îmi dă mie lecţii de presă. 

De aceea, anunt acum că voi refuza orice invitație la Cotroceni din partea 
Sa. Nu am ce să discut cu un om care crede din start că știe meseria de gazetar 
mai bine decât toți aceia care o practică. 


— De unde știa jigodia asta de Cârstea de invitarea jurnaliștilor la 
Cotroceni? De aici se scurg informații... lar acesta este cel mai grav lucru 
posibil. Nu-mi ajunge că trebuie să vorbesc în șoaptă, fiindcă toți SPP-iștii 
ăștia mă urăsc. Acum trebuie să mă feresc și de proprii colaboratori. Am 
fost doar noi trei în această cameră când am vorbit despre invitarea 
jurnaliștilor. Asta a fost acum două nopți. Și astăzi Cârstea are informaţia 
în ziare. Și mă atacă. Și-mi compromite și intenţia. Fiindcă toți ceilalți, pe 
care nu i-am invitat încă, o să creadă că pe Cârstea l-am invitat inaintea 
lor. Cu mult înaintea lor și, pe deasupra, m-a și refuzat. Cum ies din 
situația asta? Treaba dumneavoastră, a consilierilor mei, este să mă 
protejaţi. Nu să-mi faceţi probleme. lar dumneavoastră nu numai că nu 
mă protejaţi, dar îmi sporiți imaginea negativă. Până acum mă ataca doar 
Jonescu. Astăzi a apărut și Cârstea... Cine se mai pregătește? 

— Domnule Președinte..., începu timid purtătorul de cuvânt, dar 
Președintele îl întrerupse. 

— Când aţi luat această funcție mi-aţi zis că aveți o relaţie excelentă 
cu Cârstea. Că v-a fost profesor în ale jurnalisticii. Că ați fost angajatul 
favorit al lui... 

— Știți că este o problemă cu Cârstea... El consideră că v-aţi îndepărtat 
de el după ce aţi ajuns Președinte. 

— M-am îndepărtat și de nevastă-mea ... N-o mai văd cu zilele, dar 
asta nu o determină să scrie editoriale tâmpite împotriva mea. Normal că 
m-am îndepărtat. Când ești în opoziţie ai timp de jurnaliști. Când ești la 
putere nu ai timp. tiți ce mi-a cerut prietenul dumneavostră Cârstea în 
primele două săptămâni de mandat. Cinci posturi de ambasador. Dintre 
care unul în Marea Britanie. l-am rezolvat doar două și s-a supărat. ȘI 
acum mă atacă... Auziţi... la rechemaţi-i pe cei doi. Tunisia și parcă 
Filipine. Măcar să știe de ce mă înjură. 

Consilierul pe probleme de securitate notă în camețel că trebuie să-l 
oprească pe Preşedinte să facă gestul acesta. Avusese ostilitate din partea 
Ministerului de Exteme atunci când făcuse numirea, acum ostilitatea va 
fi și mai mare. Oricum, după scurgerea aceasta de informaţii cariera 
purtătorului de cuvânt este complet compromisă. Probabil că nu va fi 
eliberat din funcţie imediat, dar va trece pe linie moartă și apoi i se va 
oferi un post la CNA, sau prin diplomaţie, sau prin consiliul de 
administrație al televiziunii. Următorul pe listă este șeful SRI și imediat 


după aceea ministrul de inteme. Și astfel în jurul Președintelui se va face 
curățenie. 


Nea State fusese cel mai elegant bișniţar de bilete de cinematograf. 
Era întotdeauna îmbrăcat în costum cu cămașă albă, curată la guler, și 
cravată asortată. larna purta un palton lung, negru și un fular alb de 
mătase. Vorbea întotdeauna frumos clienților, chiar dacă le solicita preţul 
dublu sau chiar triplu în funcţie de cererea pe care o avea filmul. 

Când începea să ruleze un film nou în centru, nea State îl vedea de 
la primul matineu, pentru ca apoi să poată dialoga cu clienţii. Dacă 
oamenii dădeau un ban, trebuia să știe pe ce-l dădeau. Nu avusese 
niciodată probleme cu miliția, deși în ultimii ani ai lui Ceaușescu avea 
propria sa rețea de bișniţari, se extinsese și la Cinematecă și din când în 
când la spectacolele de la Teatrul Mic. Cei care lucrau pentru el erau tot 
bine îmbrăcați și foarte politicoși. Dacă vreunul îndrăznea să ridice vocea 
la un cumpărător, zbura pe loc. 

În 1989 se căsătorise cu o puștoaică de 16 ani. Ajunsese deja la 40 de 
ani și trebuia să se așeze și el la casa lui. Nunta fusese evenimentul 
cartierului. După câteva luni venise revoluția și lucrurile începuseră să se 
strice. În vreo trei ani afacerea cu biletele n-a mai fost interesantă, oamenii 
nu mai veneau la cinematografe, nu mai mergeau la teatre. Stăteau în 
faţa televizorului sau făceau mitinguri. 

Incercase să-și deschidă propia afacere, dar nu-i mersese nimic. Acum 
vindea casete cu manele și cu muzică țigănească în faţă la Magazinul 
Unirea. Își mai folosea talentul de vorbitor să convingă eventualii 
cumpărătorii, dar timpurile s-au schimbat. Cămășile nu mai erau de mult 
albe, nici în costum nu prea mai venea, iar acasă lucrurile îi mergeau râu. 
Nevastă-sa avea 26 de ani iar el deja trecea de 50. Când banii n-au mai fost 
au început scandalurile. 

Și acum, cum el lipsea toată ziua de acasă, auzise că se incurcase cu 
un țigan șmecher de prin cartier. Intr-o seară aproape că o prinsese cu 
nenorocitul ăla, iar nevastă-sa nici măcar nu se mai ostenise să nege. 
Vecinii își dădeau ghionturi când îl vedeau, și unul — nou mutat în bloc — 
îl întrebase ce-i mai face fata. Ce să-i spună... Că nu-i fii-sa, că e nevastă-sa. 
Ca să nu se enerveze și ca să n-o vadă prea repede, seara — după ce ducea 

casetele la depozit și după ce semna chitanţierele și actele de predare-pri- 
mire intra la câte un film de pe bulevard. Ajungea acasă după zece 
noaptea. Ea îi spunea nervoasă că nu-s bani, că vrea în concediu, că-l 
părăsește, apoi se intorcea cu fundul la el și se culca. 

Deși taică-su avusese patima beției, sau poate tocmai fiindcă îl văzuse 
pe ta'su murind in comă alcoolică, nea State nu punea gura pe băutură. 

çi amăgea supărarea văzând filme. Dar în seara asta nu prea avea chef 

de cinematograf. Fusese prea cald și nu-și dorea decât o baie bună și un 
pahar de apă rece. Lăsă casetele la depozit, semnă actele și plecă agale spre 
casă. În metrou aţipi și se trezi la două stații după. 

Când ajunse în fața blocului văzu luminile roșii și albastre ale 
mașinilor de poliție. Erau vreo patru echipaje, o ambulanţă și o mulțime 
de gură-cască. Atunci când se apropie de intrarea în bloc o vecină de la 
parter îi spuse unui poliţist în uniformă că el era soțul Angelicăi. I se 
inmuiară picioarele. 

Polițistul îl luă pe sus... Că de unde vine, că ce a făcut în ultimele 
trei ore, dacă l-a văzut cineva în perioada asta. Incercă să afle ce se 
întâmplase, dar cu polițistul ăla nu se putea vorbi. O tot ținea că-l înțelege, 
dar c-ar fi mai bine să recunoască. Apăru și un civil care îl întrebă același 
lucru ca polițistul. Unde să fie?... La serviciu. Le povesti ziua de lucru, 
actele de la depozitul de casete... 

Le dădu și numărul de telefon și norocul lui că acolo era cineva care 
confirmă povestea. Ce s-a întâmplat cu Angelica? Cu Angelica nimic, dar 
Cineva i-a luat gâtul lui Sile, țiganul cu care nevastă-sa trăia. L-a găsit o 
vecină în pasajul dintre scările 3 și 4, rezemat de ghena de gunoi. Mort. 

Ae 45 de ani, dar arăta ca de 60. Își ținea, vară sau iamă, toată 
garderoba pe ea și peste părul slinos purta un soi de turban de lână roz, 
scămoșat și murdar. Alerga după oameni pe stradă cu mâna intnsă 
mormăind un soi de rugăciune căreia nu-i mai reţinea cuvintele în 
totalitate. Deși arăta rău de tot și cam juma de zi nu prea se ținea pe 
picioare de beată, aduna zilnic destui bani. Probabil că oamenii ii dădeau 
ceva numai să scape de ea. Vagabonzii de pe la Piaţa Universităţii îi 
spunea Găunica, dar pe ea o chema Maria. Lucrase 15 ani la o filatură și 
cum în schimbul trei era cam frig o luase pe băutură. Puţin-puțin, apoi mai 
mult, până când ajunsese să se trezească prin șanțuri sau să adoarmă pe 
bănci în parcul din faţa blocului. Sătul de ea și de batjocura vecinilor, 
bărbat'su o dăduse afară din casă. 

Filatura se închisese și oricum nici ăia nu erau domici să o mai țină 
pe acolo. Incercase să cerșească prin gară sau prin faţa bisericilor, dar 
luase niște bătăi crunte de la cerșetorii care aveau vadul acolo sau de la 
haidamacii care aveau grijă de ei. Așa îl cunoscuse pe Costi și acum lucra 
pentru el. Tot ce strângea îi dădea lui, iar el avea grijă de ea, îi dădea să 
mănânce și îi mai lăsa niște bani de băutură. Incercase de câteva ori să nu-i 
dea toți banii, dar o turnaseră nişte puradei care cerșeau peste drum de 
ea. li trăsese Costi câteva șuturi de nu i-a mai trebuit. Cât îi dădea era 
bine și gata. Mai bine decât bătaia. Acum că era vară ieșea de dimineața 
pe stradă. 

Pe la prânz apărea și Costi. Se rezema de cabina telefonică și-și aprin- 
dea o țigară. Dacă strânsese bani destui, îi dădea și ei o țigară. Dacă nu, 
lua banii fără vreo vorbă, se mai învârtea prin zonă și apoi pleca la ceilalți 
care cerșeau pentru el. Îl vedea din nou pe seară înainte de a pleca. Seara 
nu era de cerșit. Nu ieșea mare lucru. 

Oricum, azi nu-l văzuse deloc. Nici la prânz, nici seara. Eza chiar mai 
bine că nu venise, că nu strânsese mare lucru Și s-ar fi enervat. A doua zi 
pe la prânz apăruse un țigan, tovarăș al lui Costi, care-i spuse că de acum 
îi dă lui banii, fiindcă pe Costi îl mierliseră unii. 

Se deosebire de alte după-amieze de luni când prezenţa la Parla- 
ment era mediocră, astăzi locul foia de deputaţi și de jurnaliști. Repre- 
zentatul minorității rromilor, Nenișor Vasile, urma să-l interpeleze pe 
ministrul de inteme. Tema interpelării era evidentă pentru toată lumea. 

Deși avea un singur vot de negociat — pe al său —, Nenișor era un 
personaj important datorită legăturilor extrem de strânse pe care le avea 
cu Președintele celui mai important partid de opoziţie. 

Se știa că în cazul unei victorii a acestui partid la viitoarele alegeri, 
deputatul rrom va ocupa o poziție înaltă în stat. Plus că nimeni nu neglija 
cele peste două milioane de voturi ale rromilor. E drept că nici nu le 
controla nimeni, dar oricum Nenișor Vasile părea a fi cel mai în măsură 
să incerce să le direcționeze într-o direcție sau alta. 

— Domnule Președinte al Camerei Deputaţilor, doamnelor și dom- 
nilor parlamentari. Mă aflu aici pentru a adresa o interpelare ministrului 
de interne, dar și pentru a face o declarație politică. Știţi cu toții că în 
ultimele 25 de zile au fost asasinați șase sau chiar șapte rromi. I-au fost 
tăiate găturile ca la pui. In urma acestor crime au rămas unsprezece copii 
orfani și în patru cazuri, cel ucis era singura sursă de venit a familiei. 
Modul de execuţie al acestor crime indică premeditarea şi a devenit 
evident că singurul motiv pentru care au fost uciși este acela că erau 
rromi. Țigani... 

— Şi infractori! se auzi o voce din sală dinspre rândurile coaliției de 
guvemămant. 

— Infractor este cel care privatizează bunurile noastre pe bani puțini 
ca să ia un comision gras, nu cel care fură o pâine ca să-și hrănească 
familia! răcni în microfon Nenișor Vasile și instantaneu parlamentarii 
partidelor de opoziţie incepură să aplaude zgomotos. 

Președintele de şedinţă solicită liniște la microfon și deputatul rrom 
continuă: 

— Ştim că nu ne iubiţi! Pentru voi suntem țigani. Văd asta în privirile 
voastre în fiecare zi. Nu conlează că am școală, că sunt doctor în științe, 
că sunt căsătonit și am trei copii, că am făcut armata, că-mi plătesc datoriile 

la stat. Tot țigan sunt. Și pentru voi asta e rău. Din copilăne am suportat 
privirile astea, din copilărie am înghițit umilințe pe care voi nici nu le 
bănuiţi. Și tata, Dumnezeu să-l odihnească, tot om cu facultate, tot om 
cu doctorate și cu prestigiu intemaţional, a trebuit să le suporte. De când 
sunt în Parlament am zis mereu că rromii, că țiganii trebuie să se integreze 
in societate, că trebuie să-și accepte și să-și depășească nivelul de 
minoritari... Dar rețineţi, noi suntem o minoritate tare cuminte. Nu cerem 
plăcuţe bilingve, nu cerem facultăţi, nu cerem drepturi speciale, nu prea 
ne plângem la diversele comisii europene. După legea adminstrației locale 
pe care o votăm zilele acestea, ar trebui să cam puneţi plăcuțe bilingve 
româno-țigănești chiar în București. Însă considerăm că s-a ajuns prea 
departe. Au fost omorâţi șase rromi, doar fiindcă sunt rromi și repet doar 
findcă sunt rromi și nimeni dintre cei care trebuie să facă lumină și să 
găsească ucigașul nu se mișcă. Am informații că ministrul de inteme a dat 
ordin ca de acest caz să nu se ocupe nimeni în mod special. Și mă întreb 
de ce... Dacă erau șase unguri, maghiari din România, cu gâturile tăiate 
era toată lumea implicată. Pentru țigani nu-i nicio grabă. Ei bine, nu-i 
așa! Grăbiţi-vă, domnilor, că nu știți cum arată un țigan furios. Sau speriat 
de moarte. 

La acest moment protestele celor din coaliția de guvemământ deja 
acopereau in mare măsură vocea vorbitorului. Președintele de ședință 
cerea liniște, deputații opoziţiei îi apostrofau pe cei ai puterii și Nenișor 
Vasile își zbiera interpelarea către ministrul de interne prin care-i cerea 
să prezinte în faţa Parlamentului rezultatele anchetei în cazul celor șase 
crime. 

Stia că nici ministrul de interne nici nimeni altcineva nu avea cum să 
prezinte date despre o anchetă în curs, dar bomba fusese anuncată. Riscul 
unei riposte țigăneșt, risc inexistent la acest moment, punea actuala putere 
in fața unei ipotetice confruntări etnice. Şi ce putere își permitea o 

„asemenea ipoteză în Balcani, după Kosovo, mai ales când afirma onunde 
iin lume că este un pilier de stabilitate zonală ? 

Prezentatoarea de televiziune al cărei zâmbet glacial și profesional 
ocupa ecranul seară de seară îi repetă întrebările pe care urma să i le pună 
în direct și apoi se concentră asupra prompterului. 

Unul dintre asistenții de regie ii reverifică microfonul, ascunse firul 
acestuia pe sub haină în timp ce o domnișoară zglobie cu un pămătuf în 
mână îi îndepârtă câteva picături de transpiraţie. 

Era foarte cald în studio, iar Laurenţiu Petre era la prima sa apariție 
în direct. Se făcu liniște în studio, auzi semnalul muzical de incepere a 
stirilor și prezentatoarea începu să vorbească: 

— Bună seara. Așa cum am prezentat în ediţiile anterioare, sâmbătă 
și duminică au fost găsite în București două cadavre care par a face parte 
dintre victimele ucigașului în serie poreclit Spada. Reporterul nostru Dan 
Dumitrescu se află la Institutul Medico-Legal de unde ne dă ultimele 
amănunte despre aceste crime. Bună seara, Dan. 

— Bună seara, Irina. Bună seara, doamnelor și domnilor. Conform 
unor surse din interiorul Institutului Medico-Legal există aproape o 
certitudine că ultimele două victime: Vasile Pleșa, cunoscut în lumea 
interlopă ca Sile Măcelaru' și Constantin Dumitru, cunoscut drept Costi 
au fost victimele aceluiași asasin care a mai omorât cel puţin alte patru 
persoane în ultimele 25 de zile. Și Vasile Pleșa și Constantin Dumitru 
erau rromi, la fel ca celelalte patru victime și de asemenea, ambii aveau 
antecedente penale. Ambii au fost uciși cu o singură lovitură de armă 
albă. Specialiștii criminaliști consideră că asasinul este un foarte bun 
mânuitor al acestei arme, ținând seama de precizia cu care a lovit de 
fiecare dată. Irina? 

— Dan, există vreun indiciu asupra identităţii criminalului? 

— Pană în acest moment, dinspre Poliţia Capitalei sau dinspre 
Ministerul de Inteme nu avem decât o tăcere ușor iritată de insistenţele 
noastre. Sursele noastre de poliție indică faptul că sunt nu mai puţin de 
patru echipe care lucrează pentru prinderea asasinului. Irina? 

— La Institutul Medico-Legal au venit familiile celor asasinați? Care 
este atmasfera acolo? 

— Acum douăzeci și cinci de minute la Institutul Medico-Legal a 
sosit deputatul Nenișor Vasile, reprezentant în Parlament al minorităţii 
rromilor. Acesta a acuzat violent presa de susținere a criminalului și apoi 
a intrat intr-o încăpere unde stă și acum de vorbă cu familiile celor doi 
asasinați. Din câte am înţeles, cei doi vor fi înmormântați odată, iar la 
ceremonia funerară vor participa mai multe mii de rromi din București 
și din imprejurimi. Irina? 

— Mulţumesc, Dan. Astăzi, Nenișor Vasile, reprezentantul minori- 
tății rromilor în Camera Deputaţilor a acuzat puterea de la București că 
tolerează aceste crime impotriva unor rromi și a acuzat întreaga clasă 
politică de discriminare etnică. În discursul său, Nenișor Vasile a ameninţat 
cu represalii ale minorității rromilor. Amalia Voicu se află acum la Camera 
Deputaților. Bună seara, Amalia! 

— Bună seara. 

— Care a fost reacția deputaților după declarațiile lui Nenișor Vasile? 

— Reprezentanții puterii au considerat că declarațiile deputatului 
rrom Sunt de natură să instige conflicte etnice și unii dintre aceștia chiar 
intenționează să solicite chemarea lui Nenișor Vasile în fața comisiei de 
disciplină a Camerei. Reprezentanţii opoziţiei consideră că actuala putere 
a tratat cu multă superficialitate aceste crime și că atitudinea lui Nenișor 
Vasile este legitimă. 

«~ — Amalia, ce părere au reprezentanții opoziției despre ameninţarea 
cu represalii ale rromilor? 

— Irina, niciunul dintre cei pe care i-am contactat nu a dorit să 
comenteze această parte a discursului lui Nenișor Vasile, ci s-au mărginit 
să critice atitudinea puterii și a ministrului de interne. În această idee, se 
află lângă mine domnul Emil Zarău, secretar de stat la Ministerul de 
Interne. Bună seara. 

— Bună seara. 

— Cum comentaţi acuzele aduse de deputatul Nenișor Vasile? 

— Mai intâi aș vrea să anunţ populația României că nu există niciun 
motiv de panică. Nu vor exista represalii ale rromilor și nici alte forme de 
conflicte între etnii. Cât despre domnul Nenișor Vasile, ce să spun. Actul 
domniei sale este de o inconștienţă aproape criminală. Sper ca organele 
în drept să ia măsurile ce se cuvin împotriva sa. 

— In legătură cu asasinul denumit Spada, ce ne puteți spune? 

— Nimic... Ancheta fiind în curs nu vă pot spune nimic. Este foarte 
probabil ca în acest moment acest ucigaș să se uite la televizor și să afle 

„de la mine detalii pe care nu ar trebui să le știe. Ce vreau să precizez este 

că Poliția ṣi Ministerul de Interne lucrează. Pe noi nu ne interesează 
aspectele etnice. O victimă este o victimă și un ucigaș este un ucigaș. Nu 
contează etnia. Și de prins îl vom prinde. 

— Vă mulțumesc, domnule secretar de stat. Atât de la Camera 
Deputaţilor, Inna? 

— Mulţumesc Amalia. În douăzeci și cinci de zile au fost uciși cel 
puțin șase oameni de către un asasin denumit Spada după obiectul cu 
care se presupune că ucide. Pentru a încerca să înțelegem comportamentul 
acestui om l-am invitat în studio pe domnul Laurenţiu Petre, doctor în 
psihologie. Bună seara. 

— Bună seara. 

— Cum interpretaţi aceste șase crime? Care ar putea fi motivul lor? 
De ce credeţi că acest om ucide? 

— Aș vrea să fac niște precizări. Avem de-a face cu niște crime în 
serie, dar nu avem cum ști dacă este vorba de un asasin, de un cuplu de 
asasini sau de un grup de asasini. Istoria recentă... 

— Adică ar putea să fie mai mulți ucigași ? 

— Da... Crimele în serie s-au dovedit în mai multe cazuri că au fost 
comise de mai multe persoane. Interesant însă nu este neapărat câţi sunt 
Și eu cred că la acest moment medicii legiști au putut constata dacă avem 
un solitar sau dacă avem de-a face cu mai mulți, deci interesant este de 
ce ucide un criminal în serie. Literatura de specialitate îi împarte pe aceștia 
ìn trei categorii: vizionarii, justițiarii și hedoniștii. 

— Poate explicați... 

— Imediat. Vizionarii sunt cei care ucid, fiindcă aud voci, fiindcă 
sunt porunci divine care le spun să facă asta, sau fiindcă suferă de 
puternice devieri comportamentale. Justiţiarii ucid fiindcă trebuie să 
curețe societatea de un rău sau fiindcă vor să răzbune o traumă suferită 
de el sau de cei apropiaţi lui. Hedoniștii ucid din plăcere. Și aici mai există 
subdiviziuni din care una importantă ar fi aceia care ucid pentru câștiguri, 
cum ar fi cunoscutele cazuri de soți seriali care după căsătorie își ucid 
nevestele pentru a le moșteni averea, apoi iar se căsătoresc și iar ucid și 
tot așa, În cazul de faţă eu cred că avem de-a face cu un justițiar sau cu 
un grup de justițiari. Victimele sunt legate între ele prin niște parametri 
care ne conduc la această idee. În primul rând fac parte dintr-o minoritate 
naponală. Sunt toți rromi. În al doilea rând toți au avut cazier și — dacă 
am reținut bine — toți au făcut închisoare. Avem deja un altgoritm al 

modului în care ucigașul își alege victimele. Rromi cu cazier. De ce o face? 
Ar putea fi multe motive... Crize din copilărie. E posibil să fi fost umilit 

de rromi când era copil. Sau e posibil ca cineva din familia sa să fi suferit 
de pe urma rromilor. După cum e foarte posibil ca el să fie rrom... 

— Asasinul să fie rom? 

— Da... Şi atunci am putea avea de-a face cu un vizionar. Este un 
asemenea exemplu, un american de origine indiană — piele roșie — Glaze 
il chema, care ucidea prostituatele de origine indiană pentru a-și curăța 
rasa. Este foarte posibil ca autorul celor șase crime să ucidă rromi cu cazier 
pentru a-și curăța etnia. 

— Ap auzit acuzațiile aduse de un reprezentant al minorității rromilor 
poliției și puterii. Cum credeţi că va interpreta el această afirmație a 
dumneavoastră, conform căreia asasinul poate fi chiar rrom? 

— Nu știu cum ar interpreta. Vreau însă să atrag atenţia că ucigașii 
in serie sunt de multe ori persoane foarte inteligente, extrem de abile și 
de multe ori cu suficiente cunoștințe necesare autoprotejării. Prinderea lor 
este foarte grea oriunde în lume. Unul dintre cei mai celebri crimali în 
serie, led Bundy, a fost prins după vreo cinci ani de căutări timp în care 
se pare că a ucis peste o sută de femei. Marea problemă a prinderii 
ucigașilor în serie este că aceștia par a fi oameni perfect normali. Un ucigaș 
în sene, poate fi — așa cum spun americanii — vecinul tău de peste drum. 
De aceea, eu cred că interferențele politicului în activitatea de cnminalistică 
sunt și inutile și dăunătoare. 

— Domnule Laurenţiu Petre, vă mulțumesc pentru prezența dum- 
neavoastră la Știri. Urmează o pauză publicitară și apoi revenim cu știri 
interne. 

După ce începu publicitatea, Irina Lascăr îi strânse mâna Și îi promise 
incă o invitație intr-o emisiune viitoare, apoi o domnișoară într-o rochie 
deosebit de mulată îl conduse spre lift de unde îl preluă un body-guard 
ras în cap. 

Când să iasă din clădirea televiziunii, o văzu pe ecran pe Irina Lascăr 
anunțând că poliția descoperise încă un cadavru cu date asemănătoare cu 
ale celorlalte șase, într-un garaj din Balta Albă. 

Ministru de interne stătea pe întuneric în sufragerie și acompaniat 
de un pahar de scotch puternic îndoit cu apă urmărea foarte atent 
emisiunea de pe Discovery. În 1066, William, duce de Normandia a 
debarcat la Pevensey, în sudul Angliei însoțit de puternica sa cavalerie și 
de arcași. Regele de atunci al Angliei, Harold I, l-a așteptat pe William 
lângă Hastings în fruntea armatei sale al cărei punct forte îl constituia 
infanteria formată din huscarlii, ostași înarmaţi cu o secure manevrabilă 
cu două mâini. Pe dealul Șenlac, Harold, obosit după o confruntare avută 
cu câteva zile inainte cu vikingii, a rezistat mai multor șarje de cavalerie 
ale normanzilor lui William, dar moartea fratelui său și o mică strategemă 
a lui William, care a ordonat unei părţi din pedestrimea bretonă să 
simuleze panica au dus la înfrângerea ultimului rege saxon al Angliei. 

Telefonul sună exact când era prezentată simularea pe computer a 
ultimei șarje a cavaleriei normande, sară care a dat complet peste cap 
linia de apărare saxonă. 

— Te uiţi la emisiunea lui Preda? îl întrebă abrupt consilierul său pe 
probleme de comunicare. 

— Nu, mă uit la Discovery. 

— Uită-te și te sun după aia... 


La talk-show-ul lui Marian Preda erau în studio, faţă în faţă, Nenișor 
Vasile aproape congestionat de furie și, aparent calm, dar evident nervos, 
chestorul Movilă, șeful Poliţiei Capitalei. Prima întrebare pe care și-a 
pus-o ministrul era cum de Movilă a mers la o emisiune fără să-i ceară 
aprobarea, dar își propuse să nu se enerveze înainte de a-l asculta pe 
Nenișor Vasile. 

— Domnule chestor, vă întreb pentru a zecea oară în emisiunea asta... 
Mi-e martor domnul Preda. Domnule Preda, de câte ori l-am întrebat pe 
domnul chestor? 

— Ce să-l întrebaţi, domnule deputat? L-ați întrebat multe... 

— L-am întrebat și-l întreb din nou. Când îl prindeţi, domnule, pe 
criminalul ăsta? Câţi oameni mai trebuie să moară ca dumneavostră să 

vă faceţi datoria? Spuneți-mi, domnule chestor de poliție, câţi oameni 
de-ai dumneavostră lucrează la acest caz. Niciunul, nu-i așa... Sursele 
mele din minister spun că ministrul dumneavostră a refuzat să aloce 
oameni la acest caz. Dă-i dracului de țigani a zis... Și așa sunt prea mulți. 
Să-i omoare, dă-i dracului! Fiindcă dacă aloca un singur om, un copil, un 
student aflat în practică, un pensionar pe jumătate orb, tot găseați ceva. 
Dar dumneavostră n-aveţi nimic. Și asta nu fiindcă sunteți proști. Că, 
dacă un ţigan fură juma’ de pâine, îl prindeţi în juma de zi. Trimiteţi după 
el o sută de băieți cu măști și mai și împușcați vreo doi din ograda 
amărâtului... 

— Domnul Preda... 

Movilă se înroșise și el. 

— Mai este nevoie de mine aici sau e suficient domnul deputat care 
văd că are misiunea să înjure poliția și Ministerul de Interne. 

— Domnule chestor, dumneavoastră știți dacă e nevoie de dum- 
neavoastră. Domnul deputat e liber să spună ce vrea. La fel ca și dum- 
neavoastră. E o televiziune independentă... 

— Apropo de televiziune... interveni din nou Nenișor Vasile. Astăzi 
la o altă televiziune vândută puterii, la emisiunea acntunii ăleia de Irina 
Lascăr... 

— Domnule deputat, interveni Marian Preda... Vă rog să nu vorbiți 
in emisiunea mea despre alte televiziuni... 

— De ce să nu vorbesc... Ce... Nu-i o țară liberă? Sau v-au cumpă- 
rat și pe dumneavoastră? 

Acum venise rândul moderatorului Manan Preda să se inroșească. 

— Domnul deputat, acum să știți că m-aţi supărat. E emisiunea mea. 
Televiziunea este privată și regulile de care eu ascult sunt legile țării și 
audiența. Atât. Nimeni nu mă cumpără și nimeni nu mă vinde că nu-s 

„cartof. Da? Iar legile date de CNA nu-mi dau voie să accept pe postul de 
televiziune atacuri împotriva altor televiziuni. Indiferent de părerea mea 
odespre anumite emisiuni sau despre anumite persoane, eu nu dau voie 
la mine în televiziune ca cineva să atace vreun jumalist. Clar? Și dacă mai 
wreți să mai veniţi vreodată în această emisiune ar fi bine să înțelegeţi ce 
wă spun. Domnule chestor, vă rog. 

Dar Nenișor Vasile nu renunța cu una cu două: 

— Domnul Preda... Nu trebuie să vă supăraţi... 

— Domnule deputat... Acum vorbește domnul chestor. După aceea 

vrorbiți din nou dumneavoastră. Haideţi, domnule chestor. 

— În primul rând... Nu am voie să fac nicio referire la nivelul la care 
au ajuns investigaţiile în cazul Spada. Orice detaliu pe care eu îl dau pe 
post poate fi util asasinului. Doi... Nu pot spune câţi angajaţi ai 
Ministerului de Interne lucrează la caz, dar vă asigur că sunt mulți. 

— Atunci sunt proști, domnule!... izbucni din nou Nenișor Vasile. 
Sunt proști Și o să ne ocupăm noi de prinderea asasinului. 

— Care noi... Noi deputații, noi nenișorii, care noi? | 

— Noi țiganii, domnule general, pardon, chestor de poliţie. Noi 


țiganii... Și vă spun eu... După ce-l prindem se va dovedi că era de-al 
vostru... 


— De-al nostru de care... | 

— Poliţist sau în legătură cu poliția. De-asta nu-l prindeți ... Că sunteţi 
băgaţi până în gât. Că atunci când alergați niște țigani amărâţi care fură 
o pâine sunteți tare buni! 

Marian Preda interveni din nou, îl opri pe deputat și-l invită pe Movilă 
să vorbească. 

— La acest moment, trebuie să recunosc, nu știu cum să calific 
declarațiile deputatului Vasile. Prostie sau rea-voinţă. 

Nenișor Vasile vru din nou să sară, dar privirea moderatorului îl 
opri. De data aceasta. 

— Sărmanii infractori la care domnul deputat face referinţă, aceia 
după care mergem cu echipe de intervenție speciale, sunt urmăriţi atât în 
România cât și prin Europa pentru cam toate infracțiunile care există. În 
cursul arestărilor sărmanilor infractori care fură o pâine, s-a întâmplat 
nu de puține ori ca aceștia să tragă cu mitraliera asupra polițiștilor și chiar 
să omoare polițiști. Doi... În cazul Spada vreau să asigur lumea care se 
uită la televizor că suntem pe urmele criminalului, dar meseria aceasta nu 
se face cu vorbe și cu declarații iresponsabile. 

— Dar cu prostia aia pe care aţi aruncat-o pe piaţă cum că asasinul 
e țigan ce mai e? 

— Nu am informaţii... 

— Hai, dom! general... Că pe postul ăla de televiziune — n-am voie 
să-i dau numele că se supără domnul Preda — apare numai ce vrea 
Cotroceniul. A venit un împiedicat și a spus că asasinul e țigan. Asta ce 
mai e? 

— Repet... Nu am informații... 

Marian Preda anunţă că în telefon se află Laurenţiu Petre, psiholog, 
cel care a făcut afirmaţia că asasinul este țigan. 

— Bună seara, domnule Petre. 

— Bună seara. 

— la spune, domnule Petre... Cine ţi-a dat ordin să spui minciuna aia 
pe post? Unde ești dumneata angajat? 

— In primul rând... Nu am afirmat că asasinul este țigan. Am afirmat 
că ar putea fi... Și am dat exemple din literatura de specialitate. Apoi... 
Sunt specializat în psihopatologie și am un doctorat luat în Statele Unite 
exact pe tema ucigașilor în serie. Am studiat patru ani la Academia de 
Studii Comportamentale de la Quantico. lar de lucrat, lucrez în cadrul 
Serviciului Român de Informaţii. 

— Ce v-am spus... E pus de putere. 

— Nu sunt pus de nimeni, domnule deputat. Azi v-aţi lăudat în 
Parlament că sunteţi doctor în științe. Știu că sunteţi și eu vă respect 
pregătirea, dar de ce nu o respectați și dumneavostră pe a celorlalți? Nu 
cred că faceţi un serviciu etniei dumneavostră atacând toate instituțiile 
statului român. Din contră... De asemenea, nu faceți niciun serviciu etniei 
dumneavostră vorbind despre represalii și despre răzbunări. În ceea ce 
privește asasinul, poziția domnului Movilă este singura corectă. Până nu 
este prins nu se poate vorbi nimic . 

— Domnule Petre... Până la capăt, tot nu înţeleg de ce aţi afirmat că 
poate fi un rrom asasinul? 

— Domnule Preda... Acel om ucide după un algoritm. Victimele lui 
sunt rromi cu cazier. De aici incepând, sunt foarte multe căi de urmat. 
Una dintre cle este aceea că avem de-a face cu un individ care crede că 
prin aceste crime — eliminând elementele pe care el le consideră stricate 
— face un serviciu etniei sale. Poate fi și un alt motiv de natură personală. 
Repet... Fu am lansat o ipoteză... Și încă un aspect. Asasinul, rrom sau 
nu, tot asasin este. Tot foarte periculos este și tot trebuie prins. Toată 
discuţia aceasta politizată nu servește nimănui. 

— Sunt de acord cu dumneavoastră... Vă mulțumesc, domnule Petre. 
La revedere. Ei, domnule deputat... Cum e? 

— E drept că m-am cam înfierbântat... Eu nu cred că ucigașul e țigan 
și cred în continuare că este poliţist sau are legături cu poliţia și de aia nu 
este prins. Dar vreau să vă spun ceva foarte serios... 

— Până acum să înţeleg că n-aţi fost serios... 

— Vreau să vă spun că dacă nenorocitul ăsta nu este prins o să fie 
probleme. Pe care nu le face nici Nenișor, nici Uniunea Rromilor... Lumea 
nu cunoaște sufletul ţiganului. Înghite cât înghite, rabdă cât rabdă, dar la 
un moment dat nu mai rabdă. 

— lar instigați, domnule deputat? interveni Movilă. 

— Domnule chestor, îi răspunse Nenișor Vasile, neobișnuit de calm. 
Nu vă ameninţ, doar încerc să vă pun în gardă. Prindeţi-l mai repede. 
Prindeţi-l, apoi judecaţi-! și gata... Morţii o să rămână morţi, viii o să-și 
vadă de-ale lor. Acum încep să se amestece. Morţii cu viii. Și nu e bine... 


_____ Spada 


Pe la trei dimineaţa, deasupra Bucureștilor fusese o rupere de nori 
teribilă. Zilele de căldură se răzbunaseră și după câteva minute bune de 
trăsnete care treziseră lumea din somn, peste Capitală au început să cadă 
perdele de apă. La șase, când primul val de oameni pleca spre muncă 
oraşul era inundat și ploaia nu se oprise. Zeci de șoferi ghinioniști, desculți 
și cu pantalonii suflecaţi, făceau ture în apa până la genunchi din jurul 
mașinilor ințepenite în câte o baltă mare ca un lac din mijlocul intersecțiilor 
aflate la capătul de jos al diverselor pante din București. 

În jurul camionului care purta sicriele lui Sile Măcelaru și lui Costi 
erau adunați cei veniţi să-i conducă pe ultimul drum. Deși se anunțaseră 
peste două mii de persoane, ploaia care de-abia stătuse și proasta 
organizare reduseseră numărul rromilor prezenţi, la mai puţin de două 
sute cincizeci. Cortegiul funerar porni pe bulevardul Câmpia Libertății, 
apoi intră pe strada Liviu Rebreanu și coti printre blocuri spre cimitirul 
Izvorul Tămăduinii. La câţiva metri in spatele convoiului se atlau deputatul 
Nenișor Vasile, vicepreședintele Fundației pentru Apărarea Drepturilor 
Omului, Andrei Gabriel Iliescu, președintele Ligii pentru Protecţia 
Minorităţilor, Dan Pavelescu și un jurnalist american, trimis la București 
de Amnesty International. 

Toată procesiunea era inconjurată de un cordon de jandarmi și era 
urmărită de la distanţă de două jeep-uri ale unităţii antitero. Deși își 
anunţaseră prezența mai mulţi lideri ai lumii interlope, prieteni și 
colaboratori ai lui Costi, Sile Măcelaru' nefiind un personaj important — 
niciunul nu se afla de faţă. 

În jur de patruzeci de fotoreporteri, cameramani și jurnaliști se foiau 
în jurul procesiunii care începuse să coboare pe Drumul Murgului, pe 
lângă zidul cimitirului. 

Dinspre blocurile aflate de partea cealaltă a drumului au început să 
se audă fluierături și strigăte. Toate camerele s-au îndreptat brusc în 
direcția respectivă. La etajele patru și cinci erau mai multe persoane care 
vociferau către convoi. Chiar la parterul blocului respectiv un pensionar 

işi flutura amenințător bastonul și striga. Doi jurnaliști s-au repezit spre 
el să-l filmeze, dar moșul a intrat repede în scara blocului. 

Şi din blocul alăturat, de la mai multe etaje se auzeau strigăte și 
huiduieli. Câţiva tineri cam de vârsta liceului aflați pe spaţiul verde dintre 
blocuri salutară convoiul ca la armată, dar apoi își continuară gestul cu 
mâna în dreptul gâtului, gest care simbolizeaza de multă vreme moartea. 
Tricoul unuia dintre puști avea imprimat pe el o sabie însângerată, din 
picăturile de sânge care se scurgeau fiind scris SPADA. 

Doi rromi din margine au vrut la un moment dat să se îndrepte spre 
grupul de tineri, dar un ofițer de jandarmi care era alături i-a oprit. 

In spatele convoiului, maiorul Costache, responsabilul de obiectiv 
realiză că lucrurile se pot complica și solicită prin staţie ajutoare. Știa că 
foarte aproape mai erau două camioane pline de jandarmi. Trimise apoi 
trei jandarmi din spatele convoiului să-i gonească pe tinerii în cauză care 
plecară fără prea multe comentarii. 

De la o fereastră a unuia dintre blocuri zbură spre camion un borcan 
plin cu lichid. Borcanul se izbi de marginea camionului, cioburile îi atinseră 
pe cei din camion și pe cei din primul rând, iar lichidul se scurse pe 
peretele de lemn al mașinii. Un rrom din camion duse mâna la față, mirosi 
şi strigă la cei de jos că în borcan fusese urină. 

In câteva secunde, luând pe nepregătite pe toată lumea, rândul se 
rupse Și peste două duzini de rromi trecură prin lanţul de jandarmi și se 
năpustiră spre blocul în cauză. Jandarmii de pe cealaltă parte a 
dispozitivului trecură imediat printre rromii care rămaseră pe loc și 
reformară lanţul dintre convoi și bloc, în timp ce colegii lor îi fugăreau pe 
ceilalți. Unul dintre rromi văzuse că borcanul plecase de la etajul doi și 
le strigă celor care acum intrau în scara blocului. Jandarmii îi ajunseseră 
pe majoritatea fugarilor, dar patru o luară fugind pe scări în sus. Un 
pensionar prins de val chiar în intrarea blocului fusese proiectat prin 
geam și acum stătea întins pe jos și striga după ajutor, dar nimeni de la 
parter n-avea curaj să deschidă ușa, 

Cei patru ajunseră la etajul doi și identificară ușa. Începură să dea 
cu picioarele și după câteva lovituri ușa ieși din balamale cu tot cu o 
bucată de tencuială. Holul casei era întunecos, deschiseră ușa de la 
bucătărie unde nu era nimeni, apoi cămara, tot nimeni. În sufragerie 
nimeni, unul ieși pe balcon de unde fu văzut de cei de jos care începură 
să strige. Ușa care dădea din sufragerie în holul dinspre baie și dormitoare 
era incuiată. lar lovituri de picioare, dar până să cedeze, în spatele lor 
apărură patru bărbaţi de la poliţie îmbrăcaţi în negru, cu măști pe faţă și 

cu armele pregătite. Le ordonară să se întindă pe jos, cu mâinile la spate, 
le puseră cătușele și îi scoaseră din casă. Maiorul Costache se apropie de 
ușa inchisă și bătu. 

— Poliția... Deschideţi! 

Din partea cealaltă nu se auzea nimic. Bătu incă o dată mai tare, dar 
nimic. După o nouă tentativă puse doi băieți să rezolve ușa. Apoi dădură 
de ușa de la dormitor, și aceea închisă. Din nou bătăi, din nou nimic, din 
nou băieţii care trecură și prin ușa respectivă. În dormitor erau doi puști. 
Unul de 16 ani și altul de 12, livizi de frică și cu ochii roșii de plâns. Ei 
aruncaseră borcanul fiindcă la ei în cartier țiganii fac legea și îi bat de îi 
năucesc de câte ori îi prind și le furaseră și o bicicletă și Spada face foarte 
bine ce face. Maiorul Costache i-ar fi plesnit de câteva ori, dar se mulțumi 
să-i injure 7dravăn, apoi îi puse să-și sune părinţii și să-i aducă rapid 
acasă. Lăsă inăuntru șase jandarmi și cobori în stradă unde lucrurile se 
calmaseră. 

Convoiul intrase în cimitir, toată zona era împânzită de jandarmi, 
polițiști și unități antitero. Bătrânul scos prin geam fusese dus la spital, 
dar nu avea decât două tăieturi ușoare pe faţă, iar cei patru erau deja în 
dubă inspre secţie. 

Norii se risipiseră complet și soarele începuse deja să usuce bălțile de 
pe drumuri. 

Urma o nouă zi frumoasă de septembrie. 

(Conferința de presă a principalului partid de opoziție era condusă, 
ca de obicei, de Radu Rădulescu, președintele partidului și candidatul 
acestuia la funcția supremă în stat la alegerile următoare. Sondajele îl 
arătau deja înaintea actualului Președinte și mai erau mai bine de 
douăsprezece luni până la alegeri. Deși tema anunţată a conferinţei de 
presă era legată de atacarea rectificării bugetare realizată de executiv în 
vacanța parlamentară, Radu Rădulescu modifică ordinea de zi și dădu 
citire unui comunicat ce reflecta punctul de vedere al partidului său faţă 
de incidentele de lângă cimitirul Izvorul Tămăduirii. 

— Partidul nostru alături de întreaga opinie publică responsabilă 
din România urmărește cu îngrijorare deteriorarea condițiilor de viaţă 
ale marii mase populare și creșterea nivelului de sărăcie al populației. In 
ultimii trei ani s-au accentuat grav fenomenele globale de sărăcie colectivă 
și a crescut de asemenea și numărul fenomenelor secundare generate de 
sărăcie care fac tot mai grea viața românilor. Asistăm, pe fondul politicilor 
de dreapta duse de actuala putere, la o recrudescenţă a violenţei urbane, 
la o creștere îngrijorătoare -a infracționalității, a urii interetnice și inter- 
confesionale și a intoleranţei. În același timp nu poate fi ignorată 
incapacătatea actualei puteri de a face faţă acestor fenomene. 

Deși în urmă cu trei ani, în campania electorală, partidele din coaliția 
de guvernământ anunțau declanșarea unei largi campanii de eradicare a 
fenomenelor antisociale, constatăm acum că și această promisiune a fost 
făcută doar pentru amăgirea electoratului. În casele noastre este mai multă 
sărăcie, iar pe străzile noastre este mai multă nesiguranță. Un ultim și 
tragic exemplu al totalei degringolade a instituţiilor statului este și cazul 
cunoscut sub numele de Spada. De mai bine de o lună, populaţia Capitalei 
asistă terorizată la actele demente ale unui criminal sau ale unui grup de 
criminali fără ca poliția să aibă o soluţie. Incompetența poliției a dus ieri 
şi la confruntări violente între cetățeni speriaţi, nesiguri și neapărați. În 
condiţiile în care în cel mai scurt timp cazul Spada nu va fi rezolvat prin 
prinderea, judecarea și condamnarea vinovaţilor detensionând astfel 
situaţia din București, vom lua toate măsurile politice care se impun 

pentru rezolvarea situației mergând până la iniţierea unei proceduri de 
suspendare a Președintelui ţării, care, în calitate de șef al Consiliului 
Suprem de Apărare a Țării, are atribuţii foarte clare în această direcţie. De 
altfel, trebuie să-i amintim actualului șef al statului articolul 80 paragraful 
2 din Constituţia României, citez: „Președintele României veghează la 
respectarea Constituţiei și la buna funcționare a autorităților publice. În 
acest scop, Președintele exercită funcţia de mediere între puterile statului, 
precum și între stat și societate.” 

Deși nu face parte din atribuțiile sale de lider regional, actualul 
Președinte trebuie să-și amintească de ce se află în această funcţie și trebuie 
să înțeleagă că este nu numai reprezentantul României peste hotare, dar 
Și Președintele tuturor românilor, deci și al celor opt asasinați în ultima 
lună. De aceca, îi sugerăm Președintelui să privească mai atent modul în 
care membrii Executivului își execută obligațiile și cum conducerea 
Ministerului de Interne înțelege să-și îndeplinească sarcinile de serviciu. 

Radu Rădulescu lăsă foile pe masă, își scoase ochelarii și-i întrebă pe 
jurnaliştii din sală dacă au nelămuriri în legătură cu acest comunicat 
pentru ca mai apoi conferinţa de presă să-și continue ordinea de zi 
anunţată anterior. Reprezentantul unui post britanic de radio cunoscut 
pentru comentariile acide la adresa principalului partid de opoziţie se 
ridică în picioare: 

— Domnule Rădulescu, care sunt relaţiile dumneavoastră cu dom- 
nul Nenișor Vasile, reprezentantul minorităţii rromilor în Parlament? 

— Domnul Vasile este un important om de cultură din România. De 
asemenea, l-am cunoscut bine pe tatăl domnului Vasile și vreau să vă 
spun că ar fi bine ca toţi rromii din România să aibă conduita acestei familii. 

— Domnul Nenișor Vasile a afirmat în cadrul Parlamentului că este 
iminentă izbucnirea unui conflict între români și rromi. Cum comentaţi 
această afirmaţie din perspectiva celor întâmplate ieri la cimitirul Izvorul 
Tămăduirii? 
= — Despre afirmaţiile domnului Vasile vă rog să-l întrebaţi pe dânsul. 
Insă, așa cum am precizat și în comunicatul pe care l-am citit, consider ca 
fiind foarte gravă escaladarea violenţei și a intoleranţei interetnice. Și 
consider actuala putere ca principal vinovat pentru această escaladare. 

— Este adevărat că domnul Nenișor Vasile va candida pe listele 
partidului dumneavoastră în viitoarele alegeri? insistă jurnalistul de la 
postul bntanic de radio. 

— Nu știu dacă va candida sau nu, dar nu înțeleg relevanţa între- 
bării în acest context. Din câte mi se pare mie problema nu este domnul 

Vasile și nici partidul meu. Problema este criminalul alintat de dum- 
nuavoastră, presa, drept Spada, care omoară liniștit prin București, fără 
ca poliția să-l prindă. Oricum, mai aveţi alte întrebări? | 

— Domnule Rădulescu, se ridică în picioare reprezentantul unei 
televiziuni particulare, când aţi vorbit de suspendarea Președintelui, ați 
luat desigur in calcul majoritatea pe care o are actualul șef al statului în 
Parlament. Cum credeți că veţi aduna cele două treimi necesare acestei 
proceduri? 

— Eu refuz să-mi imaginez Parlamentul ca pe o mașină de vot și să-i 
consider pe parlamentari niște roboți fără minte. Sunt convins, că dacă 
Situația o va cert, o bună parte dintre parlamentarii puterii vor veni alături 
de noi. Sper însă ca măcar în ceasul al doisprezecelea această putere să-și 
onoreze mandatul cu care a fost investită. 

— S-a lansat ipoteza că asasinul ar putea fi chiar rrom. Cum comentaţi 
această afirmaţie... Credeţi că este o intoxicare lansată de actuala putere? 

— Prefer să nu mă lansez în speculaţii pe această temă. Nu am de 
unde să știu cine este asasinul. Și cred că asta este și marea problemă a 
acestui moment, că nu știm cine este asasinul și fiecare își dă cu părerea. 
Inclusiv poliția. Eu zic ca mai întâi să-l prindă și apoi o să ne lămurim 
dacă este sau nu rrom. 

Tom Evans, jurnalistul american care însoţise convoiul funerar la 
cimitirul Izvorul Tămăduirii se ridică în picioare: 

— Domnule Rădulescu... În drum spre cimitir, am văzut tineri romani 
comportându-se complet iresponsabil. Îi provocau pe rromi... Am văzut 
un bătrân culcat la pământ de rromi și am văzut copii aruncând o sticlă 
cu urină spre coșciug. Pe feţele lor am văzut ură, ură față de oameni 
aparținând altei rase. Eu sunt reporter de război. Am fost în Bosnia, am 
tust în Nagomo-Karabach, am fost în Somalia și acum vin din Kosovo... 
E. peste tut aceeași ură. Și cred că aceasta este adevărata problemă, nu 
asasinul, nu actualul președinte, ci ura dintre români și rromi... 

Radu Rădulescu zâmbi larg, își scoase din nou ochelarii de pe nas și 
dând incet din cap îi răspunse americanului în engleză, după ce refuză 
cu un gest scurt trarslația: 

— Domnule Evans... Suntem un popor foarte tolerant. N-avem 
probleme etnice. Ne iubim intre noi, in țara asta. România nu e Kosovo. 
Romania nu e Bosnia. Crudeți-mă... Suntem un popor cu totul diferit. Nu 
am avut în istoria noastră probleme etnice. Dar, vorbind despre probleme, 
intrebați 66%, din cetățenii români. Veţi afla că adevărata lor problemă 

Îi urmă cu trei ani a fost o secetă foarte mare... Una dintre cele mai mari 

din acest secol. N-a plouat cu lunile, au fost recolte compromise și la un moment 

dat am fost amenințați chiar cu o penurie de produse agricole. | 

Dacii citeai comunicatele fostului partid de guvernământ, actualmente partid 
de opoziție, te lămureai că în România este secetă din cauza puterii și a 
Preşedintelui. Acum doi ani, așa cum avem noi noroc, au fost inundații. Case luate 
de viitură, oameni sărăciți, chiar și câțiva morți. Din nou recolte distruse, din nou 
neriorociri. La conferințele de presă ale respectivului partid iar aflai că vina pentru 
p-oaie de data aceasta o poartă tot puterea și tot Președintele. Mai ales Președintele 

Anul trecut am avut o iarnă grea. A început să ningă în octombrie și s-a oprit 
in aprilie. Drumuri blocate, oameni inzăpeziți, probleme de tot soiul. Vina era din 
nou a Preşedintelui și a puterii. 

Acum nu mai plouă în exces, nici secetă nu e și iama e încă departe. A 
apărut însă un criminal în serie, care a făcut deja opt victime. Citind comunicatul 
de presă al principalului partid de opoziție, comunicat care reflectă punctul de 
vedere al candidatului la președinție al acestui partid, Radu Rădulescu am aflat 
că și de existenţa acestui criminal este vinovată tot actuala putere și tot actualul 
Președinte. Depășind această înșiruire cred că donmul Radu Rădulescu a început 
să-și dorească prea mult să fie din nou Președinte. 

pi nd doninia sa a condus fara au fost inundații, secete si ninsori abundente. 
Au fost și crime... Numeroase. Au fost acte de corupție, destule făcute chiar de 
apropiații săi. Au fost eșecuri economice și a fost izolare intemațională. Din acest 
motio, domnul Rădulescu și partidul domniei sale au pierdut alegerile. Sunt 
Sigur însă că dacă va fi din nou Presedinte, domnul Rădulescu nu și-ar dori să 
fie acuzat de principalul său contracandidat de toate relele care se întâmplă în 
Rominta. Până atunci însă, domnul Rădulescu trebuie să în țelengă că tendința 
de a destabiliza cu orice preț actuala putere, chiar cu prețul unui conflict interetnic, 
aa: cu declarațiile domniei sale despre patriotism și despre responsa- 
bilitate, ` 

lar în fata unor asemenea riscuri care pot viza stabilitatea internă a României 
časa politică trebuie să fie solidară, Dacă domnul Rădulescu nu a în țeles acest 
deziderat până acum nu are de ce să spere la fotoliul de la Cotroceni. 

Mircică Antonescu își recitea nervos editorialul. În numai cinci- 
sprezece minute primise două telefoane iritate din partea consilierului 
pentru probleme de securitate națională al Președintelui și din partea 
secretarului general al principalului partid de opoziţie. Niciuna dintre 
părți nu apreciase editorialul. Consilierul de la Cotroceni îl amenințase că-i 
taie publicitatea de la AVAS și de la Regia Tutunului, precum și 
sponsorizarea substanțială venită de la o bancă privată din Transilvania, 
în timp ce omul lui Radu Rădulescu il anunţase că va fi prima victimă 
după câștigarea alegerilor. Președintele țării se supărase fiindcă, în 
editorial, luase în calcul ideea că Rădulescu ar putea redeveni Președinte. 
Mai fusese deranjat și de blândeţea tonului lui Mircică. „Nici Marius 
lonescu și nici Cârstea nu vorbesc așa de blând despre Președinte. 
Dumneavostră de ce sunteţi atât de amabil cu domnul Rădulescu? Credeţi 
că vă va ierta când va veni la putere? Ne înțeleseserăm să menţionaţi clar 
cele două afaceri de corupție în care au fost implicaţi consilierii lui 
Rădulescu. De ce nu aţi făcut-o?“ 

Consilierul pe probleme de securitate națională avea oricum un ton 
acru, dar când își și propunea să fie dezagreabil, rezultatele erau deosebite. 
Mircică încercase să îi spună că articolul va avea o continuare mult mai 
dură, dar consilierul îi comunică aproape scârbit că s-ar putea să nu mai 
fie nevoie de serviciile sale, Președintele discutând deja cu un alt director 
de publicaţie cu care poate va avea o colaborare avantajoasă de ambele 
părți. 

Secretarul general al principalului partid de opoziţie, un mai vechi 
prieten al lui Mircică, de pe vremea când acesta se afla în relaţii excelente 
cu Radu Rădulescu, pe vremea aceea Președinte al României, îi comunică 
la fel de enervat că lucrul pe care șeful său îl detestă cel mai mult este 
trădarea și că articolul în cauză ca și întreaga sa activitate din ultimii doi 
ani este o trădare abjectă. „Ştii foarte bine cine ţi-a înființat ziarul și cine 
te-a făcut dintr-un gazetar de mâna a doua, mare șef de publicație. Știi 
foarte bine cine te-a băgat în diverse consilii de administraţie și cine ţi-a 
dat și licenţa de import de hârtie — prima din țară. Șeful meu înțelege 
foarte clar că trebuia să trăiești și după ce am pierdut alegerile, dar și alți 
prieteni ai noștri trăiesc fără să ne dea la cap. Una este să faci niște 
compromisuri și alta este să faci ce faci tu. Șeful meu mi-a spus să-ți 
transmit că nu te uită și că imediat după ce câştigăm alegerile se va ocupa 
de tine. Asta a fost din partea lui. Din partea mea vreau să-ți spun că ești 
un mare dobitoc. Și va fi o reală plăcere să te calc în picioare. Și acum 
fugi repede și plânge-te la Cotroceni.“ 

Î a cei aproape optzeci de ani ai săi, Sergiu Enescu era cel mai im- 
portant analist politic al momentului. Emisiunile lui aveau audienţă, iar 
predicțiile lui influențau de multe ori decisiv acţiunile liderilor politici. E 
drept că suficiente prognoze nu nimereau, dar nimeni nu stătea să facă 
analize. 

Curtat din toate părţile octogenarul își oferea serviciile mai ales celor 
de la putere, dar și partidului din opoziţie cu viitorul cel mai glorios. li 
fusese mai greu decât se așteptase să ajungă la actualul Președinte, foarte 
circumspect din cauza legăturilor de notorietate pe care le avusese cu 
Radu Rădulescu, fostul și probabil viitorul Președinte al României, dar 
după aproape un an de răceală fusese invitat la Palat pentru o consiliere. 
De atunci, vizitele erau cel puţin lunare iar Președintele chiar ținea seama 
de sfaturile sale. Fu condus, ca de obicei, în salonul cu argintărie. Un 
ofițer SPP ii aduse un ceai, câteva fursecuri și ziare. Președintele urma să 
intârzie, Se uită neatent peste titluri, ronţăi două fursecuri și așezat comod 
pe un fotoliu aflat chiar în bătaia unei raze de soare adormi. Fu trezit de 
zgomotul ușii de Ja intrare. 

— Scuzaţi-mă, domnule Enescu, dar vizita Președintelui Franţei de 
săptămâna viitoare mă omoară. Dacă aș putea să fac eu totul singur ar fi 
minunat. Dar nu pot și tot ce nu fac eu este prost și trebuie să repar, să 
impac orgolii, să-mi fac consilierii să nu se mai certe unii cu alţii, să 
colaboreze... Dar, în fond, undeva au și ei dreptatea lor. Toată lumea îi 
injură. Inclusiv eu... Nimeni nu le mulțumește, nimeni nu le apreciază 
munca. şi se muncește aici. Poate anapoda, poate nu foarte eficient, dar 
de muncit se muncește. Mă gândeam la un moment dat. Eu intru în istorie, 
jar ei intră în mormânt și probabil că nu este drept. Mai scuzaţi-mă o 
secundă. 

Președintele se ridică de pe scaun și părăsi din nou încăperea. Sergiu 
Enescu nu ințelesese mai nimic din dialogul prezidenţial fiindcă se trezea 
greu și primele câteva minute după un somn erau pierdute. Se aranjă în 
fotoliu și încercă să-și reamintească dacă totuși Președintele spusese ceva 

important. Acesta reapăru vijelios însoțit de un ofițer SPP care îi aducea 
ceaiul și biscuiții. 

— Îmi iau și eu masa... Nu apuc să mănânc decât seara târziu și nu 
e bine... Cum apreciaţi povestea asta cu Spada? 

— Domnule Președinte..., începu Sergiu Enescu, dar Președintele îl 
întrerupse după ce sorbi o gură de ceai. 

— Cât de mult pot să mă urască Ionescu, Cârstea și toți ceilalți din 
presă, dacă mă leagă pe mine de ucigașul ăsta... Eu pregătesc venirea în 
România a Președintelui Franței care nu vă daţi seama ce este dispus să 
facă pentru noi... După aia plec la NATO și vorbesc în fața Adunării 
Generale. Mă întâlnesc cu cancelarul german și probabil o să-l conving să 
ne sprijine și după aceea vine în România cea mai mare delegaţie de 
oameni de afacen din Japonia care a venit vreodată în Europa de Est. 
Asta în luna următoare, până la întrunirea OSCE care se ține la București. 
Și care este situația din România? Nimeni nu vorbește de faptul că am făcut 
reformă, că avem în sfârșit o creștere economică sănătoasă, că nu se mai 
fură din bănci, că am privatizat într-un an mai mult decât au făcut-o 
ceilalți în atâția ani... Toată lumea vorbește de un criminal în serie. Și eu 
sunt de vină că ăla există. Ce se așteaptă? Să-l prind eu?... 

— Domnule Președinte... Nu trebuie să-l prindeți dumneavoastră. 
Aşa... Dar cineva trebuie să o facă. Fiindcă toate succesele certe pe care 
dumneavoastră le aveţi atât pe plan extern cât și în țară pot fi afectate de 
un fenomen ca acesta... 

— Adică...? 

— Dacă era un criminal care ucidea la întâmplare, poate lucrurile nu 
erau atât de grave, dar acesta omoară țigani. 

— Da... Deja avem probleme cu unele organizații internaţionale... 
Ambasadorul din Danemarca și cel din Suedia au fost chemați pentru 
explicații la ministerele lor de externe. La UE vor apărea complicații mari 
dacă... 

— Nu la acest tip de probleme mă refeream. Încercam să vă spun că 
uciderea la întâmplare a unor cetățeni ar fi provocat oroarea în întreaga 
societate. Așa... În acest caz, victimele fiind și țigani și infractori există un 
curent popular care aprobă tacit acțiunile ucigașului. Iar de aici s-ar putea 
naște problemele politice ale acestui caz. Am urmărit cu mare atenţie 
incidentul de la cimitir... Reacția unei părți din majoritatea românească 
ar putea determina reacţii din partea minorității țigănești. Așa... Asta 
este de fapt regula izbucnirii oricărui conflict interetnic. 

— Domnule Enescu... Acest subiect nu exista dacă nu era umflat de 
presă și de clovnul ála de Nenișor Vasile. Și apoi bineînțeles, prietenul meu 
Radu Rădulescu care vrea atât de mult să se întoarcă aici, încât e în stare 
să calce pe cadavre. V-am povestit că atunci când mi-a predat Palatul, cu 
puțin inainte de a pleca, un SPP.-ist l-a văzut mângâindu-și biroul și 
vorbind cu el. În fond, ce mare lucru se întâmplă? Criminali seriali sunt 
în toată lumea, a apărut și o enciclopedie a ucigașilor în serie care e groasă 
cât un pachet de cafea... Ce președinte e tras la răspundere pentru actele 
unui psihopat ? Însă vedeţi, domnule Enescu, și dumneavoastră aveţi o 
parte de vină... Fiindcă nu luaţi atitudine, fiindcă îi lăsaţi să facă și să 
spună ce vor. Dacă după ce Nenișor Vasile a incitat la război civil, 
dumneavoastră și presa onestă luați atitudine, nu mai indrăzneau să scrie 
ce scriu. Toţi mă asigură că mă vor ajuta în campania electorală... Eu 
acum am nevoie de ajutor. Acum se decid alegerile, nu atunci. Eu mă 
întâlnesc cu Președintele Franţei și Rădulescu urcă în sondaje fiindcă un 
nebun omoară țigani prin București. Aţi putea, de exemplu, să-i dați o notă 
mică lui Rădulescu la emisiunea dumneavoastră de duminică... 

— Pe ce motiv? 

— Fiindcă a ridicat problema cu țiganii... Fiindcă a propus chiar 
suspendarea mea dacă nu se rezolvă problema. 

— Așa... Atunci o să-i dau o notă mică și ministrului de interne că 
nu l-a prins pe ucigaș. 

— Da... Asta se poate, dar lui Rădulescu daţi-i cea mai mică notă. 
Trei... lar ministrului de inteme daţi-i cinci. Și ar trebui ca cineva să aducă 
in discuţie și asemănările dintre discursul lui Rădulescu și cel al lui 
Miloșevici. Care și-a târât țara într-un război civil... Și trebuie spus că 
diferența dintre omul politic și omul de stat este aceasta. Omul politic 
este cel care face ce este bine pentru partidul său. Omul de stat este cel care 
face în așa fel încât să fie bine pentru toată țara. El vede lucrurile peste 
ideologii și peste interese de grup... El are viziuni pe ani de zile și ştie unde 
este binele adevărat, chiar dacă nimeni nu-l înțelege la un moment dat. 

Domnule Enescu, dumneavoastră știți ce simplu mi-ar fi fost să fac o 
politică populistă, național-comunistă... Să nu fac reformă, să nu încerc 
să imping țara asta înspre NATO și UE. Aș fi avut și acum 60% încredere. 

— Domnule Președinte... Eu cred că nu vor fi probleme la alegeri. 
Totuși, echipa dumneavoastră face greseli. Așa... Şi cazul acesta este un 
exemplu. Ucipașul ăsta trebuie prins. Trebuie condamnat. ȘI atunci tot 
atacul impotriva dumneavoastră se va transforma într-o realitate pozitivă. 
Ei v-au legat de acest ucigaș. Deci meritul pnnderii lui vă va reveni tot 

dumneavoastră. Vă sugerez să aveți o apariție publică în care să deplângeţi 
incidentul de la cimitir, să recomandaţi calm și maturitate populației. 
Așa... Și să daţi și un mesaj viguros înspre poliţie în care să solicitați 
prinderea neîntârziată a asasinului amenințând cu luarea de măsuri dure 
în caz contrar. Când va fi prins lumea va lega succesul de atitudinea 
dumneavoastră fermă. Oamenii vor fermitate. 

Președintele se lăsă pe spatele scaunului. Arăta obosit, bătrân și ușor 
exasperat. Tăcu câteva secunde bune privind în gol și apoi, cu o voce 
ștearsă îi spuse octogenarului că poliția nu are absolut nicio pistă în cazul 
Spada. 

— Nu există nimic... Nici cel mai mic indiciu... Omul este un 
profesionist, probabil fost poliţist care știe cum să-și acopere toate urmele. 
Poate lovi oricând. In orice moment poate apărea un nou cadavru. Și 
nimic nu ne spune că se va mărgini la București. Avem trei milioane de 
țigani în România. Dintre aceștia sunt câteva sute de mii cu dosare penale. 
Oricare dintre ei este o potenţială victimă. La poliţie se lucrează pe rupte, 
iar săptămâna viitoare vin niște oameni de la FBI. Interpolul deja e aici. 

M inistail de Interne aștepta deja de zece minute. Venise însă pre- 
gătit... Andrei Rusu întârzia cam douăzeci de minute la întâlnirile care 
îi erau solicitate și întotdeauna își făcea apariţia vorbind la celular cu o 
persoană importantă. Ministrul mai știa că va urma și ritualul 
teleconferinței în timpul căreia Andrei Rusu își va contacta patru-cinci 
colaboratori cărora le va trasa sarcini și de asemenea știa că la finalul 
acestei convorbiri va primi și ceva de rezolvat. Dar Andrei Rusu era 
directorul general și omul atotputernic în cea mai importantă televiziune 
privată din România, așa că preţul trebuia plătit. 

Prin ferestrele uriașe se vedea Bucureștiul. Mohorăât, trist şi acum 
acopenil deo ploaie deasă. Asistenta lui Andrei Rusu îl anunţă pe ministru 
că șeful ei se îndreaptă spre locul de întâlnire. Pe cele șase televizoare 
suprapuse curgeau emisiunile televiziunilor concurente din România, 
ale CNN şi Euronews. La puțin timp după ce ministrul se lămuri cum 
putea fi acționat sonorul unuia dintre televizoare astfel încât să poată 
asculta știrile sportive de la Euronews, Andrei Rusu apăru vorbind la 
telefon cu Președintele AVAS, După încă cinci minute închise și în timp 
ce discuta generalități amabile cu ministrul convocă o teleconferinţă pe 
tema unei emisiuni dedicate sosirii Președintelui Franţei la București. 
Dădu ordinele de rigoare, îi ceru părerea și ministrului de interne care și-o 
exprimă în direct cu cei șase colaboratori ai lui Andrei Rusu, mai dădu 
un telefon scurt consilierului pe probleme de securitate națională a 
Președintelui cu care stabili o întâlnire la Snagov pentru week-end și gata, 
acum putea să-l asculte cu mare atenție pe oaspetele său. Care plictisit de 
așteptare intră direct în subiect. 

— In emisiunea de ieri, Sergiu Enescu mi-a dat nota cinci fiindcă nu-l 
prind pe ucigașul de țigani... 

— Da... Am auzit. 

— Dragă Andrei, e treaba ta că-l ii pe moșul ăsta senit, dar relaţia 
dintre noi doi presupunea altceva. 

— Ştii cine i-a cerut să-ți dea cinci? Fiindcă și eu l-am întrebat ce i-a 

venit. Preşedintele. A fost la el săptămâna trecută și i-a cerut să-ți dea cinci 

— Ştii a cui e mâna, da? A prietenului tău cu care pleci la Snagov în 
week-end. 

— Dragă... Nici Președintele nu te iubește. De fapt, mi-e greu să 
găsesc pe cineva la Cotroceni care să nu-ţi vrea capul. Și momentul ăsta 
este cel mai propice. Chiar? Când îl prindeţi? 

— Lasă asta... Cum rămâne cu porcăria pe care mi-a făcut-o Enescu? 

Andrei Rusu puse din nou mâna pe telefon și convocă o nouă 
teleconferinţă. 

— Fiţi atenți... Sunt cu domnul ministru de interne lângă mine. 
Săptămâna viitoare organizăm o săptămână dedicată luptei împotriva 
infracționalității. Vreau generic, vreau un story, să se ocupe Sandu de 
asta, vreau să am echipe în toată țara unde poliţia va întreprinde acțiuni, 
filmări de noapte, mascaţi, delincvenţi prinși, razii, interviuri cu cetățeni 
mulțumiți. Alin, mă auzi... Vreau un mare talk-show cu domnul ministru 
în care să fie vizibilă calitatea sa de luptător împotriva in'racţionalității. 
Institutul să facă rapid un studiu despie... De fapt, nu. Despre asta nu 
acum... La fiecare emisiune de știri, rubrică specială și materiale de human 
interest. Și mai gândiț-vă la alte fiţe. Mâine la ora 22.07 avem întâlnire cu 
toată lumea pentru acest program. Vă mulţumesc, Dana rămâi pe fir. 

După ce toți ceilalți încniseră, Andrei Rusu continuă: 

— Vorbește cu Enescu... Duminica viitoare, după această săptămână 
vreau să-l scoată pe domnul ministru omul săptămânii. Şi trimite-mi 
studiul făcut de băieţii de la institut. Cel cu infracţionalitatea. 

Închise telefonul și-l privi mulțumit pe ministru: 

— Satisfăcut? 

— N-am înţeles chestia cu raziile... 

— Fă și tu câteva operațiuni ca să aibă ai mei ce filma. Scoate mascaţi 
pe stradă, pnndeți câțiva amețţiţi și restul e treaba noastră. Nu-i rnare 
lucru... Şi încă ceva... Dă-i o denumire. Spune-i cumva... Operaţiunea 
„Curăţenia“... Sună cam sinistru, dar dă-i un titlu. De fapt, te sună cineva 
de la mine și o să-ți dea punctajul. Acum, spune-mi... Care-i chestia cu 
Spada ? Când îl prindeţi ? 

— Hai să-ți spun cum arată toată chestia, Andrei. Ai văzut că am 
scos mașini de poliţie pe stradă, la colțuri, în intersecții... 

— Da... Aia a fost o mișcare bună... J 

— Ştii de ce stau acolo. Fiindcă n-am benzină să le plimb. Aia pe 
care-i alerg eu au BMW-uri sau Mercedesuri, iar eu am Dadi cu maximum 
douăzeci de litri de benzină la bord. Săptămâna trecută, aproape de graniță 
au tras în oamenii mei cu Uzi. lar noi încă trebuie să somăm, să tragem 

in aer și apoi să deschidem focul. În diversele mafii care operează în 
București şi prin țară sunt deja cei mai buni luptători din SPP, SRI sau 
poliție. Unul din ăla culcă zece, cincisprezece oameni obișnuiți. Fiecare 
şmecher mai răsărit are consilieri foști colonei din poliție sau comisari 
din Garda Finaciară care-i învață cum să ocolească legea. Cât despre 
corupția din aparat, nici eu nu-mi dau seama cât de mare e... De-abia de 
aici incolo putem vorbi despre Spada. Și ca să înţelegi exact care e povestea 
cu el, trebuie pomit de la constatarea că în România crima organizată 
evită să ucidă. Marea majoritate a crimelor din țara asta sunt casnice. 
Gelozie, beţie, ceartă pe posesiuni, răzbunări... Sunt foarte puține reglăni 
de conturi. Însă această timiditate a mafioților locali se va stinge repede. 
9i vom avea zece Spada pe an. Pentru care nu suntem tocmai pregătiți. 
Fiindcă acest criminal, Spada... — sau grup de criminali — știe foarte 
bine regulile. Ştie să-și acopere urmele și nu face nimic întâmplător. Și 
experții străini care ne ajută cred că este fie un poliţist, fie cineva consiliat 
de un poliţist. Plus că, dacă observi, nu face niciun fel de publicitate. La 
un moment dat mă așteptam să apară niște mesaje din partea lui. Ori 
cuva prin care Să-și exprime crezul, mă rog... Motivația crimei ori ghicitori 
prin care să se joace cu poliția. Tipul ăsta nu vrea să fie prins, nu vrea Să 
fie celebru și dacă mâine se oprește din ucis e posibil să nu-l prindem 
niciodată. 

— Dea, n-aveţi nimic... 

— Avem foarte puţin. Altfel spus, până acum n-a făcut nicio gre- 
șeală... Există doar câteva lucruri clare. (moară țigani cu cazier, de fapt, 
toate victimele făcuseră închisoare, bărbați și îi lichidează cu o singură 
lovitură în gât. 

— Exceptându-l pe ăla cu punga... 

— Acolo n-a fost el... Acolo a fost unul din puţinele cazuri de reglare 
rezolvat prin crimă. L-a trădat amanta. Am prins-o după trei zile în port 
la Constanța și i-am identificat și pe asasini. Palestinieni... Plecaseră deja 
Gin țară, dar i-am dat în urmărire generală prin Interpol. Tipul ăsta ucide 
cu o singură lovitură de armă albă. lar medicii legiști sunt siguri că 
asasiriul, cel care omoară e unul singur... După tipul loviturii. Este posibil 
insă să fie mai mulţi în grupul care plănuiește crimele și care șterge urmele. 

Asistenta lui Andrei Rusu intră în cameră îi dădu acestuia un bilet și 
aseză pe masă un dosar albastru. 

— AM ali un studiu făcut de sociologii mei. Am întrebat cam o mie 
cinci sute de spectatori alesi conform unui eșantion reprezentativ pentru 
toată țara, care este părerea lor despre afacerea Spada. Cam 50% nu au 

auzit de ea sau nu-i interesează... Studiul era făcut înainte de incidentul 
de la cimitir. Acum procentul sigur s-a schimbat. Din ceilalţi 50%, jumătate 
sunt împotriva asasinului, dar jumătate sunt de partea lui și consideră 
că acesta face treaba justiției. Dom'ministru... Dacă mai lungiţi mult 
pelteaua s-ar putea să nu vă convină să anunţaţi că l-ați prins, fiindcă o 
să vă scadă intenția de vot. Oricum... Noi săptămâna viitoare vom pune 
un premiu pe capul asasinului. Cred că un miliard în bani vechi pentru 
oricine contribuie decisiv la prinderea lui. Poate asta vă ajută... 

— Dacă săptămâna viitoare faci programul ăla cu raziile, nu pune tot 
atunci și premiul fiindcă mă faci pe mine să par incapabil. Laudă-mă întâi 
și după aia pune premiul... 

— Bine... Acum, am și eu nevoie de un pic de sprijin la prietenul tău 
de la AVAS. 

Ton Dumitrescu își aștepta liniștit, cu căștile la urechi, intrarea în 
direct. Ascultă ultima știre de la rubrica de sport, ceva despre un antre- 
nor demis care dă în judecată Președintele de club, apoi cele câteva 
secunde de meteo, publicitatea la prezervative, telefoane mobile și la o 
cremă antirid și tema muzicală a emisiunii sale. 

— Bună seara, vă spune Băgăreţul... A trecut vara, a trecut Și 
septembrie, au inceput școlile și tocmai acum când ar trebui să numărăm 
bobocii, noi numărăm cadavrele. Opt până în prezent, poate nouă zic 
oamenii de bine. Presa urlă, opoziţia urlă, Președintele se dă lovit că de 
ce urlă presa și de ce urlă opoziţia și poliția nu știe, nu vede, nu cunoaște 
și nu înțelege. De aceea, fiindcă lucrurile sunt complicate și oarecum 
ascunse am zis să ne băgăm și noi pe fir, fiindcă de aceea ne cheamă 
Băgăreţul. Pentru cine nu s-a prins, tema emisiunii din seara asta este 
băieţelul numit Spada a cărui activitate de zi cu zi este luarea gâturilor de 
țigani, pardoni rromi cu un număr indefinit de r în cap. Deci Spada 
omoarrtră rrromi... Telefonul la care mă puteți contacta îl știți. Sunați şi 
spuneți-vă punctul de vedere în acest caz. Unii îl consideră pe acest băiat 
cu sabia lui un erou care rezolvă problemele lăsate nerezolvate de 
judecătorii burtoși și corupți care-și iau viloaie și Merţane pe șpaga primită 
de la infractorii pe care-i lasă în libertate. Alţii spun că este un ucigaș 
dement care trebuie oprit cât mai grabnic. Se mai spune și că Spada este 
de fapt polițist... Cert este că omul ucide în continuare țigani cu cazier. 
E bine, e rău...? Dacă n-ar fi el, i-ar opri altcineva? Sau democraţia 
inseamnă i infractori și aceştia trebuie tratați conform drepturilor omului. 
Ca și cum ci i-ar trata pe amărâții care le pică în mână conform drepturilor 
omului. Nu-mi sunt simpatici chinezii, dar parcă chestia asta cu execuțiile 
pe stadion pentru criminali este o metodă bună. Educativă... Dacă știi 
că te așteaptă glonțul în ceafă parcă te apuci mai greu de porcării... Avem 
primul telefon, bună seara cu cine vorbesc? 

— Mă numesc Alina și sunt din București... 

— Nu că mă interesează foarte tare, Alina, dar ești cumva țigancă? 


DO 

— Nu sunt... Dar chiar dacă nu sunt, am sunat să-ţi spun că mi se par 
ofensatoare remarcile tale la adresa ţiganilor și mi se pare inconștientă 
apologia pe care o faci unui asasin. 

— Ofensator, apologie... Dragă Alina, vorbeşti ca din cărți. Ești 
studentă? 

— Am fost... Acum sunt sociolog și vreau să-ți spun că tu și alți 
inconștienţi ca tine pot declanșa o bombă socială pe care o s-o ducem toți 
in spate. 

— Să înțeleg că ești un soi de iubitoare de ţigani... De rromi ca să 
vorbesc corect... Hai să-ți spun o poveste, Alina. Imaginează-ți că ești o 
tânără venită în București la muncă. Ai plecat de la Moldova natală, 
dintr-un colț de oraș de zece mii de locuitori care stătea într-o singură 
fabrică pe care a deschis-o Ceaușescu și pe care au închis-o șmecherii care 
l-au omorât pe Ceaușescu Și care oraș a murit cu ocazia închiderii fabricii. 
Tăticul e șomer Și s-a luat de băut, mămica e și ea oarecum șomeră și tu 
pleci la București, înarmată cu toată școala ta profesională, poate găsești 
de lucru... În Gara de Nord, în care tu ajungi noaptea că așa sunt legăturile, 
te agaţă un șmecher cu faţă slinoasă care după ce-ţi face două-trei 
propuneri pe care tu le respingi, te urmărește și te forțează cu un șut în 
cur Și cu un cuțit între coaste să te sui în duba lui. Te duce undeva în 
mahala, într-un apartament de trei camere unde alături de trei-patru 
băieți ţi-o trage timp de-o săptămână. Și pe faţă și pe dos, Alina. Ca la 
lucru manual. lar după asta, te mută undeva într-o casă la curte tot în 
mahala unde te vinde cu ora diverșilor doritori. Vreo treizeci, patruzeci... 
Tu cu câţi bărbați ţi-ai tras-o, Alina? 

— Nu cred că e cazul să... 

— Așa e... Nu e cazul. Dar dacă ai fi în locul acestei fete ce ai dori să 
i se întâmple drăguţului care ţi-a făcut cadou aceste câteva săptămâni de 
vis... 

— Cred că justiţia ... 

— De judecători corupți ai auzit...? Dar de excepționala putere f- 
nanciară a unei fete de 19 ani care vine la București din fundul Moldovei 
ai auzit? Cam cât crezi că durează un proces din acesta? Evident, dacă 
începe vreodată? Și în timp ce tu vii cu capul în jos la tribunal, ca vai de 
tine, șmecherul vine în Merţan, insoțit de trei patru avocați care se tutuiesc 
cu judecătorul și-ți mai trimite și o bezea în pauze. Pedeapsa... Vreo șapte 
ani. Că doar nu erai minoră. Și dacă se poartă frumos în închisoare scapă 
după trei ani jumate. lar tu nu mai ești om... Asta ca să nu mai vorbim 

şi de ipoteza că s-ar putea ca tânărul să fie vag deranjat că l-ai tumat la 
poliție pentru bucuriile pe care ți le-a făcut și să te mai caute. El sau alții. 

— Ín acest moment, prezinți un scenariu exagerat care evident că nu 
poate decât să impresioneze... 

— Draga mea Alina. Acest scenariu s-a întâmplat. Autorul lui era 
liber prin București. Este a treia victimă a Spadei. Îl chema Ștefan Săvoiu 
și i se spunea Fane Boarfă. Și avea nobila meserie de pește. Fusese de 
două ori închis și își continua treaba. Dar nu numai asta. Amărâta de care 
[i-am povestit este un personaj real. Am stat de vorbă cu ea trei ore și am 
auzit lucruri pe care nu le credeam posibile. Făcute de minunea asta de 
băiat și de amicii lui care sunt bine mersi. Și cărora li se rupe de justiția 
ta. Fiindcă au învățat să scape din ea. Te-ai prins. Justiţia este o soluție 
pentru tine, nu este o sperietoare pentru ei. 

—9i ce facemn?... Ne întoarcem în Evul Mediu?... Dinte pentru dinte. 

— Alina... Nu mi-ai răspuns sincer la întrebare. Dacă erai în locul fetei 
ăstela ce ţi-ai fi dorit pentru dragul de Fane, zis Boarfă. Fii sinceră... 

— N- să mă faci să spun că mi-aș fi dorit să fie mort fiindcă toate 
principiile mele sunt contrazise de o asemenea ipoteză. Numai Dum- 
nezeu are voie să ia viața. 

— Așa, draga mea. Dumnezeu are voie să ia viața și Fane Boarfă are 
voie să ia virginitatea. Amin. Mersi de telefon. Avem alt telefon care 
așteaptă de ceva timp... Bună seara și scuze pentru așteptare. 

— Bună seara ... 

— Cum vă cheamă? 

— Alexandru și sunt din Bucureşti și vreau să vă spun că dacă este 
adevărată povestea despre fata din Moldova moartea nenorocitului ăla 
a fost prea blândă. 


— Da, Alexandru... Din nefericire, povestea despre fata aceea este 
adevărată. | 

— Eu cred că, de fapt, marea problemă sunt tiganii. Aștia nu mun- 
Cesc, s-au invățat să fure și din cauza lor ne înjură toată Europa. Că nu poți 
să faci un pas în Europa și te arată lumea cu degetul din cauza lor. Fiindcă 
toţi cred că dacă ei își spun rromi asta are o legătură cu românii. 

— Am înțeles... Tu ce crezi despre ce face personajul denumit Spada? 

— Eu cred că face bine. Fiindcă țiganii au cumpărat poliția, au cum- 
párat judecătorii și au impresia că pot face orice la noi în țară. Eu cred că 


ar trebui să existe mai multe Spade și atunci n-ar mai avea nasul pe sus. 
le-ar mai fi frică. 

— Bine, Alexandru, mulțumesc... Alt telefon. Bună seara... Cum te 
cheamă? 

— Bună seara...Numele meu este Andrei Gabriel Iliescu și sunt 
vicepreședintele Fundaţiei pentru Apărarea Drepturilor Omului și am 
sunat să vă atrag atenţia, domnule Dumitrescu, că în acest moment eu 
inregistrez emisiunea dumneavoastră și intenționez să o trimit, însoțită 
de o traducere autorizată, la toate organismele europene de protecţie a 
minorităților, fiindcă dumneavoastră practicați în acest moment instigare 
la asasinat pe motive rasiale. De asemenea, pe această cale sesizez Consiliul 
Naţional al Audiovizualului și îi cer să întrerupă difuzarea acestei emisiuni 
și să penalizeze postul dumneavoastră de radio. Eu atât am avut de spus, 
bună seara. 

— Domnule Iliescu... Nu vă interesează punctul meu de vedere. 

— Nu. Bună seara... 

— A închis... Ei, dragi ascultători, acum că știți că sunteţi înregistrați 
Și o să vă audă în onginal și in traducere autorizată tot Consiliul Europei, 
daţi buzna. Avem un telefon... Bună seara... 

— Bună seara. Sunt Octavian, sunt din Ploiești și vreau să-ţi spun că 
iți respect curajul, dar personal nu cred că soluția aleasă de Spada este cea 
bună. Fiindcă, indiferent de nenorocirile pe care le fac țiganii, și eu sunt 
de acord că țiganii sunt cea mai mare problemă a României, nu se poate 
să omori oameni la bunul tău plac. 

— Ce părere ai despre telefonul dat de domnul Iliescu? Și de ame- 
nințările lui cu Europa... 

— Domnul respectiv este un mare dobitoc dacă iși imaginează că 
mai poate interzice emisiuni în România. Și apropo de Europa... De ce ne 
trimit dom'le ţiganii înapoi? Dacă îi iubesc atât de mult de ce ni-i trimit 
pachet acasă? Fiindcă, de fapt, sunt mai rasiști decât noi. 

— Crezi că trebuie să întrerup emisiunea fiindcă mă monitorizează 
Consiliul Europei? 

— În niciun caz, Dacă ne trimit țiganii pe cap, măcar să ne lase să 
vorbim despre ei cum vrem. 

— Mulţumesc, Octavian. Un alt telefon... Nici pe tine nu te sperie 
Consiliul Europei... 

— Dar pe mă-ta o s-o sperie pula mea!... 

Telefonul a fost tăiat scurt din regie. 

— Un băiat prietenos, un prieten al Alinei, iubitoarea de țigani... 
Este însă ciudat că a intrat în emisie, fiindcă după cum știți, dumneâvostră 
ne sunați pe noi și noi vă sunăm înapoi la numărul pe care îl lăsaţi ca să 

nu cheltuiţi bani pe adiționale. Vă anunț că mâine vom discuta despre 
Romtelecom și despre cum ne iau grecii și pielea de pe noi după ce le-a 
fost făcut cadou Romtelecomul. Ar fi interesant să aflăm cine era curajosul 
care vroia să se întâlnească cu maică-mea. Regia, poate reușiţi să-l mai 
prindeți o dată. Până atunci avem alt telefon. Bună seara... Cum te 
cheamă. 


— Să zicem că nu contează... 

— De ce? Ți-e frică de Consiliul Europei sau de voinicul care m-a 
amenințat acum două minute... Apropo, sunt anunţat din regie că 
telefonul ţiganului în cauză este închis. Curajos ca tot neamul lui... Deci, 
cum Să-ţi zic? Timidul e bine ? 

— E bine... 


— Timidule... Care este părerea ta despre povestea cu Spada. Face 
bine ce face, face rău? 


— Problema nu este dacă face bine sau rău... Problema este dacă 
mai face sau nu ce face... 

— Şi tu ce crezi? O să continue... 

— Eu cred că ar trebui ca poliția să se uite foarte atent într-una din 
pădurile din jurul Bucureștiului 

— De ce? 

— Tu de ce crezi, Băgăreţule. Să caute ciori... Se aude că e un sezon 
foarte bun la ciori acum... Mai ales în păduri. 

— limidule... Tu știi ceva și nu ne spui. 

— Tocmai v-am spus. 

— Vrei să spui că ai informaţii despre Spada? 

— N-am spus asta. 

— Sau tu ești Spada. 

— Posibil... Tragi prea repede concluzii. La revedere... 

— Stai așa nu închide... A închis... Doamnelor și domnilor, dacă eu 
nu greşesc l-am avut în direct pe postul nostru de radio, la emisiunea 
Băgăreţului, pe omul care a pus pe jar societatea românească. Luăm o 
pauză publicitară și apoi revenim. Fiţi pe fază! 

CA 

wDandu Stoicescu, directorul Serviciului Român de Informații citi în 
diagonală stenograma emisiunii de radio în timpul căreia era posibil să 
fi fost prezent criminalul poreclit Spada. 

Chiar în dimineaţa următoare, Toni Dumitrescu și cel care asigurase 
regia în seara anterioară fuseseră luaţi la întrebări și foarte repede amândoi 
recunoscuseră că totul fusese o farsă. Cel care se dăduse drept Spada era 
un angajat al radioului care intervenea în emisiuni pentru a le incinge. Și 
de fapt el nu spusese că este Spada și nici nu spusese ce s-ar putea găsi 
în pădunile din jurul Bucureștilor. Asistentul lui băgă capul pe ușă și-i 
spuse incet, directorul SRI nu suporta vocile ridicate sau repezite: 

— Președintele pe roșu... 

— Bună ziua, domnule Președinte. 

— Bună ziua... L-aţi găsit? 

— Nu, domnule Președinte. A fost o farsă a celor de la postul de 
radio. 

— Ce farsă...? 

— O farsă ca să-și crească audiența. Cel care a sunat era un angajat 
al postului. 

— Închideți-le postul!... Trebuie să le închideţi postul de radio. 

— Nu am cum, domnule Președinte. 

— Au mințit... Ne-au indus în eroare. Eu aveam deja o conferință de 
presă pregătită... Ce fac acum? 

— Domnule Președinte... Nu aceasta este problema. 

— Adică nu este o problemă că un jurnalist de doi bani ne pune pe 
toți pe jar ... 

— Nu. Problema este că am găsit încă un cadavru în Pădurea 
Anaronache. Omorât prin aceeași metodă ca primele opt. De fapt, este 
după toate aparențele un cadavru puţin mai vechi. Ar fi cam al șaselea 
cronologic. 

— Cine e? Tot țigan? 

— Se pare că da, dar nu știm încă cine este. 

— Şi, dacă a fost o farsă, de unde știa de cadavru ? 

— Tânărul în cauză este anchetat acum... După toate aparențele nu 
știa nimic. A fost doar o potriveală nefericită. Dar acum trebuie să 
convingem presa că telefonul nu a fost dat de Spada, că a fost doar o farsă 
urmată de o coincidenţă. Fiindcă ultimul lucru de care avem nevoie acum 
este ideea că știm cine este criminalul, eventual că l-am și prins și că îl 
nem ascuns. 

— Trebuie să recunosc, că toată situația devine aproape comică. Deci 
avem deja nouă crime și un tembel se dă drept Spada și indică în joacă 
locul crimei unde chiar este găsit un cadavru executat de Spada. 

— Vom arunca toată vina pe postul de radio și-i vom obliga pe cei 
implicați, moderatorul, cel de la regia tehnică și pe autorul telefonului să 
facă o conferinţă de presă în care să-și povestească aventura. 

— Dar nu vreţi să solicitați închiderea radioului? 

— Nu... Nu am motive legale să o fac... Am în faţă stenograma 
emisiunii. Nimeni nu a afirmat că vocea e a criminalului. Doar au lăsat 
impresia... Singura ilegalitate comisă de moderator este mesajul rasial, 
antițigănesc. Pe baza acestui lucru s-ar putea cere ridicarea licenţei, dar 
in toată emisiunea a fost vorba de românce violate de țigani. Nu ar fi bine. 

— Nu ar fi bine... Bine ar fi dacă l-ar prinde cineva pe descreieratul 
ăsta! Asta ar fi bine! 

— O să fie prins, domnule Președinte. O să fie prins. 

Ee când se întorcea în țară, nea Nicu se amuza de mutra 
celor care-i primeau pașaportul. Il chema Ceaușescu Niculae. N-avea 
nicio rudenie cu defunctul președinte, dar maică-sa — ghicitoare cu 
oarecare renume în județul Teleorman — văzuse în bobi că Dej va muri 
până în 1965 și că in locul lui va veni Ceaușescu. Nu știa foarte clar cine 
era Ceaușescu, dar în 1963, când se născuse primul băiat al familiei, i-a dat 
numele Ceaușescu. Și cum familia se numea Niculae a ieșit ce-a ieșit. 

Și inainte, și după 1989 țiganii, și nu numai ei îi spuneau nea Nicu, 
fiindcă era un om așezat, nu punea decât ca ultimă soluție mâna pe cuțit 
Şi reușea să-i domine pe toți. Făcea oamenii din vorbe și nu se lăcomea. 
Impărţea cu toată lumea și atunci nimeni nu era nemulțumit. Era mai 
puțin bogat decât ar fi putut ajunge, dar era mai liniștit și oricum mai 
respectat. După revoluție făcuse toate nebuniile și văzuse multe. Aduna 
la un moment dat banii cu sacii, dar într-o zi și-a dat seama că se află pe 
un drum înfundat. Și s-a hotărât să facă afaceri legale. Singura legătură 
cu vechile sale afaceri este o echipă de recuperatori pe care-i ține pentru 
zile grele și pentru a-și ajuta prietenii. Șeful acestei echipe, Fasole, fusese 
găsit tăiat în pădurea Andronache și atunci nea Nicu și-a întrerupt călă- 
toria de afaceri în Liban și s-a întors urgent în țară. 

Aeroportul Otopeni era pregătit pentru sosirea Președintelui fran- 
cez și pista era plină de unităţi de gardă și de băieţi de la protocol care 
aranjau ultimele detalii. Întâlni din nou privirea nelămurită a vameșului, 
da, se numea Ceaușescu Niculae, dar numele de familie era Niculae și 
numele mic era Ceaușescu și după ce-și recuperă bagajele ieși din aeroport 
însoțit de doi bodyguarzi care-l așteptau. 

La firmă lumea era liniștită, aproape nimeni nu cunoștea legăturile 
dintre el și gașca lui Fasole. Urcă la ultimul nivel al clădirii, în sala de 
consiliu unde erau deja adunați cei doi adjuncţi ai lui și doi chestori de 
poliție. Le dădu celor doi cadourile aduse din Liban, niște aur pentru 
neveste, niște trabuce cubaneze și niște coniac vechi pentru ei, parfumărie 
pentru amante și după două-trei politețuri intră în subiect: 

— E sigur că Spada l-a omorât pe Fasole? 

— Aparent da... Lovitura este aproape identică. Aproape zic, fiindcă 
sunt niște deosebiri. Este posibil să nu fi folosit același tip de armă, fiindcă 
tăletura este mai mică decât la celelalte opt cazuri. Este însă un alt element 


care indică o deosebire. Mai există o lovitură foarte puternică în moalele 
capului... 


— Da... Și? 

— În E crimele anterioare, Spada lovea o singură dată, în gât. 
Chestorul Movilă, șeful poliției Capitalei, puse pe masa din faţa lui nea 
Nicu un plic cu fotografiile victimelor din cazul Spada. Ori, după toate 
aparențele, Fasole a fost lovit în moalele capului, probabil a leșinat și abia 
după aceea i s-a luat gâtul. | 
— 9i asta înseamnă că? întrebă nea Nicu privind neatent pozele din 
lic. 
a — Înseamnă că s-ar putea să nu fie Spada, interveni al doilea chestor. 
Adică s-ar putea să fie o reglare de conturi cu Fasole sau chiar cu tine, 


făcută de niște băieți care au vrut să se acopere folosind metoda ameţitului 
ăsta cu sabia lui. 


— Am înţeles... Spada cine e? 

Movilă zâmbi amuzat... s 

— Cine e? Marea rușine a poliției române... Nu ştim cine e. Dar nici 
dia de la Interpol și nici americanii nu-i dau de capăt. Eu însă cred că pe 
Fasole nu l-a lichidat el. Cred că trebuie să verifici care erau dușmanii 
mai recenți ai lui Fasole și apoi să vezi și cine are boală pe tine și își poate 
permite o lovitură ca asta. 

— E-n regulă... Am citit și eu câteva ziare. Unii zic că Spada ăsta este 
o unitate a poliţiei care face treburile murdare. | 
— Ar fi frumos... Dar așa ceva vezi în filmele americane nu la poliția 
rOMANĂ. 

— Atuna de ce nu-l prindeți, dacă nu e al vostru? | 

— Fiindcă e bun. E foarte bun... E posibil să fi fost al nostru sau prin 
servicii sau prin armată la cercetare-diversiune. E foarte bun. Știe toate 


regulile. Tu realizezi că după aproape zece crime făcute în București nu 
există niciun martor ocular? 


— Nu S-ar putea să fie mai mulți? 

— Mai mulți ce? 

— Mai mulți indivizi. Să fie o echipă... 

— Nu... Fiindcă cele opt lovituri de până acum sunt identice. A noua, 
cea aplicată lui Fasole e singura diferită... 

Nea Nicu tăcea privind în continuare pozele care erau acum inșirate 
pe masă. Îl știa pe Fasole de aproape cincisprezece ani. El fusese cu mintea 
și Fasole cu pumnul. Știa că în lumea interlopă moartea unuia dintre cei 
mai duri bătăuși din București îl punea într-o situaţie jenantă. Şi dacă se 
afla că în spatele crimei nu era Spada, ci era vreun șmecher, putea să aibă 
probleme. Mari... 

— Intodeauna am vrut să te întreb... Poate nu e acum momentul. De 
ce i se spunea Fasole...? 

— Fiindcă bătea la ei ca la fasole. Era unul dintre cei mai duri oameni 
pe care i-am văzut. Și de aceea mi-e foarte greu să cred că a putut fi pus 
jos de un singur om cu o săbiuţă. Doi... Ce treabă avea în pădurea 
Andronache? Adică hai s-o judecăm... Fasole al meu pleacă în pădurea 
Andronache de nebun și acolo, ce să vezi, se întâlnește cu Spada. Care-i 
ia gâtul după ce întâi îl pocnește în cap. N-a fost Spada... Din ce văd eu 
ăsta nu și-a mutat victimele. Unde le-a prins, le-a omorât și acolo le-a 
lăsat. Fasole a fost clar mutat. N-avea ce să caute în pădure la Andronache. 

— O fi mers la o partidă mică... 

— Fasole are... Avea casa lui în care-și ținea nevasta și copiii, avea o 
casă pentru Flori, amanta, și încă un apartament în care-și ducea 
eventualele agăţuri. Nu trebuia să meargă în pădure pentru asta. A fost 
omorât undeva în oraș și apoi dus în pădure... Că mi-am adus aminte. Ce-i 
cu telefonul ăla de la postul de radio? 

— A fost o poantă... 

— Poate ar trebui să-l mai întrebăm și noi o dată pe pontosul ăla de 
unde știa ... 

— Sigur a fost o poantă, dar dacă vrei, îți trimit adresa... Oricum l-a 
zguduit SRI-ul suficient de tare. 

— Dom general... chestore... Deși sunt sigur că pe Fasole l-a omorât 
un țigan de-al meu, m-ar interesa foarte tare să-l prindeţi pe Spadă ăsta. 
ştii că niciodată nu m-am dat mai ţigan decât sunt și nici nu prea cred în 
prostiile astea cu țiganii și românii. Dar mă deranjează ideea că un nebun 
omoară doar țigani. Anunţă în sistem, o s-o facem și noi, că dau o sută de 
mii de euro pentru cine-l prinde sau cine ajută la prinderea lui. 

— A ofent și televiziunea lui Andrei Rusu o sută de mii de lei, dar 
suma ta e mărișoară. 

— O sută de mii. Euro! Și dacă sunt doi sau mai mulți care l-au prins, 
o să fie mai multe sute de mii. 

Chestorii ieșiră ducându-și punguţele cu cadouri. Nea Nicu așteptă 
să-i vadă plecaţi și apoi se întoarse către cei doi adjuncți. 

alele de acest premiu... Sunaţi-vă și prietenii 

ă lumea să știe că eu ofer o căruţă de bani pentru 


Ve a efect? 
mea și toţi tovarășii mei vor fi convinși că Fasole : 

locația emisiunii „La porțile Orientului“ era, cum stătea bine unor 
jurnaliști așezați, în cel mai luxos restaurant oriental din București, 
restaurant unde invitații moderatorului Florian Năstase serveau inainte 
de emisiune niște delicioase meze libaneze, humus și tabule, nelipsitele 
aripioare în sos de usturoi și stropite cu lămâie, burak cu cașcaval și cu 
carne de oaie, o salată condimentată de măsline, iaurt cu mentă și 
castraveți, sărmăluţe în foi de viță subțiri cât degetul arătător și acelea 
stropite cu zeamă de lămâie și apoi nelipsitul falafel, chebabul de oaie și 
de vită și un desert pe bază de miere și fistic. Un ceai cu mult zahăr și 
foarte fierbinte încheia festinul, asigura digestia și emisiunea putea începe. 

Așezat comod în fotoliul său, moderatorul Florian Năstase încă avea 
in memorie desertul cu frișcă și biscuit de cacao preparat special pentru 
el de patronul localului, un Sirian simpatic și un pic contrabandist, când 
regizorul de platou îi dădu intrarea. 

— Bună ziua, doamnelor și domnilor. O nouă ediţie a emisiunii „La 
porțile Orientului“ în care vom încerca să vorbim despre limitele pe care 
le are libertatea presei. Cine trebuia să cenzureze un demers jurnalistic? 
Statul printr-un organ abilitat sau jurnalistul trebuie să știe singur când 
să se oprească? Şi mai ales, trebuie ca jurnalistul să se oprească vreodată? 
Am invitat pentru această discuţie, dar și pentru una adiacentă care va 
deriva inevitabil din aceasta, mai multe personalităţi ale vieții noastre 
publice. In primul rând domnul Andrei Gabriel Iliescu, vicepreședinte 
al Fundaţiei pentru Apărarea Drepturilor Omului. Apoi, lângă domnia 
sa se află jurnalistul Toni Dumitrescu mai cunoscut după numele său de 
radio, Băgăreţul. În partea mea dreaptă este binecunoscuta jurnalistă și 
analistă Nicoleta Apetrei și lângă dânsa domnul Ion Grigore, sociolog și 
președinte al Fundaţiei Naţionale a Rromilor. Acum că am făcut 
prezentările să intrăm în subiect. În urmă cu mai bine de două luni, un 
asasin solitar a început să omoare rromi. Numărul victimelor cunoscute 
se ridică la nouă sau zece, dar există indicii că ar fi mai multe încă negăsite. 
După toate aparențele poliția nu a reușit nici să-l identifice pe asasin, nici 
să localizeze niște suspecți. Aceste crime rasiale, unice în peisajul românesc 

au condus atât la o escaladare a disputelor politice, cât şi la germenii unor 
confruntări interetnice. La sfârșitul săptămânii trecute, Toni Dumitrescu 
a discutat la telefon, în direct, în emisiunea sa de radio cu un cetăţean 
care putea să fie chiar asasinul cunoscut sub numele de Spada. S-a dovedit 
că toată discuţia a fost o farsă, dar a doua zi poliţia a găsit, la locul indicat 
de acesta în emisiune, o altă victimă a Spadei. După două zile, CNA ia 
decizia suspendării emisiunii lui Toni Dumitrescu și amendează postul 
de radio care o emitea. Ne aflăm în faţa unei decizii fără precedent, în 
ultimii ani. Interzicerea de către organul abilitat al statului a unei emisiuni 
de radio. E bine, e rău? Haideţi să vedem. Domnule Toni Dumitrescu ... 

— Vă mulțumesc pentru invitaţie și sper să nu aveți și dumnea- 
voastră probleme cu CNA-ul... 


— Irebuie să precizez, interveni Florian Năstase, că am invitat și un 
reprezentant al CNA, dar am fost refuzat. l 

— Respectiva farsă din emisiune nu a fost în niciun caz prima din 
cariera mea. Am mimat convorbiri cu Președintele țării, cu fostul 
Președinte, cu primul ministru, cu jurnaliști celebri. Nimeni nu a fost 
uimit... Nimeni nu s-a gândit să mă penalizeze. La un moment dat am 
simulat un telefon la ministrul privatizării care îmi recunoștea în direct 
că a luat o șpagă de zece milioane de dolari pentru privatizarea 
RomTelecom și apoi în aceeași emisiune i-am dat legătura cu patronul 
Caritas — la acel moment în închisoare — care- sfătuia unde să-și plaseze 
banii. De ani de zile de când fac această emisiune și am audiența pe care 
O am, fac și asemenea farse. În mare măsură aceste farse au adus audiența 
emisiunii. Până la un punct poate fi considerată o emisiune de umor. 

— Domnule Dumitrescu... 


Andrei Gabriel Iliescu se înd reptă în scaun Și își fixă cu un gest nervos 
ochelarii pe nas. 

— Domnule Dumitrescu. Emisiunea dumneavostră este fascistă. 
instigá la ură rasială... Cheamă la exterminarea minorităților din această 
țară, care și așa urăște minoritățile, Mă mir că guvernul României, tolerant 
față de toate excesele impotriva minorităţilor, a luat decizia aceasta înțe- 
leaptă. Probabil că frica de acțiunile mele și ale altor câteva persoane 
responsabile și mai ales frica de Europa a determinat guvernul să oprească 
această inșiruire odioasă de abjecții care era emisiunea dumneavoastră. 

— Da... Vă cunosc punctul de vedere. Dar, vedeți dumneavostră, 
mie emisiunea nu mi-a fost interzisă pentru abjecţii, ci pentru farsa cu 
Spada. Şi eu consider că această interzicere este o încălcare a dreptului la 
liberă exprimare. În fond, dacă eu vreau să înjur infractori pe post, ar 

trebui să fiu liber să o fac. 

— Dar cine hotărăște că toți minonitanii sunt infractori ? 

— Eu am înjurat țigani, care deja au fost cel puţin o dată condamnaţi. 
Nu minoritari, nu majoritari. igani cu minim o condamnare. 

— Domnule Dumitrescu, v-aș ruga să folosiți denumirea de rrom. 

— De ce, domnule Grigore? 

— Fiindcă este denumirea etniei mele. Noi ne considerăm rromi. Nu 
țigani... Așa cum pe dumneavoastră vă deranjează când prin Europa 
românii sunt numiţi țigani așa și pe noi ne deranjează... 

— Domnule Grigore... 

Florian Năstase își indulci cât putu de mult glasul. 

— Diferenţa este că românii nu sunt țigani, pe când rromii sunt. Vă 
înțeleg sensibilitatea... Și vom ține seama de ea, dar argumentațţia 
dumneavoastră este șubredă. Dincolo de aceste aspecte, domnule Iliescu, 
ca lider al unei organizații de apărare a drepturilor omului, nu credeți că 
interzicerea unei emisiuni de radio este un precedent periculos pentru 
democrația și așa fragilă din România? 

— Domnule Năstase... Dumneavoastră aţi ascultat emisiunea 
respectivă...? 

— Sincer, da. Am asculat-o și în direct și am reascultat-o ieri de pe 
casetă. 

— Și nu vi s-a părut extrem de nocivă? 

— lar sincer? Nu... 

— Atunci nu mai avem ce discuta... 

— Cum adică? Dacă nu sunt de partea dumneavoastră nu avem ce 
discuta? Mie nu mi s-a părut nocivă. Mi s-a părul agresivă, mi s-a părut 
la un moment dat vulgară... După ce am aflat chestia cu Spada, care nu 
era Spada, mi s-a părut nelalocul ei farsa, dar nocivă nu mi s-a părut. În 
fond, în toată emisiunea se vorbea despre infracțiunile comise de rromi. 
Frau comise... Fuseseră făcute. De ce nu se poate vorbi despre asta? 

— Fiindcă domnul Dumitrescu îl lăuda pe asasinul acela. li justifica 
faptele... Îl îndemna să comită și alte crime. Cum puteţi să nu vedeți? În 
orice țară europeană o asemenea emisiune ar fi fost interzisă. 

— O nu! Aiși nu avieţi niși un pic di drieptati! 

Nicoleta Apetrei, cunoscută și pentru puternicul accent moldovenesc 
ca și pentru excelentele relaţii cu palatul Cotroceni, ieși din apatia care 
păruse că o domină încă de la începutul emisiunii. 

— In şei doi ani cât am stat la Harvard ca sî-mi dau doctoratul am 
ascultat zeși, poati suti di emisiuni di radio. Criedeţi-mi ci vorbiesc o 

ienglezi pierfecti. Nu avieți idei ci sî spunia în emisiunile așelea. Rasism, 
xenofobie, misojinism de șea mai joasî spieți, grosolănii, îndemnuri la 
pedofilii... Nu avieţi ideie ci limbaj ordinar folosiau moderatorii și ci 
ienormități transmiteau, sau în ci hal si adriesau șelor care-i sunau. Acolo, 
libertatia de iexprimare iexistă și iesti totali. Di fapt, triebuie să ni hotărâm. 
Vriem libertati di iexpriesie... Atunși așasta nu ari limiti. Oriși fiel de 
îngrădiri atraje dupi sini distrujerea libiertăţii di iexprimari. Nu sunt o 
admiratoari a domnului Dumitrescu. Cred ci di multi ori exajereazi în 
iemisiunili sale, Cred că diepășăști măsura lucrurilor. Dar, di asemenea, 
cred că interzișerea iemisiunii sale ieste o mari ieroare. În fond șe-a spus 
atât di groaznic acolo? Un punct di vederi... V-am ascultat și pi 
dumniavoastri, domnule Iliescu, și pi dumniavoastră, domnule Grigore. 
Şi trebuie si recunosc ci nu vă înțăleg. Marea problemă a așestei țări nu 
sunt minoritățile. leste majoritatia. Nu minoritățile trăiesc prost. Toţi trăim 
prost. Aiși intervenţiile dumneavostri sî izbesc di ajenda majorității. 
Majoritatea din România nu persecuti în mod constant și programatic 
minoritățile. Ín jeneral, majoritatea ignori minorităţili și problemele 
așesteia. Fiindci ari ia, majoritatea, prea multi problemi pe cari nu poati 
sî li rezolvi. Şi când, în mijlocul așestei realităţi dramatișe și complet 
scăpati di sub control, dumneavoastră viniţi cu așesti problemi, iesti absolut 
normal ca majoritatea si vă rejeclezi. Fiindci, repet, ari problemi mai 
iinportanti, decât minorităţili. leu personal nu cred cî asasinul poreclit 
Spada ari vrio legături cu poliţia. Vriau sî spun vrio legături instituționali. 
Nişi cu statul român. Nu cred cî iexisli vrio implicaţie politici aiși. Așa cum 
vzia domnul Răduliescu, fostul presedinti sî demonstrezi. Însi cred cî 
isteria cari poati apărea ca urmari a politizării așestui caz, poati determina 
pravi reacții etnice. Nu ie un secret că o buni parti dintri români nu-i 
apreazi pi rromi... Dar nu îngreunați viața și așa sufișient di gria a 
majontăţii inventând problemi ali minorităților. 

— Stimată doamnă, Nu ştiţi ce înseamnă să fii minoritar... 

— Ba știu, domnule Grigori. Am așest acșent di cari n-am vrut să 
scap și stau di zăși ani în Bucuriești, undi moldovienii nu sunt ca la iei 
acasi. Și am fost și la Cluj la Universitatie, undi am ținut mai multi 
seminarii și cursuri și niși acolo moldovenii nu sunt foarti binie primiți. 

— Dar dacă ar fi fost omorâţi zece moldoveni... 

„= Aişi vă inşălaţi domnule Grigori. Ar fi fost omorâți zăși români. 
Și ar fi fost la tel di gras ca și şei zăși rromi morţi. Cred ieu că noi vorbim 
di pomani dispri iemisiunea domnului Dumitrescu. Aşeasta n-ar fi trebuit 

T î poliția nu-l 
interzisi și basta. Ni putem intreba însă șe se va întâmpla daci poli 
va prindi pe așest asasin. | iau 

— Înteleg că propuneţi să schimbăm tematica emisii -- 
Florian Năstase. o 

— Nici nu se pune problema... Vă jucaţi cu focul și nu vă daţi NN 
Uniunea Europeană tratează cu foarte mare seriozitate incitările i 
extremism și la xenofobie. Ori, manifestări de tipul celei făcute de domnu 
Dumitrescu, sunt acte de gravă inconștienţă socială. Şi mai grav este că, 
oameni cu studii serioase și cu numeroase ieșiri peste hotare nu sesizează 
pericolul pe care-l reprezintă tolerarea unor asemenea emisiuni.  — 

— Domnule Iliescu... Aţi auzit dom'ne, fiindcă înţeleg că mi-aţi 
ascultat emisiunea, aţi ascultat povestea fetei aceleia violate? Dacă ce-am 
spus eu acolo era incalificabil, ce a păţit ea, cum poate fi considerat? 
Normal, fiindcă golanii ăia erau minoritari? 

— Domnu  zianist... Nu există fata aia. Aţi inventat-o ca și povestea 
cu Spada. Eu sunt rrom... Eu pot afla lucruri. Nu a existat povestea. Cu 
Fane Boarfă, cu fata luată din gară, ținută prin periferie la nu știu ce rude. 
E poveste. Poveste tristă, dar poveste. 

— Cum adică, nu există? 

— Nu există... Nimeni n-a violat pe nimeni. Terminaţi cu prostiile 
astea. E ca și cu lebedele din Viena. Nimeni n-a mâncat nicio lebădă. Dar 
cel mai comod este ca noi rromii să fim vinovaţi de toate. Vă ceartă 
Uniunea Europeană din cauza noastră, statul e corupt din cauza noastră 
și reformă nu iese tot împiedicându-se de rromi. Acum și violurile sunt 
tot apanajul nostru. Dar văd că nimeni nu se întreabă cam câte femei de 
rromi au fost violate de mineri în 13-15 iunie. Nu face nimeni caz și nu 
apare niciun băiat tare cu sabia în mână să ia gâtul minerilor. 

— Domnule Grigori... Grieşiţi din nou. Când spuneți „vă șearti 
Uniunea Europeni“ la șini vă referiți? Cumva la românii cari au alti 
programi decât dumneavoastri rromii. Să înțălejim că dumneavoastri nu 
vă pasi di UE, dacă iexisti așest noi și voi. Apoi... Nu cred că puteţi ignora 
realitatea î avem ca țari problemi și din cauza rromilor. În fond, șirul di 
cerșetori di pi Champs Elisee, 34 la număr vara trecuti doar pe-o parti a 
bulevardului, ierau rromi din România. Pi-o plăcuţi aflati la gâtul unuia 
am șitit eu că în România ieste jenoșid antițigănesc. Si știți cî iexajerărili 
ni omoari pi toți. 

— Doamna Apetrei... Andrei Gabriel Iliescu își pierduse răbdarea Și 
aproape tremura de furie. Doamna Apetrei, aţi stat mult peste hotare. În 
Europa, în America... 

— În America... Am ș-un doctorat la Harvard... | 

— Da... Climatul politic din România nu vi se pare contaminat cu 
ură? Nu se încearcă tranferarea și mascarea marilor probleme, prin 
acuzarea minorităților de orice fel? Rromii sunt vinovaţi de infracțiuni, 
ungurii vor să ne fure țara, din cauza homosexualilor ne ceartă Europa? 

— Domnule Iliescu repiet: în România problema ieste majoritatea, 
nu minoritatea. Nu cried că suntim ca naţii intolieranţi, și cred cî toati 
aşeasti discuţii iesti anapoda. Am pornit de la interzișerea unei iemisiuni 
di radio și am ajuns la protecţia minorităților. 

— Apropo de interzicere... 

Florian Năstase reintră în dialog după ce ascultase în cască câteva 
dintre mesajele transmise de telespectatori în regie. | 

— Doamna Apelrei, sunteţi o apropiată a Președintelui, a consilierilor 
acestuia... Cum vă explicaţi faptul că Președintele a făcut acest gest? 

— Nu Președintili a interzis iemisiunea, șt CNA-ul. 

— Vă contrazic doamnă... interveni Toni Dumitrescu. Din surse sigure 
știu, că Preşedintele personal a cerut la CNA suspendarea emisiunii mele, 
fiindcă a fost deranjat de farsa cu Spada. A 

— Nu știu și sursi aveți... Dar nu a fost Președintili. Di fapt... Cred ci 
nimeni nu realizeazi șe puţini puteri ari di fapt Președintili. Dar asta-i 
alti povesti. Totuși, domnule Dumitrescu... Am o curiozitati. Domnul 
Grigori a afirmat că povestea cu violul a fost o minșiuni. le tot o farsi a 
dumneavoastri? 

— Nu... De fapt, dacă ţineţi minte, prima dată această poveste a 
apărut în presa scrisă ca un răspuns la o intervenție a domnului Andrei 
Gabriel Iliescu. Un cotidian, nu mai țin minte care, a publicat o anonimă 
din partea unei tinere care descria acest caz. De acolo am pornit 
investigația ajutat de doi colegi, unul de la radio altul din presa scrisă. Şi 
așa am ajuns să intru în posesia casetelor de care v-am vorbit. 

— Deci n-aţi vorbit dumneavoastră cu așa zisa victimă a rromilor 
ticăloși? 

— Nu... Am ascultat casetele. 

— İn emisiune aţi afirmat că ați vorbit cu ea... 

— Nu! Am spus că sunt în posesia casetelor... 

— Domnule Dumitrescu! Vă jucaţi cu vorbele și nu vreți să admiteţi 
doud evidențe. În primul rând, l-aţi apărat pe acest nenorocit care ucide 
rromi. Doi... Ați instigat opinia publică atât în sprijinul lui cât și împotriva 
etniei mele construind iluzia că toți rromii sunt vinovaţi. Să știți că și în 
Germania lui Hitler, media era plină de violurile pe care evreii le comiteau 

impotriva nemţoaicelor tinere și nevinovate. Ştiţi probabil caricatura aceea 
celebră cu evreul păros, plin de negi și foarte asemănător cu o maimuţă 
care se uita pofticios la tânăra blondă, nevinovată și vag decoltată, dar care 
era oprit la timp de braţul cu zvastică. Asta faceţi și dumneavoastră... 
Fiindcă adevărul este că — în cazul unui viol — avem doar două concepte. 
Agresor și victimă. Nu țigan și româncă... Și agresorul trebuie pedepsit 
fiindcă a violat, nu fiindcă este țigan și a violat o româncă. Dacă Spada ar 
omori violatori, deși nu este foarte bine ce spun acum, poate l-aș înţelege. 
Dar el omoară rromi... lar dumneavoastră, ca să-i găsiţi justificare ne 
spuneți că acești rromi au violat. Și merită să moară... In toată acea 
emisiune n-aţi spus niciodată că violatorii merită moartea. Aţi spus doar 
că țiganii violatori merită moartea. Și de aici aveţi probleme cu mine. 
Fiindcă... 

— Domnule Grigore, îmi pare rău că vă întrerup... Florian Năstase 
era deja transpirat și evident încurcat. În cască mi se anunţă că la ușa 
studioului se află domnișoara Marcela Uscatu care este victima violului 
de care a vorbit domnul Dumitrescu în emisiune. Vrea să intre în direct 
ca să confirme veridicitatea afirmațiilor. Îi permitem să intre? Cred că în 
interesul emisiunii și al obiectivității jurnalistice ar trebui să-i permitem... 

Înainte de a aștepta părerea celorlalți invitaţi, moderatorul făcu semn 
spre cameră și tânara pătrunse în studio. Un asistent îi aduse repede un 
scaun, în timp ce un altul îi montă un microfon. 

— Înţeleg că numele dumneavoastră este Marcela Uscatu? 

Dim 

— De unde sunteți? 

— Acum locuiesc în București... Sunt din județul Galați. 

— Dumneavoastră aţi trimis scrisoarea aceea către presă? 

— Da. Eu, fiindcă atât m-am rugat să moară omul ăla și când am 
văzut că a murit mi-a fost mai puțină frică. 

— Aţi făcut atunci plângere la poliție? 

— Nu... De fapt... La spital a venit poliția că eram într-un hal fără 
hal. Și i-au chemat doctorii. Dar le-am spus că nu-mi amintesc nimic. Că 
sunt şocată, că am fost ținută legată la ochi și nu i-am văzut. 

— Și acum... Nu vă mai e frică? 

— Mai mult mi-e ruşine că poate mă vede tata sau alții care mă 
cunosc, dar eu vreau doar să spun că n-am minţit. Că nu-i vreo cinste ce 
mi s-a întâmplat ca să mă laud. Și nu știu dacă e bine sau nu, dar pe omul 
ăla l-au lovit blestemele mele. N-am nimic cu nimeni și nu vreau să vorbesc 
de ce nu știu, dar pe nimeni n-am blestemat cum l-am blestemat pe omul 

u vreau să uit. Și domnu Grigore... 
am afar u țiganii. Mama a fostțigancă 
sat. Și-a bătut joc de mine cum nu vă trece 

Primul-ministru află de cea de-a noua crimă a asasinului denumit 
Spada de la unul dintre consilierii săi carc-l sunase pe telefonul operativ. 

Era o duminică ploioasă de octombrie și premierul se afla la Scroviștea 
in vila de protocol pe care o ura sincer. Camerele erau joase și, deși îi 
plăcea foarte mult întunericul, penumbra din această vilă, ducea mai 
degrabă cu gândul la un cavou. Mobila era fără gust, iar sepepiștii erau 
pretutindeni. 

Singurul lucru cât de cât plăcut era terasa care da spre lac, dar lacul 
era murdar și mirosea a mort când bătea vântul înspre vilă. Toată 
atmosfera era morbidă, dar Președintele insistase să ia masa împreună cu 
familiile, în vila sa aflată la două sute de metri de cea a premierului. 

Ora la care ar fi trebuit să înceapă masa era deja depășită cu mai bine 
de treizeci de minute și probabil că noua crimă va împinge și mai departe 
cina. Pe un hol, soția sa cicălea ca întotdeauna unul din oamenii de pază. 
Vocea sa ascuțită și sacadată răzbătea până în cea mai îndepărtată cameră, 
acolo unde premierul se refugiase în faţa calculatorului pe care se afla 
instalat cel mai performant program de șah. Despre predecesorul său se 
spunea că își petrecea o bună parte din timp jucând table cu garda sa de 
corp sau cu șeful de cabinet. Măcar prin jocul său de șah premierul simțea 
că exista o evoluţie în traseele politice ale națiunii. Telefonul operativ 
sună din nou și de la celălalt capăt al firului, aghiotantul Președintelui îl 
informă că masa se mai amână cu treizeci de minute din motive obiective. 
Realizând apoi cu cine vorbește, aghiotantul îi comunică cu o voce scăzută 
Și vag conspirativă că mai fusese păsit un cadavru. Primul-ministru nu se 
osteni să-i spună că aflase deja, se mulțumi doar să asculte povestea 
ofițerului. Victima, tot țigan, tot fost infractor, ucis cu o singură lovitură 
de armă albă în gât, fusese descoperită de niște copii în spatele unor 
tomberoane în Moșilor. Hop de mașini, fusese după toate aparențele 
omorât la ieșirea dintr-unul din atelierele unde dezmembra mașini furate. 
I chema Adrian Hogea și era poreclit Claxon. 

Aghiotantul Președintelui își termină expunerea, spuse scurt „să 
trăiţi!“ și închise telefonul. Premierul se ridică din fața calculatorului, 

stinse și ultima veioză din incăperea oricum întunecoasă și se așeză într-un 
fotoliu din colțul camerei. Vocea soției se auzea de undeva de pe terasă. 
La fel de ascuțită și la fel de sacadată. 

Lângă fotoliu se afla telefonul negru, numit de băieţii de la pază 
superscurt. Ridică receptorul și ceru să i se facă legătura cu directorul 
Serviciului de Informaţii Externe. După mai puţin de un minut, telefonul 
sună la loc și la capătul celălalt al firului era Călin Șelaru. 

— Bună seara... Ce faceți? 

— Bună seara, domnule prim-ministru. Sincer, dormeam... 

= Înţeleg că nu ați aflat vestea... 

— Ba da... Am fost sunat înainte cu două, trei minute. Dumneavoastră 
ce faceți? 

— Sunt la Scroviștea... 

— A convocat Președintele o întrunire? 

— Nu... Era ocină stabilită înainte de incident. Cina s-a amânat și eu 
vroiam să vă spun că am citit rapoartele pe care mi le-aţi trimis ieri 
dimineaţă. Şi mi s-au părut îngrijorătoare. Și în aceeași ordine de idei 
vreau să vă confirm că am vorbit cu un cunoscut de-al meu, John Benjamin 
Stark, un foarte important finanțist englez, care m-a întrebat ce se întâmplă 
in România cu crimele împotriva rromilor. Eu îl știu pe John de mai bine 
de 20 de ani... Am făcut multe împreună. Și nu este genul de om interesat 
de problemele minorităților. Întrebarea lui m-a pus pe gânduri... S-ar 
putea să avem o problemă mai gravă decât am bănuit. 

— Toate rapoartele mele indică o creștere a interesului pentru acest 
Subiect în vest. Și agitația din interior contează... Sunt trimise deja 
transcrierile aproape integrale ale tuturor emisiunilor televizate pe acest 
subiect. Budapesta lucrează din plin... lar mesajul central este cel pornit 
de Andrei Gabriel Iliescu și fundaţia lui, anume că poliţia este implicată 
direct în asasinate și de aceea ucigașul nu este prins. Povestea a prins și 
deja e imposibil să-i facem faţă. 

— Care este șansa ca asasinul să fie prins? 

— Domnule prim-ministru... leri, când am primit ultimul raport de 
la poliţie, nu aveau nici cea mai mică bănuială. Este cert că ultima... 
Penultima crimă de fapt, nu este făcută de Spada. 

— Asta am aflat... Dar sunt deja trei luni de când au loc aceste crime. 
Se poate să nu existe niciun indiciu? Nu cumva cei de afară au dreptate 
și asasinatele sunt de fapt comise de poliţie? Sau cu știința poliției? 

— Cu siguranță nu! Poliția este cea mai penetrată instituție din 
România. Și de noi, și de SRI, și de GIA, și de doi și-un sfert. Ca să nu mai 
vorbim că mai toți generalii sunt corupți. Lumea interlopă are intrări la 
cel mai inalt nivel. Orice fel de inițiativă de acest tip s-ar fi aflat. leri am 
fost informat că doi dintre cei mai importanţi chestori din poliţie au fost 
chemați de un șef al lumii interlope care le-a comunicat că oferă o sută de 
mii de euro premiu pentru prinderea Spadei. Vreau să vă spun că totul 
este atât de bine lucrat, incât unii din oamenii mei au luat în calcul ideea 
unei provocări extene. 

— Și...? 

— Analizăm. 

— Bun... Și totuși ce facem? Ce așteptăm? 

— Propunerea pe care știți că am inaintat-o și la ultima întâlnire de 
după CSAT-ul de acum două săptămâni a fost schimbarea ministrului 
de interne. 

— Credeţi că are vreo vină? 

— Nu, bineînţeles... că doar n-o să-l prindă el pe asasin. Dar un nou 
ministru de interne va beneficia de o perioadă de grație și poate în acest 
interval va fi prins asasinul. Nu știu dacă aţi urmănt emisiunea lui Florian 
Năstase... 

— Am auzit ceva de ea. Cred că mi-a spus nevastă-mea... Ceva cu o 
tânără violată care a apărut în emisie... 

— Da... Dar nu asta este partea care contează. Am vorbit cu Florian 
Năstase imediat după emisiune și mi-a dat mesajele primite în redacţie 
in timpul emisiunii. Mesaje primite de la public. Erau cam de optori mai 
multe decât în mod normal și într-o proporție de 75-80% erau antițigăneșt. 
Extrem de violente... Linșaje, execuţii, expulzări, spânzurări și tot așa... 
Dincolo de glumele de prin ziare, marea problemă nu sunt țiganii. Sunt 
românii. Nu mă tem foarte tare de o explozie țigănească, deși nu este nici 
aceasta exclusă. Mă tem însă de o explozie de violență românească. 

Aghiotantul primului ministru intră în cameră și îi făcu acestuia semn 
că Președintele încearcă să-l contacteze pe superscurt. 

— Domnule Șelaru, trebuie să închid... Cel puţin aparent mă caută 
Președintele care probabil că s-a decis să mănânce. Vă mulțumesc pentru 
informații. 

— Poftă bună, domnule prim-ministru. 

Aghiotantul Președintelui îl rugă încă o dată să mai amâne masa 
pentru maxim treizeci de minute adăugându-i că la cină vor sosi și 

miniștrii de externe și de interne. Premierul își rupă aghiotantul să-i aducă 
un iaurt cu puţină pâine prăjită și se așeză din nou în faţa jocului de șah. 
Oricât de deștept era programul, până la urmă tot reușea să-l invingă. 
Ceea ce era un motiv de reală satisfacție. 

ÎS hidioul era puternic iluminat, iar figurația aplauda frenetic ori de 
câte ori credea de cuviinţă, sau atunci când se aprindea o luminiţă verde 
pe care asistentul de regie le-o indicase înainte de începerea spectacolului. 
Pe scenă, lângă moderatoarea emisiunii, O roșcată supersexy, care apărea 
pe copertele diverselor reviste de scandal sau de modă expunându-și 
sânii sensibil mai mari după fiecare intervenție chirurgicală, se aflau patru 
celebrități născute în zodia scorpionului. 

Primul invitat era un fotbalist aflat la finalul canerei care încă juca la 
o mare echipă de club din Marea Britanie, apoi o cântăreaţă de operă care 
făcuse case pline oriunde în lume în urmă cu zece ani, dar își cam pierduse 
vocea și rămăsese doar cu scena românească, prim-vicepreședintele 
principalului partid de opoziție din România și un foarte popular și iubit 
actor de comedie a cărui zi de naştere se întâmpla să fie chiar atunci. 

Trecuse mai bine de jumătate de emisiune, concursurile se cam 
terminaseră, fotbalistul trăsese la o poartă apărată de o minune de blondă 
echipată într-un tricou larg, dar incapabil să-i ascundă formele specta- 
culoase, cântăreața cântase împreună cu un cor de copii de la un liceu 
bucureștean o arie ușoară, politicianul spusese și el ce avea de spus și 
oferi copiilor care cântaseră câte o bursă din partea partidului care se 
pregătea să devină de guvernământ, apoi într-un interludiu vorbi câte 
ceva despre colecția sa de tablouri, cam unică in ţară, apoi evită cu 
diplomaţie exclamaţia moderatoarei „probabil că au costat o avere“ și se 
referi la virtuțile artei și ale culturii pe care și tânăra generaţie trebuia să 
incerce să și le însușească, iar actorul încântase publicul cu un monolog 
din Tudor Mușatescu. 

Mai apăruseră pe scenă o trupă de rock, care cântase play-back, niște 
contorsioniste, care făcuseră tot soiul de jonglerii cu farfurii cocoțate pe 
bețe, două surori, care se străduiau să compună o formaţie locală de 
muzică soul, dar care rămâneau în conștiința publică doar prin vip-urile 
cu care se combinau și moderatoarea reîncepu dialogul cu invitații. 

— Spune-mi, Fane, rămâi în Anglia sau te întorci în țară după ce te 
retragi din fotbal? 

— Depinde... Eu am o casă acolo, niște contacte. Stau de aproape 10 
ani în Londra...Nu vreau să supăr pe nimeni, dar fotbalul din Anglia 
n-are nicio legătură cu ce se întâmplă acum în România... 

— Dar tu din România ai plecat... i 

— Da, dar pe vremea lui Ceaușescu se juca mai serios decât acum, 
erau mai puține blaturi și cel puţin cinci-șase echipe erau foarte puternice. 
Acum nu se mai bagă bani serioși în fotbal. Toată lumea vrea să scoată 
bani, dar nimeni nu investește. Nici la copii, nici la tineret... Cum apare 
un puști de douăzeci de ani, cum e vândut peste, pentru unul-două 
milioane de dolari... Nici el nu crește ca lumea, fiindcă afară face tuşa, 
nici cluburile românești nu au jucători de valoare. Nimeni nu câștigă... 

— Dec, deși nu o spui, să înțeleg că nu prea ai de gând să te întorci... 

— Nu știu încă... Mai am încă un an de contract acolo... După aia mă 
decid dacă mă retrag sau dacă mai joc un an... Am făcut și școala de 
antrenori. Mai vedem... | 

— Aşa cum cere tradiția emisiunii te rog să pui o întrebare unuia 
dintre invitați... >. 

Fotbalistul se foi pe fotoliu, își drese vocea și apoi se adresă prim-vice- 
președintelui principalului partid de opoziţie : 

— Intotdeauna am vrut să vă întreb... Este adevărat că aveţi patru 
case? 

Asistenţa izbucni în râs, moderatoarea rămase câteva secunde cu 
microfonul în mână amețită de întrebare, iar omul politic se incruntă 
scurt, apoi își lipi un zâmbet de protocol și răspunse: 

— Nu... Am doar o singură casă... Celelalte de care scrie presa sunt 
ale unor rude ale mele, părinţi, socri... Și la achiziționarea lor nu am avut 
nicio contribuție. Trebuie să recunosc cu tristețe că nu sunt atât de bogat — 
financiar bineînţeles — cum se scrie, V-am satisfăcut curiozitatea? 

— Dacă nu este adevărat, de ce nu daţi ziarele în judecată? În fond, 
e o calomnie la adresa dumneavoastră. Eu personal, citind ziarele, am 
crezut că aveţi patru case și mi s-a părut exagerat. La fel ca mine pot crede 
Și alții. 

— Fane... Se vede că ai plecat de mult din țară, interveni moderatoarea 
căreia îi revenise suflul. În România nu merge așa simplu ca în Anglia... 

— Apropo... Pot să pun Și eu o întrebare...? 

— Da, domnule prim-vicepreședinte... Vă rog... l 

— Este adevărat că ați ratat intenționat penaltiul în semifinala Cupei 
Cupelor de acum zece ani? Se zvonea că ați primit o sută de mii de dolari 
pentru acel șut mult în afară. 

— E o minciună... Niciun fotbalist profesionist nu ar face așa ceva... 

— Eu am citit în ziare... Poate ar fi bine să-i daţi și dumneavoastră în 
judecată. Fiindcă mi se pare mie că aveţi și dumneavoastră o problemă 
de imagine. 

Publicul aplaudă din nou, fotbalistul era un pic roșu, omul politic 
zâmbea malițios, iar moderatoarea tocmai primea prin cască un mesaj 
referitor la o nouă crimă a Spadei. Pentru a opri dialogul care risca să se 
incingă își luă o mină gravă și anunţă în emisiune: 

— Tocmai am fost anunţată din regie că a fost găsită incă o victimă 
a Spadei... Dar această realitate nu trebuie să ne afecteze buna dispoziție. 
Fiindcă, la fel ca în fiecare sâmbătă a venit vremea să aflăm alți cinci fericiți 
câștigători ai premiului de zece mii de lei noi pus la dispoziție de sponsorul 
emisiunii. Deci, dau legătura colegului meu... 

— lmi pare rău că vă întrerup... 

Actorul de comedie se ridicase in picioare și își pierduse orice urmă 
de jovialitate. Privirea era rece și vocea neprietenoasă. In acel moment 
moderatoarea își aminti ceea ce nu avea voie să uite, era țigan. Și evident 
anunţul ei legat de Spada îl deranjase... Din cască nu primi nicio indicație... 
De ce Dumnezeu spusese tâmpenia aia cu Spada... 

— Îmi pare rău că vă întrerup, dar aș vrea să vă recit ceva din afara 
repertoriului meu. Un monolog din Shakespeare care mi-a plăcut incă 
din vremea institutului. N-am jucat niciodată acel rol, dar textul mi-a 
plăcut. 

Shakespeare... Moderatorea răsuflă ușurată... 

— Vă rog... În fond, această emisiune trebuie să fie plină de surprize... 

Luminiţa verde se aprinse din nou și publicul aplaudă furtunos. 

— Ce dacă sunt ţigan? Țiganul n-are ochi? Țiganul n-are mâini, 
organe, nu e slab și nu e gras, n-are simţuri, dureri și patimi? Nu se 
hrănește și el cu aceeași hrană? Nu-l rănești cu aceleași arme? Nu zace de 
aceleași boli? Nu se vindecă cu aceleași leacuri? Nu-i e cald vara și nu-i 
e frig iarna? Dacă mă înțepi, nu sângerez? Dacă mă gâdili, nu râd? Dacă 
îmi dai otravă, nu mor? Și dacă mă omori, nu mă răzbun? Eu sau altcineva 
din neamul meu? 

29. 


Cabinetul Președintelui era plin de lume. Se trăgeau cabluri, se 
făceau probe, se montau lumini, se rearanjau steagurile din spatele 
biroului, se puneau flori și se mutau mobile. Președintele urma să acorde 
un interviu — în direct — postului național de televiziune. Moderatorul 
ales, Laurenţiu Trandafir, își privea notițele în timp ce era machiat. 

Președintele, după ce trecuse de două ori prin cabinet să vadă dacă 
toate lucrurile erau cum trebuie, se retrăsese cu consilierul său pe probleme 
de securitate națională în sala din spatele cabinetului. Acolo se mai afla 
și homeopatul Preşedintelui care-i pusese câteva ace după ureche și în 
podul palmei pentru a-i calma durerile violente de spate. 

— Aj discutat atent cu Laurenţiu...? Nu am vreo surpriză? 

— Nici vorbă... E cuminte și e foarte interesat. În primăvară va fi 
propunerea dumneavoastră pentru postul liber din CNA. Întrebarea lui 
esle dacă abordăm totuși problema Spada sau nu... 

— Noi facem o emisiune despre succesul vizitei Președintelui Franţei 
in România. Despre perspectivele internaționale deschise de această 
vizită... Asta discutăm... 

— Domnule Președinte... Am discutat cu mai multă lume. Nu puteți, 
în acest moment, să ignoraţi tema internă. 

— Despre tema internă discutăm... Consecințele pe plan intern ale 
vizitei Președintelui Franţei și nu numai. Consecințele pe plan intern ale 
întregii mele activităţi diplomatice. Integrare, capital străin, reformă... 
Despre toate acestea vorbim. Dar nu vreau să explic națiunii că nu suntem 
în Stare să prindem un asasin care omoară țigani cu cazier. Nici n-am ce 
să explic... Mă fac de râs... N-am nimic de spus... 

— Anunţaţi iminența unor măsuri drastice... 

— Măsurile drastice se iau... Nu se anunţă. Și mai lasă-mă cu 
complotul tău de schimbare a ministrului de interne. Nici mie nu-mi 
place, dar nici nu pot să-mi pun partidul în cap. Plus că premierul nu 
vrea să-l schimbe. Ala om deștept... Nu se bagă. Vorbește despre 
economie fără să-l înțeleagă nimeni și în rest jcacă șah cu calculatorul. 
L-a întrebat cineva pe premier de asasin? Nu... Şi în fond, el este Exe- 

cutivul... La el se află Ministerul de Interne. Eu am însă toată presa pe 
cap... Eu trebuie să mă ridic peste această situație. În niciun caz nu voi 
vorbi nimic despre asasin. 

În cameră intră grăbit Nicușor Marinescu, consilierul pe probleme de 
imagine. 

— V-am adus câteva citate... Aveţi un Lincoln, un Kogălniceanu și 
mai multe citate din francezi, inclusiv un Malraux. Pe cele în franceză vi 
le-am trecut și în onginal. 

— Da... 

Preşedintele aruncă un ochi peste cele două foi de hârtie și se lăsă 
din nou în fotoliu. Durerea de spate mai trecuse, dar încă era persistentă. 

— Am Și o veste mai puțin plăcută..., continuă Nicușor Marinescu. 

— E... Să auzim... Cine mă mai înjură ? 

— Nu-i asta... Dar la concurentă cu interviul, Andrei Rusu a pro- 
gramat o superpremieră... Mi-e teamă că o să ne cam fure audiența... 

— Cum adică a programat? Când a programat? Astăzi? 

— Exact... A schimbat azi filmul. În program este un film mai vechi, 
dar dc azi dimineaţă anunţă pe post difuzarea premierei. 

— Şi mie îmi spuneți acum...? 

— Acum am aflat... De dimineaţă sunt aici și știți desigur din teancul 
de rapoarte pe care vi le-am trimis că nici eu, nici nimeni din departa- 
mentul meu nu are un televizor care să meargă. Am aflat de la ne- 
vastă-mea..  Întâmplător... 

— Nu mă luaţi cu de-astea... Domnule Marinescu, sunt sătul de 
certurile dintre consilieri. De ce n-aveţi televizor? 

— Fiindcă nu mi-a fost aprobată achiziționarea de televizoare. Fiindcă 
cele deja existente sunt în stadiul in care nu pot ti reparate. 

Președintele privi exasperat spre consilierul pe probleme de secu- 
ritate națională. 

— Rezolv eu problema... Ce facem acum cu Rusu? Vreţi să-l sun? 

— Cât mai e până la interviu ? 

— Cam patruzeci și cinci de minute... 

— Se mai poate face ceva? 

— Nu ştiu... Eu îl sun. Să amâne filmul sau să programeze ceva mai 
puțin interesant. 

Consilierul pe probleme de securitate națională ieși în grabă în bmp 
ce Președintele se intinse din nou în fotoliu. 

— Care e sugestia dumneavoastră? Să vorbesc sau nu despre Spada? 

— Nu... Nu trebuie să vorbiți despre acest subiect, răspunse sigur 
Nicușor Marinescu. 

— Și n-o să fiu atacat... N-o să mă înjure Ionescu, Cârstea și ceilalți? 

— Ba da... O s-o facă oricum fiindcă nu aveţi ce spune. Dar știți cum 
e, ce se taie nu se fluieră. Nu ziarele contează. Televiziunea contează. 
Ziarele sunt citite de maximum 10% din români. Dar la televiziune se 
uită peste 80%. În fond, ce puteţi spune despre Spada? Ce noutate puteți 
aduce? Niduna... 

— Da... i eu cred la fel. Dar parcă văd că o să-mi spună că în timp 
ce România este in pragul războiului civil, eu vorbesc despre succesele 
mele intemaționale. 

— O vor spune oricum... Dar nu puteți apărea în faţa a milioane de 
oameni fără să aveți nimic de spus. 

— Am de spus... Cum să nu. Să le spun că ţiganii sunt de fapt marea 
problemă a României, nu ungurii, nu rușii. Țiganii... Și că nimeni nu 
incearcă să o rezolve, fiindcă dacă ne-am apuca să folosim bani pentru 
integrarea lor socială ne-ar sări în cap tot ăștia care ne înjură acum. Și că 
ar trebui să avem legi mai dure pentru anumite infracţiuni, dar ne sare 
Uniunea Europeană în cap. Și că Spada este numai începutul unui șir 
lung de conflicte. În fond, America a avut aceeași problemă cu negrii. Și 
cu cât o vom duce mai prost economic, cu atât criza asta se va adânci. Aș 
putea să le spun cât de putemice sunt mafiile ţigănești și cât de corupte 
sunt poliţia și justiția. Știţi că unul din sponsorii partidului nostru, unul 
din sponsorii grei, este implicat până peste cap în contrabandă alături de 
două grupări țigănești? Și mai știți că în spatele lui Nenișor Vasile stă o 
organizație de trafic de arme și de droguri care este mână în mână cu 
organizații teroriste arabe? Dacă trecem la politica grea... Dar nici n-am 
cum să spun asta și din nefericire nici nu prea am ce să fac. Fiindcă sunt 
singur... Impreună cu o mână de oameni care n-au nici măcar televizoare 
în birouri. lar dacă noi pierdem alegerile — și după cum se vede le 
pierdem —, se alege praful. Dacă vin ăștia din nou o să fie aici paradisul 
infractorilor. 

Consilierul pe probleme de securitate intră fericit în încăpere. 

— Andrei Rusu își decalează propramul. 

Președintele se ridică greu de pe fotoliu, culese hârtiile de pe măsuţă 
și se mai uită puțin pe ele. Apoi începu să se îmbrace încet pentru interviu. 


_Spada 


A 

În dimineața următoare, Nicușor Marinescu primi raportul de moni- 
torizare și — ca de obicei — luă la mână toate ziarele care-l atacau pe 
Președinte. În interviul dat la televiziunea națională, Președintele nu 
abordase tema Spada, de fapt, nu fusese întrebat despre ea. Drept care atât 
Manus lonescu cât și lon Cârstea îi dedicau câte un editorial dur. Nimic 
nou... Ziarul magnatului Bogdan Vasilescu ataca și el, dar era normal 
ținând seama de apropierea tot mai evidentă a omului de afaceri de Radu 
Rădulescu. Surprinzător era editorialul agresiv al lui Cornel Ardeleanu... 
Foarte surprinzător. 


Când eram copil plecam în fiecare vacanță cu caprele la păscut. Cel puțin 
in primii ani ai școlii cam asta era vacanța mea. Am mers cu caprele și când eram 
student fiindcă era mama bolnavi, dar în copilărie zi de zi în vacanță plecam cu 
caprele. Și sâmbăta şi duminica... 

Duminica însă era o zi specială. Tata era bun prieten cu părintele de la noi 
din sut. Fuseseră în război împreună și rămăseseră prieteni. În fiecare duminică 
scara, părintele care era văduv venea la noi la masă. Mama gătea de fiecare dată 
bunătăți cum nu mai vedeam decât la Paște sau la Crăciun și părintele povestea. 
Era un om citit și era un om umblat. Trebuie să recunosc sincer că printul strat 
de cultură generală nu-l am nici de la mama sau tata care erau oameni cuntinți 
și muncitori, dar fără carte și nici de la școală. Ci de la părintele Cernea. Când 
eram cu caprele la păscut duminica, de dimineață mă gândeam că vine Seara și 
acasă mă așteaptă mâncarea bună și poveștile, sfaturile, pildele părintelui Cenien. 
Și așa trecea ziua... 

Mult mai ușor decât toate celelalte zile. Ţin minte că într-un an, eram deja 
în clasa a opta, spre sfârșitul verii mă prinsese pe câmp o ploaie teribilă, Am 
ajuns acasă ud și murdar, m-am spălat repede și m-am îmbrăcat pentru întâlnirea 
cea mare. Când am ajuns la masă, tata mi-a spus că părintele nu vine în scara 
aceea. Fusese chemat la Alba cu nu știu ce treabă. Dar, numai după câteva nunute, 
l-am auzit povestindu-i mamei în bucătărie că părintele Cernea se îmbătase cui 
și că doarme la el acasă. Visuseni, slavă Domnului, suficienți oameni beți ca să 

stiu ce-i ain, dar mi s-a părut cumplit de nedrept. Toată ziua îl așteplaseni ca 
să-] aud și el n-a venit fiindcă era beat. 

Acecași senzație am trăit- ieri seară privind consternat interviul Preşe- 
dintehui pe postul national de televiziune. Nu știu cinc îl sfătuicște, dar îl sfătuiește 
prest. Fiindcă Preşedintele a vorbit aseară, duminică, unui popor de țărani. 
Intelectualii și smecherii de oras s-au uitat pe alte posturi la filme și la emisiuni 
tâmpite de jocuri. Dar țărănii, muncitorii, oamenii simpli l-au privit pe el. În 
speranța că ver întelege ceva mai mult de la seful statului. Și n-au înțeles nimic. 
Președintele a vorbit de Franța, de America, de UE, de Germania... A vorbit 
despre armonizare și despre reformă dând un pogon de cifre pe care nu le înţelege 
nimeni și a încheiat cu un citat în franceză în original. Mersi, popor... 

Nimic despre foame, nimic despre sărăcie, nimic despre pensiile de mizerie, 
nimic despre spitalele în care mori cu zile, nimic despre somnj și nimic despre viata 
asta chinuită pe care o ducem și pe care el, Președintele, ar trebui să o infelvagă 
primul. Mai vult... Nimic despre acest caz grav care ne tulbură de aproape trei 
luni, mă refer la Spada. Deja socielalea românească este împărțită în tabere, deja 
aveni senne de conflicte interetnice serioase și Președintele nu spune nimic despre 
asta. 

Nu fac parte dintre cei care ignoră importanta relațiilor iitemaționale și 
nici nu oreau Să diminuez contribuția șefului stulului la scoaterea României din 
izolarea în care fusese adusă de cei de dinaintea lui, dar mie mi se pare că 
Președintele e beat. E beat de putere și e beat de lingușelile celor plătiți să-l 
lingușeasui. E bent si nu mai stie că sunt milioane de oameni care asteptă de la 
el un senin, o dovadă că e treaz și că știe ce se întâmplă la el în parohie. După 
emisiunea de aseară pot să spun însă că Președintele a plecat dintre noi. Stă la 
masă cu liugăii și se amăgește că slugile alea sunt de fapt, poporul român. 


Nicușor Marinescu îl sună pe Călin Șelaru, care după mai multe 
secretare și ofițeri îi răspunse la telefon. 

— Am citit textul de aseară... 

— Ce are, dragă, Cornel? A înnebunit? 

— L-am sunat azi dimineață dar nu se sculase. Președintele ce zice...? 

— N-am primit buzduganul, dar deja e grav. Cornel era de aici. După 
câte s-au făcut pentru el... Acum doi ani nu mai era nimeni. Acum are bani 
și funcție fiindcă am intervenit noi. Și tu o ştii foarte bine. 

— N-am înțeles... Dar știi că el e puţin sonat. 

— Dragule... Asta nu e soneală, asta sună a mită. Și din câte știu 
Comel nu-și mişcă pixul sub zece mii de verzi... Și zece mii sunt pentru 
economice. Pentru politic, tariful e mai mare. Știu de la un șef de partid, 

nu spui care, persoană importantă, că a dat treizeci de mii ca să nu apară 
câte ceva în ajunul congresului. 

— Da... A fost mai puţin. Știu la cine te referi, dar acum nu cred că 
e vorba de bani. Ai văzut că a dat și în Rădulescu. 

— Dar nu numai Rădulescu poate să plătească in România... 

Secretara lui Nicușor Marinescu intră repede în cameră anunţându-l 
că îl cheamă Președintele in cabinet. 

— Hai că mă cheamă şefu'... Mă duc să imi fac harachiri. 

— De ce? 

— Eu i-am zis să nu pomenească de Spada... 

— Și el n-a fost de acord? 

— Ba da, dar nu mai contează. Zi-mi ... Vorbești tu cu Comel, poate 
nu mai continuă. 

— De asta să fii sigur... Dar nu știu ce l-a apucat. Oricum el e foarte 
ciudat. 

— Mai dă-l în mă-sa... Când făcea pe aici anticameră să-i punem pile 
la austrieci să-i cumpere ziarul de rahat, cu datorii cu tot și cu treizeci de 
procese în spate, nu mai era ciudat. Numai eu știu câte drumuri am făcut 
și câte telefoane am dat... Asta ca să nu vorbim de Președinte. Atunci 
relațiile lui cu Austria erau bune... Mare jigodie, și știi că ţi-am zis de 
atunci. Știu povești de la fosta lui nevastă. Cine face porcării ca alea nu-i 
om de încredere. Bine... Mă duc și te mai sun. 

V ila lui Nenișor Vasile, plasată undeva pe malul lacului Mogoșoaia, 
fusese de multe ori loc de întâlniri politice vesele, care începeau cu discuţii 
despre soarta țării și se terminau cu fripturi și mici la grătar și cu vin 
adevărat scos din subsolul plin de rafturi de lemn și de butoaie. Ca să nu 
mai pomenim de ciorba de potroace pe care nevasta lui Nenișor Vasile o 
punea pe masă pe la patru dimineața. Cu toate păcatele lui, Nenișor Vasile 
era familist și la el acasă nu se putea veni decât cu nevasta sau singur 
dacă perechea oficială nu era disponibilă. Când era post însă, la masa lui 
Nenișor Vasile nu exista came... Sarmale din orez, fasole bătută cu ceapă 
prăjită pusă de juma' de deget deasupra, brânză frecată cu usturoi și 
mărar, teci cu usturoi, ghiveci călugăresc și mâncare scăzută de vinete 
ținută apoi la cuptor cu niște caşcaval deasupra și bineînţeles același vin 
bun. Pentru cei mai slabi de înger, Nenișor Vasile tolera puţin pește prăjit 
fiindcă totuși aia nu e carne. 

Radu Rădulescu stătea pe terasa acoperită a lui Nenișor Vasile înfofolit 
cu o pătură groasă și-și bea liniștit paharul mare de vin fiert cu scorțișoară, 
zahăr și două bucățele de coajă de lămâie. Era foarte frig, dar cerul era 
senin, se vedeau stelele oglindindu-se în apă și mirosea bine a iarnă și a 
frunze arse de țăranii de prin preajmă. Nu mai fusese nimeni invitat și deci 
nu urma să fie nicio petrecere. 

Din casă, prin geamul lăsat deschis se auzea concertul de vioară al lui 
Brahms. Vorbiseră politică timp de aproape trei ore, lucrurile mergeau 
bine, partidul urca în sondaje și actualul Președinte cădea tot mai jos. 
Ajunsese să fie înjurat de proprii lui oameni. Plus că zi de zi, oportuniștii 
se întorceau. 

De fapt, aici e semnul victoriei. Când șobolanii fug, de pe corabia 
celuilalt. Cu trei ani în urmă, când înfrângerea lui Radu Rădulescu se 
contura tot mai clar, zi de zi erau defecţiuni. Oameni care nu mai 
răspundeau la comenzi sau, şi mai rău, nu răspundeau la telefon. Jurnalişti 
minori transformați în supervedete de către Radu Rădulescu și de partidul 
su treceau cu arme și bagaje în partea cealaltă. Acum se întorceau, mai 
cu coada între picioare, mai fuduli, dar se întorceau. La fel și oamenii de 

afaceri. În urmă cu trei ani, dintre toţi cei în care pompaseră milioane, 
cărora le anulaseră datonile și le inventaseră practic afaceri, nu mai finan- 
țaseră campania electorală decât câțiva. Acum sumele care se rosteau 
pentru cumpărarea iertării erau din nou importante. Urmau să ajungă 
din nou la putere... 

Nenișor Vasile fusese unul dintre foarte puţinii oameni care nu-i 
uitase imediat după înfrângere. Chiar a doua zi îl sunase și-l chemase 
aici în vilă. Nevasta lui Nenișor îi gătise o porție mare de pui la ceaun cu 
usturoi și cu mămăligă și niște papanași moldovenești și Nenișor îi cântase 
la vioară. Viaţa nu se termina... Într-un an însă va lua din nou puterea. 
9i atunci toți cei care l-au trădat vor vedea. Avea liste întregi puse bine 
in minte, în colţul cel mai întunecat. Avea replici pregătite și avea mișcările 
pregătite. Ce-o fi acum pe actualul Președinte... Consilierul acestuia 
pentru probleme de securitate luase legătură cu unul dintre oamenii săi 
pentru a-i sugera ca principalul partid de opoziţie să ceară demisia 
ministrului de interne, fiindcă acesta nu are sprijin în partid. Le fuge 
pământul de sub picioare și ei tot se omoară unii pe alții. 

— Dacă asasinul ăsta mai lichidează câţiva, luăm puterea mai repede... 

— Da... răspunse Nenișor Vasile din întuneric. Numai să nu-l prindă. 

— Nu-l prind. Am vorbit și cu Movilă și cu toți locțiitorii lui și cu 
chestorul lancu. N-au nimic... 

— Mă tot întreb... Cine dracu' e omul ăsta? 

— Cred că e fost polițist sau fost în SRI... Se mișcă perfect, nu lasă 
urme. Unsprezece crime fără urme. Și mai mult ca sigur nu e nebun. Vrea 
el ceva... 

— Auzi, Radule... Poate e de la tine din partid. Că de urcat vă urcă 
in sondaje mai tare ca inflaţia. 

— Asta să n-o mai spui nici în glumă. Eu mă mir că până acum 
Președintele n-a spus că noi suntem în spatele crimelor ca să-i desta- 
bilizăm lui mandatul și reforma. 

— Dar te-ai gândit ce victorie o să fie pentru Președinte dacă-l prinde? 

— Dacă-l prinde... Până atunci noi ar cam trebui să-l dăm gata. A 
mers bine manevra cu Cornel Ardeleanu, acum îmi mai trebuie o palmă 
externă și din câte știu, e gata să vină. Din America... De unde doare. 
Până atunci însă, hai să-l interpelezi pe ministrul de inteme și să-i ceri 
demisia și de data asta intrăm și noi alături de tine. 

— Şi pe cine o să pună? 

— Nu contează...Contează că dacă merge în ritmul ăsta, în trei luni 
pot să solicit anticipate. Realitatea e că n-aș vrea să fiu în locul lui. Are 

aproape toată presa în cap, inclusiv pe o parte din ai lui... Ardeleanu 
ne-a costat doar douăzeci de mii de dolari. Și o să continue. Are parte de 
tensiuni interetnice... 

— Care tensiuni... Nu-i nimic nou între români și țigani. 

— Da... Dar de afară se vede altfel... Și singura lui carte tare era 
sprijinul exterior. 

Oricum o dă iese prost. Și dacă o să-l prindă... Spuneai tu că are o 
mare victorie. Aparent. Dacă-l prinde trebuie să-l pedepsească. Dar faptul 
că Spada ucide oameni cu cazier l-a făcut destul de popular printre tineri. 
Electoratul lui... Dacă-l condamnă, electoratul lui se supără. Dacă nu-l 
condamnă, îi sare occidentul în cap. Unde mai pui că e posibil ca toată 
situația să se incingă înainte de a-l prinde. 

— Hai nu-mi vinde povestea cu țiganii care se revoltă... 

— Nu ţiganii... Românii. Mi-au dat niște băieți din SIE un raport din 
care rezultă că e posibil ca în anumite zone, românii să declanșeze 
conflictul. Plus că nici ţiganii n-o să mai stea mult timp cu mâinile în sân. 
Chiar dacă imi spui tu că nu-s uniţi. E suficient ca un grup mic să facă un 
gest agresiv la adresa majorităţii și în toată tensiunea asta... Nici nu-ți 
imaginezi ce poate să înceapă. Mai dă-mi și mie un pahar de vin că am 
inceput să îngheț. 

Uiprul, în pragul lunii decembrie, era o țară minunată. Probabil că 
era minunată oricum, dar acum erau mai puţin turiști decât vara, mai 
puțină agitaţie și mai puțin zgomot. Pafosul, un oraș format din trei străzi, 
O jumătate de castel și câteva hoteluri de cinci stele era totuși plini de 
englezi trecuţi de pensie care se refugiau aici, în fosta lor colonie, de 
umezeala și ceața de la ei de acasă. 

În localuri se mânca englezește, pește cu cartofi prăjiţi și micul dejun 
cu câmați Gloucester, fasole în sos de roșii și șuncă crocantă, se vorbea 
englezește și până și mașinile mergeau anapoda, pe partea stângă, ca în 
Anglia. În partea dreaptă a orașului, dincolo de castel, supraviețuiau 
unele dintre cele mai frumoase mozaicuri grecești, conservate surprinzător 
de bine pentru miile de ani trecute peste ele, iar în centru printre 
restaurante, localuri de noapte populate cu fete din Europa de Est și 
magazine de bijuterii exista o clădire urâtă, din beton și sticlă, fără nicio 
legătură cu peisajul urbanistic din jur, clădire care găzduia o conferință 
internațională dedicată protecției minorităţilor naționale. 

Dacă primele două zile ale conferinţei fuseseră ușoare, aproape ca 
un concediu, acum Ștefan Dobre, secretar de stat în Ministerul de Externe, 
incerca să se calmeze înainte de a lua cuvântul. De mai bine de o oră se 
discuta despre România. Un fost congresman american, acum președinte 
al unei fundaţii de conservare a minorităţilor naţionale, declanșase un 
atac virulent asupra discriminărilor la care sunt supuse minoritățile 
naţionale din România. În joc intraseră doi unguri, tot membri ai unor 
organizații non-guvernamentale și apoi un vicepreședinte al partidului 
ecologist german. O suedeză de aproape doi metri, blondă și arogantă, 
vorbise despre problemele copiilor bolnavi de SIDA, o minoritate oprimată 
în România și imediat după ea un parlamentar european din Olanda 
indică faptul că există clare persecuții asupra unor culte religioase 
neoprotestante. Ștefan Dobre îi făcu un semn președintelui de ședință că 
dorește să ia cuvântul. 

Sala era pe jumătate goală, majoritatea celor care vorbiseră în zilele 
anterioare erau probabil la plimbare prin magazine sau făceau o scurtă 
croazieră in Mediterana. 

— Pentru început vreau să clarific anumite aspecte... În aceste zile, 
consider foarte periculoasă orice discuţie legată de frontierele naţionale. 
Transilvania este în România. Și nu cred că această chestiune poate fi 
negociată. Nu de un român. Din câte știu, Ungaria a semnat toate tratatele 
internaționale privind statu-quo-ul frontierelor. După cum desigur știți, 
in 1940, România a fost victima pactului Ribbentrop-Molotov și în special 
a anexelor acestui pact. Atunci România a pierdut teritorii care acum sunt 
parte a Bulganei, Ucrainei și Republicii Moldova. Dar, chiar și în aceste 
condiții, România a semnat toate tratatele internaționale care stabilesc 
statu-quo-ul frontierelor. L-am ascultat cu foarte multă atenție pe domnul 
Johnson care a afirmat că Transilvania este o fostă provincie maghiară 
furată de români. De asemenea, domnia sa a afirmat că Transilvania a 
fost parte a Ungariei pentru mai mult de o mie de ani. Trebuie să fac 
câteva precizări. În primul rând, în acest moment, în Transilvania trăiesc 
peste nouă milioane de cetățeni dintre care aproximativ șapte milioane 
sunt români, iar restul de două milioane, unguri, germani, sârbi, cehi, 
polonezi și așa mai departe. Cu o asemenea majoritate este destul de 
neclar cum se poate pune problema furtului unui lucru ce pare a fi al 
nostru, În al doilea rând trebuie să se înțeleagă că Transilvania a fost parte 
a Ungarieri doar între 1866 și 1918. Cam 50 de ani... Dacă ne uităm în 
trecut, din această perspectivă, probabil că Austria sau Turcia au mai 
multe drepturi asupra Transilvaniei decât Ungaria. Dar știm, de asemenea, 
că timpul în care o provincie a fost ocupată de armate străine nu este un 
criteriu care să determine o apartenenţă naţională. Discutând despre 
subiectul minorităților naționale, consider că abordarea acestei teme în 
această conferinţă a fost superficială. Mai ales în ceea ce privește situaţia 
din România. Și nu pot să nu mă întreb cum își poate permite cineva, 
după Kosovo și după întreaga dramă iugoslavă, să fie atât de superficial 
în această delicată problemă. În tot contextul explosiv din Balcani, context 
marcat de naționalism și de ură interetnică, România este un pilier de 
stabilitate. De ce ținem să le inventăm? Avem, desigur, suficiente pro- 
bleme. Economice, sociale și politice. Dar nu avem conflicte interetnice. 
Ca o dovadă în acest sens, partidul minorităţii maghiare este membru în 
actuala coaliție de guvemământ. Sincer, nu știu cum o minoritate 
discriminată se află în guvernul țării care o discriminează. 

Președintele de ședință, un spaniol, îi zâmbi și apoi vru să treacă mai 
departe, dar Patrick Johnson ridică mâna. Spaniolul îi dădu cuvântul, 
după ce preciză că mai alocă acestei teme maximum cincisprezece minute. 

— Domnule secretar de stat... Cum comentaţi asasinarea în ultima 
perioadă in România a unor militanţi din cadrul minorității rromilor? Și 
aceasta este tot o exagerare a noastră? Dar înainte de a-mi răspunde aș vrea 
să vă spun că intreb aceste lucruri nu fiindcă sunt un prieten al Ungariei 
sau un dușman al României, fiindcă nu am asemenea simpatii sau antipatii 
naționale... Dar sunt un bun cunoscător al istoriei românești și știu că 
există o tradiție în persecutarea minorităților etnice în România ca, de 
altfel, in toată ana Balcanilor. De asemenea știu că omenirea nu-și mai 
poate permite un alt Auschwitz, un alt Kosovo, dar niciun alt Dorohoi sau 
lași. În anii '40 era război și nimeni nu avea timp să pună întrebări... Cel 
mult se numărau cadavrele. Astăzi putem pune întrebări și putem curma 
aceste tendinţe periculoase înainte de a deveni realitate. 

— Este foarte complicat să vă răspund, fiindcă iarăși amestecați date 
istorice reale astfel încât rezultatul este fals. Este absolut fals să pui alături 
Auschwitz și Dorohoi! 

— De ce? În ambele locuri au fost uciși evrei de regimuri fasciste. 
Singura diferenţă este numărul morţilor. Antonescu a ucis mai puţini 
evrei decât Hitler. 

— Antonescu a salvat un număr important de evrei. După război, în 
România era cea mai mare comunitate evreiască din întreaga Europă 
continentală. 

— Este corect... Antonescu a salvat evrei, dar a și omorât evrei. 
Problema nu este salvarea evreilor. Este natural să salvezi oameni. Pro- 
blema apare când ucizi oameni. Este imoral, este ilegal și este împotriva 
oricărei credințe să ucizi oameni, doar fiindcă sunt diferiți. Nimeni nu 
neagă că Antonescu a salvat evrei. Dar nici nu putem uita că a și ucis 
evrei. Înţeleg că dumneavoastră preferați să uitaţi. Este opțiunea 

dumneavoastră, dar în niciun caz nu este un punct de vedere istoric. 
„ Spaniolul interveni din nou și îl rugă pe Ștefan Dobre să răspundă 
repede și la subiect, legat de crimele împotriva rromilor. 

— Ce pot să spun... Noile realități românești au desigur și aspecte 
negative. Unul dintre acestea este criminalitatea. România este o țară 
sigură, majoritatea crimelor sunt casnice. Nu există încă organizații 
criminale ca în alte țări și în general nu există violență. În cazul de care a 
vorbit domnul Johnson se pare că avem de-a face cu unul dintre primii 
criminali în serie din istoria României. În același timp vreau să precizez 


03 


Bogdan Icodorescu_____ 


— e —— l — — —— — 


că victimele nu sunt militanţi, ci sunt foști condamnaţi. După toate 
probabilitățile acesta este și criteriul după care asasinul își alege victimele. 
Rromi cu cazier. Tocmai de aceea consider că nu putem vorbi despre o 
afacere interetnică, ci doar despre un criminal în serie care urmează să fie 
prins de poliție. 

— Dar puteţi să ne spuneţi mai multe despre rromi? interveni o altă 
americancă. 

— Nu sunt un specialist în problemele rromilor, dar este fundamental 
să se înțeleagă faptul că, în România, rromii nu sunt o problemă etnică, 
ci socială. Din câte știu, rromii sunt originari din India, de undeva din 
nordul Indiei. Au venit în Europa în secolele XIII-XIV și au fost sclavi 
până in secolul XIX. Mi-e foarte greu să vă spun numărul exact al lor, 
deoarece mulți aleg să nu se declare rromi ci români. Sunt aproximativ 
şapte sute de mii de rromi conform declaraţiilor lor, dar se presupune că 
numărul real este undeva în jurul valorii de două milioane. lar numărul 
lor crește deoarece au o natalitate superioară românilor. 

— Faptul că numărul momilor crește vi se pare o problemă? Dar dacă 
acest număr ar scădea ar mai fi o problemă? 

Patrick Johnson lăsă microfonul din mână și-i făcu semn președintelui 
de ședință că nu mai pune nicio întrebare. 

— Nu înțeleg întrebarea. Natalitatea este imposibil de modificat. 
Probabil că în următorii treizeci de ani, rromii vor fi cam 15-20% din 
populația României. Dar dacă v-am înțeles eu corect, dumneavoastră mă 
întrebaţi dacă nu vom organiza un mic genocid împotriva rromilor pentru 
a rezolva această problemă a natalității. Sau dacă nu cumva acest ucigaș 
serial nu este vreun instrument al majorităţii împotriva minorității 
rromilor. Nu... Aceasta aserțiune a dumneavoastră nu poate fi acceptată 
nici măcar ca glumă. Asasinul în cauză nu poate fi decât un maniac, unul 
care a văzut prea multe filme americane despre psihopaţi și crede că 
aceasta este calea spre celebritate. 

V ocea din off acoperi atât aplauzele spectatorilor din gradene cât 
și orchestra: 

— Doamnelor și domnilor, realizatorul emisunii „Întâmplări din 
România“, Alin Dobrescu... 

Aplauzele au crescut în intensitate, orchestra a început să cânte și 
mai tare și moderatorul emisiunii a intrat ca de obicei în studio zâmbind 
și salutând publicul. 

— Nu știu cum este la dumneavoastră... Eu însă urăsc luna de- 
cembne. Și numai gândul că peste o săptămână, gata, a venit, imi dă fiori. 
De ce urăsc luna decembrie... În primul rând, fiindcă ninge. În decembrie 
ninge, noi toți știm asta, mai puțin primarii care sunt surprinși de fiecare 
dată. Ei săracii cred în continuare că România este o țară tropicală și la noi 
in decembrie ar putea fi vreo 22 de grade. Și cum ninge, cum le vezi 
surpriza pe faţă, le auzi uimirea în voce și atunci când românul urlă că e 
prins intre nămeţi pe Calea Victoriei... Nu, pe Calea Victoriei nu, fiindcă 
acolo face curat SPP-ul pentru domnul prim-ministru. Românul urlă prins 
intre nămeți oriunde altundeva. Și atunci, înalt prea surprinșeniile lor ne 
asigură că anul în cauză a fost nespecific, zăpada a fost nespecifică și că 
la anul se va rezolva. Dar imediat după aceea uită... Și fiindcă deja știu 
că au uitat, eu urăsc luna decembrie în care ninge. Dar, motivul principal 
al urii mele este altul. Cu zăpada o mai scoatem la capăt. Ne mai plimbăm 
doar pe Calea Victoriei, ne mai înghesuim în metrou... În fond, nici dacii 
nu deszăpezeau. Cum venea iarna intrau în peșteri, se uitau la brad, 
mâncau brânză și varză și făceau ce făceau de venea barza și gata. Și așa 
stăm prost cu natalitatea... Poate primarii de aia ne blochează în case că 
poate-poate... Da, fraţilor, dar daţi și voi un pic de căldură, un pic de 
apă, trimiteţi pe la ușile oamenilor coșulețe cu sticle de vin roșu, țelină și 
friptură de vacă în sânge și poate începem să-i concurăm pe chinezi... 
Sau dacă nu pe chinezi, măcar pe țigani. 

Publicul aplaudă din nou, orchestra emise vreo două acorduri 
muzicale și moderatorul reîncepu: 

— Eu urăsc luna decembrie din cauza cadourilor. Nici n-a inceput 
luna și soacră-mea imi spune așa, pe departe... Auzi, Aline, voi n-aţi vrea 
să staţi singuri seara la televizor...? Cum nu, zic eu... Păi atunci poate-mi 
iei mie un televizor nou, că uite, au reduceri de Crăciun. Trec zece secunde 
și vine băiatul ăl' mare, lonuţ... Tata, au spus la televizor că sunt reduceri 
la calculatoare. Vreau și eu un pentium cu procesor de nu știu cât să pot 
juca Doom trei. Nu mă întrebaţi ce e Doom trei că nu știu. Vine fiică-mea, 
Joana. Zice: au spus la televizor că e reducere la scule muzicale, nu-mi iei 
și mie o combină cu MP3 ca să nu mai schimb într-una muzica, toate 
colegele mele au. les din raza lor de acțiune și apare nevastă-mea... Florine, 
zice ea... Ştii ce-am auzit eu la televizor. Eu zic: l-ai auzit pe Președinte 
spunând că o ducem bine. Aiurea, cum să o ducem bine, îmi răspunde 
ea... Așa e cum så o ducem bine... Am auzit că sunt reduceri la bucătăriile 
alea incorporate. A spus la televizor. Ca să nu mai vorbim că sunt redu- 
ceri la haine, sandale, mașini, ciocolată, coca-cola, maioneză, așternuturi 
de pat, fiare de călcat, adidași și la câte și mai câte... Singura problemă 
este că de ani buni, în fiecare decembrie când ne uităm în portofele vedem 

cum guvernul a băgat și el o reducere. Reducerea la bani. 

In timp ce moderatorul se îndrepta spre fotoliul său, sala aplauda, 
orchestra cânta și vocea din off anunţa peste vacarmul din studio : 

— Invitatul din această seară este omul care a speriat răufăcătorii 
din România, autorul celei mai ample acţiuni de curățare a străzilor de 
elemente certate cu legea, ministrul de interne. 

Cel anunțat intră hotărât în studio, îi strânse mâna moderatorului și 
se așeză în fața acestuia pe canapeaua galbenă. 

— Ce faceți, domnule ministru? Cum merge Operaţiunea „Străzi 
curate”? 

— Bine... Adică fac bine și operațiunea continuă... 

— Câţi infractori ați arestat? 

— Până în acest moment au fost reținuți peste o mie de cetățeni. Nu 
toți vor fi arestați, dar se poate spune că am lichidat câteva rețele de trafic 
de came vie și mai multe cuiburi de trafic de droguri. Oricum, operațiunea 
continuá... 

— Eu ştiţi ce nu înțeleg? De ce nu legalizați prostituția... Le lăsați pe 
fete să-și facă treaba. Fle fericite, poporul fericit... Se mai reduc și violurile 

Și lăsaţi poliţia să se ocupe de lucruri mai serioase... 

— Domnule Dobrescu... Treaba mea e să aplic legea, nu să o 

modific... 

— Sunteţi în guvem... Bara-bara cu primul-ministru. Am auzit că-l 
bateţi la șah și că de-aia s-ar putea să semneze la remaniere schimbarea 
din funcţie. 

— Deci... Nu am jucat șah cu primul-ministru. Doi, dacă se va ajunge 
la schimbarea din funcție, această decizie va veni din altă parte și probabil 
că premierul o va accepta pentru a respecta algoritmul de guvernare. 
Revenind la problemele... 

— Staţi să nu revenim... De unde spuneţi dumneavoastră că v-ar 
veni mutarea în plic? De unde din altă parte? De la Cotroceni... 

— Domnule Dobrescu... Nu am de gând să discut aici despre lucruri 
pe care nu le cunosc și care nu au nicio legătură cu activitatea mea curentă. 
Un demnitar poate fi schimbat din funcţie fie la solicitarea primului-mi- 
nistru, fie la solicitarea Președintelui, fie ca urmare a unui vot al Parla- 
mentului, fie ca urmare a retragerii sprijinului politic de către partidul 
care l-a propulsat în funcţie. Dacă e să fiu remaniat, unul dintre acești 
patru factori va determina remanierea. Vroiam să vă spun însă, că ares- 
tarea prostituatelor mai are un capitol, mult mai important, care este 
arestarea proxeneților. Cei cu adevărat periculoși... Cei care realizează 
rețelele de carne vie și cei care sunt adevărații profitori ai afacerii. 

— Domnule ministru... Eu voi insista însă pe prima temă... Apoi 
revenim aici. Eu cred că sunteţi unul dintre cei mai performanţi miniștri 
din această guvernare pe care eu, personal, o consider nefericită. Acţiunile 
dumneavoastră au fost, de multe ori, singurele concrete și singurele cu 
adevărat efective... De aceea mă întreb dacă zvonurile privind remanierea 
sunt valabile... Fiindcă mi se pare o tâmpenie ca niște jocuri politice să 
lipsească această țară care și așa are suficiente lipsuri de un ministru bun. 

— Domnule Dobrescu vă mulțumesc pentru vorbele dumnea- 
voastră... Ce vă pot spune sigur este că ați mai dat un stimulent celor 
care vor să scape de mine. Dar haideţi să vorbim de ale noastre... 

— E-n regulă... Spada... 

— Da. Spada. 

— De ce nu-l prindeți, domnule? 

SEIA 

— Sincer. Fiindcă așa cum societatea se perfecționează și criminalii 
se perfecționează. Dacă societatea se perfecționează mai repede, atunci 
criminalii sunt prinși repede. Dacă însă este invers... Vedeți dumnea- 
voastră, eu sunt aici, acum, nu să-mi apăr scaunul care este compromis... 
Vreau să apăr o meserie și niște oameni. Când în 1989 s-au schimbat 
lucrurile, unii dintre cei mai înjuraţi au fost milițienii. Ziarele scriau 

împotriva lor, noi demonstram împotriva lor... Acum se numesc polițiști 
si mentalitatea multora dintre noi nu s-a schimbat. Dar să știți că, buni sau 
răi, ei sunt singura barieră între oamenii obișnuiți și infractori. Sigur, sunt 
poliţişti corupți... Sigur, sunt polițiști care au afaceri cu infractorii și care 
favorizează infracțiuni. Sunt șefi de inspectorate ale poliţiei care au vile 
imposibil de construit dintr-o leafă cinstită. Dar sunt și foarte mulți polițiști 
adevărați. Va trebui să încercăm să vedem lucrurile mai nuanţat. În timpul 
lui Ceaușescu milițianul avea o leafă la nivelul de sus al societății, avea 
avantaje și nu prea avea riscuri. Acum polițistul are o leafă proastă, nu are 
niciun fel de avantaj dat de lege și deja are riscuri mari. Infractorii de 
atunci furau din avutul obștesc sau fugeau cu un sac de porumb de pe 
câmp... Infractorii de acum știu arte marțiale, au arme mai performante 
decât ale polijiei și nu se rușinează să le folosească. În acest moment, 
infractorii sunt mai puternici decât poliția în România. Nu cu mult... Şi 
încă există frica de lege și frica de poliţist. Dar, încet incet, infractoni vor 
câștiga lupta. 

— Domnule ministru, eu vă intrebasem de Spada... 

— Da... Corect. In principiu, răspunsul standard este că fiind o 
anchetă în curs nu se pot da informaţii. Dar eu aș vrea să fac o distincţie 
intre cazul polițienesc Spada și cazul politic Spada. Şirul de asasinate cu 
tentă etnică și justițiară comise de acest infractor a alimentat o dispută 
politică folosită de principalul partid de opoziție împotriva actualei puten. 
Partea foarte gravă în acest joc politic este alimentarea de către Nenișor 
Vasile a unor resentimente etnice. Vreau să afirm aici, că atât Nenișor 
Vasile, cât și Radu Rădulescu alimentează cu bună știință starea de 
nervozitate care există între români și rromi pentru a provoca izbucnirea 
unui conflict interetnic care să discrediteze actuala putere atât în interior 
cât și în exterior. Am vorbit cu mai mulți lideri ai minorităţii rromilor 
care sunt șocați de jocul făcut de Nenișor Vasile care atrage cu bună știință 
oprobiul majorității asupra minorității rromilor. Vreau să mai spun un 
singur lucru... Fără intervenţia politicului, cazul Spada ar fi fost un caz 
polițienesc care s-ar fi rezolvat mai devreme sau mai târziu. In acest 
moment, cazul Spada este un germene de conflict interetnic, fiindcă fiecare 
nouă victimă a asasinului alimentează luări de poziţie politice. Vreau să 
vă dau o singură informație... Stiu că unii comandanţi din minister mă 
vor condamna. Cazul Spada nu este folosit numai politic. Una dintre 


victime, nu contează care, nu a fost asasinată de Spada, ci de cineva care 
i-a copiat stilul. 

— Eu am auzit chiar de două crime care au copiat stilul, dar vă cred 
pe dumneavoastră. In fond, este normal să fie zvonuri atâta vreme cât 
nu există altceva. S-a vehiculat ideea că asasinii ar fi din poliţie, un soi de 
brigadă specială... 

— Da, știu... Sunt cetățeni din România carce in numele unor principii 
universal valabile vor cu orice chip să facă rău acestei țări. Unul dintre ei 
a lansat ideea acestei brigăzi a morții care ar ține într-un fel sau altul de 
poliție. Vreau să asigur intreaga opinie publică, pe absolut fiecare cetățean 
român, că poliția nu are nicio implicare în aceste crime și că asemenea 
unități speciale nu există in România... 

— Chuar că n-are nicio implicare poliţia..., spuse Florin Dobrescu și 
intreaga sală începu să aplaude. Apropo de implicare, ați citit presa de 
astăzi? 

— În principiu, da... 

— Interviul cu ghicitoarea Sirena l-ați citit? 

— Sincer, nu... 

— Rău aţi făcut... În acest interviu, ghicitoarea Sirena, care este rudă 
și cu ghicitoarea Irina și a fost școlită de ghicitoarea Maria, îl descrie pe 
asasin. Spune ca că asasinul este inalt de peste un metru și optzecișicinci, 
că este solid, blond cu ochi albaștri și are pe obrazul drept o cicatrice. Mai 
mult decât atât, ea spune că l-a văzut în vis omorând și că nu omoată cu 
o spadă ci cu o armă care se află legată de mână. Omuară ca și cum ar da 
cu pumnul...Și până va fi prins va mai curge sânge de ţigan, dar și de 
român. 

— Da... Mă rog... Nu-mi pot permite să vă spun dacă descrierea 
ghicitoarei seamănă cu portretul robot pe care-l avem noi, dar povestea 
asta cu blond cu ochi albaștri care ucide persoane mai brunete sună mai 
degrabă a amintiri din al treilea Reich. 

— Nu credeţi că ar trebui să trimiteţi pe cineva să stea de vorbă cu 
ghicitoarea Sirena? 

— Domnule Dobrescu... Nu eu conduc ancheta... Dacă cel care o 
conduce simte nevoia de precizări din partea doamnei care a văzut 
asasinul în vis, sunt sigur că o va invita la poliţie. Eu tot ce sper este ca 
ultima parte a profeției să nu fie adevărată... Cea cu sângele de român Și 
de rrom... Și aceasta era direcția în care am și vorbit despre implicarea 
politicului. Vreau să sugerez tuturor celor care se ocupă de acest subiect, 
politicieni, jurnaliști, analiști etc. să-l trateze cu foarte multă precauţie. 
Fiindcă este un subicct delicat. Nu pentru poliţie, care a mai văzut crime 

și criminali și va mai vedea și după rezolvarea acestui caz, ci pentru restul 
țării. 

— Domnule ministru... Sper să-l prindeţi cât mai repede pe asasin, 
deși trebuie să recunosc că dintr-un punct de vedere actele sale mi se par 
socialmente necesare și, de asemenea, vă doresc să rezistaţi în funcţie 
indiferent de unde va bate spre dumneavoastră vântul remanierii. 


100) 


„Spada 


YA 

1 Je ani de zile de când fac presă mi-am impus să nu comentez, să nu atac 
atitudinea profesională a unor colegi de breaslă. Am pornit mereu de la prezumpia 
de bună-credință. Nu putem fi toti la fel de talentaţi, la fel de deștepți, sau la fel 
de buni gazetari. Dar putem, măcar în străfundurile ființelor noastre, să fim la 
fel de onesti cu această meserie. Care în primul rând presupune corecta infonnare 
a cetățeanului, a plătitorului și respectul pentru adevăr. N-o să discut aici despre 
multiplele valenţe ale adevărului și despre fațetele în care acesta poate să apară 
oricăruia dintre noi, nici n-o să fac referire la miraculoasa judecată solonionică 
in care oricine avea dreptate vorbind în contradictoriu despre aceeași faptă. 

O să vreau însă, călcându-mi pe inimă, să discut despre mistificarea grosolană 
a adevărului de către un jurnalist. Am asistat acum două seri la un stupeftant 
interviu luat de Alin Dobrescu, poate cel mai talentat show-man de televiziune 
din România post-revoluționară, ministrului de interne. Poate cel mai prost 
ministru al aceleiași perioade. Când l-am văzut intrând fanfos ca o rață 
megalomană în studio mi-am zis, cu naivitatea care încă mă chinuie, că într-un 
moment de luciditate junele ministru s-a hotărât să ne lase și că va confirma în 
direct zvonurile privind deja mult prea târzia sa demitere. Când colo, stupoare... 
Omul ne dă lecţii în direct despre cum trebuie să-l pretuim și să-l slăvimi pe el și 
pe supușii lui burtoși și corupți, îmbătrâniți în rele, oameni pe care noi îi plătim 
din putinul nostru pentru ca ei să fure cot la cot cu criminalii cei mai murdari 
ai acestei țări. Mai mult ne explică domn’ ministru cuprins de elocinţă, cum că 
schimbarea care va veni este o lucrătură politică a unora sau altora și că plecarea 
sa din fruntea Internelor nu s-ar datora cumplitei incompetențe și numeroaselor 
acuzații de corupție, ci unor nedrepte jocuri de culise. 

În final, vinovatul numărul unu de escaladarea cazului Spada îi acuză în 
direct pe doi reprezentanți ni opoziției de provocarea unui conflict interetnic și 
ne dă tuturor, politicieni și presă, lecţii despre cum Să scriem Și să nu scriem 
despre un subiect. Credeam că numai liderul regional uitat la Cotroceni mai are 
accese pedagogice către presă, dar văd că boala se in. Dincolo de scârba pe care mi~ 
provocat-o personajul care se zbătea ca un peștișor în faţa tigăii și care încerca 
să ne convingă că mai trebuie să-l lăsăm un pic în fruntea bucatelor, trebuie să 
recunosc că omul și-a jucat rolul corect. De ce să plece cu un șut în fund fiindcă 

este prost ca tabla de pe epoleții de nuilițian, când ar putea crea impresia că a fost 
viclima unei conspirații de palat. Când l-am auzit vorbind despre suferințele 
polițistului roniân, m-am așezat mai bine în scaun fiindcă în fața lui se afla cel 
mai dur atacator al șmecherilor cu viloaie și jeep-uri din politie. Mi-am spus... 
A înnebunit daci vine în fața lui Alin Dobrescu cu așa ceva. Dar stupoare... Alin 
Dobrescu a tăcut. A tăcut o dată, a tăcut de două ori, a tăcut de trei on... 

Dar nu numai că a tăcut. Atunci când a vorbit a lăudat ipochimenul. l-a spus 
că este unul dintre cei mai buni miniștri din acest cabinet. Aline, nici la groapă 
nu puteai să-i spui așa ceva cu inima împăcată. Stii, la fel de bine ca mine, cât 
este de împiedicat. Și mai știi și altele pe care nu le pot scrie fiindcă n-am dovezi. 
Nu stiu cine Ce ţi-a făcut, ce pete ai în viața asta pe care trebuie să fi le speli sau 
ce altceva s-a întâmplat (probabil că are multe zerouri, fiindcă știu că nu eşti un 
băiat sărac), dar uite... Este o soluție... Acum tocmai începe postul mare al 
Crăciunului. la-łi o vacanţă, rade-te în cap și du-te la o mânăstire vreo lună, 
mănâncă cartofi și bea apă, vinerea ține post negru, stui între patru pereti fără 
să vezi nimic din lumea asta și reagă-te cui crezi t: să te ierte că având un talent 
ca al tău îl vinzi pe treizeci de arginți. Fiindcă nu este el vinovat că atâta poate, 
ci tu că îi dai girul talentului și numelui tău. 


— E o senzație să vezi că nu te înjură doar pe tine... spuse Preșe- 
dintele vag zămbitor. Văd că și pe ăsta e supărat rău... 

— Poate dacă-l demiteți acum o să vă îmbunătăţiți relațiile cu Marius 
lunescu, interveni consilierul pentru probleme de securitate. 

— Pe de altă parte, ministrul de interne n-a jucat râu... Ce i-o fi făcut 
lui Dobrescu de l-a lăudat așa? Nici pe mine nu m-a lăudat în halul ăsta. 
9i vorba aia i-am dat juma de fabrică de bere. Ce spune premierul... 
Semnează remanierea? 

— Numai dacă i-o cereți, iar partidul nu-i retrage sprijinul politic 
ministrului de interne. Dar aici este și câștigul. Dumneavoastră îl demiteți, 
dumneavoastră luați situaţia în mână. 

— In locul lui îl punem pe Constantinescu sau pe Nemeș? 

— Rămăsese că îl punem pe Nemeș... E independent și ne este foarte 
loial. E jurist... 

— Ştiu ... Dar îmi pun partidul în cap. Și așa premierul nu mai e al 
lor, aduc Ja inteme alt independent. Au câștigat alegerile și rămân fără 
ministere... Da... Vedeți dacă puteţi să-i convingeţi pe ăia din partid să-i 
ridice sprijinul politic... În contextul actual nu-mi prea convine să cer eu 
demisia lui. Și convocați-i deseară pe Şelaru și pe Sandu Stoicescu... Pe 
la nouă la Scroviștea. În rest, m-a mai înjurat cineva? 

În București ploua de aproape trei zile. Din când în când, spre seară 
incepea să și ningă, dar a doua zi dimineaţă totul redevenea mocirlă. 
Trotuarele erau cleioase și alunecoase, rigolele pline de apă transformau 
fiecare trecere de mașină într-un duș cu noroi, iar cerul plumburiu 
completa fericit tabloul autumnal al Capitalei României. 

O rafală suplimentară de ploaie, mai puternică și mai rece decât ce 
cursese din cer în ultima oră, v alungă pe Sanda Avram în supermarketul 
de lângă stația de autobuz. Oricum, dacă ar fi venit autobuzul ar fi fost 
plin și ținând seama că luase o primă pentru un proiect predat în avans, 
o raită prin câteva raioane bine alese ar putea să-i ridice moralul. Divorţată 
de mai bine de zece ani, Sanda învățase să trăiască singură și să se bucure 
de fiecare clipă de viaţă. Nu mai era la vârsta marilor bucurii, cei cincizeci 
de ani trăiţi in comunism pe șantiere și apoi în haosul tranziției se simțeau 
in fiecare bucăţică de os, dar n-avea de ales. 

Din copilărie, de când făcuse sport de performanţă fără să aibă 
vreodată vreo performanţă notabilă, înțelesese că trebuie să te mulțumeșt 
cu ce ai. Atunci sportul însemna mese mai bune, cantonamente la mare 
unde ai ei nu puteau să o trimită și chiar câteva ieșiri la concursuri in 
țănle socialiste. Uncori se simţea vinovată când dădea banii pe prostii, așa 
cum se pregătea să facă și acum, dar în fond la ce să-i păstreze. Casă avea, 
mașină nu-i trebuia, de un concediu la mare an de an se descurca... 

In faţa raionului de articole electrice și electro-casnice totdeauna 
zăbovea și niciodată nu-și cumpăra nimic. Era destul de multă înghesuială 
si de vreo două ori fusese înghiontită de persoane grăbite sau fără maniere. 
In timp ce se uita atentă spre un storcător de fructe pe care parcă, parcă 
ar vrea să-l cumpere simţi privirea foarte atentă și oarecum alarmată a 
vânzătoarei. Parcă ar fi încercat să o prevină de ceva... Se intoarse 
instinctiv și dădu peste un puști de vreo paișpe ani cu mâna în geanta ei. 
Începu să ţipe la el și-l lovi cu mâna liberă peste faţă. Puștiul o înjură și 
încercă să-i smulgă geanta cu totul. Din partea ei dreaptă apăru imediat 
un alt tânăr ceva mai solid care-i spuse aproape în șoaptă să dea drumul 
la geantă ameninţând-o cu un soi de șurubelniţă foarte ascuţită. Al treilea 

individ, mai bătrân ca amândoi se apropie în fugă strigându-le celor doi 
să o lase în pace și să plece. Dar femeia îl prinsese bine de guler pe copil 
și nu-i dădea drumul chiar dacă acesta începuse să o lovească peste 
picioare. Cei doi complici ai puștiului dispăruseră în mulțimea care începu 
să realizeze ce se intâmpla. Mai mulți bărbați puseseră mâna pe copil 
încercând să-l țină. Sanda striga în continuare surescitată și nu-i dădea 
drumul hoțului, care la un moment dat făcu o mișcare bruscă, se lăsă pe 
vine și apoi se ridică brusc lovind-o în bărbie cu capul. Sanda căzu cât era 
de solidă peste cei aflați în jur. 

Puștiul o rupse la fugă spre scară după ce tăie ușor cu un cuțit scurt 
pe unul dintre bărbaţii care-l țineau. În dreptul scării se ciocni aproape de 
doi bodyguarzi care veneau în goană spre locul întâmplării. Il evită pe 
primul dintre ei și încercă să se strecoare pe lângă al doilea, care fiindcă 
nu putu să-l agaţe îl împinse în tentativa de a-l dezechilibra. Puștiul se 
răsuci in aer și din cauza vitezei nu se putu opri în parapet și căzu în gol, 
în casa scării. De jos se auziră pipete... è 

Cei doi coborâră în grabă, dar puștiul nu mai mișca. În jurul său se 
forma încet o baltă de sânge. 

ionica Suciu intră val-vârtej în studio, își mai privi o secundă 
hârtiile și apoi așteptă intrarea din regie. Telenovela care rula la acea oră 
din după-amiază fu tăiată de genericul de știri. 

— Întrerupem programul obișnuit al zilei pentru a vă relata un 
incident grav petrecut astăzi în capitală. În jurul orelor 16.00, în incinta 
supermarketului Dora din centrul Bucureștiului, o tentativă de furt din 
buzunare s-a incheiat tragic. Pentru a afla mai multe detalii dăm legătura 
reporterului nostru special aflat la faţa locului. Mădălin... 

— Bună ziua, Monica... Bună ziua, doamnelor și domnilor. Pe acest 
loc s-a prăbușit în urmă cu patruzeci de minute, lonel Buzatu în vârstă de 
paisprezece ani și jumătate. După toate aparențele copilul a murit pe loc 
in urma impactului. Cum s-a ajuns aici... lonel Buzatu făcea parte, după 
câte se pare dintr-o rețea de hoți de buzunare care opera în această arie. 
In această după-amiază a încercat să fure din geanta unei cumpărătoare 
pe nume Alexandra Avram. Aceasta l-a simţit pe hoț și l-a prins. A avut 
loc o busculadă în care au fost implicați și cel puţin doi alți complici ai lui 
lonel Buzatu. Doamna Avram a fost rănită la faţă și un alt bărbat care a 
intervenit a fost tăiat cu cuțitul pe antebraţ. Încercând să scape de la fața 
locului, Ionel Buzatu s-a ciocnit cu doi bodyguarzi care sosiseră la fața 
locului alarmaţi de vânzătoare. Din impact tânărul a fost proiectat peste 
balustrada de protecție și s-a prăbușit în gol. 

— Mădălin... Ceilalţi doi complici au fost prinși ? 

— Nu... Semnalmentele lor au fost înaintate poliției de cei prezenți. 
Din ce-am aflat de la vânzătoarele din acest magazin gaşca din care face..., 
din care făcea parte Ionel Buzatu operează aici de mai bine de un an. 
Toate intervenţiile făcute la poliție au fost zadarnice. Mai mult, o colegă 
a lor, care a încercat să avertizeze o cumpărătoare căreia i se fura din 
geantă, a fost bătută și tăiată pe faţă de unul din membrii acestei găști. 

— Care este starea de spirit a celor prezenţi?... 

— Monica... Lumea a fost șocată de moartea băiatului, dar în același 
timp nu au fost puţini cei care au lăudat atât curajul doamnei Alexandra 

Avram, cât și intervenţia promptă a celor doi bodyguarzi. Atat deocam- 
dată de aici, legătura în studio. 

— Mulţumesc, Mădălin... Doamnelor și domnilor, vom reveni pe 
larg în principala noastră emisiune informativă. O zi bună. 

Primul-ministru asistase, exasperat și nepulinios, aproape două ore 
la disputa, transformată rapid în ceartă, purtată între doi membri ai 
cabinetului său, fiecare lider important a două dintre cele cinci partide care 
formau coaliția aflată la putere. Aflase o mulțime de lucruri, care mai de 
care mai jenante și mai personale despre cei doi ca și despre alți importanți 
oameni politici ai momentului și partea cea mai gravă era că la sfârșitul 
confruntării cei doi așteptau din partea sa o rezolvare a conflictului. Știa 
că, ieșiți din biroul său, cei doi miniștri și implicit partidele lor își vor 
continua meciul la televiziune, în presă și in Parlament, dar — ca 
intotdeauna — refuză să se implice in dispută. 

In mai puțin de o oră urma să înceapă negocierile cu reprezentanții 
Băncii Mondiale, așa că — în căutarea liniștii — se așeză din nou în fața 
computerului unde-i aștepta un joc de șah, jucat mereu cu negrele. Deviza 
sa secretă, aplicată în toţi cei cincizeci de ani de existenţă era „lasă-i pe 
ceilalți să mute primii“. Telefonul negru din dreapta biroului hârâi de 
două ori, Președintele dorea să-i vorbească . 

— Bună ziua... Ce faceţi ? 

— Bună ziua, domnule Președinte... Mă pregătesc pentru o întâl- 
nire cu cei de la bancă. 

— Da... A apărut o problemă... Daţi-mi voie să vă citesc... „Tradiţia 
sângeroasă a confruntărilor interetnice din Balcani pare a nu avea sfârşit. 
Timp de zece ani, Europa a asistat îngrozită la războiul civil din fosta 
lugoslavie, război în care s-au confruntat trei religii și șase napuni și în care 
fantomele naționalismului absurd și ale epurărilor etnice au reapărut din 
cenușa nazismului și a comunismului condamnând la moarte zeci de mii 
de oameni. În spaţiul balcanic, pacificat cu greu, macedonenii se confruntă 
și acum cu albanezii, sârbii și croații nu s-au împăcat unii cu alții, iar 
minoritatea turcă din Bulgaria este în continuare oprimată. Dar focarul 
războaielor etnice pare să se fii mutat mai la nord. România, o țară cu 
puternice tradiţii xenofobe și antisemite, în care persecutarea minorităților 
naţionale este un bun comun, se confruntă în aceste săptămâni cu spectrul 
unui război civil. Persecuţiile la care este supusă minoritatea maghiară din 

România sunt arhicunoscute. Minoritatea evreiască, după ce inainte de 
război își găsise aici un Cămin, a fost decimată de regimul fascist al lui 
Antonescu și apoi a fost forțată să emigreze de regimul comunist al lui 
Ceaușescu. Și minoritatea germană și-a părăsit casele și pământurile din 
România refugiindu-se în alte țări mai tolerante. Acum, se pare că a venit 
rândul minorității rromilor. Marginalizată și obligată să trăiască la limita 
sărăciei extreme, minoritatea rromilor din România numără între șapte 
sute de mii și două milioane de membri. De frica persecuțiilor, mulți 
dintre rromi refuză să-și declare naționalitatea la recensăminte. Așa cum 
declara domnul Andrei Gabriel Iliescu, vicepreședinte al Fundaţiei 
Române pentru Drepturile Omului: «Dacă ești minoritar, in România ești 
un om lipsit de orice șanse și de orice viitor. Nu există om politic minoritar, 
cu excepția celor din partdul minorități maghiare, nu există ministru 
minoritar și nici parlamentar ales care să fie minoritar.» În urmă cu două 
zile, într-un magazin din centrul orașului București un copil de 14 ani, 
lonel Buzatu, minoritar din etnia rromilor a fost atacat cu brutalitate de 
doi polițiști și a fost omorât în faţa privirilor aprobatoare ale celor din 
magazin. lonel Buzatu era al patrulea copil dintr-o familie de opt care 
locuiește într-una din mahalalele insalubre ale Capitale: României. Nu 
mergea la școală fiindcă părinţii săi erau prea săraci să-l întrețină. In 
general muncea la negru, legislaţia din România nepedepsind acest tip de 
exploatare a copiilor, a persoanelor cu handicap sau a emigranților. 
Autoritățile de la București au încercat să acrediteze ideea că micuțul 
Ionel Buzatu era hoţ de buzunare, dar tatăl familiei Buzatu, Vasile, în 
vârstă de 55 de ani spune că fiul lui nu a furat niciodată nimic. Acest caz 
nu este însă unicul. De mai bine de cinci luni, în București, sunt executaţi 
cetățeni din etnia rromilor de către un așa zis criminal în serie poreclit 
Spada. Surse din interiorul Poliţiei și mai mulți militanți pentru drepturile 
omului confrimă ipoteza că în spatele celor unsprezece crime de până 
acum sunt forţele de ordine care susțin acest tip de detașament al morţii 
care lichidează persoane indezirabile regimului de la București.“ 

— Da... Ce este materialul acesta? Mi se pare copilăresc și foarte ușor 
de demontat. 

— Autorul său se numește Jean-Cristophe Boullier și este repre- 
zentatul France Presse la București... Jar acest material circulă acum prin 
lume. Toată lumea află deci că eu și dumneavoastră am fost deranjaţi de 
Nelu zis Muscă și de Fane Boarfă care erau indezirabili datorită 
putemnicelor lor activități obștești și am dat ordin unui detașament al 
morţii să-i lichideze. Pe Muscă, pe Boarfă, pe Bulgaru și pe Sile Măcelaru... 

Și pe Claxon... Era să uit de militantul Claxon, pe care germanii ni l-au 
trimis înapoi pachet acum cinci ani. Acolo era criminal, aici e militant. 
Trebuie să recunosc că atunci când m-am hotărât să fac politică și apoi când 
am candidat la președinție nu m-am gândit niciodată că voi fi deranjat de 
Muscă și de Boarfă. Și nici că așa ceva este posibil. Eu l-am convocat pe 
ambasadorul francez să-i cer explicaţii. Vă rog să vă implicați și 
dumneavoastră... 

— Cum... Ştiţi că eu nu sunt foarte priceput în acest tip de probleme. 

— Sunteţi șeful guvernului României, guvern care a fost explicit 
acuzat de agenţia France Presse că plătește un detașament al morţii cu care 
iși execută cetățenii. Vă rog să convocați o ședință extraordinară de guvem, 
eu voi convoca CSAT-ul și trebuie să reacționăm. Trebuie organizate 
conferințe de presă, agenția trebuie să ne asigure reparații, dacă nu, o 
dăm în judecată... Trebuie luat legătura cu ambasadorii statelor europene, 
trebuie luat legătura cu miniștrii de externe... Mai sunt și alte lucruri pe 
care o să le vorbesc cu Şelaru... Vreau să știu care este propunerea 
dumneavoastră în legătură cu Iliescu. În mod normal procuratura ar 
trebui să se autosesizeze... Partidele trebuie să riposteze... Trebuie să 
fim uniți. Nu se poate să fim puși în aceeași oală cu Iugoslavia. Nu se 
poate să se vorbească despre iminenţă de război civil. Vă dați seama ce 
efect are un asemenea material asupra credibilităţii noastre externe. 
Asupra investiţiilor străine... 

— Nu mai mare decât legislaţia și decât corupția... Dar ar putea să 
aibă efect. Oricum, oamenii de afaceri serioși nu se hotătărsc să investească 
într-o țară în funcție de reportajele din ziare. Folosesc alți indicatori. 

— Domnule prim-ministru, aș vrea să discutăm mâine dimineață, 
în jur de zece, măsurile care se impun. Între timp și eu și dumneavoastră 
vom avea toate elementele cazului. 

— E bine... La zece voi fi la dumneavoastră. Trimiteţi-mi și mie 
materialul. 

— Cred că-l aveţi în raportul de la SIE. 

— Da... Se poate, n-am apucat să-l deschid. 

— Ozi bună... Și succes la întâlnirea cu Banca Mondială. La revedere. 

Primul ministru deschise plicul primit dimineaţa de la SIE şi găsi în 
el materialul cu pricina. Îi ceru secretarei să-i aducă o cană mare de ceai 
de fructe și apoi îl chemă pe ministrul de externe. 

CT: aşteptărilor, Radu Rădulescu nu răspunse acuzațiilor aduse 
de ministrul de interne, în conferința de presă a partidului, ci alese tribuna 
Parlamentului pentru o declarație politică. 

— Doamnelor și domnilor senatori. În urmă cu câteva zile, într-o 
emisiune televizată, domnul ministru de interne m-a acuzat pe mine și pe 
un deputat reprezentant al unei minorități naționale că, citez, „alimentăm 
cu bună știință starea de nervozitate dintre români și rromi pentru a 
declanșa un conflict interetnic care să discrediteze actuala guvernare”. 
Înainte de a intra în fondul problemei vreau să felicit actuala putere că încă 
nu a plasat pe asasinul numit Spada în rândurile partidului pe care îl 
conduc, Aceasta ar fi fost cea mai simplă dovadă care ar fi dus direct la 
afirmaţiile domnului ministru de interne. S-ar mai putea face și alte 
calambururi în legătură cu acest subiect, dar situaţia este mult prea gravă 
pentru jocuri. Cred că sunteți la curent cu analiza pe care agenţia France 
Presse o face situaţiei minorităților din România. Este cel mai grav lucru 
publicat despre țara noastră de mulţi ani. Inexactitățile și tonul rău-voitor 
ale materialului nu pot scuza eșecul actualei guvemări și în această 
problemă. Pe lângă lipsurile materiale de tot felul, pe lângă nenumăratele 
acte de corupție care au compromis atât procesul de privatizare, cât și 
investițiile străine în România, pe lângă ruina sistemului de sănătate și 
eșecul reformei în învățământ, asistăm acum la escaladarea tensiunilor 
interetnice și la prăbușirea imaginii internaţionale a țării noastre. Acestea 
sunt date reale... Nu sunt păreri politice, nu este campanie electorală. 
Cel mai simplu ar fi să-i cerem domnului ministru de interne dovezile 
legate de afirmațiile sale. Nu o facem fiindcă nu are de unde să le producă. 
Ministerul pe care domnia sa îl conduce nu și-a făcut treaba. Nu l-a prins 
pe acel asasin, fapt care a dus la o oarecare tensiune între unii reprezentanți 
ai minorității rromilor și majoritate. Încercând să ascundă această realitate 
simplă, domnul ministru de interne încearcă să găsească un vinovat. Și 
care vinovat este mai la îndemână ca liderul opoziţiei? Dacă acesta se află 
si pe primul loc în sondaje este cu atât mai bine. Așa cum spuneam, nu-i 
cerem domnului ministru de interne nimic. În schimb solicităm pri- 

mului-ministru și Președintelui țării demiterea acestuia din funcție. Nu 
fiindcă a făcut afirmații pe care nu le poate demonstra, ci pentru că nu este 
capabil să-și rezolve problemele la minister. Sperăm ca de această dată să 
primeze atât în ochii Președintelui cât și ai primului-ministru, să primeze 
deci interesul național faţă de cel de partid. Știm că este greu să renunți 
la un om care te-a sprijint în campania electorală, dar dacă este 
incompetent pentru funcţia în care a fost pus acest pas trebuie făcut. Sunt 
convins că Președintele va găsi un post de ambasador pentru protejatul 
său, post din care acesta să poată face mai puţin rău acestei țări. Vă 
mulțumesc. 

P reședintele cobori în sufrageria din reședința sa oficială îmbrăcat 
lejer, în trening și refăcut după un scurt somn de amiază. Reușise chiar 
să-și admire câteva minute colecția de timbre, să mai pună lupa deasupra 
seriei austriece de la începutul secolului sau asupra unei foarte vechi și 
valoroase piese venețiene. În sufragerie îl așteptau mult mai puţin bine 
dispuși directorul SRI, Sandu Stoicescu, directorul SIE, Călin Șelaru și 
consilierul pe probleme de imagine, Nicușor Marinescu. Puțin mai târziu, 
exact când începuseră discuţiile serioase își făcu apariţia și consilierul 
prezidenţial pentru securitate națională. 

— Tocmai spuneam că am obținut de la Președintele Franţei schim- 
barea corespondentului France Presse la București... Însă premierul, ca 
de obicei, m-a lăsat baltă. Și-a convocat ministrul de externe, i-a expus 
problema și gata... Ministrul de externe și-a convocat secretarii de stat le-a 
expus problema și a terminat Și el. lar unul dintre secretarii de stat a sunat 
la Cotroceni și i-a spus lui Nicușor Marinescu că ei au ajuns la concluzia 
că este o problemă de imagine a României și trebuie să se ocupe de ea 
consilierul de imagine al Președintelui. lar acesta, normal, mi-a dat mie 
sarcina și, raportez, am executat-o exemplar... Ultima parte e o răutate, 
dar intotdeauna în situaţii de criză suntem singuri, iar diplomaţia și 
aparatul externelor sunt mereu fără replică. Nici până în ziua de astăzi nu 
a luat nimeni legătura, în mod organizat, cu ambasadele de la București. 
lar explicaţia... Simplu. Urmează summitul OSCE de la București. Toţi 
au probleme cu organizarea. Și parcă văd că n-o să meargă instalaţia de 
sonorizare sau o să cadă curentul sau SPP-ul o să blocheze accesul în sală 
al vreunui important demnitar pe care nu l-au recunoscut. 

— Bănuiesc că sunteți la curent cu declarația lui Rădulescu din 
Senat... intră brusc în subiect consilierul pentru securitate naţională. Am 
întârziat cu demiterea ministrului de interne și acum trebuie să o facem 
la cererea lui Rădulescu. 

— Atunci nu o mai facem..., răspunse relaxat Sandu Stoicescu. Dar 
e hotărât... Am și vorbit cu Nemeș. Și-a ales și secretarii de stat. 

— Nu-i nicio problemă. Așteaptă până la noi ordine. lar secretarii 
de stat au visat și ei frumos o noapte. 

— Pe de altă parte, interveni Călin Șelaru, dacă nu-l demitem, 
Rădulescu o să-i ceară dovezile... Și iar va fi un punct prost pentru noi. 

— Doar dacă nu cumva, ministrul de inteme are dovezi, interveni din 
nou calm Stoicescu. L-aţi întrebat dacă are dovezi ? 

— Ne jucăm cu vorbele... Trebuia demis de mult. Şi s-ar fi rezolvat 
o groază de probleme. Acum dăm puncte adversarilor noștri de pomană. 
Ne batem singuri. 

Consilierul pentru securitate națională se așeză nervos pe un fotoliu 
aflat în cel mai îndepărtat colţ al încăperi. 

— Dumneavoastră credeţi că are dovezi că Rădulescu și Nenișor 
Vasile au instigat la război interetnic ? 

— Domnule Președinte... Sunt convins că are acele dovezi... Dar, 
dacă nu vă supăraţi, aș vrea să discut acest aspect doar cu dumneavoastră. 
Sper ca prietenii noștri aici de față să nu se supere... 

— Când doriți să discutaţi cu mine? 

— Chiar acum dacă se poate... Nu durează mai mult de zece minute. 

Sandu Stoicescu se ridică din fotoliu, luă de pe măsuţa de lângă el un 
plic gros și se îndreptă spre bucătăria vilei. Președintele îl urmă după ce 
zambi puțin stânjenit celorlalți trei oaspeți. 

— Zău, Sandule... De ce a fost nevoie să faci asta? 

— Domnule Președinte... Fiindcă m-am săturat de curvăsărie. 
De-asta... Și consilierul dumneavoastră și Șelaru nu visează decât 
demiterea ministrului de interne ca să-și facă apoi de cap cu poliția de 
frontieră și cu băieții de la doi și un sfert. Ministrul de interne v-a fost 
loial. Și-a făcut treaba cinstit și n-a picat la pace cu ei. Înţeleg că pe ci nu-i 
puteți schimba, dar nici nu se poate să-i penalizăm pe cei care-și văd de 
treabă. 

— Ei, lasă... Că și ministrul de inteme are bubele lui... 

— Sper să nu-mi spuneţi povestea cu Spada... Ce bube are? Că n-a 
răspuns la cererile consilierului dumneavoastră? 

— Şi asta e o bubă... 

— Chiar dacă erau ilegale? 

— Auzi, Sandule... Nu-mi face mie morală de doi lei. Nu ești la 
putere de ieri ca să nu știi cum se joacă. Sunt cereri la care trebuie răspuns. 
Fiindcă altfel nu merge sistemul. Fiindcă altfel nu suntem la putere. Dar 
mă rog... Te ascult... 

— Ministrul de interne are dovezile, fiindcă i le-am dat eu. Vă rog... 

Directorul SRI scoase din plicul gros un material prins cu o agrafă 
mare verde și-l dădu Președintelui. Acesta se uită câteva secunde pe el, 
dădu pagina apoi se intoarse la începutul lui și-l citi cu atenţie. 

— Bun... Bun material... Ce facem cu el? 

— Mă gândeam să facem un joc complet. Îl atingem și pe Comel, il 
calmăm și pe Rădulescu... 

— Nu-l putem face public, nu? 

— Numai dacă e cazul... Dar asta cam inseamnă demisia mea... 

— Da... Și de ce i l-ai dat ministrului de interne? 

— Nu l-am dat. L-am informat... Dar dacă e cazul, i-l dau. 

— E imposibil... In acel moment tu vei avea o mare problemă... Nu 
neapărat demisia, dar oricum scandalul va fi uriaș. 

— [mi asum scandalul... Eu singur. De altfel, la momentul în care 
ministrul de interne a aflat de acest material nici dumneavoastră nu știați 
deel. 

— Da, da, da... Și cu cei de alături ce facem? Nu le spunem... 

— Numai o parte... Și cred că singurul care ar trebui să știe deocam- 
dată este Nicușor Mannescu. Oricum el se va duce la Cornel cu vestea. 

— Bine... Vezi cum o joci că m-am săturat de certurile între consilieni. 
Sandule... În seara asta chiar n-aș vrea încă o ceartă. Fă tot ce poți și evit-o. 

Reintrară in sufragerie unde îi găsiră doar pe Călin Selaru și pe 
Nicușor Marinescu. Consilierul pentru probleme de securitate ieșise să ia 
puțin aer. 

— Bun... Conform materialelor pe care mi le-a arătat domnul 
Stoicescu avem o pârghie pe Cornel Ardeleanu. Care ne-a trădat... 

— Scuze, domnule Președinte... Aţi văzut materialul de astăzi din 
ziarul lui Cornel? 

— Gale? 

— Ala cu iminența unui conflict între români și țigani. Este un studiu 
amplu semnat de mai mulţi sociologi care explică pe larg că nehotărârea 
guvernului, nerezolvarea problemei țigănești, tendinţa generală de 
persecutare a minorităților existentă în societatea românească și tot așa vor 
conduce la confruntări între români și unguri. 

— Unguri? 

— Scuze... Tigani. Și este publicat și o parte dintr-un sondaj, restul 
probabil că va apărea mâine sau poimâine, din care rezultă că peste 700 
dintre cetățeni consideră actuala putere vinovată de izbucnirea unui 
conflict interetnic. 

— Da... Deci prietenul nostru Comel muncește să-și merite banii. 

— Acum, domnule Președinte... Țiganii nu sunt chiar cititori de 
carte. Nu cred că materialul în speță îi va mobiliza. 

— Nu ei sunt miza... Și nici conflictul. Străinătatea e miza... France 
Presse spune că sunt discriminări, ziarul lui Cornel Ardeleanu scrie că 
izbucnește conflictul interetnic. Avem crimele, avem accidentul ăla 
nefericit cu copilul mort. Ajunge... Eticheta se pune și nu o mai dezlipim 
zece ani. Doamne, ticăloși sunt... 

— La război ca la război... Înţeleg câ-i putem lovi. 

— Da... Important este ce-i cerem lui Cornel... Fiindcă nu-i suficient 
să se oprească. Trebuie să-i și lovească pe Rădulescu și pe Nenișor... 

— Domnule Președinte, am avea ceva... 

Călin Șelaru se așeză mai bine în fotoliu ca să crească un pic 
intensitatea dramatică a momentului. 

— Am găsit-o pe mama lui Rădulescu... 

— Adică... 

— Pe mama lui reală... Nu cea care l-a crescut. Mama lui reală... 

=K 

— E ţigancă... De vreo cinci ani nu mai umblă cu șatra că e prea 
bătrână... Dara umblat cu șatra... Și acum trăiește într-o mizerie cumplită 
pe undeva pe lângă Tumu Măgurele. Am toată documentarea... 

— Şi ne băgăm în așa ceva? Ne luăm și de familie? Nu-i cam mult? 

— Dumneavoastră decideți... Dar tipul ăsta de dezvăluire ar expli- 
ca multor români prietenia lui Rădulescu cu Nenișor Vasile, sprijinul pe 
care-l dă țiganilor. Nu-i cel mai frumos lucru din lume, dar măcar să 
obținem și noi un profit din povestea asta cu Spada. 

Președintele își zări consilierul pe probleme de securitate plim- 
bându-se prin curte. Aprobă planul și îi lăsă pe Stoicescu, Selaru și Nicușor 
Marinescu să hotărască cum vor acționa, își trase un pulover peste bluza 
de trening și ieși afară să-și calmeze colaboratorul. 


Bogdan Tcodorescu___ 


30. 


(rândac fusese bătăușul cartierului. Îi știau de frică pe zece străzi 
în jurul casei lui. Incă de la opt-nouă ani era cu un cap peste ceilalți copii 
din mahala, avea pumnul greu și o sete permanentă de bătaie. Îi plăcea 
să bată, îi plăcea să dea cu pumnul și cu picioarele, îi plăcea să vadă fețele 
zdrobite, sângele țășnind din gură și din nas și mai ales îi plăcea groaza 
pe care o citea pe feţele lor. Chiar dacă era mic în vârstă, era lăsat în ale 
lui, fiindcă nu era bine să fie supărat. 

Un șmecher cu vreo zece ani mai mare ca el, Pirtea, l-a luat de vreo 
două ori la trei păzeşte, și cu Pirtea nu se putea pune că era mare cât un 
munte și știa bine și cu cuțitul. Așa că l-a lăsat dar într-o seară l-a prins 
pe Pirtea venind beat acasă. Beat-beat. A luat lanţul de la un stâlp care 
imprejmuia spaţiul verde în faţa blocului și l-a bătut cu el până Pirtea a 
leșinat. L-au dus cu Salvarea, dar n-au putut să-i salveze un ochi. Oricum 
nici Pirtea, nici altcineva n-a știut că a fost el și, deși și-ar fi dont, nu s-a 
lăudat niciodată cu isprava lui. 

] s-a spus Gândac fiindcă avea mereu la el o cutie de chibntun în 
care avea un gândac mare de canal, din cei negri, cu antene lungi și cu 
carapacea de pe spate chitinoasă și cu irizaţii albăstrui. În timp ce vorbea 
cu cei din jur se juca cu gândacul în cauză, îl lăsa să se plimbe pe mână, 
se uita atent la el cum suia repede pe degete, cum se rotea pe căușul pamei 
sau pe încheietura mâinii. Apoi, brusc, dacă vreunul de faţă il enerva 
storcea gândacul în pumn și se ștergea de hainele sau de faţa celui din faţă, 
victima deja aleasă. Apoi incepea bătaia... 

Problema a fostcă de pe la treișpe ani n-a mai crescut deloc. Rând pe 
rând toţi șmecherii din cartier au trecut pe lângă el, doar el a rămas mic, 
indesat și negru ca un gândac. Nici cu mintea nu s-a dus prea sus, a 
terminat școala generală greu, iar la liceu a stat vreo două clase făcute în 
mulți ani. A rămas la fel de violent și-i plăcea la fel de mult să rupă oamenii 
in bătaie, dar de la un timp o cam lua pe coajă fie de la niște zdrahoni cât 
casa, fie de la unii chiar mai tineri decât el care știau arte marţiale sau alte 
șmecherii ale tranziţiei. La închisoare stătuse doar vreun an pentru o 
prostie și acum se aciuase pe lângă o gașcă tare... Nu făcea mare lucru, 

dar era atât de descreierat că șeful îl plăcea și il mai trimitea să mai sperie 
pe câte unii neascultători. 

De la un moment dat a vrut să nu i se mai spună Gândac, dar așa il 
ştia toată lumea și la prima vedere asta cra impresia pe care o lăsa. 

Acum umbla cu pasul rar și cu mâinile în buzunare prin cartier. 
N-avea nicio treabă, dar se ducea așa, de control, la cârciuma șefului să 
vadă dacă-i dă ceva de făcut. Și, dacă nu-i dădea nimic de făcut, măcar 
bea otăne cu băieții sau dădea o bilă. La un moment dat avu impresia că 
se ține cineva după el. Trase cu ochiul în spate... Nimeni. Se intoarse la 
un moment dat brusc. Nu... Probabil se înșelase. Dar apoi iar avu senzația 
stranie că cineva se ține după. Dar cine să se țină după el... ? Chiar dacă 
n-avea minte multă știa foarte clar că nu era un tip important, așa că cine 
să-și piardă vremea cu el? Traversă pe la trecerea de pietoni și chiar la 
capătul ei simţi că-i îngheaţă răsuflarea. Un tip înalt, într-un parpalac 
gri-deschis, cu faţa jumătate acoperită de fular care ținea ceva sub parpalac. 
Spada... 

Lungi pasul gândindu-se dacă să o ia la fugă. Era țigan, avea cazier... 
Numai bun. Pe stradă era plin de lume, încă era lumină, chiar dacă seara 
cobora repede ca la sfârșitul lui noiembrie. Intră pe străduţa de la localul 
șefului aproape fugind. În spate parcă nu mai era individul, dar putea să 
apară de oriunde. 

Deschise ușa localului, trecu de o ospătăriță acră care nu-i răspundea 
niciodată la salut fiindcă fusese vreo lună amanta șefului și intră val-vârtej 
în birou. Începu să le povestească băieţilor că fusese urmărit de Spada, 
omorâtorul de țigani, și că era probabil undeva în urma lui. După câteva 
secunde de stupoare și de neîncredere, era totuși vorba de o poveste spusă 
de Gândac, vreo șapte țigani ieşiră în fugă pe stradă ținându-se după 
Gândac. Pe stradă nu era nimeni... 

Fugiră până la intersecţie, peste drum nu era, nici înspre farmacie, dar 
la un moment dat Gândac li-l arătă dispărând după blocurile de patru etaje 
din spatele lor. ll ajunseră din unnă și se năpustiră asupra lui. Din două 
lovituri fu jos și țiganii începură să-l calce în picioare, să-l lovească în 
coaste și în burtă. 

eful ajunse la timp să-i împiedice să scoată cuțitele și să-și termine 
treaba. I] puse pe unul dintre oamenii lui să desfacă parpalacul deja plin 
de sânge. Găsi un tub de proiecte, îndoit de lovituri. Se uită mai de aproape 
la cel întins pe jos și-și dădu seama că-l cunoaște. Era un student amețit 
care mai cumpăra de la el iarbă. Probabil că și acum era un pic dus. Oricum 
de respirat, respira... 


117 


Bogdan Icodorescu_______ 


ce m ce 


Le spuse oamenilor lui să o șteargă de acolo sperând că nu-i văzuse 
nimeni. Şi, chiar dacă-i văzuse cineva, cine era să-și pună pielea în 
saramură pentru un student toxicoman. 

Biroul lui Comel Ardeleanu era mic și înghesuit, cu tot soiul de 
prostii înșirate pe pereţi, iar pe masa de lucru în locul unui calculator 
trona o mașină de scris veche de când lumea. Cornel nu-și scria edi- 
torialele decât la mașină și în principiu nu voia să aibă de a face cu 
calculatoare sau cu orice alte cuceriri ale tehnicii. Incepuse meseria de 
jurnalist scriind pe o mașină de tip Remington pe care o avea un prieten 
de la un bunic al său care o adusese din Austna. Fusese adaptată pentru 
diacnticile românești și funcționa de mai bine de jumătate de secol. 

Pe așa ceva își incepuse meseria; în toată epoca lui Ceaușescu scrisese 
la mașină, nu avea de gând să se schimbe acum. Mașina de scris la care 
lucra în prezent o primise cadou de la câţiva prieteni în noaptea de anul 
nou din 1978. O declarase la miliție, cum cereau regulile pe atunci și o 
purtase după el prin toată lumea. După al doilea divorţ fusese, exceptând 
niște haine și niște cărţi, singurul lucru cu care plecase din căminul 
conjugal. 

Nicușor Marinescu ascultă cuminte, cam pentru a patra oară în viaţa 
lui, povestea mașinii de scris a lui Cornel Ardeleanu. Ceaiul pe care i-l 
adusese secretara lui Cornel era ca întotdeauna cumplit de amar și 
pliculeţul de zahăr lipsea întotdeauna, așa că renunță să mai încerce să-l 
bea și-l puse pe măsuța din faţa sa și aceea plină de dosare, hârtii, plicuri 
cu poze. Într-o vizită anterioară, când Cornel trebuia să scrie ceva urgent, 
de plictiseală, Nicușor Marinescu luase de pe masă un plic de poze. Cornel, 
care era adâncit în scris, se trezise brusc și începu să ţipe la el să nu 
deschidă plicul. Ce era înăuntru... Nimic. Poze dintr-o excursie, dar fiind 
lucruri personale nimeni nu trebuia să la vadă. 

Și acum exista un plic cu poze chiar în fața lui Nicușor Marinescu, dar 
nici măcar nu se uită la el. Oricum avea destule subiecte neplăcute de 
discutat. 

— Şi zi, moșu'... S-a supărat Președintele, nu? 

Cornel Ardeleanu era amuzat și vag satisfăcut. 

— Da... S-a supărat... 

— Vezi, moșu '... Asta e frumusețea meseriei astea... Faci ce vrei. Ce 
dacă e Președinte... A fost ales de juma' de țară. l-am tras-o fiindcă eu am 
crezut că a greșit. Și nimeni n-are ce să-mi facă. Fiindcă eu nu vreau nimic. 
Am tot ce-mi trebuie. Acum câteva săptămâni a venit Radu Rădulescu la 
mine... Stătea pe scaunul ăla... A tăcut el, am tăcut eu, a spus o banalitate, 
am spus și eu una... Şi la un moment dat, știi ce-mi zice? Am înţeles de 
ce ești așa de tare, Cornele... Fiindcă tu nu vrei nimic de la nimeni. Dacă 
ți se pune ție, ataci, dacă ți se pune ţie, nu ataci. Nimeni nu te poate 
convinge. Asta mi-a plăcut la Rădulescu. A înțeles. Până la capăt nu-i atât 
de prost cum am crezut... 

9i brusc Comel Ardeleanu tăcu cu privirea pierdută în gol. După ce 
mai bine de un minut de liniște începu din nou. 

— Tu de ce-ai venit? Vrei ceva... 

— Nu neapărat, Cornel... 

— Hai, mă... Te-a trimis Președintele să-mi faci morală... Putea să 
mă sune el. Așa cum o făcea când nu era Președinte. Vezi... Puterea 
strică... Când avea nevoie suna... Acum își trimite... consilierii. 

— Zi slugile, Comel... Că nu mă deranjează. Slugile, așa cum ai scris 
în editorial. Eu sunt sluga unui om în care cred și la care țin. Tu sluga cui 
ești, Cornel...? 

— Moșu.. Nu mă lua pe mine... 

— Comel... Ştim că ai luat bani din partea lui Radu Rădulescu pentru 
campania impotriva Președintelui. 

Comel Ardeleanu se îndreptă din poziţia lejeră în care stătuse... 

— Nu numai că știm, dar avem și dovezi. 

Nicușor Marinescu luă unul dintre cele două dosare învelite în coperţi 
verzi cu care venise și-l întinse lui Cornel, care după ce-și aruncă privirea 
peste prima foaie a materialului, se înroși și ţipă la oaspetele său. 

— Wl-aţi pus sub urmărire, mă nenorociţilor... Imi ascultați mie 
telefoanele... Vă calc în picioare. Vă pun toată presă în cap... Și acum 
veniţi să mă ameninţaţi cu asta? Iesi afară de aici... 

— Inainte de a ieși afară te sfătuiesc să te uiţi mai atent. Nu tu ești sub 
urmărire... Celălalt e... Fiindcă băiatul care te-a plătit e traficant de arme 
și există aprobarea Parchetului pentru supravegherea activității lui prin 
toate mijloacele informative. Deci.., Tu n-ai decât să ne calci în picioare, 
dar noi am procedat conform legii. Tu în schimb ai luat șpagă. Și aproape 
că nu mă interesează dacă este sau nu ilegal. Mă interesează că patronii 
tăi germani vor afla că sluga lor din România primește bani de la un 

traficant de arme ca să-l atace pe Președintele în exerciţiu. Ce zici? Pentru 


120 


Pr p-e 


_ Spada 


cine sună mai rău? Și mai e ceva... Președintele nu-și poate pierde decât 
mandatul, pe care, fie vorba intre noi, e aproape sigur că l-a și pierdut. Tu 
însă îţi pierzi numele, slujba, poziţia socială. Altfel zis, ai strâns suficientă 
şpagă ca să ieși la pensie la 44 de ani. Să plec sau putem continua discuția? 

Comel Ardeleanu mormăi ceva și se așeză din nou comod în scaun. 

— Ai aici incă un dosar în care se găsesc date interesante despre 
Rădulescu. Mai precis despre familia lui. Am fi foarte fericiți dacă ar 
apărea un articol și, de ce nu, o serie de articole pe acest subiect. Evident 
că trebuie însoțite de unul dintre unanim apreciatele tale editoriale. OK? 
Și, ca să vezi că nu suntem atât de răi la suflet, trimite mâine pe cineva la 
AVAS să semneze un contract de publicitate. Trece tu suma, dar vezi să 
nu exagerezi. Oricum îl faci pe firma ta și tu hotărăști ce sumă le dai 
nemților. Și, moșu'... N-o lua personal. Noi toți te iubim. 

mă parcul Cotrocenilor era dezolant și trist. Privit de pe geamul 
biroului de lucru al Președintelui tot peisajul, copaci dezgoliţi, frunze 
moarte, noroi și mâzgă, părea bacovian. Din când în când o cioară rătăată 
croncănea din vârful unui copac sporind veselia momentului. 

Președintele se întorsese obosit și răcit cobză de la parada militară 
prilejuită de ziua naţională. Depusese coroane de flori pe monumentul 
eroului necunoscut unde era un curent cumplit și, pentru a evita 
comparațiile cu predecesorul său, stătuse în ploaia mocăncască fără căaulă 
in cap. În tot timpul paradei strănutase și, deși cei de la protocol ii dăduseră 
discret niște ceai fierbinte și aspirine, răceala pusese total stăpânire pe el. 
Inghiţi încă un pumn de hapuri, mai bău o gură de ceai și își sună șeful 
de cabinet să-i invite în birou pe cei doi oaspeți care-l așteptau deja de vreo 
douăzeci și cinci de minute. Aceștia, directorul general și directorul general 
adjunct al unui important institut de sondarea opiniei publice din 
București, intrară grăbiţi în cabinet și după ce schimbară câteva amabilităț 
ii prezentară Președintelui rezultatele studiului pentru care se aflau acolo. 

— Deci Rădulescu are deja zece procente avans...! Și partidul lui 
vreo douăsprezece... Stăm rău... Foarte rău. 

— Partea cea mai proastă, domnule Președinte, este că tendinţele 
sunt negative. Dacă în imaginea dumneavoastră nu intervine o schim- 
bare calitativă, o schimbare decisivă, Rădulescu va câștiga în continuare 
puncte, iar dumneavoastră veţi pierde... 

— Ce schimbare de imagine? Nu vedeţi... Iarna asta se anunţă a fi 
cea mai grea din ultimii douăzeci de ani. Banca Mondială probabil nu ne 
va acorda o nouă tranșă de împrumut. Nu trece zi de la Dumnezeu să 
n-am un sindicat în grevă... Și pe deasupra mai am și nebunia asta cu 
ian 

— Legat de cazul Spada, vreau să vă spun că la întrebări deschise, nu 
există niciun fel de interes pentru poveste. Doar vreo 8% dintre cei 
intervievaţi au declarat că-i interesează subiectul. Agenda publică este 
alta... Șomaj, boală, prețuri, corupție, inflaţie, indecizia guvernamentală... 
Cam asta e ordinea. Spada nu-i o problemă. 

— Pentru mine însă este... O problemă mare. Le-aţi pus întrebarea 
despre relaţiile cu minontatea rromilor...? 

— Da... Peste 65% dintre români au o părere proastă și foarte proastă 
despre această minuritate și peste 85% dintre ei ar dori să nu locuiască în 
cartiere in care sc află rromi. Există însă, și asta mi s-a părut periculos, un 
procent de 18-20% dintre români care consideră că singura soluţie în cazul 
rromilor este cea violentă. 

— Și Rădulescu de ce crește? 

— Nu are un vot pozitiv, domnule Președinte. El crește fiindcă 
dumneavoastră scădeți. Nu fiindcă întreprinde ceva anume sau fiindcă 
ii convinge pe oameni. Pur și simplu voturile care pleacă de la 
dumneavoastră se duc spre el. 

— Credeţi că dacă s-ar afla că este țigan acest lucru ar conta? 

— Cine este țigan? 

— Rădulescu... Dacă s-ar afla că Rădulescu este țigan ar conta? 

— Dar este ţigan...? 

— Da. Am înţeles că a pus Comel Ardeleanu mâna pe niște materiale 
despre familia lui Rădulescu, materiale din care rezultă că este țigan-țigan. 

— Nu-mi dau seama... În anumite medii s-ar putea să conteze. Dar 
nu decisiv. Fiind vorba totuși de funcţia prezidenţială s-ar putea ca o 
asemenea dezvăluire să-l afecteze. Nu știu, dar pot verifica... 

— Aşteptaţi să apară materialul și apoi eventual mai efectuaţi un 
sondaj. 

— Cu sondajul acesta... Ce facem? 

— Ar fi bine să apară un sondaj... Dar trebuie să modificăm câte 
ceva... Nu-mi dau seama cum trebuie prezentată povestea cu Spada. 
Poate să apară că populaţia nu este de acord cu politizarea cazului. 

— Cum să apară asta? 

— O întrebare... Sunteţi de acord cu poziţia lui Rădulescu care 
politizează cazul...? 

— Domnule Președinte. Această întrebare nu a fost pusă... Și nici 
nu este profesional să fie pusă așa. 

— Dar cum? 

— Putem întreba populaţia cine consideră ei că este vinovat pentru 
nerezolvarea cazului? 

— Cum adică cine? Ministerul de interne, deci Președintele. Când 
ești la putere, ești vinovat pentru tot... Nici nu are sens să puneţi 
intrebarea. Fiindcă problema mea nu este cazul, este politizarea cazului... 
Inţelegeţi? Cazul Spada are două feţe... Un ucigaș în serie omoară țigani 

cu cazier. Asta este prima faţetă a cazului și o va rezolva poliția când o 
va rezolva. În America a durat și ani de zile să prindă criminali senali. A 
doua faţetă este cea gravă... Anume că Rădulescu, sprijinit de Nenișor 
Vasile, vrea să transorme un caz banal polițienesc într-o afacere etnică prin 
care să-mi afecteze mie credibilitatea externă și să mă destabilizeze în 
interior. Ori eu asta vreau să contracarez. Așa cum aţi spus și dum- 
neavoastră, nu există tensiune etnică intemă... 

— Noi nu am spus asta... Am spus că publicul nu consideră subiectul 
Spada un subiect important... Nu se regăsește în agendă. Dar cazul este 
foarte cunoscut, iar animozitățile dintre români și rromi sunt prezente. 
V-am dat niște procente. 20% dintre români sunt adepţii unor măsuri 
violente impotriva rromilor... Ceea ce înseamnă că agreează metodele 
asasinului. Și că, la un moment dat, un procent dintre acești 20% poate 
acționa în spintul asasinului. 

— Concluzia asta nu trebuie să apară nicăieri... Vedeţi că și presa 
internaţională a inceput să comenteze pe marginea acestui caz... Evident 
preluand fără discernământ ce scriu minunaţii noștri jurnaliști. De multe 
ori mă întreb ce ar fi dacă pur și simplu i-aș lăsa să facă ce vor. Dacă aș 
lăsa țara asta pe mâna lor... A lui Rădulescu, a lui Nenișor Vasile, a lui 
Cârstea, Ardeleanu sau Marius Ionescu... Îi vreţi...? Luaţi-i ! Să vă 
conducă ei... 

Telefonul sună, dar Președintele nu răspunse. După câteva secunde, 
şeful său de cabinet intră în birou și-l informă că e un mesaj important pe 
care ar fi bine să-l asculte. Pe terenul din spatele gării din Constanța fusese 
găsit cu gâtul tăiat un individ care după toate aparențele e un proxenet 
destul de cunoscut, pe numele său Aurel Coajă. Ministrul de Inteme 
ordonase razii atât pe căile rutiere cât și în trenuri, fiindcă asasinul, dacă 
este Spada, trebuia să se întoarcă acasă in București. De asemenea, se 
efectuau controale la toate hotelurile de pe litoral. După toate aparențele, 
metoda de ucidere este similară cu cea din cazurile anterioare. 

Președintele își informă oaspeții despre noua crimă și.după câteva 
amabilităţi le sugeră că întâlnirea se terminase. Își chemă apoi șeful de 
cabinet căruia îi ceru să-l convoace pe Nicușor Marinescu. 

— E mai greu... Azi e zi liberă... 

— i ce dacă? Eu sunt la birou. Poate să vină și el. Trimiteţi o mașină 
să-l ia de acasă... 

— Domnule Președinte... În zilele libere, Nicușor o ia cu băutul de 

dimineață. Acum e complet topit. Nici n-am reuși să-l sculăm din somn. 

Președintele tăcu cu privirea pierdută undeva pe lângă șeful său de 
cabinet. Îi ceru acestuia să-i dea sondajul de opinie unuia dintre consilieri 
care să-l perie și apoi să-l răspândească prin ziare. 

— Să-l scadă pe Rădulescu și să-mi adauge mie. Rădulescu să aibă 
maximum 2% în faţa mea... Să nu apară nimic pe tema Spadei. lar la 
intrebarea refentoare la incredere, în care rezultă că majontatea consideră 
că direcția în care merge România este greșită, modifică. Să fie un 45% că 
direcţia este bună, vreo 35% că direcția este greșită, iar restul să nu știe. 
Și mâine când vine Nicușor la serviciu spune-i să se gândească la un 
discurs major. Ceva despre starea națiunii. Fiindcă trebuie să le dau ăstora 
peste nas. Am nevoie de ceva memorabil. 

(Capitanul Mihăiţă Andronescu își desfășurase cele trei plutoane 
de jandarmi de mai bine de două ore. fuseseră mobilizați dis-de-dimineaţă 
din cauza unei știri apărute într-un ziar local in care se spunea că poliția 
din Constanţa a arestat un suspect în cazul Spada, suspect implicat în 
asasinarea lui Aurel Coajă. și plasase băieţii in fața și in lateralul secţiei 
de poliție cu pricina și acum urmărea cum se adunau grupuri-grupun 
de țigani, deocamdată calmi. Erau deja peste două sute, răspândiți prin 
piațeta din faţa secției și pe străduţele înconjurătoare. Se apropiase să stea 
de vorbă cu câțiva, dar țiganii plecau de fiecare dată și apoi iar se întorceau. 

și informă superiorii prin stație și atrase atenţia asupra stării ciudate 
de acalmie care domnea în zonă. Țiganii așteptau ceva și păreau a fi 
organizați. Intră în secție să bea o cafea și să se încălzească un pic. Nu era 
foarte frig afară, dar bătea vântul dinspre mare și era multă umezeală. ÎI 
întrebă pe șeful secției de ce nu încerca să comunice cu cei din faţă și 
acesta îi răspunse că aștepta un mesaj de la prefect. După încă jumătate 
de oră mesajul veni și șeful secției însoțit de alți doi ofițeri și de vreo zece 
jandarmi porniră înspre grupul deja compact de țigani. Căpitanul 
Andronescu nu-i însoți... 

Brusc, dinspre grupul de polițiști plecați să negocieze, începură să se 
audă strigăte însoțite instantaneu de huiduieli ale țiganilor. Andronescu 
dădu un ordin scurt și primul rând de jandarmi se repezi spre grămada 
formată în jurul polițiștilor și începu să lovească cu bastoanele și cu 
scutunle. Reușiră să-i despresureze pe polițiști și, când țiganii încercară 
să înconjoare din flancuri dispozitivul de jandarmi, Andronescu porni 
cu cel de-al doilea rând. 

Bătaia era generală, dar jandarmii, majoritatea cu instrucția bine pusă 
la punct, se retraseră în ordine în jurul secţiei cu toți polițiștii recuperați 
și cu vreo zece țigani mai violenţi luaţi pe sus. Andronescu ceruse deja 
întăriri, iar din secția de poliție ieșiră bărbaţi înarmaţi cu pistoale-mitra- 
lierà. Comandantul avea fața spartă de o lovitură de box și mai erau trei 
polițiști răniți ușor. Cei zece țigani fuseseră băgați în subsolul secţiei unde 
incepuse bătaia. 

Cei de afară după primul șoc al intervenţiei jandarmilor se năpustiră 
din nou asupra secției. Jandarmii îi respinseră, cu scuturile și cu bastoanele, 
dar la al doilea asalt folosiră grenadele fumigene ușoare. Comandantul 
secţiei îi ceru lui Andronescu să pornească cu primul șir de jandarmi 
peste țiganii năuciţi de gaze, dar Andronescu îi solicită să aștepte până 
veneau întăririle. Nu știa câţi erau dincolo de piaţetă... 

Vantul risipi fumul și țiganii, legaţi la gură cu batiste și fulare, atacară 
din nou. Unii din faţă și alţii din flanc. Cei din faţă fură ușor respinși, dar 
flancul aproape cedă. Din nou fură folosite gazele lacrimogene care-i 
indepărtă pe manifestanți. Andronescu schimbă prima linie din flancul 
drept cu cei mai puţin loviți din flancul stâng unde atacul era mai puţin 
probabil datorită clădirilor din jurul secţiei. Avea răniți, în ochii câtorva 
dintre oamenii lui citea frica și întăririle nu mai veneau. Solicită dreptul 
de a utiliza arme de foc, dar nu primi aprobarea. Întăririle erau pe drum, 
să mai reziste. 

Tiganii aruncau de departe cu bucăţi de pietre și cu sticle goale, iar 
jandarmii după ce se fereau de proiectile răspundeau cu grenade fumi- 
gene. Vântul nu mai bătea cu aceeași intensitate și gazul lacrimogen plutea 
în piaţetă. La un moment dat veni o avalanșă de pietre și de sticle și țiganii 
pomiră din nou chiuind și înjurând. Pe două dintre străduțele laterale 
care intrau în piajetă din drumul principal apărură venind în pas alergător 
jandarmi. Mulţi... 

Andronescu își scoase masca și răcni cât putu de tare dând ordinul 
de atac. Țiganii erau prinși între cele două grupuri de jandarmi. Cu ochii 
roșii din cauza gazelor și surprinși de atacul din spate, manifestanții se 
rupseră și începură să fugă care încotro urmăriți de militarii tot mai 
numeroși care intrau în piaţetă prin toate străduțele. Își făcură apariţia și 
câteva transportoare ușoare. Andronescu păstră pe loc doar un singur 
șir de jandarmi. 

Din partea stângă, de unde nu atacaseră niciodată, sosi o nouă 
canonadă de pietre și de sticle. Două dintre ele erau pline cu benzină, 
după metoda Molotov. Una se lovi de un pom și luă foc, în limp ce a 
doua izbi în plin un jandarm ale cărui haine se aprinseră imediat. Se 
aruncă pe jos urlând și încercând să-și scoată mantaua de pe el. Andro- 
nescu îi auzi urletele, își dezbrăcă mantaua și se aruncă peste jandarm 
încercând să stingă focul care îi cuprinsese și părul. Alţi doi jandarmi 
fugiră în secție și veniră cu un stingător care nu mergea și cu o găleată plină 
de nisip. 

Urletele tânărului încetară brusc. Focul fusese stins, dar pulsul nu se 
mai simţea. Medicii de la ambulanţă care sosiră aproape imediat confir- 
mară decesul jandarmului. 

In piaţetă situația era complet sub controlul forțelor de ordine. Mulţi 
țigani fuseseră arestaţi, iar cei care scăpaseră erau urmăriţi pe străzile 
înconjurătoare. 

— Bună seara, doamnelor și domnilor, întrerupem programul 
nostru obișnuit pentru o ediție specială a ştirilor prezentată de Inna Lascăr. 

— Bună seara. Așa cum am prezentat în reportajele speciale transmise 
în cursul acestei zile, la Constanţa a avut loc o violentă confruntare între 
forțele de ordine și mai multe sute de rromi. In urma ciocnirilor și a 
luptelor de stradă un jandarm și-a pierdut viaţa și alte câteva zeci de 
persoane au fost rănite. Intrăm în legătură cu reporterul nostru special Dan 
Dumitrescu aflat acum la faţa locului. Bună seara, Dan... | 

— Bună seara, Irina. Bună seara, doamnelor și domnilor. În acest loc, 
în urmă cu aproximativ șase ore s-a consumat unul dintre cele mai violente 
momente ale epocii post-revoluționare. Aproximativ treisute cincizeci de 
rromi s-au confruntat cu mai multe companii de jandarmi. Motivul..., 
știrea apărută într-un cotidian local din Constanţa conform căreia în 
arestul acestei secții de poliție s-ar afla asasinul cunoscut sub numele de 
Spada, asasin bănuit că l-ar fi ucis acum două zile pe Aurel Coajă, un 
binecunoscut membru al lumii interlorpe din Dobrogea. Mai multe clanun 
de rromi au venit în fața secției de poliție ca să-și facă singuri dreptate. In 
secţia cu pricina nu se afla însă nimeni. De fapt, se aflau polițiști, 
funcţionari civili și câteva persoane reținute pentru diverse infracțiuni, dar 
nu asasinul cunoscut sub numele de Spada. După o scurtă perioadă de 
tatonare, șeful secţiei de poliție comisarul-șef Petre Dascălu însoţit de 
câțiva polițiști și jandarmi a încercat să explice liderilor rromilor adunaţi 
în fața secției că nu este nimeni interesant pentru ei în interior și că știrea 
din ziar a fost falsă. Mai mult, pentru a dezamorsa situaţia, Petre Dascălu 
a invitat câțiva reprezentanți ai rromilor să-l însoțească în secție, ca să 
vadă că Spada nu este acolo. În acel moment, rromii au încercat să-l ia 
ostatic pe ofițer. Jandarmii au intervenit în forță și de aici a inceput 
confruntarea care s-a terminat tragic cu moartea tânărului Horia Sârbu, 
de numai douăzeci de ani. Acesta a ars de viu, fiind lovit de un cocktail 
Molotov aruncat de unul dintre manifestanți. Eforturile disperate ale 
colegilor săi de a-l salva au rămas fără rezultat. In acest moment sunt 
arestaţi peste o sută de rromi care sunt anchetați în vederea identificării 

autorului crimei. În același timp, peste treizeci de jandarmi și aproximativ 
șaptezeci de rromi sunt răniți și sunt supuși tratamentelor medicale. 
Conform informațiilor pe care le avem în prezent niciunul dintre răniți 
nu se află în stare cntică. Irina? 

— Mulţumesc, Dan... Pentru a afla mai multe despre acest tragic 
incident am invitat în studio pe ministrul de inteme. Bună seara. 

— Bună seara. 

— Care este situația acum? 

— Acum Situaţia se află sub control. Așa cum a arătat și reporterul 
dumneavoastră, sunt peste o sută de persoane anchetate și într-un interval 
foarte scurt vom afla toate detaliile legate atât de organizarea atacului 
cât și numele celui care a aruncat sticla incendiară care l-a ucis pe 
jandarmul Horia Sârbu. In același timp, și vreau eu să anunţ acest lucru 
ca să evit alte intervenții, am cerut anchetarea jurnalistului care a publicat 
acea știre falsă care a generat intreaga poveste. 

— Îl considerați vinovat pe acel jurnalist? 

— Doamnă Lascăr... Era elementar să-și verifice informaţia. Au fost 
reținuți într-adevăr șase suspecți în cazul asasinării lui Aurel Coajă. Niciunul 
nu era la acea secție de poliţie și după cercetarea fiecăruia au fost toți 
eliberați. Nu poate fi vorba nici de lipsa de transparenţă a poliţiei, nici de 
dreptul la liberă informare. În acea secție nu era niciun suspect. Șhrea a 
fost fundamental falsă. Mai mult decât atât, in seara de dinaintea tragediei, 
biroul de presă al prefecturii a dat un comunicat în care preciza că niciunul 
dintre cei reținuți in cazul asasinării lui Aurel Coajă nu a fost arestat. De 
data aceasta poliția s-a mișcat repede, a făcut anchetele rapid tocmai pentru 
a evita tensiuni. Singurul factor care a generat confruntarea a fost știrea 
din ziar. Și vreau să aflăm dacă a fost incompetenţă sau rea-voinţă. Fiindcă 
a munt un om de douăzeci de ani din cauza acelei știri tâmpite. 

— Credeţi că acest incident va determina o escaladare a unui conflict 
interetnic? 

— Intrebarea aceasta ar trebui să i-o puneţi deputatului Nenișor 
Vasile care de luni de zile instigă minoritatea rromilor împotriva 
majorității. Acum are ce-a căutat. Are vărsare de sânge. Are un jandarm 
ars de viu. Vreau să vă spun că înaintea acestei emisiuni, consilierul meu 
m-a sfătuit să fiu calm și să nu spun ceea ce tocmai am zis. Dar consilierul 
meu nu l-a văzut pe Horia Sârbu. Eu l-am văzut... Și nu mai sunt calm. 
Fiindcă, pentru a nu știu câta oară în ţara asta, plătesc cei nevinovați. 
Vinovat sunt eu și poliţia fiindcă nu l-am prins pe asasinul ăsta blestemat, 
dar mai vinovaţi sunt politicienii care vor să adune puncte prin stimularea 

unor conflicte interetnice. lar de murit, moare jandarmul de douăzeci de 
ani, Horia Sârbu. Nici Nenișor Vasile, nici Radu Rădulescu, nici eu și nici 
jumalistul care a publicat știrea nu pățim nimic. 

— Sunteţi deosebit de afectat, domnule ministru... 

— Da... E drept... Am transmis și familiei, dar vreau să anunţ public 
că Horia Sârbu a fost promovat sublocotenent post-mortem și, de 
asemenea, că familia va primi din partea Ministerului de Inteme o pensie. 

— Ce va urma? 

— Stimată doamnă... Dacă nu mi-aș fi pus in cap să-l prind pe 
asasinul ăla, mi-aş fi dat demisia în direct la dumnacvoastră după ce am 
spus ce-am avut de spus. Vreau să-l prind și după aia demisionez... 

— De ce ? E cam neobişnuit... 

— Poate... Dar cred că trebuie să existe pt lânpă muitele aspecte ale 
vieţii noastre politice și un pic de onoare. 

— Da... Am înțeles. Vă mulţumesc, domnule ministru. Vom reveni 
pe larg, asupra gravului incident de la Constanţa în principala noastră 
emisiune informativă. 

Ministrul schimbă câteva politeţuri cu Irina Lascăr care-l felicită 
pentru prestație, după care ieși din studio însoțit de aghiotant, puse mâna 
pe telefonul mobil și-și sună consilierul: 

— E...? Cum am ieșit? Ți-am zis că tonul ăsta o să prindă. Bine... Ne 
vedem la birou în jumătate de oră. Salut! 

Dan Dumitrescu se trezi mahmur după beţia cruntă pe care o 
trăsese cu niște amici din Constanţa. Aproape nu mai ținea minte ce 
făcuse, unde fuseseră și cum ajunsese înapoi în camera de hotel. Ce știa 
sigur era că trebuia să ajungă în satul Movileni, pe undeva pe lângă Buzău, 
pentru a transmite un reportaj de la înmormântarea nefericitului jandarm 
care arsese de viu cu două zile înainte. Avusese inspirația să-și trimită 
cameramanul inainte la fața locului cu mașina postului de televiziune, 
el urmând să ajungă acolo cu o mașină închiriată. Era reporter special de 
aproape 11 ani, fusese martor la toate conflictele majore din lume și la 
toate nenorocirile care se petrecuseră în timpul tranziției românești. Fusese 
pe toate fronturile din Yugoslavia, în Transnistria, în Cecenia, în Golf, în 
Kurdistan, în Angola, în Albania, în Somalia, în Algeria și în Teritoriile 
Palestiniene. Văzuse atâta moarte și atâta mizerie, cât să-i ajungă pentru 
mai multe vieți, dar nu se imagina făcând altceva. 

Pe drumul spre înmormântare avu o pană de cauciuc, apoi constată 
că mașina, deși închiriată, nu are roată de rezervă așa că trebui să facă 
autostopul cu roata spartă în brațe până la prima vulcanizare și înapoi, 
dar noroc că vremea era frumoasă, îngheţată și însorită, drumurile erau 
uscate și circulaţia suficient de intensă să găsească repede un binevoitor 
care să-l ia la bord. 

Vorbise de vreo două ori la telefon cu operatorul care-l tot suna 
disperat că nu prea știa ce să facă singur, dar de la un moment dat se 
hotărâse să nu-i mai răspundă. Puștiul în cauză era de numai vreo șase 
luni în televiziune și aceasta era prima lui ieșire importantă așa că era 


+ ingrozitor de panicat și de insistent. 


Ajunse în sat pe la trei după-amiaza... Aflase de la operator că 
cimitirul era în partea cealaltă a satului și că locuinţa părinților defunctului 
jandarm era pe strada principală tot în capătul dinspre cimitir al satului. 
Satul era liniștit, pe străzi nu era aproape nimeni, văzu doi copii ținându-se 
de mână traversând în fugă șoseaua și un căţel mic și alb fugind după ei. 
Casele erau curate și aproape toate aveau mașini în curte. Majoritatea 


< erau Dacii, dar oricum... Era probabil un sat de oameni mai înstăriți, fie 

crescători de animale, fie cultivatori de legume. Trecu de curba periculoasă 
anunţată insistent de semnele de circulație, lăsă în spate și un iaz suficient 
de mare pe marginea căruia erau vreo trei pescari și după ce depăși un 
camion parcat aproape în mijlocul drumului, ajunse în dreptul cârciumii 
locale, al alimentarei cu peamunle murdare protejate de zăbrele și al școlii 
generale. 

Din acel unghi văzu prima dată focurile. Din dreapta șoselei se ridicau 
trâmbe groase de fum și se zăreau printre copacii de pe margine și limbi 
de foc. Își cobori geamul și auzi țipete și vociferări. Făcu din nou la dreapta, 
urmărind sensul drumului, și văzu cordoanele de jandarmi care se 
străduiau să țină lumea la distanţă. Încercă să treacă, dar doi polițiști îi 
blocară drumul. Le arătă legitimaţia de presă și vru să negocieze cu ei, dar 
oamenii nu erau de înțeles. Își parcă mașina pe marginea drumului și 
când să treacă pe jos de cordon fu din nou blocat. Ce se întâmplase? 

Prăpăd mare... Familia jandarmului ucis se răfuia acum cu cele câteva 
familii de țigani din sat. Le dăduseră foc la case și acum umblau după ei 
să-i omoare. Jandarmii așezați pe mai multe rânduri țineau câteva sute de 
săteni departe de locul incidentului. De fapt, precauția era vag inutilă, 
fiindcă sătenii nu prea aveau de gând să se apropie mai mult. Stăteau 
liniștiți și priveau peste capetele jandarmilor. Câţiva copii se urcaseră în 
copacii de pe marginea drumului sau pe acoperișurile caselor sau șurilor. 

Dan Dumitrescu îl identifică pe șeful de dispozitiv, îi arătă legitimația 
și trecu mai departe. Află cu această ocazie că erau cel puțin doi morți... 
Ofițerul nu-i văzuse cameramanul. 

Casele care ardeau nu erau pe drumul principal, ci undeva la mar- 
ginea satului lângă câmp. Când vru să intre pe ulița dinspre case dădu 
peste alt cordon de jandarmi, dar aici legitimaţia de presă îl scuti de alte 
probleme. Mirosea a ars și dinspre casele în flăcări se auzeau țipete. Văzu 
mai multe ţigănci care stăteau jos și țipau sau vociferau. Două dintre ele 
aveau sânge pe faţă, iar una era pansată la mână de un medic militar. În 
dreptul casei care-ardea, mai mulţi țigani ajutaţi de jandarmi încercau să 
stingă focul. Pompierii care trebuiau să ajungă din Buzău întârziau, așa 
că deocamdată se lucra cu găleți de apă sau nisip. În dreptul celei de-a treia 
case în flăcări, își văzu și cameramanul, care filma un țigan bătrân care-i 

povestea unui ofițer de jandarmi cum intraseră peste ei în casă, cum 1i 
loviseră băiatul cu răngile și cum îi puseseră foc la casâ. Puștiul era murdar 
de funingine din cap până-n picioare și avea o vânătaie urâtă la frunte. 

Un cameraman de la alt post de televiziune se alesese și cu aparatura 
făcută țăndări. Rudele jandarmului mort erau supărate nu numai pe țigani 

ci și pe jurnaliști. În partea satului în care se aflau ei, ardeau patru case, 
mai fusese incendiată una trei ulițe mai spre cimitir și după toate 
informațiile pe care le strânsese operatorul erau șase morţi. Unul 
înjunghiat în cârciumă, trei sau patru omorâți în bătaie și unul sau doi arși 
in case. 

Jandarmul mort la Constanţa avea cinci frați mai mari ca el, el era 
mezinul familiei, care lucrau toți fie la Buzău, fie la Brăila, fie chiar la 
București. Fraţii veniseră la inmormântare cu tovarăși de la locurile de 
muncă, făcuseră recunoașterea cu o seară inainte și azi începuseră măcelul. 

Norocul fusese că prefectul trimisese o companie de jandarmi, fiindcă 
se zvonise că era posibil să asiste la inmormântare vreo oficialitate din 
guvem sau de la președinție. Intre timp veniseră în sat și alte unități și 
despărțiseră taberele. Fuseseră arestați câţiva dintre agresori, iar ceilalți 
erau adunaţi sub pază în casa părinților jandarmului mort. 

Dan Dumitrescu se apropie de gardul celei de-a patra case. În faţa ei, 
pe jos, era un căţel omorât cu lovituri de rangă probabil. Avea capul spart 
și murise cu ochii deschiși. De vreo două ori jandarmii care încercau să 
stingă focul călcaseră pe el. Se uită câteva clipe la animalul plin de sânge, 
murdar de cenușă și de noroi, apoi își luă microfonul și începu să-și facă 
meseria. 

P reședintele intră in salonul de pnmire din Palatul Cotroceni însoțit 
de consilierul pentru probleme de securitate națională. Ambasadorul 
Germaniei îl aștepta în picioare. Venise singur, nu exista nici translator, 
dar ambasadorul se născuse și studiase in România, astfel încât nu existau 
probleme de comunicare. 

Președintele începu prin a mulțumi ambasadorului pentru generoasa 
donaţie pe care acesta o făcuse în atât în nume personal, cât și în numele 
mai multor diplomați germani acredidați la București mai multor familii 
din Ardeal afectate de inundaţiile din toamnă. Asemenea gesturi de- 
monstrează că Europa, în general, și Germania în special se află alături de 
România în momentele grele. 

Ambasadorul mulțumi la rândul său pentru sprijinul acordat de 
președinție în rezolvarea statutului delicat al sediului ambasadei 
Germaniei din București ca și pentru terenul acordat de municipalitatea 
București în vederea construirii noului sediu. 

După acest interludiu, Președintele se interesă de programul can- 
celarului Germaniei care urma să sosească în București cu ocazia Adunănii 
Generale a OSCE. 

— Domnule Președinte... Acesta este de fapt scopul vizitei mele. 
Am fost informat în această dimineaţă că această vizită nu mai are loc. In 
locul domniei sale, va sosi la București adjunctul ministrului de externe. 

— Vizita Cancelarului era hotărâtă de mai multă vreme... Am vorbit 
cu domnia sa la telefon acum mai puţin de o lună și mi-a confirmat-o. 
Ştiţi foarte exact care erau subiectele care trebuiau abordate. 

— Aveţi dreptate, dar evoluțiile recente au condus la ideea că această 
vizită ar fi bine să fie reprogramată. Oricum nu era vorba de o vizită de 
stat, ci de o participare la Adunarea Generală a OSCE. 

— Mi-e teamă, domnule ambasador, că trebuie să fiți mai specific. 
Care sunt evoluţiile la care vă referiţi. Internaţionale, în relaţiile bilaterale? 

— Nu, domnule Președinte. Opinia publică din Germania și evident 
și conducerea politică a ţării au asistat cu îngrijorare la deteriorarea 

climatului de siguranță din țara dumneavoastră. Explozia interetnică 

petrecută acum două zile lângă Buzău este privită cu foarte mare 
îngrijorare în Germania. Există credința fermă că România, guvernul și 
președinția acestei țări, vor găsi cele mai bune și eficiente măsuri pentru 
a preintâmpina escaladarea acestui conflict. Balcanii și Europa nu își pot 
permite încă un conflict interetnic. 

— Domnule ambasador... O sà trec peste limbajul diplomatic și o să 
vă povestesc realitatea altfel decăt o percepeţi dumneavoastră. Problema 
majoră a României este că de la Revoluţie încoace este ținută în periferia 
Europei. Intâi acest lucru a fost făcut fiindcă la putere au venit tot 
comuniștii. Acesta a fost motivul indicat de diversele cancelarii europene. 
Au fost acuzate derapaje de la democraţie, călcarea drepturilor omului, 
călcarea libertăţii de expresie, corupţia aparatului de stat. Prin alegeri 
democratice, acele forțe politice incriminate de Europa au fost înlocuite 
de noi. Pe noi, Europa ne dorea... Numeroasele contacte avute înainte de 
alegeri ne-au dat garanţii că în cazul unei victorii vom avea parte de 
sprijinul politic și economic necesar depășirii tranziţiei. Am spus asta 
oamenilor și oamenii ne-au crezut și ne-au votat. După vot însă, au 
reapărut criteriile... Altele. Nu mai putea fi vorba de derapaje antidemo- 
cratice, nu mai putea fi vorba de călcarea libertăţii de expresie... Și au 
apărut criteriile economice. Am făcut reforma economică pierzând 
incet-incet aproape tot sprijinul popular pe care l-am avut la începutul 
mandatului. Starea de sărăcie în care se află o bună parte din populaţie 
este aproape de limita imposibilului. Am strâns din dinţi și am mers mai 
departe. Și acum... Acum apare conflictul interetnic. lertaţi-mă, domnule 
ambasador, dar de ce ne trimiteţi rromii pachet acasă ori de câte ori îi 
prindeți prin Germania? Și dacă la dumneavoastră acasă anumiţi rromi 
provoacă insecuritate socială, nu credeţi că același lucru îl provoacă și în 
România? Dacă dumneavoastră, trimițându-i aici faceţi un act de curăţenie 
socială, aici de ce devine brusc un act de agresiune etnică? În acel sat a avut 
loc o răfuială între câteva familii de rromi și o familie de români căreia i-a 
fost omorât un membru de niște rromi. Au fost victime... Cei vinovați sunt 
arestați și vor fi judecați Instituţiile statului și-au făcut datoria. lar conflictul 
din satul în cauză a fost unul social. Nu etnic. 

— Domnule Președinte... Vă sunt recunoscător pentru francheţe, 
dar în contextul european și chiar mondial, asemenea izbucniri creează 
îngrijorări extrem de justificate din perspectiva evenimentelor recente. 

— Nu ne mai ţineţi la coadă. Investiți în România și asemenea 
evenimente vor dispărea. Continuaţi cu politica actuală de tergiversare 
și de amânare a unor decizii clare și aceste evenimente se vor amplifica 

ales atitudinea pro Uniunea Europeană era de aproape 90%. Cea mai 
mare din întreaga Europă de Est. Acum a ajuns la maximum 5360%. Ar 
trebui să vă întrebaţi de ce. Acum însă, vă rog să-i transmiteți acest mesaj 
cancelarului Germaniei. Rugaţi-o să vină la București aşa cum am 
convenit. Fiindcă, în alt moment, va fi deja inutil să mai vină. 

— Doriţi să-i transmit aceste cuvinte? 

— ] le voi spune și eu personal la telefon... România nu a greșit cu 
nimic. Ori felul în care este pusă problema creează impresia falsă că 
România sau guvernul ei sunt vinovaţi de ceva. Și eu nu cred că este 
corect. În România situaţia este sub control. 

Sala mare a Teatrului National era înțesată de lume venită din toate 
colțurile țării. De altfel, existau patruzeci de plăcuțe cu numele județelor 
răspândite prin sală. In timp ce invitații luau loc pe scaune, de jur 
imprejurul lor tineri imbrăcați în negru purtând drapelul național și 
drapelul alb-negru al Uniunii Naţionale se încolonau pentru începutul 
Conferinţei Naţionale a partidului. Diluzoarele bubuiau sub acordurile 
cântecului „Noi suntem români“. Scena, împodobită în alb și negru, avea 
pe fundal vulturul cu săbii în ghiare, simbolul Uniunii Naţionale. 

[n aplauzele celor prezenți intrară pe scenă vicepreședinţii partidului 
care se așezară in dreptul prezidiului, în picioare, așteptându-l pe Theodor 
Varlaam, președintele Uniunii Naţionale care își făcu apariția triumfală, 
încadrat de opt tineri solizi îmbrăcaţi, evident în negru, chiar din spatele 
sâlii. Trecu printre invitaţii care-l ovaționau în picioare și se duse direct 
la tribună de unde solicită celor prezenți să se ridice — erau oricum toți 
in picioare — pentru intonarea imnului național. După incheierea acestuia, 
un preot bincuvântă pe cei aflați de față și rosti „Tatăl nostru”. O dată cu 
rostirea „aminului“ final, publicul se așeză, iar Theodor Varlaam își începu 
discursul. 

— Bine aţi venit la Conferinţa Naţională a celui mai important partid 
din România, Uniunea Naţională. 

Sala începu să aplaude, vicepreședinți se ridicară de la locurile lor 
și aplaudară și ei, iar Theodor Varlaam continuă: 

— E important nu numai fiindcă are cei mai mulţi membri... E 


important nu numai fiindcă are cele mai puternice filiale. E important nu 


numai fiindcă are cele mai bune rezultate în sondajele reale, nu cele 
măsluite de actuala putere. Uniunea Naţională este cel mai important 
partid, fiindcă este singurul partid cu adevărat românesc. E singurul 
partid care nu se milogește nici Occidentului, nici Orientului și pentru 
care nu există decât un singur Dumnezeu: poporul român. La fiecare 
alegeri din trecut am fost furaţi de cei fără de neam și fără de Dumnezeu 
a căror singură grijă este să-și mulțumească stăpânii de aiurea. Dar anul 
viitor va fi anul nostru. Românii din toată țara nu mai pot suporta umilința 


138 


de a fi străini la ei acasă. „De la Nistru pân la Tisa/Tot românul 
plânsu-mi-s-a/Că nu mai poate răzbate/ De-atâta străinătate“. Dar celor 
ce se plâng, eu le spun: Nu vă plângeți! Adunaţi-vă furia și sub steagul 
Uniunii Naţionale aruncaţi-i de la putere pe vânzători! Alungaţi-i din 
țară pe toți cei care ne-au făcut neamul de ocară! Unde ne ducen în țara 
asta, dăm de străini și de slugile lor. Nu mai mâncăm pâine românească, 
mâncăm pâine turcească şi grâul nostru putrezește pe campuri. Nu mai 
mâncăm pui românești, mâncăm pui ungurești și găinile noastre mor de 
foame în combinate închise sau condamnate la închidere. 

Acum zece ani exportam utilaje în toată lumea și acum străinii ne 
dau ordin să ne închidem fabricile și să ne lăsăm oamenii șomeri sau să-i 
trimitem să muncească sclavi la ei în țară. 

România a rezistat de-a lungul veacurilor și lui Atilla, hunul și lui 
Arpad, ungurul și tătarilor din Buceag și armatelor lui Mahomed al II-lea, 
cuceritorului Constantinopolului și polonezilor lui Sobietzki, salvatorul 
Vienei, și al creștinătății și nemților lui Mackensen, spărgătorul de fronturi 
și rușilor lui Stalin pe care i-am scos din țară în 1958, dar acum, dacă nu 
suntem uniți, România este pe cale de dispariţie. Agricultura care ne-a 
ținut atâta amar de secole până am ajuns grânarul Europei e falimentară. 
Țăranul român cumpără pâine de la oraș și aia e turcească. Ce n-a reușit 
Baiazid la Rovine sau Sinan la Călugăreni au reușit conducătorii de acum 
ai României. Industria care ne făcea să fim independenţi a fost vândută 
pe prețuri ae nimic Și a fost transformată cu bună știință intr-un morman 
de fiare vechi. Cultura românească, aceea care i-a dat lumii pe Brâncuși, 
Enescu, Blaga și Rădulescu-Motru, pe D.D. Roșca și pe Eliade, pe Tristan 
Tzara și pe părintele tuturor, Mihai Eminescu, este sufocată de filme de 
duzină venite din America, de subcultura orientului și de anticultura 
țigănească. 

Tinerii români pleacă oriunde văd cu ochii să muncească pe nimic 
afară, să lupte în armate străine și să moară sub alte steaguri. Tinerele 
din România alungate de disperare și mizerie fac trotuarul prin Fanar, prin 
Cipru și prin mahalalele Atenei. Basarabia am uitat-o in mâinile rușilor, 
Bucovina lui Ștefan și a lui Eminescu am uitat-o în mâinile ucrainienilor, 
Cadrilaterul pentru care s-a murit în bătălia de la Turtucaia este la bulgari, 
iar Transilvania se duce încet-încet, cu complicitatea actualei puteri spre 
Ungaria. | 

In cancelariile Occidentului se construiesc scenarii oculte pentru 
ruperea României și nimeni nu va veni să ne apere. Singura nostra șansa 
este din nou, ca în întreaga noastră istorie, lancea lui Horia. Este credinţa 

în măreţia acestei nații care secole de-a rândul a reușit să stea dreaptă în 
față năvălirilor. Nimeni nu ne-a învăţat să ne apărăm de trădătorii 
dinăuntru. În timp ce noi stăm pavăză la hotare, șobolanii își fac jocurile 
otrăvite. Dar Uniunea Naţională i-a demascat. Le-a arătat adevărata față 
și acum nimeni nu-i mai crede. Revoluția românească se apropie. 

În Dealul Cotrocenilor, unde se ascunde Președintele trădător 
înconjurat de mercenari și de liote de agenți străini, bate ceasul al 
doisprezecelea. Sfârșitul e aproape... Și soarele vestitor al noii lumi va 
începe să se arate și pentru minerul alungat de la locul de muncă și obligat 
să cerșească pentru o bucată de pâine și pentru agricultorul căruia nimeni 
nu-i oferă sprijin și pentru ofițerul umilit și dat afară din armată la cererea 
unei puteri străine și pentru preotul creștin-ortodox care nu mai are loc 
la el in țară de provocatori neo-protestanţi și pentru pensionarul care 
după patruzeci de ani de muncă vede că nu-i ajunge banul nici pentru ziua 
de mâine. Ani de-a rândul am crezut că doar cuvintele sunt suficiente. Că 
suntem prinși doar într-o luptă politică între partide responsabile, între 
români patrioți care toți vor binele acestei țări. M-am înșelat... 

De aceea cuvintele nu mai sunt de ajuns. Trebuie acțiune. Trebuie să 
facem dreptate cu furia lui Iancu și cu hotărârea lui Tepeș. Ce se va 
întâmpla cu criminalii care au omorât un soldat român la Constanţa... 
Nimic. Probabil că sunt deja liberi. Fiindcă sunt țigani și sunt protejaţi de 
Europa care vrea să facă din România un cămin țigănesc așa cum pe 
vremuri au vrut să facă din Moldova un cămin evreiesc. În timpul lui 
Antonescu, dacă cineva se atingea de un soldat român era spânzurat pe 
loc. Acum, pe mormântul lui Horia Sârbu, ars de viu la datorie, tot soiul 
de politicieni împiedicaţi și de intelectuali poponari și vânduți vorbesc 
despre drepturile omului. Dar drepturile noastre cine le apără? Femeile 
nostre violate de țigani de cine sunt apărate? Copiii noștri bătuţi la ieșirea 
din școli de cine sunt apăraţi? Bunicii și părinţii noștri cărora li se fură 
avutul de-o viaţă de cine sunt apăraţi? De nimeni... Fiindcă statul român 
îi apără pe țigani, pe turci, pe arabi, pe unguri și pe oricine nu-i român. 
Trebuie să trecem la acţiune. Trebuie să depășim lupta politică și să trecem 

la luptă deschisă. j 

` De aceea, cer ca Horia Sârbu, jandarmul ucis mișelește la Constanța 
să fie erou al poporului român, iar pe cel denumit Spada îl proclam 
membru de onoare al partidului Uniunea Naţională. Și aș vrea să văd ce 
tribunal il va judeca pe acest patriot și ce judecător va avea curajul să-l 

condamne pe cel ce face dreptate în locul tribunalelor corupte și al poliției 
cumpărate de mafioţi. Spada a avut curaj... Eu vă spun că asta e calea să 
curățăm România! 

— Buni seara, oameni buni, și bine aţi venit la o nouă emisiune. De 
mai bine de șase luni, un criminal în serie, denumit Spada, a comis cel 
puțin unsprezece asasinate ale căror victime sunt rromi. Ultima din această 
serie a fost Aurel Coajă, un binecunoscut lider al lumii interlope din 
Constanţa. După comiterea acestei crime, poliţia a organizat mai multe 
razii în urma cărora a reținut șase suspecți. După mai multe ore de anchete 
toți au fost eliberaţi, alibiunle fiecăruia dintre ei fiind solide. 

Intr-un cotidian din Constanţa a fost publicată știrea că la o secție de 
poliție din oraș ar fi reţinut criminalul cunoscut sub numele Spada. Câteva 
sute de rromi dornici să-l răzbune pe Aurel Coajă au atacat secția de 
poliție apărată de jandarmi. În urma confruntării, jandarmul Horia Sârbu 
a fost ars de viu, fiind nimerit de un cocktail Molotov aruncat de rromi. 
La înmormântarea lui Horia Sârbu, în satul Movila lângă Buzău, fraţii 
acestuia ajutaţi de câteva zeci de alte persoane au incendiat casele unor 
familii de rromi, omorând opt dintre aceștia. Câteva zeci de persoane au 
fost rănite... 

Astăzi, peste 150 de intelectuali și de celebrități din etnia rromilor au 
dat publicităţii o scrisoare deschisă în care își exprimă compasiunea faţă 
de soarta lui Horia Sârbu, dar cer intervenţia decisă a statului pentru 
oprirea agresiunilor impotriva unor rromi nevinovaţi. Tot astăzi, la o 
întrunire politică a Uniunii Naţionale, Theodor Varlaam, președintele 
acestui partid l-a făcut membru de onoare al partidului său pe criminalul 
cunoscut sub numele de Spada și a cerut și altor români să urmeze 
exemplul acestuia considerând că vremea vorbelor a trecut și că este 
nevoie de asemenea acţiuni pentru a curăța România. 

Doamnelor și domnilor, acestea sunt premisele de la care începem 
emisiunea de astăzi. Invitaţi de marcă în studio. Binecunoscuţii ziariști și 
analiști politici Ion Cârstea şi Marius Ionescu, domnul Damian Tătărăscu 
— istoric și domnul Ionuț Avram — sociolog, care a realizat și dat 
publicității de curând un sondaj de opinie despre modul în care românii 
percep cazul Spada. Bună seara, domnilor... După toate aparențele ne 

aflăm în fața unor momente foarte grave. Care credeți că este soluția și ce 
credeți că va urma? Domnule lonescu.. 

— Bună seara, domnule Preda... În afară de lista neagră făcută de 
dumneavoastră cred că trebuie să adaugăm la ea și demagogia de cea 
mai joasă speţă a ministrului de interne care a apărut pe un post de 
televiziune Și a instigat practic lumea la violenţe... 

— Nu știu la ce vă referiți... 

— Imediat după nenorocirea de la Constanţa, dom’ ministru a apărut 
la un post de televiziune și l-a indicat pe Nenișor Vasile ca fiind principalul 
vinovat de cele întâmplate la Constanţa. Nenișor Vasile este reprezentantul 
rromilor în Parlament... Prin felul în care a fost pusă problema, s-a 
translatat vina de pe câțiva demenţi care au atacat secţia de poliţie pe o 
intreagă etnie. Astfel incât, dacă nu se iau repede măsuri, ce s-a întâmplat 
la Movila nu este decât un palid început... 

— Ce părere aveți, în acest context, de declaraţiile lui Theodor 
Varlaam? 

— Domnule Preda... Despre Varlaam, peste 85% — și o să mă co- 
recteze domnul Avram, dacă greșesc — deci peste 85% din români cred 
că este dus cu pluta. Eu mă număr printre ei. Eu am citit tot discursul, tot 
patinajul verbal al lui Varlaam. Între Atilla și Mackensen, Eminescu și 
pâinea făcută de turci, apar zorii unei noi orânduiri în care Dumnezeu va 
fi Varlaam și acest criminal nefericit un soi de Arhanghel Mihail care 
omoară balaurul a cărui singură caracteristică este etnia. 

— Domnule lonescu..., interveni Ionuț Avram. Din nefericire vă pot 
spune că prestațiile lui Varlaam conving un număr tot mai mare de 
români. 

— Sunt de acord... Dar nu el este problema. Problema este disoluția 
completă a autorităţii statului. Un stat puternic ar avea un Varlaam mic. 
Un stat slab ca al nostru are un Varlaam mare. Sau în creștere. 

— Nu trebuie să judecăm așa simplu... 

lon Cârstea se așeză mai bine în scaun și se îndreptă spre Marius 
lonescu. 

— Varlaam nu este nebun... Este un om rece, calculat, care speculează 
nișele de pe piață. El spune ce vor să audă niște oameni cu care nu vorbește 
nimeni. Să știi că există o adevărată artă să aduni în jurul tău și apoi să-i 
determini pe marginali să voteze. El asta face... Ură rasială, legende ale 
strămoșilor, realități cotidiene dure, mituri creștine... Le amestecă și scoate 
un produs unic pe piață care are audienţă fiindcă toate celelalte produse 
sunt asemănătoare și nu au dat rezultate. În fond... lată cazul Spada. 

Toate partidele îl condamnă pe asasin. Nici nu ar avea soluții, fiindcă 
Uniunea Europeană e cu ochii încoace. Reuniunea OSCE este săptămâna 
viitoare la București. El n-are emoții. Îl face membru de onoare. Și brusc 
devine vizibil și mai ales devine plăcut pentru cei care acceptă ce face 
Spada. Și sunt destui care cred că asasinul in cauză procedează corect. 

Moderatorul voi să intervină, dar istoricul Damian Tătărăscu i-o luă 
inainte: 

— Dieu le veut! Dumnezeu vrea aceasta... Acesta a fost strigătul cu 
care preoții și predicatoni au ridicat oamenii pentru prima cruciadă în 
1096. Dar a dată cu această ridicare, până să ajungă cruciații să se lupte 
cu păgânii la lerusalim, au început să omoare evrei pe la ei pe acasă. 
Fiindcă, nu-i așa, Dumnezeu voia asta. Trăim aceleași momente. Deja 
predicatorii timpurilor modeme ne anunţă că Dumnezeu sau poporul, și 
intr-o democraţie e cam același lucru, vor moartea țiganilor. Care sunt 
princina tuturor relelor. Dar noi ar trebui, oamenii cu scaun la cap, oamenii 
care văd limpede, noi ar trebui să avem curajul să ne ridicăm în fața 
propriului nostru popor și să spunem: Nu este adevărat... Dumnezeu 
nu vrea asta. De zeci de ani asistăm la demonizarea țiganilor. Zi de zi... 
Picătură cu picătură. Ei sunt răul cel mare. Ei fură, ei nu muncesc, ei ne 
strică imaginea, ei ne violează femeile, ei ne omoară copiii... Și nu e nimic 
nou. Tot Evul Mediu european a fost marcat de demonizarea evreilor, a 
musulmanilor, a liber-cugetătorilor, a catharilor, a bogumililor. Întâi aveau 
păcate teologice. Erau poporul deicid. Îl omorâseră pe Cristos, Fiul 


| Omului. Apoi păcatele au devenit lumești. Dădeau bani cu camătă. Erau 

prea bogați... Apoi au fost din nou teologice... Pângăreau crucea și ostia 


į sfântă. Apoi iar lumești. Otrăveau fântânile. Medicii lor aveau o normă 


lunară de ucis creștini. Săvârșeau omoruri rituale. Până când toate aceste 


+ nebunii au devenit valori curente. Și din 1933 am avut parte de legi rasiale 
și apoi de holocaust. Nu suntem originali, domnilor... Dar suntem înscriși 


pe un drum foarte periculos, fiindcă nu ne jucăm doar cu vorbe... Asta 
ştim să o facem bine. Ne jucăm cu două popoare dintre care unul este 
chiar al nostru. Nu domnul Varlaam este acum problema... Problema 
acum este ca nu cumva scânteia care s-a aprins la Constanța și imediat apoi 
la Movila să se extindă repede. Fiindcă focul odată aprins nu-l mai stinge 
nimeni. Așa cum cei din Evul Mediu au fost învăţaţi să urască evreii, noi 
am crescut cu convingerea că țiganii sunt sinonimul răului. 

— Domnule profesor... Mă scuzați că vă întrerup. Sunt anunţat din 
regie că-l avem în telefon pe domnul Theodor Varlaam. Bună seara... 

— Bună seara, domnule Preda. Nu pot spune același lucru oaspe- 
ților dumneavoastră fiindcă nu obișnuiesc să salut trădătorii de neam și 
țară. Sincer, domnule Preda... Vă credeam om serios. Păi cu de-alte ăștia 
vrei dumneata să discuți despre problemele acestei țări. Cu cine... Cu 
Savonarola cu bască, cu stârpitura de Cârstea, cu un poponar care-și zice 
istoric și cu un ovrei care ne minte de zece ani cu sondaje făcute pe colţul 
mesei. Vorbiți cât mai puteţi... Fiindcă judecata poporului nu iartă și noi 
nu uităm. Azi sunteți aici ca niște belferi, mâine când Uniunea Naţională 
va lua puterea o să fiți unde vă e locul. 

— Domnule Preda... Dacă ne-ați invitat aici că să ne insulte Varlaam, 
eu plec... 

— Domnule Ionescu, nu e vina mea... 

— Da, pleacă, domnule... Du-te și lasă-ne... De ăștia ca tine au otrăvit 
mințile oamenilor din țara asta... 

— Domnule Varlaam... Nu nu știu dacă e obligatoriu să vă explic 
acest detaliu, dar nu sunt homosexual. Nu că ar fi vreo rușine. Nu sunt... 
Vreau insă să vă spun că atitudinea dumneavoastră legată de problema 
țigănească este ucigătoare. Nu vreau să vă fac lecţii de patriotism. E cam 
tarziu... Dar v-aţi gândit vreodată cum ar arăta această țară in care vreo 
cincizeci de mii, nu mai mult, cincizeci de mii de țigani ar începe să 
riposteze diverselor atacuri? Nu știu dacă aţi auzit de gherilele sud 
americane. Și cele urbane și cele din munţi. Unele dintre ele erau formate 
din diverse minorități — în special indieni — care se considerau oprimate 
de majoritate. Ştiţi cam ce producție de cadavre a generat mișcarea 
zapatistă din sudul Mexicului? V-aţi gândit cum ar arăta o Românie care 
numai câteva luni ar avea parte de tipul acesta de conflict? Nu intre un 
asasin cu o sabie în mână și un țigan care nu știe că va fi lichidat. Ci intre 
câteva mii sau zeci de mii de țigani și majoritate. E... Vreau să vă spun 
că dumneavoastră cu bună știință sau din cea mai pură demagogie acolo 
indreptaţi lucrurile... 

— Vreau să atrag atenţia asupra instigărilor făcute de așa-zisul 
istoric... Câte cărți ai publicat domnule ca să te chemi istoric? Eu am 
studiat istoria... Istorici au fost lorga și Xenopol și Pârvan... Istoricii au 
fost patrioți, nu niște golani care ascultă porunca străinătății și luptă 
impotriva poporului care i-a crescut. Ții partea țiganilor... Atunci ar trebui 
să ai destinul lor. Fiindcă oricât vă faceți că nu vedeţi suntem în mijlocul 
unei conspirații internaţionale al cărei scop este transformarea României 
într-un cămin țigănesc și anihilarea populației majoritare prin programe 

de înfometare și de emigrare puse la punct și aplicate de actualul regim. 
Si vreau să vă mai anunţ că Uniunea Naţională... 

— Domnule Varlaam, vă mulțumesc, spuse moderatorul și brusc 
vocea Președintelui Uniunii Naţionale dispăru. Domnilor să revenim la 
subiect... Domnule Ionescu... 

— Ce vreți să spun, domnule Preda... Sunt obosit, am venit de la 
ziar, unde am muncit toată ziua și, sincer, ultimul lucru pe care mi-l 
doream era un dialog, dialog e mult spus, era un monolog cu animalul 
ăsta de peșteră. Asta e în Parlamentul României pe banii mei, domnule 
Preda. Sunt împietnt de uimire... Și n-ai ce să-i faci fiindcă justiția îl apără, 
imunitatea îl apără și poporul, sau cel puţin o parte din el, îl votează... 
Nu știu... Ce vreți să vă spun, sau, după ce am auzit ce-am auzit, mai 
are rost să vă spun ceva? 

— Domnule Cârstea... 

— Eu nu aș dramatiza așa tare ca Marius lonescu... El e mai radical, 
mai aspru... 

— Savonarola cu bască, după cum, plastic, s-a exprimat Varlaam. Eu 
sunt Savonarola cu bască... 

— Acum, de ce să nu recunoaștem... Ai așa un aer de Savonarola... 
Mereu încruntat, neras, inchizitorial... Dar, subiectul nu este acesta. 
Subiectul este incapacitatea puterii de a rezolva acest conflict și orice alt 
tip de conflict care se ivește... 

— Trebuie să recunosc, interveni din nou Marius lonescu cu aceeași 
mină obosită, că intervenția lui Varlaam mă face să mă întreb dacă noi nu 
greșim atacând într-una guvernul... Fiindcă, saltimbancul ăsta crește în 
sondaje și fiindcă noi demonstrăm zi de zi greșelile guvernului. Marea 
ironie ar fi ca în locul actualului Președinte să ajungă la Cotroceni, 
Varlaam. In fond, actuala putere este formată din oameni corupți, 
incompetenţi, proști sau ticăloși, balcanici în cele mai negre sensuri, dar 
cu zece clase peste Varlaam. 

— Domnule lonuţ Avram, aţi realizat un sondaj de opinie din care 
o parte a fost dată publicității... Care este percepția populației asupra 
cazului Spada? 

— sondajul a fost realizat, după cum am precizat în repetate rânduri, 
inainte de evenimentele de la Constanţa și din satul Movila. De aceea, 
datele din sondaj sunt total nerelevante, fiindcă impactul celor două 
nefericite evenimente asupra opiniei publice este foarte important. 

— Totuși, nu se puteau modifica decisiv toate datele... 

— Mă tem că se puteau modifica. Povestea soldatului ars a fost 
prezentată pe larg pe toate posturile de televiziune. O ţară întreagă i-a 
văzut mama plângând, logodnica leșinată de durere... Un post de tele- 
viziune adept al realismului cu orice preţ a prezentat pentru câteva 
secunde o imagine cu mâna arsă a soldatului. Imediat după aceasta, de 
asemenea pe toate posturile de televiziune, s-au văzut confruntările din 
satul Movila. Din nou violenţe, din nou oameni uciși. Tot un post de 
televiziune a prezentat strigătul de ură al unuia dintre fraţii defunctului 
jandarm: Beliţi-i pe țigani! Toate aceste evenimente nu pot scăpa opiniei 
publice. Gândiţi-vă la impactul scrisorii celor o sută cinci zeci de perso- 
nalitâţi de etnie rromă. Sunt pe acea listă oameni cu un real statut de 
vedetă in România. Actori, fotbaliști, cântăreți în mare vogâ... Ca să nu 
mai vorbim de scriitori, avocaţi, profesori universitari... Dacă în urmă 
cu două săptămâni scandalul Spada nu era una dintre temele agendei 
populaţiei, acum s-ar putea să devină. 

— Discursul xenofob al lui Theodor Varlaam credeţi că ar putea 
influența opinia publică? 

— Fără doar și poate... Gândiţi-vă că, în acest moment, partidul lui 
Theodor Varlaam are 11-12 procente. Acești oameni sunt de acord în 
principiu cu ideile lui Varlaam. Vom vedea, în viitorul apropiat, dacă va 
urca sau nu in sondaje... 

— İl avem în telefon pe domnul Nicușor Marinescu, consilierul 
Președintelui României. Bună seara, domnule consilier... 

— Bună seara, domnule Preda. Bună seara și invitaţilor dumnea- 
voastră... 

— Care este opinia președinției în legătură cu toată această înșiruire 
de evenimente? 

— Opinia Președintelui a fost făcută publică în această dimineață 
printr-un comunicat de presă. In legătură cu poziția exprimată de domnul 
Theodor Varlaam, procuratura s-a autosesizat vis-a vis de mesajele 
xenofobe și de instigările la violenţă impotriva unei minorități naționale... 
Eu aș vrea să vă propun însă o altă temă de meditație... Mai ales pornind 
de la constatarea că în studio se află trei jurnaliști de marcă. Care 
considerați că este vina ziaristului de la Constanța, autorul știri false care 
a stat la baza tuturor evenimentelor tragice din ultimele zile? Și, dacă are 
vreo vină, cum credeţi că ar trebui el sancționat? Vă mulţumesc... 

— Domnu consilier... Staţi aşa, nu închideţi...Deci, iar de vină este 
presa? Asta e întrebarea...? 

— Da, domnule Preda... Întrebarea este dacă dumneavoastră Și 
invitații dumneavoastră consideraţi că acel jurnalist de la Constanţa, nu 
întreaga presă, dacă acel jurnalist are sau nu vreo vină în aceste 
evenimente... 

— Vreau să înțeleg... Aceasta este poziția președinției? 

— Nu este poziția nimănui... Este întrebarea mea. Despre poziţia 
președinției v-am vorbit acum câteva minute... 

— Deci, tot ce rezultă din acest haos, cu grave urmări, cu morți și 
răniți este că vina aparține presei? 

— Domnule Preda... O să încerc să fac lucrunle mai simple... 

— Așa... Explicaţi-mi mai simplu fiindcă nu mă duce capul... 

— Cum doriţi. Din punctul dumneavoastră de vedere, dacă acel 
jurnalist nu scria nimic în ziua în cauză, era plecat la munte, la băi cu 
bunica lui și nu scria nimic despre Spada... Dacă nu scria nimic, credeţi 
că mai avea loc vreunul din evenimentele tragice la care făceaţi referire? 

— Dar dacă dumneavoastră îl prindeaţi pe asasinul acela la timp, se 
: mai întâmpla vreunul din evenimente? 

— Domnule Preda... Indiferent de părerea pe care o aveţi dum- 
neavoastră despre atribuţiunile unui consilier prezidențial, să știți că 
prinderea asasinilor nu intră în fișa postului... Nu asta fac la serviciu. 

— Dar ce faceţi? 

— igur nu prind asasini... Despre celelate activități ale mele putem 
| discuta. Uneori poate ar fi bine să vă întrebaţi și dumneavoastră ce faceți 
| la serviciu... 
| — Mă voi întreba, domnule consilier... Dar vreau să nu uitaţi că 

dumneavoastră staţi la serviciu pe banii mei în timp ce eu stau la serviciu 

pe banii unui patron. Da..:? Așa că la întrebarea ce faceţi la serviciu 

dumneavoastră ar trebui să-mi răspundeți precis, în timp ce eu mă mai 

gândesc dacă vă răspund ce fac la serviciu. Fiindcă am această obligaţie 

doar faţă de patronul meu, care hotărăște dacă eu merit sau nu banii pe 
care el mi-i dă. Și asta se cheamă capitalism. 

— Cu riscul dea vă enerva, vreau să vă spun că este o singură meserie 
— nu vreau să o numesc, dar e veche decând lumea — în care raporturile 
arată așa cum le descrieți dumneavoastră. Prestatorul prestează și în 
funcţie de gradul de satisfacţie al clientului acesta dă banii. Dar, mă rog, 
domnule Preda, fiecare cu meseria lui. Vă doresc o seară plină de satisfacţii 
profesionale. 

Marius Ionescu îi făcu plictisit un semn cu mâna moderatorului... 

— Domnule Preda... Țara arde și diverși inconștienți ne dau tele- 
foane ca să ne insulte. Eu sunt Savonarola cu bască, dumneavoastră cocotă, 
domnul Cârstea stârpitură și așa mai departe... Ca și cum noi am fi 
problema acestei țări. Vreţi să scăpaţi de noi? E atât de simplu, nu umblăm 
cu bodyguarzi pe stradă, nu avem arme la noi, nu avem mașini cu geamuri 
blindate. E ușor să scapi de un jurnalist... Vedeţi dumneavoastră... 
Varlaam e scelerat, dar domnul consilier e mai fin. E șmecher... A luat 
problema incompetenţei unui guvern întreg, a palmat-o discret și ne-a 
pus nouă în poală tema cu jurnalistul. Ca la leapșa. Gata își zice acum 
Cotroceniul, nu mai e la noi. E la ăia... Da, domnule consilier... Jurnalistul 
de la Constanţa a greșit. Și eu nu mă opresc aici. Eu ştiu că sunt jurnaliști 
corupți, jurnaliști care pun botul la câteva sute de dolari, dar și mahări de 
presă care iau șpapă de zeci de mii de dolari. Eu știu că în meseria asta 
este mai multă mizerie decât vă puteți dumneavoastră imagina. Știu ce 
înțelegeri odioase există între putere și anumiţi jurnaliști. Știu că există și 
jurnaliști mafioţi... Dar de zece ori dacă ar fi mai răi decât sunt, jurnaliștii 
nu ar ajunge nici la glezna răutăţii clasei politice. Domnilor, nu jurnaliștii 
— oricum ar fi ei — sunt problema acestei țări. Rezolvaţi celelalte probleme 
și veți avea jurnaliștii pe care-i meritaţi. Vreți să-l pedepsiţi pe jurnalistul 
din Constanţa? OK... Dar unde sunt generalii demiși pentru incompe- 
tență, unde sunt miniştrii demiși pentru incompetență, unde sunt deputații 
și senatorii cărora partidele le-au retras sprijinul politic pentru incom- 
petență? Dumneavoastră vreți să începeţi cu presa? Și după aia... Îl 
inchideți, ce să-l închideți... Îl împușcați ca în China pe stadion pe 
jurnalistul din Constanţa... S-a rezolvat cazul Spada? Aţi făcut un pas 
mai în față în anchetă? 

— Domnule Ionescu... Vă întrerup. Avem un telefon surprinzător... 
La celălalt capăt al firului este doamna Sârbu, mama jandarmului mort 
in misiune la Constanţa... Sărut mâna, doamnă... 

— Bună seara... 

— De unde sunaţi? 

— De la nora mea din Buzău... Că stau la ea. Domnu’ Preda... Acum 
zece zile aveam șase băieţi. Acum unul e mort și cinci sunt la poliţie și am 
auzit că o să ia 20 de ani... Am crescut șase băieţi singură cu un salariu 
de învăţătoare, fiindcă bărbatul mi-a murit acum 15 ani... Și am ajuns la 
bătrânețe și nu mai am niciun sprijin. Spuneţi-mi ce să fac ... Cu ce-am 
greșit? Din șase nu mai am niciunul... 

En sâmbătă după-amiază și supermarketul era plin de lume venită 
la cumpărături. Incepuse deja sezonul cadourilor... Maricel loviţă își 
făcea rondul de prânz, îi verifica pe băieţii puși în dispozitiv la diversele 
intrări, trecea apoi pe la camera cu monitoare și apoi pe la parcarea din 
spatele magazinului. 

Era de trei ani șeful securității la supermarket și se simţea foarte bine 
în pielea lui. Până să ajungă aici, fusese antrenor de arte marţiale pe la 
diverse cluburi care însă, rând pe rând, au dat faliment, mai făcuse pe 
garda de corp la un șmecher care acum era in pușcărie pentru contra- 
bandă, stătuse vreo trei ani și prin poliție, dar slujba de aici ii venea ca o 
mânușă. În trei ani rezolvase o bună parte din problemele magazinului, 
se inţelesese cu majoritatea clanurilor țigănești să nu-i mai calce și, cu 
excepția găștii lui Titi Genocid, avea pace cu toată lumea. S-ar fi înţeles 
și cu Titi, dar ăsta nu-l ierta că nu-i rezolvase niște șmenuri de mult, când 
lucra în poliţie și de-atunci îi purta sâmbetele. li tot trimitea ba hoți de 
buzunare, ba șmenari cu valută, ba roiuri de cerșetori... 

Situația devenise fără ieșire de când cu moartea copilului ăla de 14 
ani care era un soi de nepot de departe al lui Titi. După moartea copilului 
se întâlnise de două ori cu Titi, se întâlnise și cu șefii clanurilor, le explicase 
cum arătase toată povestea, că fusese un accident și că oamenii lui nu-i 
făcuseră nimic copilului care se împiedicase și căzuse peste balustradă. 
Mai mult, Titi încălcase înțelegerea și-i trimisese hoți în magazin, deși el, 
Maricel il convinsese pe patronul magazinului să plătească tot ce-avea 
de plătit. Lumea îi dăduse dreptate, dar Titi era complet sonat. Trecu de 
raionul rotund de CD-un și casete, unde vindea Alina, prietena lui secretă, 
ii zâmbi peste umărul unui client și plecă spre parcare. După ce își termină 
rondul intră în birou unde îl așteptau a doua cafea, cea de prânz, și ziarele 
sportive... 

Trebuia să se vadă și cu patronul magazinului ca sâ-l convingă să 
dea o primă celor șase băieți special antrenați pe care-i avea în subordine, 
băieji care trezeau respectul oricărei structuri de bodyguarzi și care erau 
unul dintre motivele pentru care toate lumea făcuse pace cu ei. Fu anunțat 

prin stație că sunt probleme la una din intrările principale. Cobor în fugă 
și-și văzu trei oameni faţă în faţă cu vreo unsprezece malaci, înarmați cu 
tot arsenalul de arme albe posibil. In stânga, dinspre raionul foto se mai 
apropiau vreo trei, iar in dreapta chiar lângă raionul rotund de CD-uri, 
ma! erau patru. li chemast prin staţie pe cei șase băieți pricepuți, doi erau 
deja acolo și dăduse adunarea și celorlalţi mocofani cu bulane și în 
uniformă, pe care însă nu se putea baza, fiindcă erau folosiți mai mult 
de decor. Se așeză in faţa celor trei oameni ai lui neluindu-și ochii de la 
gaşca din faţă. Erau câțiva de-ai lui Titi, dar pe mulți nu-i știa. Văzu insă 
că avea de-a face cu oameni antrenați, calmi și foarte deciși. 

Clienţii din magazin nu realizaseră exact ce se întâmpla, dar ocoleau 
pentru mai multă siguranţă aria în care cele două grupuri stăteau faţă în 
faţă. 

Fără vreun avertisment și fără nicio pregătire verbală cei unsprezece 
se năpustiră peste Maricel şi-ai lui. Pe monstrul din faţă, un soi de șef al 
găștii, Maricel îl lovi scurt în gât cu pumnul și apoi cu capul în bărbie și-l 
aruncă cu roțile in sus. Imediat din dreapta un al doilea băiat zdravăn 
incercă să-l taie cu cuțitul la nivelul burții. Maricel îi prinse mâna și i-o 
răsuci cu intenția de a i-o rupe, dar primi în cap o lovitură de lanţ, din 
partea stângă, lovitură care-l năuci. Nu-i dădu drumul mâinii cuțitarului, 
dar îl răsuci cu totul ca să-l folosească drept paravan. Chiar în spatele lui 
unul dintre bodyguarzi căzu lovit de o rangă peste gură, iar un ţigan 
mare cât o ușă care-l lovise cu lanţul prima dată dădu din nou, insă 
lovitura îl nimeri în plin pe cel cu cuțitul și-l umplu de sânge. Maricel îl 
lăsă să cadă și se năpusti peste cel cu lanţul căruia îi aplică aceeași lovitură 
in gât și apoi același cap în gură. 

li sosiseră și cei patru băieţi chemaţi în ajutor, unul dintre ei deja 
terminase un individ lat care lovea foarte bine cu o rangă scurtă de metal 
și acum se ocupa de un cuțitar îmbrăcat în trening verde. Maricel se trezi 
faţă în [aţă cu doi care incercară simultan să-l impungă cu cu cuţitele. 
Unuia îi pară lovitura, dar celălalt reuși Să- -] taie în dreptul cotului. Îi 
prinse mâna, i-o răsuci scurt și încercă să i-o rupă, dar individul era foarte 
solid și Scăpă. Încercă aceeași manevră și cu cel de-al doilea, îi prinse 
mâna în care se afla cuțitul, i-o răsuci la spate și aproape i-o rupse când 
primul atacă din nou. Maricel îl văzu și-l întoarse pe cel cu mâna prinsă 
la spate spre agresor care-și tăie colegul adânc pe burtă. Acesta ţipă tare 
și se prăbuși cu mâinile pline de sânge. 

Erau la pământ șase din gașca lui Titi și trei bodyguarzi, lumea plecase 
in fugă din aria bătăliei care durase mai puțin de cinci minute, iar 

vânzătoarele din raioanele învecinate confruntării se ascunseseră sub 
tejghele. 

Maricel îl lovi violent, din spate cu genunchiul în rinichi pe unul 
dintre adversari, în timp ce unul dintre băieții lui îl culcă pe un alt cuţitar. 
Ceilalți agresori rămași in picioare o rupseră la fugă, la fel și cei din dreptul 
raionului foto care stătuseră tot timpul în expectativă... Ceilalţi care 
așteptaseră lângă raionul de CD-uri dispăruseră mai de mult. 

Poliția ajunse la câteva minute după fuga oamenilor lui Titi Genocid. 
Nu erau morţi, dar trei dintre agresori și un bodyguard erau zdravăn 
răniți. Pe Maricel îl durea ingrozitor capul, acolo unde fusese lovit de lanţ 
și era slăbit... Se așeză pe jos, apoi se întinse pe spate timp în care un 
medic de la ambulanţă începu să-l panseze. Oricum nu avea să scape de 
câteva zile de spital... Alina, fata de la raionul de CD-uri, îl finu de mână 
cât medicul de la ambulanţă se ocupă de el. Era drăguță, dar oricum el 
era deja prea bătrân pentru faze din astea. 


„N 


Y 

În urmă cu zece zile, la Constanța s-au bătut câteva sute de țigani cu 
câteva sute de jandarmi. În miezul zilei, în mijlocul orasului și în văzul lumii. 
După vreo trei zile, la Movila, un sat din judetul Buzău s-au bătut câteva zeci 
de români cu câteva zeci de tigani. În miezul zilei, în mijlocul satului si în văzul 
lumii. Ieri, la București, într-un supermarket s-au bătut vreo douăzeci de țigani 
cu vreo zece români. În miezul zilei, în mijlocul Capitalei și în văzul lumii. 
Bilanțul acestor ciocniri: șapte morţi, peste o sută de răniți, pagube materiale 
importante. 

Peste patru zile începe la București reuniunea OSCE, găzduită de România 
care este, după cum spun conducătorii ei, un pilier de stabilitate regională. În rest, 
puterea de la București nu spune nimic. Toate aceste scene de western par a nu 
se întâmpla în România, ci undeva pe CNN, în altă lume, în alt timp, sub o cu 
totul altă guvernare. Singura referire pornită de la nivelul puterii este o 
auttosesizare din oficiu a procuraturii în legătură cu un discurs fulminant al lui 
Theodor Varlaam în care acesta acuza existenţa unui conflict între români și 
țigani. Autosesizarea în speță ne spune nouă că acest conflict nu există. Că 
Varlaam fabulează sau că Varlaam instigă... 

Și abunci cele zece zile de foc scurse acum, în mijlocul lunii cadourilor ce sunt? 
Cei șapte morți de unde vin? Când scriu acest editorial îmi vine în minte telefonul 
cumplit de trist dat de mama soldatului mort la Constanţa într-un talk-show 
făcut de Sergiu Preda... Bătrâna întreba: Am avut șase băieți. Acum unul e mort 
și cinci sunt la închisoare din cauza evenimentelor de la Movila. Care este vina 
mea? Poate acest mesaj, care nu vine nici de la NATO, nici de la UE, nici de la 
vreun șef de stat important, nici de la vreo comisie a nu știu cărui organism, 
acest mesaj care vine în limba română de undeva din colbul și mizeria acestei țări 
va primi un răspuns din partea conducerii României. 

Care este vina noastră? Exceptând-o pe aceea că v-am votat și v-am dat 
puterea. Dar nu credeți că totuși ne pedepsiţi prea aspru? 


— Acesta a fost editorialul de azi al lui Adrian Maier... De fapt toată 
presa de astăzi dedică spaţii largi incidentelor de ieri din centrul Capitalei. 
Ca să mai dau numai câteva titluri: Sânge și violenţă în București; România 

în război civil — țiganii atacă un supermarket din centrul Capitalei; Politia a ajuns 
ca de obicei să numere cadavrele; Ca în Evul Mediu, angajații unui supermarket 
se apără cu arma în mână de bande de atacatori, Explozie de violenţă în centrul 
Bucureştiului; Axa violenței Constanţa-Movila- București; Marice! lovită apără 
supermarketul de țigani. Pe noi cine ne apără?. Subiecte arzătoare sunt în 
presa de astăzi, subiecte arzătoare la emisiunea din această seară. Invitatul 
emisiunii „In direct cu Horia Ivan“ este celebrul jurnalist Cornel Ardeleanu 
al cărui ziar a dat astăzi o superlovitură de presă publicând în premieră 
în România aspecte complet necunoscute din biografia lui Radu 
Rădulescu, șeful celui mai important partid de opoziţie și după unele 
sondaje de opinie chiar viitorul Președinte al României. Domnule 
Ardeleanu, se poate spune că prin acest matenal ați făcut servicii actualei 
puteri. Dacă totuși va pierde alegerile nu vă temeți că actuala opoziție 
s-ar putea răzbuna? 

— Bună seara, dumneavoastră și telespectatonlor dumneavoastră... 
Domnule Ivan am aproape douăzec! și cinci de ani de presă in spate. De 
mult nu îmi mai este frică. In fond, nu am publicat altceva decât adevărul. 
Indiferent de cât este de dureros sau de incomod. Aceasta este mesena de 
jurnalist... Aceasta este frumusețea acestei meserii. 

— In cotidianul dumneavoastră de astăzi a apărut deci un material 
amplu despre adevărata mamă a domnului Radu Rădulescu care este 
din etnia rromilor. Cum aţi găsit-o? Cum aţi aflat aceste date specta- 
culoase? 

— Este vorba de o investigație foarte amplă condusă de unul dintre 
cei mai buni jurnaliști ai mei, Dănuţ Badiu... Aș vreau să fiu bine înţeles. 
Matenalul este spectaculos doar din perspectiva faptului că domnul Radu 
Rădulescu, fost Președinte al României și, eventual, viitor Președinte, a 
ascuns acest detaliu biografic. In fond, nu este nicio rușine să fii țigan. 
Domnul Rădulescu a ales să ascunaă acest fapt și eu cred că opinia publică 


„trebuie să afle orice detaliu despre oamenii politici aflaţi la conducere. 

— Domnule Ardeleanu, nu credeţi că acest material publicat acum, 
in mijlocul acestui scandal legat de conflictele cu ţiganii, ar putea afecta 
decisiv imaginea lui Radu Rădulescu? 

— Dacă domnul Rădulescu ar fi spus în urmă cu ani de zile, când a 
devenit Președinte al României, adevărul, acum acest detaliu nu ar mai 
fi contat... Domnia sa a preferat să ascundă adevărul... 

— În materialul respectiv apare că mama lui Radu Rădulescu trăiește 
intr-o mizerie de nedescris și că nici nu știe foarte exact ce destin politic 
a avut fiul ei ... 

— Da... Femeia in cauză trăieşte într-o casă fără curent electric, fără 
telefon, fără apă curentă... Dănuţ Badiu a vorbit cu ea și după toate 
aparențele fiul ei nu a mai văzut-o de aproape douăzeci și cinci de ani. Nid 
vecinii ei nu știau până acum cine este fiul ei. Ce vreau să spun este că 
important in această dezvăluire nu este neapărat originea etnică a lui 
Radu Rădulescu, ci felul în care acesta s-a purtat și se poartă cu mama lui. 
Și, dacă cu fiinţa care i-a dat viaţă se poartă în halul acesta, este de văzut 
dacă omul Radu Rădulescu, nu politicianul, omul, mai are căderea să fie 
Președintele a douăzeci și trei de milioane de români. Eu vin dintr-o 
familie modestă. În copilărie am păscut caprele și oile, iar ai mei săracii 
nu mi-au oferit o copilărie de vis. Așa erau timpurile, dar pentru mine, 
și cred că pentru majoritatea românilor, părinţii și, mai cu seamă, mama 
este cel mai de preţ lucru in viaţă. Să-ţi lași părinţii într-o sârăce lucie, când 
tu eşti la un moment dat Președinte de țară, mi se pare extrem de grav. 
Mama domnului Rădulescu putea fi și austriacă și patagoneză, că nu 
conta. Contează că Radu Rădulescu nu a știut să aibă grijă de ea. 

— Circulă deja zvonuri pe piață că aţi primit acest material de la 
actuala putere... Şi că vi s-a oterit și o recompensă majură pentru 
publicarea sa... 

— Nu are nimeni bani să-l cumpere pe Comel Ardeleanu... Cred că 
toți anii care au trecut au demonstrat din plin acest fapt. Singurul lucru 
care mă interesează este să fiu jurnalist, care după mine este cea mai 
frumoasă meserie din lume. Atât... Cine vrea să dea șpagă să nu mă caute 
fiindcă ușa este inchisă. 

— Domnule Ardeleanu, îl avem la telefon pe domnul chestor Movilă, 
șeful poliției Capitalei... Bună seara, domnule chestor... Ce părere aveţi 
de dezvăluirea din ziarul domnului Ardeleanu? 

— Bună seara, domnule Ivan, bună seara, domnule Ardeleanu... 
Prin natura funcției mele evit să mă pronunţ asupra oncăror detalii politice 
care apar în viața de zi cu 2i... Motivul telefonului meu este altul. 

— Spuneţi, domnule chestor... 

— Cred că presa a exagerat prezentarea confruntării de ieri și vreau 
să fac niște precizări pentru a calma spiritele. Oriaun Ministerul de Interne 
a dat un comunicat, care însă o să apară de-abia mâine... Ce s-a intâmplat 
la supermarketul respectiv nu a fost o confruntare între români și rromi, 
ci o reglare de conturi între o bandă și echipa de pază de la respectivul 
supermarket. Astăzi l-am reținut pe Constantin Teiuș, poreclit Titi Genocid 
şi din primele date pe care le avem acesta a vrut să se răzbune pentru 
moartea tânărului, copilului de fapt, Ionel Buzatu, moarte provocată 

accidental de doi oameni de pază ai magazinului care l-au surprins pe 
copil în flagrant. Mai este un detaliu important... Constantin Teiuș nu 
este rrom... Dintre cei douăzeci de atacatori majoritatea sunt români și cel 
mai grav rănit bodyguard este țigan. S-a creat o situație foarte periculoasă, 
de aceea trebuie să nu escaladăm tensiunea existentă. La Constanţa a fost 
ce-a fost, la fel și la Movila... Sperăm să nu se mai repete, dar ieri la 
București a fost o reglare. Atât... Toţi cei vinovaţi vor plăti și de îndată 
ce vom avea date suplimentare vă vom ține la curent ca să informați la 
rândul dumneavoastră opinia publică. Vă mulțumesc... 

— Domnule chestor de poliție? 

— Da, domnule Ardeleanu... 

— Totuși spuneţi-mi... Dumneavoastră — din datele pe care le aveţi 
— credeți că există vreun pericol de izbucniri, de conflicte interetnice la 
scară extinsă in Romania? 

— Nu... Nu există acest pericol. Atât la Constanţa cat și la Movila 
docninle au plecat de la niște puncte precise, nu de la neînțelegeri între 
români și rromi. Dar orice escaladare a tensiunii inerente care apare după 
asemenea evenimente nu poate face decât rău. Foarte mult rău... 

— Și dacă, Doamne ferește, mai apare ceva sunteți pregătiți să-i faceți 
faţă ... 
— Nu mai apare, domnule Ardeleanu. Nu mai apare nimic. 

— Vă mulțumesc, domnule chestor, vă mai aștept în emisiunea mea, 
poate chiar ca invitat principal dacă vă faceți timp. 

— Mulţumesc, domnule Ivan... Noapte bună. 

— Vedeți, domnule Ivan... De asta mi-a fost mereu frică. De câteva 
luni de zile atât domnul Rădulescu cât și domnul Nenișor Vasile duc un 
soi de politică pe care eu n-o înțeleg și n-o pot considera decât inconștientă. 
E clar că actuala putere este plină de împiedicaţi, de oameni care n-au 
nicio legătură cu postul în care se află, dar jocul cu probleme interetnice 
mi se pare foarte grav. Atât Radu Rădulescu și Nenișor Vasile, cât și 
Theodor Varlaam ne împing spre o prăpastie din care s-ar putea să nu 
ieșim niciodată. 

— Îl avem în telefon pe domnul Radu Rădulescu... Bună seara... 
Cum comentaţi materialul apărut în cotidianul domnului Ardeleanu? 

— În aproape șaizeci și cinci de ani de viaţă am crezut că am întâlnit 
și am văzut tot ce se poate vedea și tot ce se poate întâlni. Dar, domule 
Ardeleanu, ești cea mai mare jigodie pe care am văzut-o... Ce spuneai? 
Că nu știi ce este aia șpagă? Nu ţi-e rușine să minți în halul ăsta? Domnule 
Ardeleanu, spune-mi dumneata mie că nu știi ce este șpaga... Că ușa ta 

e inchisă. Cum indrăznești să-mi cotrobăi prin viață? Cum îndrăznești 
să te legi de familie, de părinţi. Până și mafioți cei mai abjecţi, ucigașii 
plătiți știu că de familii nu se ia nimeni. Și mai ai și tupeul să-mi faci 
morală... 

— Domnule Rădulescu, tonul acesta nu vă ajută deloc și nici nu mă 
spenaţi cu injurăturile... 

— Domnule Ardeleanu... Ştiţi ce știu... Știţi, de asemenea, că acum 
nu am ce să spun, dar de asemenea știți că în țara asta nimic nu rămâne 
secret. 

— Tocmai am dovedit-o, domnule Rădulescu... Și continui să caut 
și alte secrete care nu trebuie să fie secrete. Dar nu mi-aţi spus... E vreo 
minciună în ce am afirmat eu? Doamna aceea nu este mama dumnea- 
voastră naturală pe care n-aţi mai vizitat-o de douăzeci și cinci de ani? 

— Domnule Ardeleanu... Trebuie să fie foarte trist acolo în lumea 
dumneavoastră. Eu am o singură mamă care m-a crescut când tata era în 
inchisoare și care a murit acum cinci ani. Pe acea mamă am iubit-o și am 
respectat-o și i-am oferit tot ce era moral, legal și normal să-i ofer. Restul 
sunt probleme atât de intime, de dureroase și de personale incât nu-mi 
dau seama ce caracter trebuie să aibă cei care se folosesc de acestea. Acum 
nu mă adresez dumitale, domnule Ardeleanu, ci telespectatorilor care 
probabil că nu înţeleg nimic. Viaţa nu este nici frumoasă și nici dreaptă... 
Când aveam doi ani, tatăl meu și cu mine am fost părăsiți de cea care mă 
născuse. La scurt timp după aceea tata a fost inchis și pe mine m-a crescut 
o femeie care-l iubea pe tata și care este mama mea. Care a muncit din greu 
să-mi asigure o copilărie decentă. N-ai aflat nimic special, domnule Arde- 
leanu. Eu mi-am iubit mama, mi-am iubit tatăl și am avut grijă de ei. 
Restul face parte din mizeriile vieţii pe care dumneata și cei care te-au 
pus le-aţi scos la iveală. Oricum este murdar ce ai făcut. lar dumneata 
ești un om de nimic. 

De la microfonul plasat în colţul sălii de primire, șeful de cabinet 
anunţă cu o voce atent studiată : 

— Doamnelor și domnilor, Președintele Romaniei. 

Președintele intră în sală prin ușa flancată de doi tineri în uniforme 
albastre și se indreptă cu pași măsuraţi spre pupitru. Își așeză hartiile, își 
schimbă ochelarii de distanţă cu cei de citit și apoi privi asistenţa cu un 
surâs larg, dar totuși prezidenţial. Camerele tuturor televizunilor 
importante filmau conferința de presă, iar televiziunile e transmiteau în 
direct. Comentatarii televiziunilor dădeau ultimele infonnații telespecta- 
torilor, de undeva din spatele sălii în care Președintele își va rosti 
alocuțiunea. 

— Stimaţi compatrioți, distinș: oaspeţi, mai sunt puţine zile până 
când întreaga lume creștină vă sărbătoni, ca în fiecare an, nașterea lui lisus 
Cristos și, de asemenea, mai sunt câteva zile până când noi românii vom 
comemura victimele revoluției din decembrie, cea care ne-a dat voie, 
după ani de intuneric să luăm lumină de la candela creștinătății și să ne 
bucurăm în libertate de bunele și de relele acestei lumi. Cei care au ieșii 
în stradă în decembrie și cei care au murit acolo, peste o mie cincisute de 
oameni, în ma'ontatea lor tineri, au cerut plecarea tiranului și acesta a 
plecat, au cerut căderea comunismului, și acesta a căzut, au cerut libertate 
Și, orice s-ar putea spune despre România, dar nimeni nu îndrăznește să 
afirme că nu este o ţară liberă cu oameni liberi. Au cerut mâncare și 
galantarele magazinelor sunt pline. Au vrut democrație și o dată la patru 
ani alegerile libere consfințesc alternanța la guvernare. 

Ce n-au știut ei și ce n-am știut nici noi atunci, este că toate aceste 
binefaceri vin însoțite de realități dure și generează consecinţe incal- 
culabile. Este adevărat, galantarele sunt pline de mâncare, dar pentnu 
destui români lipsesc banii ca s-o cumpere. Avem economie de piaţă sau 
oricum ne îndreptăm spre ea, dar economia de piață înseamnă șomaj, 
inseamnă inflație, inseamnă concurenţă. Este adevărat, suntem liberi să 
spunem ce vrem, suntem liberi să ne întrunim și să apărăm drepturile, 
suntem liberi să călătorim, chiar să părăsim pentru totdeauna această 

tară, dar libertatea ne-a adus și criminalitate și corupție și calomnie prin 
presă și organizaţii de tip mafiot. O libertate prea mare ucide libertatea 
spunea Balzac. Dar noi nu avem nici căi și nici dorința de a ingrădi în 
vreun fel liberatea. Singurii care pot face asta sunteţi dumneavoastră. 
Prin autocontrol și prin atitudine civică. Niciun guvern al României de 
acum inainte nu ar trebui să se apropie de libertățile atât de greu obținute 
și atât de scump plătite, dar cetățenii României pot ei înșiși opri excesele. 
Noi vom aplica legea în spiritul ei și în limitele ei. 

Dar dumneavoastră trebuie să fiți cei care vedeţi adevărul chiar și 
acolo unde statul este poate prea lent sau prea slab sau prea nepriceput 
și după acel adevăr trebuie să vă ghidaţi. Una din marile calităţi ale 
poporului român este bunul simţ, este capacitatea de a vedea ridicolul și 
de a nu se lăsa antrenat în el. lar altă mare calitate este toleranța. Călcat 
prea des în istorie de diverși invadatori, poporul român a învăţat ce 
important este să trăiești și să-i lași și pe alții să trăiască. Și bazat pe această 
filozofie simplă și eficientă a rezistat aici în calea tuturor ca un adevărat 
miracol. 

De mai multe luni cineva a scos sabia pentru a face ceea ce poate el 
crede că este dreptate, justiție. Pentru a îndrepta ceea ce poate el crede că 
este injust. Acum câteva zile altcineva a indemnat tot poporul să scoată 
sabia, uitând vorba celui pe care îl vom sărbători peste câteva zile. „Cine 
ridică sabia, de sabie va pieri.” Nu sunt naiv... Știu de ce vă îndeamnă acel 
lider politic să ridicaţi sabia, dar vă întreb: In nenorocirea care va urma 
va sta el în primul rând lângă voi, va plăti el preţul pe care-l vom plăti noi 
toți ? Nicidecum... Se va ascunde în spatele gărzilor de corp și vă va lăsa 
pradă celei mai mari greșeli pe care românii ar putea-o face. Aceea de a 
se prezenta lumii altfel de cum sunt. Nu suntem asasini... Nu suntem o 
nație intolerantă care extermină alte naţii aflate prin preajmă, chiar dacă 
reprezentanţi ai acelor naţii ne-au supărat sau ne-au făcut râu. 

In România nu au fost conflicte interetnice deși ani de zile au fost 
oameni Și instituţii care s-au străduit să acrediteze aceasta. Știu că nu 
suntem exacţi ca nemţii, nu suntem nici genii bancare ca elvețenii și nici 
determinaţi ca japonezii... Poate în decursul anilor vom reuși să atingem 
performanţele acestor naţii... Până atunci însă trebuie să rămânem 
toleranţi ca românii. Acesta va fi marele nostru act de patriotism. Vă 
mulțumesc... 

„__ Pneședintele își schimbă din nou ochelarii și apoi bău un pahar de apă. 
Intre timp șeful de cabinet anunţă prin microfonul din colțul sălii că 
Președintele va răspunde timp de cincisprezece minute la întrebări. 

— Domnule Președinte... Există de mai multe vreme un conflict între 
dumneavoastră și directorul ziarului pe care-l reprezint, domnul Marius 
Ionescu. Acesta este motivul pentru care acesta nu a fost invitat la 
conferinţa de presă ? 

— Intâi să vă răspund la întrebare... Nu există niciun conflict între 
mine și niciun jurnalist din această țară sau această lume. Sunt jurnalisti 
care, cred eu, nu-și fac onest meseria, nu faţă de mine, ci față de ţară, dar 
aceasta este doar o părere personală. Oricum nu eu am făcut lista de 
invitaţii și sincer regret absența domnului lonescu, care, indiferent de 
opiniile sale care poate nu concordă cu ale mele este un important lider 
de opinie din România. In altă ordine de idei, dacă domnia sa ar fi fost aici 
sigur nu ar fi pus această intrebare care vă descalifică pe dumneavoastră 
ca jurnalist. Cinci televiziuni filmează acest moment, ora este — după 
cum Sigur știți — de maximă audienţă, iar singurul lucru pe care vrea 
ziarul dumneavoastră să-l afle este de ce nu este directorul său aici. 
Chiar... De ce nu este? 

— Domnule Președinte... Aţi făcut referire clară la Theodor Varlaam 
Și la declarațiile sale incendiare. Exceptând acest îndemn pe care l-aţi 
transmis, veţi întreprinde și alte acțiuni împotriva liderului Uniunii 
Naţionale ? 

— Separarea puterilor în stat mă împiedica să întreprind acţiuni. În 
cadrul CSAT am cerut reprezentanților Parchetului să-mi prezinte con- 
cluziile anchetei lor... Stiţi că parchetul s-a autosesizat. De asemenea, voi 
fi informat de evoluţia tuturor demersurilor legale în acest caz. Însă toate 
acestea vor fi inutile, dacă vreunul din îndemnurile persoanei pe care ați 
menționat-o vor fi puse în aplicare. Acesta a fost sensul intervenției mele. 

— Dar nu există riscul ca legea să se miște prea încet în acest caz? 

— Legea se mișcă intotdeauna încet în democrație. lar statele tinere, 
cu instituții încă fragile, sunt întotdeauna expuse antidemocraţiei. De 
aceea, am incercat să vorbesc direct cu cetățenii înainte ca legea să se 
pronunțe. De aceea, nu am incriminat pe nimeni. Fiindcă eu sunt obligat, 
indiferent de ce simt sau cred, să respect legea. 

— Domnule Președinte... Relațiile internaționale ale României sunt 
afectate de aceste incidente? Există zvonul că, la reuniunea OSCE care 
va începe poimâine, cancelarul Germaniei și-a anulat prezenţa tocmai 
din acest motiv... - 

— Acum două ore am vorbit la telefon cu cancelarul german care 
mi-a confirmat prezența — e drept foarte scurtă — la București. Domnia 
sa a fost obligată de factori obiectivi să-și scurteze șederea în România. Pe 

de altă parte este absolut evident faptul că foarte multă lume se uită cu 
maximă atenţie la situația din România. După excesele naționaliste din 
jurul nostru, după crizele de proporţii din Balcani o explozie de acest tip 
în România, țară care nu a făcut niciodată probleme, ar genera o situație 
aproape complet scăpată de sub control. În același timp însă, am constatat 
cu bucurie solidaritatea de care are parte puterea de la București. Am 
vorbit personal la telefon cu mai mulți președinți sau prim-miniștri din 
țările UE care m-au asigurat toți de sprijinul și de încrederea de care se 
bucură România. Orice exces insă pe noi ne va costa... 

Seful de cabinet al Președintelui anunţă că urmează ultima întrebare: 

— Domnule Președinte... A apărut de curând într-un cotidian de 
mare tiraj un material care dezvăluia faptul că mama domnului Radu 
Rădulescu, principalul dumneavoastră contracandidat, este țigancă... 
Cum comentaţi această informație? 

— In niciun fel... Domnul Radu Rădulescu este cetățean român. A 
fost Președintele acestei țări și, deși nu am fost de foarte multe ori de 
acord cu el, consider că nu a acţionat niciodată într-un spirit nepatriotic. 
Nu știu dacă acel matenal este real și nu mă interesează. Cred că publicarea 
acelui material este o imixtiune nepermisă în viaţa personală a unui om 
politic și sunt alături de domnul Rădulescu în această situație desigur 
neplăcută... 

— Într-o emisiune televizată domnul Rădulescu a acreditat ideea că 
actuala putere a furnizat acel material... 

— Nu l-am furnizat noi... Pe de altă parte îi înțeleg furia domnului 
Rădulescu și i-o respect, dar niciodată eu nu voi tolera ca în disputele 
politice să fie atrase familiile sau vieţile personale ale candidaților. Sper 
ca această judecată să-mi fie aplicată și mie. Vă mulțumesc. 

— Așa cum probabil știți, în urmă cu o oră Președintele României 
a susținut la Palatul Cotroceni o scurtă conferinţă de presă dedicată 
exclusiv tensiunii interetnice acumulate în ultimele zile în România. Pentru 
a comenta acest important moment politic am invitat în studioul patru al 
televizunii naționale câțiva dintre cei mai cunoscuţi analiști politici și 
jurnalişti ai momentului. Vom încerca să intrăm în contact telefonic și cu 
sefi de partide și cu reprezentanţi ai executivului. Pentru început, să-i 
prezint pe cei aflaţi în studio. Lângă mine se află domnul Cornel 
Ardeleanu, lângă domnia sa, domnul Mircea Antonescu iar in partea 
cealaltă a mesei, domnii Marius Ionescu și Sergiu Enescu. Bună seara, 
domnilor, și mulțumesc pentru promptitudinea cu care ați răspuns 
invitației televiziunii naționale. Cum ați apreciat declarația Președintelui? 

— Înainte de a intra propriu-zis în discuţie îmi permiteţi să fac o 
precizare foarte necesară? 

— Da, domnule Ionescu... Vă rog... 

— În această seară un jurnalist al ziarului pe care-l conduc a făcut o 
greşeală profesională gravă pe care domnul Președinte a sesizat-o imediat. 
Sunt convins că problemele de acum ale României nu au nicio legătură 
cu prezența sau absența mea de la o conferinţă de presă. Îmi cer scuze pe 
această cale atât Președintelui cât și cititorilor ziarului nostru. Aceasta a 
fost paranteza... 

— Acum... Dacă tot ați început poate continuaţi tot dumneavoastră... 

— Prefer să vorbesc mai târziu. 

— Domnule Mircea Antonescu? 

— Da... Așa cum voi remarca în editorialul pe care-l voi scrie pentru 
ziarul de mâine, Președintele a făcut un gest necesar. Și la timp... 
Declaraţiile violente ale lui Theodor Varlaam și instigările sale la ură de 
rasă necesitau un răspuns din partea instituţiilor statului, mai ales în 
contextul apropiatului summit OSCE de la București. Am apreciat concizia 
declarației Președintelui și precizia acesteia și am convingerea că și 
telespectatorii au simţit același lucru. Extremismul, violența nu pot aduce 

nimic bun. Fiindcă așa cum atât de plastic a spus Președintele: Cine ridică 
sabia, de sabie va muri... 

— lisus a spus asta... interveni incet Marius Ionescu 

— Poftim ...? 

— Am spus că lisus a făcut această afirmație... Sau, mă rog, așa se 
presupune. Președintele doar a citat afirmaţia lui lisus. 

— Da... Asta am spus și eu. Că Președintele a sintetizat foarte bine 
pericolul la care ne expunem ca nație dacă dăm curs instigărilor la violenţă 
și la ură rasială. Și, pornind de aici, cred că trebuie să existe și un anumit 
tip de responsabilitate a nvastră, a gazetarilor, fiindcă toate aceste instigări 
pleacă prin presă și au efecte pe care nu le putem bănui... 

— Domnule Sergiu Enescu...? 

— Aşa... Președintele a marcat un punct important astăzi. Discursul 
a fost bun, scurt și a spus ce trebuia să spună... Așa. Fără a intra în 
polemică cu Varlaam care atâta așteaptă. In acest moment, viaţa politică 
din România este împărțită în două. Pe de-o parte este Varlaam, singur. 
Și pe cealaltă parte sunt celelalte forțe politice proeuropene și care nu 
tolerează extremismul. Discursul Președintelui din această seară l-a izolat 
complet pe Varlaam... Așa. Probabil că acesta este al doilea punct 
important. În această problemă nimeni responsabil nu poate fi împotriva 
Președintelui. Fiindcă, dacă în această problemă ești împotriva Preșe- 
dintelui, ești, de fapt, alături de Varlaam. Eu îndrăznesc să afirm Că, din 
acest moment, realegerea Președintelui în funcția supremă depinde de 
felul în care va reuși să traverseze această criză. Fiindcă dacă o va traversa 
bine, așa, toate eșecurile economice ale guvemării vor fi uitate. Acesta 
este marele test al mandatului său prezidenţial. Nu vreau să panichez pe 
nimeni, dar România este foarte aproape de o criză gravă... Aceasta a în- 
ceput fiindcă acel ucigaș nu a fost prins, dar și fiindcă mai mulți oameni 
politici s-au jucat cu focul. S-a intensificat din cauza mediei și acum este 
gata să explodeze din cauza lui Varlaam. Cred însă că ne aflăm pe drumul 
cel bun și cred că Președintele va ști să facă în așa fel încât să stingă această 
criză. lar discursul din această seară îmi dă speranțe seriose în această 
direcție. 

— Vă întrerup o secundă, domnule Enescu... 

— Nu-i nimic... Am terminat. 

— La telefon se află președintele principalului partid de opoziție, 
Radu Rădulescu. 

Bună seara... Cum apreciaţi declarația Președintelui? 

— Bună seara... Vreau să remarc cu satisfacție poziţia corectă a 
actualului Președinte faţă de scandalosul material publicat de domnul 
Comel Ardeleanu și mă bucur să aud că în spatele acestei josnicii nu a fost 
un demnitar de primă mărime din România. li mulțumesc Președintelui 
pentru atitudinea sa Și vreau să-i garantez că, din punctul meu de vedere, 
fair-play-ul va fi total. Revenind la tema discursului din această seară și 
partidul pe care-l conduc a dat publicității un comunicat prin care a 
condamnat în termeni foarte aspri apelul la violenţă şi ură rasială făcut 
de Theodor Varlaam. Respingem cu hotărâre orice formă de xenofobie și 
orice instigare la confruntări între cetăţenii români. Nu se poate să nu 
remarcăm însă că la această situație s-a ajuns și din cauza indeciziei 
actualei puteri, din cauza sărăciei extreme care există in România și din 
cauza nerezolvării rapide a cazului Spada. În repetate rânduri am atras 
atenţia asupra potenţialului de risc pe care nerezolvarea acelui caz il 
reprezintă. Acum insă vreau să asigur toți cetățenii României că suntem 
alături de toate forțele politice responsabile din această țară pentru a nu 
permite excesele de niciun fel și nici escaladările de violenţă. 

— Vă mulțumesc, domnule Rădulescu... Bună seara. Domnule 
Ardeleanu... Matenalul dumneavoastră iar a stârnit comentarii... 

— Este normal... Orice material serios de presă mulțumește pe unii, 
deranjează pe alții. De aici pornește frumuseţea acestei meserii. Preșe- 
dintele a confirmat în această seară independența ziarului nostru și faptul 
că investigația respectivă a fost doar o muncă jurnalistică... 

— Totuși Președintele a condamnat articolul... 

— Deg, cum vă spuneam, articolul nu a fost comandat de actuala 
putere. Vorbind despre discursul de la Cotroceni eu nu sunt așa de 
entuziast ca antevorbitorii mei. Eu, trebuie să recunosc, nu l-am crezut pe 
Președinte. Eu, așa cum sunt, mai încăpățânat, mai de la ţară îi spun 
acum: Domnule Președinte, nu m-aţi convins până la capăt. E corect tot 
ce a zis... Pericolul pe care Varlaam îl reprezintă este uriaș, dar nu știu, 
parcă pe nea Văsălie din vârful muntelui acest discurs nu l-a făcut să 
înțeleagă pericolul. E bine că Președintele a vorbit, în sfârșit, despre 
problemele care ne dor și nu a bătut iar câmpii cu NATO și UE, dar parcă 
nu mai este la fel de convingător ca acum trei ani. 

— Dar ce voiai să-ți spună? interveni Mircea Antonescu... Adică a 
spus tot ce trebuia. Și fraza aceea extrem de bună cu sabia: cine ridică 
sabia, de sabie va muri și referirea la lisus și la Crăciun. Foarte bun... Și 
chiar am remarcat că a folosit cuvinte simple, pe înţelesul tuturor... 

— Nu știu... Pe mine nu m-a convins... Nu m-a convins până la 
capăt... Parcă n-a avut suflu... Nu știu. 

— Domnule Ionescu... Ne spuneți și punctul dumneavoastră de 
vedere? 

— Ce să vă spun... În această seară eu am simţit, după foarte multă 
vreme, că România are un Președinte și că eu ca cetățean al României am 
un Președinte. Reţineţi că eu sunt jurnalistul care l-a atacat pe actualul 
Președinte constant de aproape trei ani. De fiecare dată, cred eu, l-am 
atacat cu argumente. De aceea o să încerc acum, când îl laud, să o fac cu 
argumente. In primul rând, e foarte bine că a apărut cu această declaraţie. 

— Exact... spuse Mircea Antonescu. Asta o să scriu și eu mâine in 
editorial. 

— Mircea... Te rog ... Sunt foarte obosit, am stat toată ziua la ziar și 
nu pot să-mi adun foarte bine gândurile... In al doilea rând, Președintele 
a definit foarte exact cine este dușmanul. Care în acest moment nu este 
un om, sau un partid sau un criminal. Este intoleranța latentă... Dom- 
nilor... Vă propun să nu ne amăgim. Niște români au făcut în urmă cu 
vreo juma’ de secol isprăvile de la Dorohoi, lași sau de prin Transnistria. 
Nişte români au produs Canalul și Fenomenul Pitești. Nişte români au tras 
in decembrie 1989. Minerii au fost și sunt încă români...Nu suntem 
intoleranţi ca alte popoare, dar avem și noi germenii intoleranței. Ai 
violenței... Uitaţi-vă la galeriile de fotbal. Ascultaţi-le scandănle... Or, 
in acest moment, nemulțumirile economice, nemulțumirile sociale își pot 
găsi o refulare cumplită. Țiganii... De aceea cred că mesajul Președintelui 
a fost corect. În al treilea rând, și cu asta închei, cred că trebuie găsită cât 
mai rapid o soluţie pentru ipochimene ca Varlaam... Nu putem să ne 
ascundem în spatele ideilor democrației și ale libertăţii de expresie. Există 
legi și există instituţii ale statului care însă nu se mișcă în cazul lui Varlaam. 
Fie de frică, fie fiindcă sunt corupte. Vreau să pun o singură întrebare: dacă 
afirmaţiile respective erau făcute de un cetățean obișnuit, de un jurnalist 
ca mine sau de un politician minor, care ar fi fost reacţia instituțiilor 
statului? Probabil că eram deja după gratii... La Varlaam trebuie să apară 

șeful statului pe postul național de televiziune și nici atunci instituţiile nu 
se clintesc. 

— Vreau să mai adaug ceva... 

— Vă rog, domnule Enescu... 

— Tolerarea acţiunilor lui Varlaam va conduce la creșterea populari- 
tății sale și la dezvoltarea bazei sale electorale... Așa... Oamenii vor vedea 
în el un opozant redutabil al puterii... Și, dacă nu sunt luate măsuri 

punitive, dacă el va scâpa nepedepsit, oamenii vor crede că el are și 
dreptate. Ceea ce se poate dovedi foarte periculos. | 

— Îl avem în telefon pe domnul deputat Nenișor Vasile, repre- 
zentantul în Parlament al minorităţii rromilor. Bună seara... 

— Bună seara... 

— Cum vi s-a părut discursul Președintelui din această seară? 

— Consider că Președintele a spus ceea ce trebuia să spună... Fiindcă 
este adevărat că lucrul cel mai rău care ni se poate intâmpla și nouă 
tiganilor și românilor este un conflict. Noi n-avem nimic de împărțit. 
Săracii sunt la fel de săraci și români și țigani iar bogatii sunt la fel de 
bogați. Fie că sunt români, fie că sunt țigani. In România problema e 
sărăcia. E de ajuns... Nu ne mai trebuie încă o problemă. 

— Domnule Vasile... 

— Da, domnule Antonescu... Spuneți. 

— Totuși, acum câteva luni de zile nu vorbeaţi dumneavoastră despre 
un conflict între români și țigani? Nu credeți că aveţi și dumneavoastră 
o parte de vină în această problemă? 

— Domnu’ Antonescu... Asta e păcatul nației ăsteia, fie de români, 
fie de țigani. Vorbim prea mult... In fond și dumneavoastră acum vreo 
trei ani il lăudaţi pe Radu Rădulescu când era Președinte şi-l înjurați pe 
actualul Președinte când era în opoziţie. Acum că s-au schimbat ei v-aţi 
schimbat și dumneavoastră... Asta e! Cine stă să le țină minte pe toate... 
Oi ti spus, la nervi, o dată vreo prostie. Dar niciodată n-am vrut sau n-am 
căutat să provoc cu intenţie un conflict între majoritate și minoritate. 
Spunea bine domnul Ionescu... Românii nu sunt așa de toleranți cum ne 
place să credem. Eu mă consider și român și țigan, după cum am avutun 
părinte țigan și unul român. Dar credeţi-mă că am simţit pe pielea mea 
ce inseamnă toleranța românilor. Și tata a fost celebru și mie îmi merge 
bine... Nu vreau eu să răscolesc nimic acum, dar aţi fost vreodată în satele 
țigânești? Sau în ghetourile țigănești de la marginea orașelor? Nu cred că 
există în Europa sărăcie mai mare și disperare mai mare. Spuneți că țiganii 
sunt murdari... Învăţaţi-i să se spele. Spuneţi că sunt analfabeți... In- 
miteţi-i la școală. E mai ușor să dai totul pe ţigan. Dar vă întreb ceva... 
Dacă mâine am dispărea toți... Toţi țiganii din țara asta, credeţi că v-ar 
merge mai bine? Când am văzut lista aceea a celor 150 de intelectuali 
țigani aproape am plâns... Nici nu mi-a venit să cred că sunt atâtea cele- 
brităţi țigani. Oricum, ca să răspund la întrebarea acestei emisiuni, mesajul 
Președintelui a fost creștinesc și corect și deștept și sper ca toți cetățenii 
din această țară, români, țigani sau ce-or mai fi să-l asculte. Și, apropo, 

domnule Ardeleanu, vreau să vă spun că ne-ați făcut un mare cadou cu 
articolul ăla... România a avut patru președinți până acum... Vă daţi 
seama că un sfert din președinții acestei țări sunt țigani? Ar trebui să vă 
spună și acest detaliu ceva. 

— Mie îmi spune destule... Prietenului dumneavoastră Rădulescu se 
pare că nu-i spune ce trebuie... 

— Nu, domnule Ardeleanu... Pe el altceva l-a deranjat. Și știți foarte 
bine la ce mă refer. Nu vreau să-i spun la păcatul ăsta pe nume fiindcă sunt 
și doamne la televizor, dar îl găsiţi în biblie la porunca a șaptea. 

— Care-i porunca a șaptea? întrebă Horia Antonescu 

— Să nu preacurvești, îi răspunse sec Marius lonescu. Și îmi cer scuze 
de la persoanele pe care le-am oripilat cu această frază. 

== Buna seara, oameni buni... În această seară, acum trei ore, la 
Palatul Cotroceni, Președintele a rostit un discurs despre criza existentă 
intre minoritatea rromilor și majoritatea românească. Deși numele său 
nu a fost pomenit niciodată, o bună parte a discursului i-a fost dedicat 
președintelui Uniunii Naţionale, domnul Theodor Varlaam. Pentru corecta 
informare a cetățenilor și pentru a respecta dreptul la opinie, în seara 
aceasta se află lângă mine chiar domnul Varlaam. Bună seara... Aţi ajuns 
subiectul central al unui discurs prezidenţial... 

— Bună seara, domnule Preda. Vă felicit pentru curajul de care aţi dat 
dovadă chemându-mă aici. În urmă cu două ore la televiziunea naţională 
a fost un talk-show în care invitaţii au vorbit aproape numai despre mine. 
Am dat telefon pentru a-mi spune părerea și nu mi s-a permis accesul pe 
post. M-am dus cu mașina la poarta televiziunii și un body-guard jenat 
mi-a spus „dom' Varlaam nu pot să vă las înăuntru. Aștia innebunesc 
numai când aud de dumneavoastră. E ordin clar să fie interzis accesul 
lui Varlaam.“ Un senator român cu o operă ca a mea, șef de partid, om 
de cultură, nu are voie să se apropie de gardul televiziunii române, fiindcă 
o gașcă de profitori a fost parașutată în clădire și de atunci taie și spânzură. 
Dacă eram din partidul minorităţii maghiare mă aștepta președintele 
televiziunii române la poartă. Imi spunea și chokolom și apoi subtitra. 
Pe mine, român în România, mă alungă cu câinii. Dar asta e... Fiindcă 
există oameni curajoși ca dumneavoastră nu o să moară nici libertatea și 
nici România n-o să moară. Bălcescu spunea că nu se poate naște nimic 
în lume fără sacrificii și fără dureri. Ori noi acum asistăm la nașterea noii 
Românii, domnule Preda. 

— Vă întrebasem despre discursul prezidențial... 

— Da... Trebuie să recunosc că Președintele ăsta al nostru are și el 
momentele lui bune. In seara asta n-a fost rău... Textul nu-i al lui, asta vede 
oricine. Eu sunt singurul om politic din România care-și scrie singur 
discursurile. I l-a scris tipul ăla mărunţel cu care v-aţi încontrat dum- 
neavoastră acum o săptămână... Ovreiașul ăla mic... Cum îi zice? 

— Nicușor Marinescu? 


168 


— - Spada 


— Exact... El îi scrie textele și i le corectează nevastă-sa. Că Prese- 
dintele săracu' e inginer. Nu știe nici limba română, nici istoria naţională. 
Eu am vorbit cu el față-n faţă... De-abia scapără două propoziții într-o oră. 
El e o marionetă perfectă. Și a Apusului și a camarilei din jurul Palatului. 
Insă in seara asta a dat bine. Și-a învățat bine lecţia și a spus-o convingător. 
Mai mult decât atât pot spune că a avut în general dreptate. Dar săracu' 
dom’ Președinte nu știe un lucru... N-a mai ieșit din palat de trei ani de 
frică să nu-l omoare românii furioși, să nu arunce în el cu roșii și cu ouă 
vechi... El nu știe că lumea nu mai poate. Lenin spunea „când cei de sus 
nu mai pot și cei de jos nu mai vor, e semn că se coace o revoluție“. Cei 
de sus n-au putut decât să fure și să închine țara asta veneticilor, iar cei 
de jos nu mai suportă. Eu merg prin ţară, domnule Preda, vorbesc cu 
oamenii, ii ascult... Am găsit bătrâni care nu au mâncat o bucată de carne 
de un an. In Valea Jiului... Jalea Viului. Nu există un loc ca ăsta în toată 
lumea. Atâta sărăcie, atâta tristeţe, atâți oameni fără viitor care au de 
crescut copii fără viitor. Şi astea nu sunt povești. Mie mi-au trimis 
Parchetul pe cap fiindcă am avut curajul să afirm aceste lucruri, dar 
poporului ce-o să-i facă. O să-l impuște... Nici Ceaușescu n-a avut curajul 
ăsta și Ceaușescu era un om puternic, nu o marionetă. Credeţi că o să-l 
urmeze armata pe amărâtul ăla de la Cotroceni sau pe ministru' ăla 
impiedicat de la apărare? Pe mine pot să mă facă să tac. In fond sunt doar 
un om, dar în curând va vorbi națiunea, domnule Preda. Dom' Preșe- 
dinte... Treziţi-vă! Nu Theodor Varlaam este problema dumneavoastră... 
Problema dumneavoastră este această țară adusă în pragul ruinii și a 
sinuciderii naționale. Dacă aveți o doză de patriotism, demisionați, lăsaţi 
să fie alegeri și, așa cum arată sondajele adevărate, nu alea pe care le 
scrieți pe colţul mesei, va câștiga Uniunea Naţională și va reda țăni ăsteia 
demnitatea. Nu vă temeţi ... Demisia dumneavoastră vă dovedi că sunteți 
un bun român și Uniunea Naţională nu va face niciodată rău unui bun 
român. Aţi dovedit că sunteți incompetent... Nu faceţi greșeala să deveniți 
Și trădător... 

— Domnule Varlaam... În urmă cu câteva zile aţi afirmat că îl primiţi 
ca membru de onoare în partidul dumneavoastră pe asasinul cunoscut cu 
numele de Spada... Indiferent de convingerile dumneavostră, cu care 
pot sau nu să fiu de acord, nu e totuși un gest riscant? 

— Domnule Preda... Politica adevărată se face riscând. Nu era mai 
simplu pentru mine să fiu un politician de doi lei, să merg la Parlament, 
după aia la bere cu băieții, prin străinătate și apoi la alegeri să mă aleg 
fiindcă așa e jocul. Eu știu ce risc, eu știu pe cine am împotrivă, eu știu cine 

mă vânează pe mine... Fiindcă știu exact cine sunt dușmanii țării ăsteia. 
Omul acela cu spada lui este un criminal... Și probabil că trebuie con- 
damnat, dar nu se poate să vedem numai crimele lui și nu motivul care 
le generează. Toţi cei pe care el i-a ucis erau la rândul lor criminali. Lăsaţi 
in pace de o justiție coruptă. În fond, Vlad Tepeș... Și el e criminal. Și 
Marele Mihai când și-a ars datomicii. Tot criminal... UE ar trebui să ne 
ceară să dăramăm și statuile lui Mihai Viteazul fiindcă este un prost 
exemplu de returnare a datoriilor. Antonescu la Odessa... Criminal, 
probabil. Că așa cere UE... Probabil că și Avram lancu a fost criminal că 
a omorât unguri... Sau Horea... Președintele ne-a spus în această seară 
fraza din Grădina Ghetsimani: Cine ridică sabia, de sabie va pieri. Eu ii 
răspund cu o frază tot din Biblie: Doamne, cât vrei să mai indure poporul 
tău? Indiferent de ce spune lumea despre mine, domnule Preda, eu sunt 
patriot... Tot ceea ce fac și tot ceea ce spun de aici pornește și din acest 
motiv nu accept să fiu judecat decât tot de patrioți. E simplu să stai pe tușă, 
să nu-ți pese de țara asta, de poporul ăsta și să dai note, să faci comentarii 
savante. Probabil că zmeii ăștia de la putere s-au și dus cu jalba în băț la 
stăpânii lor de-afară să-l pârască pe Varlaam. Varlaam l-a făcut membru 
de onoare in partidul său pe un asasin în serie... Dacă ar fi citit statul 
Uniunii Naţionale ar fi aflat că acest lucru este imposibil. Numai congresul 
partidului poate hotări membrii de onoare... Eu, fiind un om de cultură, 
un scnitor, folosesc și în discursuriie mele politice metafora, parabola, 
hiperbola, 
— Credeţi că există riscul unei confruntări între români și rromi? 
— Vedeţi-vă, domnule Preda, de treabă... Astea sunt gogoși ca să 
ne pună călușul. Mâine-poimâine decretează stare de asediu, interzic 
publicaţiile independente și posturile independente de televiziune și 
incep arestările. Asta e scenariu și e clar ca lumina zilei! Dar eu vin și le 
zic... Măi copii... Staţi la locul vostru, mai jucaţi-vă de-a puterea vreo 
zece luni cât mai e până la alegeri, dar nu umblaţi cu lucruri grele că nu 
știți. Vine Varlaam la putere împreună cu Uniunea Naţională şi o să vedeți 
voi ce inseamnă politică făcută de oameni adevăraţi! Ce conflict? Cu 
ungurii există riscuri, fiindcă au în spate Ungaria și un lobby foarte 
performant... Și fiindcă au și conștiința apartenenţei lor istorica. Eu sunt 
sociolog, nu mă joc cu de-astea. Dar țiganii? Tiganii nu există ca nație... 
Tiganii cuminţi, care-și văd de treabă și nu fac mizerii, sunt practic români. 
Că vezi și printre parlamentari, printre miniștri... li vezi așa mai bruneței. 
Românii, românii adevăraţi nu sunt bruneți la piele. Sunt albi la piele. 
Dacă vedeți vreun român de ăsta verde, cu buze vinete și cu ten închis ăla 

ori este țigan ori a avut părinți țigani. Dar nu contează dacă e cuminte. În 
schimb ăia care au umplut Europa de purici și păduchi spunând că sunt 
din România, aia care jefuiesc bătrânele în troleibuze... Eu am văzut, 
domnule, un caz care mi-a rupt sufletul. Intr-o staţie de troleibuz, în 
Drumul Taberei era o bătrânică de vreo șaptezeci de ani, vai de mama ei... 
Curăţel imbrăcată, dar sărăcăcios, hainele tocite, roase de vechi œ erau... 
Plângea, plângea în hohote. Fusese să-și ia pensia și luase și ajutorul de 
pe urma morţii lui bărbat-su. Și îi fuseseră furați toți bănuţii în troleibuz. 
Erau şi vreo doi martori care-i spunea polițistului că hoţii erau țigani și 
că operau frecvent pe linia respectivă și că sigur și șoferul și ceilalți de la 
RATB trebuie să știe cine erau. Și în timp ce amărâta asta plângea în 
hohote, polițistul şmecher îi cerea descrierea infractorilor. Bătrâna a 
incercat să-i spună că nu i-a văzut și ăsta a luat-o tare... Că-l face să-și 
piardă timpul, că n-o să stea toată ziua după ea și dacă vrea să-și vadă banii 
inapoi să-i dea toate informațiile. M-am dus peste el... Când m-a văzut 
polițistul m-a luat cu să trăiţi și cu eu v-am votat... l-am dat eu bătrânicii 
niște bani și am intrat în poiițist, dar câte cazuri din acestea se petrec... 
De asia nu trebuie să ne mirăm că lumea il admiră pe Spada. Dar până 
la conflict interetuc mai e... Cu am învățat un lucru de mic. Țiganul e 
laș. Nu atacă decât victime mai slabe decât el. Nu se va intâmpla nimic. 
Da: Spada n-ar fi apărut dacă statul și-ar fi făcut datoria, dacă polițiștii 
ar lupta pentru cetăţeni, dacă judecătorii ar împărţi dreptatea. Poporul 
român e indurător. În toată istona lui s-a răsculat doar de câteva ori, dar 
atunci când a făcut-o a fost vai și amar. Acesta este un adevăr care nu 
trebuie uitat... 

50. 


A reședintele era cumplit de obosit. Stătea întins pe o canapea și din 
când in când ronţăia un biscuit de cacao. In cabinet mai erau directorul 
SRI, Sandu Stoicescu și consilierul pentru probleme de securitate națională. 

— S-a dus totul dracului... Tot efortul pe care l-am făcut cu ieșirea 
asta a fost distrus de emisiunea lui Varlaam. Eu am vorbit 25 de minute, 
el a avut o emisiune de două ore... Nu înțeleg... Ce joc face Preda? Ce joc 
face șeful lui, Bogdan Vasilescu? Și de ce nu putem niciodată să-i 
contracarăm? Ce Dumnezeu... Avem puterea de trei ani și tot ăștia fac ce 
vor și când vor. Când o să învăţăm să le facem faţă? După ce pierdem 
alegerile? Aţi vorbit cu Vasilescu? 

— Da..., răspunse consilierul pe probleme de securitate națională. 
Mi-a garantat sprijinul său necondiţionat pentru dumneavoastră... Vă 
rugase însă să-l ajutați cu povestea aia cu fabrica de azotați . 

— l-am dat tot ce mi-a cerut... A vrut licenţe în nu știu câte judeţe, 
i-am dat. A vrut să-i pun pe nu știu cine ambasador, l-am pus. A vrut să 
vină în delegațiile mele, unde l-am prezentat ca pe cel mai important om 
de afaceri român, s-a rezolvat. Mi-a cerut să blochez livrările de petrol la 
un concurent al lui, și știi exact la cine mă refer, s-au blocat. A vrut să fie 
parte la privatizarea industriei de ciment, a fost. Și în schimb el mi-l dă 
pe Varlaam la concurenţă cu mine. L-aţi sunat în seara asta? 

— Da... Nu era în țară și mi-a zis că nu știe nimic. Că o să verifice când 
se intoarce în țară. 

— Aiurea... Ce să verifice. Răul s-a produs... l-am zis să renunţe la 
emisiunea cu Preda și să-l pună în loc pe Mircică... Și mi-a răspuns că 
Preda este perfect controlabil și că nu intră nimic fără aprobarea lui. Acum 
trebuie să vedem când a mințit... 

— Domnule Președinte... 

Sandu Stoicescu plecă de lângă geamul intredeschis unde își fumase 
ţigara, fiindcă în cabinet nu era tolerat mirosul de tutun. 

— Vasilescu e o jigodie cu bani. N-are cum să fie de partea dum- 
neavoastră. A fost prieten cu Rădulescu, l-a sprijinit și zvonurile spun că 
va avea un loc pe listă la anul. Să nu ne mai ascundem după degete. Noi 

suntem în scădere și Rădulescu e în creștere. Vom avea surprize din astea 
tot mai des. Țineţi minte că înainte de a câștiga alegerile eram numai 
câţiva. După victorie ne-am înmulțit... Acum lucrurile încep să revină la 
normal. Problema nu este Vasilescu... Problema este Varlaam. Am date 
certe că incepe să crească simțitor in sondaje. Pleacă voturi și de la noi și, 
mai nou, pleacă și de la Rădulescu. Am vorbit astăzi cu mai mulți băieți 
de la procuratură... Putem incepe un demers. Putem să-l legăm. Vasilescu 
este o jigodie oportunistă. Varlaam e un pericol naţional. 

— Ai sondaje noi...? 

— Am date... Varlaam crește. Pe nebunia asta cu țiganii, dar și pe 
criza economică, pe șomaj, pe preţul facturilor de întreținere. Plus că spre 
deosebire de restul partidelor ăsta chiar e organizat informativ. Are celule 
în fiecare judeţ... Are penetrate toate instituţiile statului. Numai la mine 
am găsit până acum vreo zece oameni care lucrează pentru Varlaam. Și 
oricum nu-i poţi vedea pe toți. Până acum vreo opt luni primea o bună 
parte din sintezele pe care le primeam și eu... Asta v-am spus-o la 
momentul respectiv. Eu vă sugerez să pomiţi o acţiune în forță impotri- 
va lui. 

— Nu-l facem erou? 

— Domnule Președinte... Nu mă interesează dacă-l fac erou. Mă 
interesează dacă la anul, băiatul ăsta nu mai candidează. Dacă șase luni 
de zile nu aude nimeni de el, e terminat. Varlaam e periculos dacă 
vorbește. Și în situația asta s-a ajuns. Toată lumea politică este de acord 
cu dumneavoastră în problema Spada și în problema interetnică. El are 
altă părere, deci este interesant. Plus că, dacă-l oprim, vom avea o bună 
receptare externă. Pe băiatul ăsta nu-l iubește nimeni... 

— Da... Exceptând vreo 15% dintre români. Da... Probabil că este 
singurul lucru de făcut. Ce se mai aude cu Spada? 

— Am înţeles că cei de la criminalistică au nişte fire, dar nimic 
spectaculos, răspunse repede consilierul pe probleme de securitate. Relaţia 
cu Vasilescu era în parohia lui și orice îndepărtare de acest subiect nu 
putea fi decât benefică. M-a sunat și ministrul de justiție care mi-a superat 
să mutăm procesul familiei soldatului ucis... Să-l mutăm de la Buzău în 
altă parte, fiindcă s-ar putea să avem parte de alte violenţe. Satul în cauză 
este foarte aproape de Buzău... 

— Da... Ne gândim... Eu tot nu înțeleg. De ce să joace unul ca 
Vasilescu pe mâna lui Varlaam? Ce-i poate oferi ăla? Vasilescu, cât o fi el 
de jigodie, are nevoie de o ţară liniștită, de o ţară cu legături europene... 

În fond, e om de afaceri. Crede că dacă vine Varlaam la putere și începe 
să facă toate nebuniile pe care le promite, lui îi va fi bine ? 

— Marea problemă este că nimeni din clasa politică nu-l ia în serios 
pe Varlaam. Nimeni nu crede că acest individ poate să fie mai mult decât 
pare a fi. Dar Varlaam și ai lui chiar sunt pregătiţi să ia puterea. Vreau să 
vă mai atrag atenția asupra unui aspect... 

— Totul fusese perfect... 

___ Președintele să ridică de pe canapea. Rămăsese fără biscuiţi și fără ceai. 
|] sună pe șeful de cabinet, îi ceru ce avea de cerut și se întinse la loc. 

— Totul fusese perfect, discursul scurt, bun și percutant. Atitudinea 
jurnaliștilor bună. L-aţi văzut pe Marius lonescu cerându-și scuze...? 
Comentariile favorabile şi de la jurnaliști şi de la politicieni. M-a sunat 
ministrul de externe să-mi spună că mai mulți ambasador s-au exprimat 
țavorabil. Și acum toată această construcție este ruinată de emisiunea lui 
Preda. Du... Mai era ceva. Ar trebui să-l tnmiteni pe Nicușor Marinescu 
undeva... 

— Unde? 

— Undeva... Ori la CNA, ori într-o ambasadă, cri în altă parte... Nu 
trebuie să mai fie aici. 

— Dar nu vă scrie el discursurile? 

— El doar le redactează... Eu îi dau ideile, dar nu e bine. A spus 
Varlaam că discursul nu este al rneu și nu trebuie să apară această idee. 
Că nu eu imi fac discursurile. 

— Domnule Președinte... Niciun Președinte din această lume nu-și 
tace singur discursurile. 

— Da... Așa este, dar e mai bine să-i găsim un loc bun. O ambasadă 
liniștită și când avem nevoie... Sau un post bine plătit la o companie în 
România. Găsiţi ceva și după Anul Nou să facem mutarea. 

Consilierul pe probleme de securitate notă în carneţel ce avea de 
rezolvat și se ridică prepătit de plecare. Era două noaptea și peste numai 
șase ore avea convocați o grămadă de generali la el în birou. După ce 
consilierul ieși din încăpere, directorul SRI își trase un fotoliu lângă 
canapeaua Președintelui și-și aprinse o țigară, lux netolerat nimănui 
altcuiva. 

— Domnule Președinte... Mi-e foarte teamă să nu înceapă o nebunie 
pe care n-o s-o putem controla. 

— Adică? 

— O să primiți mâine, de fapt azi pe la prânz, o sinteză. Lucrează ai 
mei la ea de câteva zile. Situaţia este foarte tensionată și dacă se mai 

întâmplă ceva în toată povestea asta cu ţiganii riscăm să izbucnească ceva 
major. Am primit rapoarte, v-am trimis și dumneavoastră câteva. Sunt 
foarte multe ciocniri mărunte. Fără victime, nimic grav... Între români Și 
țigani. Este o stare generală de nervi. Am vorbit și cu vreo doi sociologi 
care mi-au mai explicat. Țiganii n-au fost niciodată iubiţi, dar n-au 
constituit — în general — o problemă pentru români. Excesele erau 
punctuale și foarte izolate. Ei bine, din cauza escaladării acesteia violente 
și din cauza politizării intregii probleme, țiganii au devenit o problemă. 
Stiți foarte bine că in urmă cu niște ani când Rădulescu şi ai lui vehiculau 
prostiile alea cu pierderea Transilvaniei, la un moment dat, a început să 
apară prin sondaje că o parte a populației este îngrijorată de ipoteza unui 
conflict interetnic și unii erau chiar îngrijoraţi de ipoteza pierderii 
Transilvaniei. Când mesajele s-au calmat, s-a calmat și opinia publică. 
Ne aflăm din nou într-un punct similar. Discursul din seara aceasta a 
obținut unanimitatea clasei politice și a mediei. Dar mi-e teamă că orice 
picătură, o crimă a individului ăla, ceva, poate răsturna întreaga situație. 

Președintele se ridicase de pe canapea și se plimba prin încăpere. Îl 
deranja fumul de la ţigara directorului SRI, dar nu vroia să-i spună să o 
stingă. 

— Ce propui? 

— Cred că trebuie să luaţi in considerație un gest politic major... 
Ceva care să acopere orice escaladare a violenţei, dacă va avea loc, sau să 
o prevină... Ceea ce ar fi ideal. 

— Păi am lansat ideea aceasta de reconciliere în seara asta ... 

— Cred că trebuie să aveţi în calcul ideea unui guvern de uniune 
națională în care să intre toţi, mai puţin Varlaam. Și acest guvern trebuie 
să decidă o acțiune în forţă împotriva lui Varlaam. 

— Da... Mă gândisem și eu la așa ceva. Dar nu-mi dau seama dacă 
nu ne grăbim. 

— Domnule Președinte... Nu sunt un om sperios, dar nu știu dacă 
nu e prea târziu. 

51. 


Mașinile intrară cu farurile stinse pe o străduţă paralelă cu cea pe 
care se afla casa lui Sandu Dăbuleanu. Căpitanul Dulgheru venfică prin 
staţie dacă echipa cealaltă se afla amplasată în spatele casei cu pricina și 
făcu apoi semn oamenilor săi să coboare din mașini și să pornească. 

Primiseră informații că Sandu Dăbuleanu, cunoscut sub numele de 
Valiză, se întorsese acasă. Era căutat de mai bine de cinci ani pentru trafic 
de droguri și pentru participarea la trei omoruri. Un câine din curtea din 
stânga casei lui Dăbuleanu începu să latre isteric și după el se luară și 
celelalte potăi din cartier. In mai puţin de treizeci de secunde era o 
hărmălaie generală, iar într-o casă de peste drum se aprinsese și o lumină. 

Căpitanul Dulgheru dădu ordinul de atac prin staţie. Cei doi din faţă 
dărâmară poarta și intrară în curte. Se aprinse lumina și în casa Dăbulenilor 
și o femeie bătrână ieși pe prispă pe jumătate goală și începu să urle la 
mascaţi. Un militar o îndepărtă ușor și intră în prima cameră. A doua 
echipă intrase deja în camerele din spatele curților de unde erau scoși cu 
mâinile deasupra capului trei tineri îmbrăcați în izmene, care vociferau. 
Unul încercă să treacă de polițiști și primi un pat de armă în față care-l 
aruncă pe jos. Din camerele din față mai ieșiră încă două femei însoțite de 
un copil mic care strigau cât le țineau gura, drăcuiau și-i blestemau ba în 
română, ba în țigănește pe polițiști. 

Subofţerul Niculescu îi raportase prin stație căpitanului Dulgheru că 
terminaseră căutarea și că nu-l găsiseră pe Valiză. Dulgheru le dădu ordin 
să caute incă o dată și se îndreptă spre cele două femei mai tinere. Le 
întrebă de Valiză, dar acestea continuau să urle și să blesteme. Le ameninţă 
că le ia copiii și-i duce la orfelinat, dar femeile nu erau de înţeles. 

Deja cartierul era tot în picioare, curioșii erau adunaţi la porți și câteva 
zeci de persoane stăteau în expectativă la cinsprezece-douăzeci de metri 
de casa Dăbulenilor ţinute la respect de cordonul de jandarmi. Cele două 
echipe continuau să răscolească atât camerele din faţă cât și casa din 
spatele curții. 

Dulgheru intră și el în camerele din față și începu să privească cu 
atenție pereţii și podeaua. În ultima cameră echipa sa golea meticulos 

dulapurile. Căpitanul le ordonă să dea un dulap deoparte, apoi pe al 
doilea, apoi pe al treilea, în spatele căruia pitit într-o nișă din zid stătea 
Valiză. Pe Dulgheru îl pufni râsul... 

Valiză măsura peste doi metri Și avea vreo o sută cincizeci de kilo- 
grame și înghesuit în colțișorul respectiv era aproape comic. li dădu ordin 
să iasă de acolo, când fu anunţat prin staţie că echipa din camerele din 
spate este atacată de mai multe persoane înarmate. 

De afară se auziră două rafale de pușcă-mitralieră și țipetele femeilor. 
Apoi iar niște focuri de armă. Dulgheru îl apucă pe Valiză de guler și îl 
aruncă pe jos, îi puse cătușele și dădu ordin oamenilor de lângă el să 
meargă în sprijinul colegilor de afară. Se aplecă să-l ridice pe Valiză, care 
tot încerca să-i spună că-i dă bani dacă-l face scăpat și auzi podeaua 
scârțâind în spate. 

Se întoarse brusc și trase un foc acolo unde ar fi trebuit să fie 
genunchiul potenţialului agresor. Il auzi pe Dăbuleanu strigând și unul 
din oamenii săi intră în fugă pe ușă. 

Pe jos, cu stomacul găurit, era un copil de vreo nouă ani. 


Bogdan Icodorescu______ 


52. 


Sala de conferințe de presă a Inspectoratului General al Poliţiei era 
plină de jurnaliști, de fotoreporteri și de cameramani. Chestorul Movilă, 
șeful poliției Capitalei, convocase presa după incidentele apărute la 
arestarea lui Sandu Dăbuleanu și după ancheta extrem de rapidă efectuată 
de angajații Ministerului de Interne asupra derulării evenimentelor. 
Chestorul Movilă intră însoțit de doi adjuncţi și de șeful biroului de presă, 
subcomisarul Fabian Vintilă. 

— Doamnelor și domnilor, vă mulțumesc pentru prezența dum- 
neavoastră în număr atât de mare la această conferinţă de presă. Vă voi 
prezenta punctul de vedere al Inspectoratului de Poliție al Capitalei cu 
privire la evenimentele de acum două zile. Întârzierea exprimării unui 
punct de vedere a fost generată de dorinţa conducerii Ministerului de 
Interne de a se face o anchetă care să determine tot șirul evenimentelor 
și toate responsabilitățile care decurg din acestea. Așa cum știți deja, acum 
două zile, în cursul dimineții, mai multe echipaje de poliţie însoțite de 
unități de jandarmi au descins la locuința lui Dăbuleanu Sandu, cunoscut 
și sub numele de Valiză. Dăbuleanu Sandu se afla dat în urmărire generală 
de mai bine de cinci ani pentru infracțiuni diverse legate de traficarea și 
comercializarea de droguri, precum și pentru implicarea sa în trei cazuri 
de omor. Ca urmare a unei informaţii primite de unul dintre ofiţerii noștri 
conform căreia numitul Dăbuleanu Sandu se afla la domiciliul mamei 
sale, am decis descinderea pentru arestarea persoanei. Menţionez că în 
urmă cu șapte ani când a fost operată o altă arestare a numitului 
Dăbuleanu Sandu acesta a rănit grav un subofițer al Ministerului de 
Interne. În timpul intervenţiei de acum două zile, unitățile noastre au fost 
ațacate cu arme de foc și cu arme albe de un grup de opt persoane din 
garda lui Dăbuleanu Sandu. In timpul schimbului de focuri dintre aceste 
persoane și forțele de ordine s-au înregistrat mai multe victime. Doi morți 
și șase răniţi. Unul dintre morţi a fost identificat ca fiind Turculeţ Ion 
cunoscut și sub porecla de Oli, iar celălalt a fost identificat ca fiind 
Dăbuleanu Marin, fiul lui Dăbuleanu Sandu. Dintre cei șase răniţi doi 
sunt polițiști și patru sunt agresori. Au fost arestate cu acea ocazie 

douăsprezece persoane care sunt anchetate in prezent, printre ele 
aflându-se și Dăbuleanu Sandu. Exprimându-și regretul pentru moartea 
lui Dăbuleanu Marin, Ministerul de Interne precizează că acesta a fost 
lovit de un glonţ în timpul unui schimb de focuri dintre unităţi de poliție 
care-și făceau datoria și un grup de agresori care se opuneau aplicării 
legii. Ministerul de Interne a constatat că ofițerii și subofiţerii implicaţi în 
acest caz au respectat toate prevedenle legii și au acționat în conformitate 
cu ordinele primite și cu misiunea care le-a fost repartizată. Ministerul de 
Interne respinge toate acuzațiile formulate în mass-media conform cărora 
unitățile sale au acționat cu brutalitate sau cu încălcarea legilor statului 
român. Trebuie să fie foarte clar că primii au deschis focul cei din echipa 
de pază a lui Dăbuleanu Sandu și, că in urma schimbului de focuri, au 
existat cele două victime. Vă mulţumesc. 

Chestorul Movilă își lăsă pe masă foile de hârtie, își scoase ochelarii 
Și se rezemă de spătarul fotoliului. Șeful biroului de presă, subcomisarul 
Vintilă, anunţă în sală că se pot pune întrebări. 

— Domnule chestor, de unde aţi avut informaţia legată de Sandu 
Dăbuleanu? 

— Informaţia a fost primită pe linie informativă de una dintre 
structurile noastre specializate, a fost verificată și apoi s-a ordonat 
intervenţia. După cum constatați s-a dovedit exactă, 

— Cine a fost ofițerul care a coordonat operațiunea? 

— A fost unul dintre oamenii noștri cu mare experienţă... Numele său 
nu poate fi făcut public din cauza implicaţiilor speciale pe care le are 
cazul. Oricum, așa cum am precizat și în comunicat, toți reprezentanții 
Ministerului de Inteme implicaţi în această operațiune au acționat conform 
legii și cu respectarea tuturor procedurilor. 

— Domnule chestor, există informații conform cărora grupuri mafiote 
din jurul clanului Dăbuleanu pregătesc o amplă acţiune de răzbunare... 
Credeţi că în situaţia tensionată din prezent există riscuri pentru 
escaladarea unui conflict interetnic? 

— Vreau'să atrag atenția că nu există nicio componentă interetnică 
în acest caz. Dăbuleanu Sandu a fost arestat pentru infracțiuni deosebit 
de grave, droguri, omoruri, răpiri de persoane... În timpul operațiunilor 
de arestare elemente înarmate au deschis focul asupra reprezentanților 
Ministerului de Interne care au ripostat cu foc conform prevederilor 
legale... În urma acestor schimburi de fucuri și-au pierdut viața două 
persoane. Nu există nimic mai mult decât această realitate. Nu am nicio 
informaţie despre răzbunări, dar acesta este unul din motivele pentru 


179 


E e a O M H 
= 


Bogdan Icodorescu___ 


care nu am indicat numele celor care au participat la misiune. Vreau să 
fac însă un apel la întreaga mass-media să nu întețească acest subiect. 
Există o stare de tensiune în România, dar acest eveniment nu are nicio 
componentă etnică. 

— Domnule chestor, de ce nu aţi precizat în comunicat că mortul, 
Dăbuleanu Marin, are, avea de fapt, doar nouă ani? Și, de asemenea, din 
ce știți dumneavoastră, cel care l-a împușcat se afla într-un schimb de 
focuri? Și ar mai fi de știut dacă înainte de a-l împușca pe acest copil de 
nouă ani a tras un foc de avertizare și l-a somat așa cum prevede legea? 

— Nu înţeleg ce vreţi să insinuați... Copilul în cauză ca și cealaltă 
victimă, Turculeț Ion, au fost loviți în timpul unui schimb de focuri 
declanșat ca urmare a atacului gărzilor lui Dăbuleanu Sandu asupra 
forțelor de ordine. Avem polițiști răniți... Ce voiați să facă? În timp ce opt 
indivizi trăgeau în ei polițiștii trebuiau să aștepte cuminţi să fie omorâți?! 
Nimeni nu a intenţionat să existe victime... Dar răspunderea este exclusiv 
de partea celor care au pornit acest atac asupra poliţiei. lar modul 
dumneavoastră de a pune problema este incorect. Nimeni nu a împușcat 
un copil. Acesta a fost lovit în decursul schimbului de focuri. Nu avea ce 
somaţie să existe fiindcă erau opt agresori care trăgeau în polițiști care la 
rândul lor au răspuns cu foc. Poliţiştii erau în misiune. Nu uitaţi acest 
detaliu... Şi nu vă mai grăbiţi să ţineţi neapărat partea infractorilor... În 
fond, nimic din toate acestea nu se întâmplau dacă Dăbuleanu Sandu nu 
făcea trafic de droguri și nu omora trei persoane. Nimic nu se întâmpla 
de asemenea, dacă Dăbuleanu se preda sau dacă nu fugea de lege cinci 
ani de zile. Nimic nu se întâmpla dacă acum două zile membri ai clanului 
Dăbuleanu nu deschideau focul asupra poliștilor. Este ciudat că în toată 
această poveste cei vinovați sunt polițiștii. Nu traficanţii de droguri, nu 
ucigașii de meserie, nu gărzile de corp care folosesc ilegal armele. Polițiștii 
sunt vinovați. Este păcat că a murit un copil de nouă ani... Dar cel care 
trebuia să-l protejeze este tatăl lui. Or tocmai tatăl lui l-a adus în prima linie. 

— Sandu Dăbuleanu susține că un ofițer l-a împușcat pe copilul său 
fără a se afla sub foc. Susţine că fiul său nu a fost lovit de un glonţ rătăcit, 
ci a fost împușcat cu intenție. 

— Scuzați-mă, domnule jumalist... Dar vă auziți ce spuneţi? Un ofițer 
de poliție execută cu sânge rece un copil de nouă ani. Iar această afirmaţie 
O face un individ care vinde droguri copiilor de nouă ani. Și dumnea- 
voastră nu credeți o conducere întreagă a Ministerului de Interne care vă 
spune cum s-au întâmplat lucrurile, Îl credeţi pe traficantul de droguri care 
caută evident un colț de care să se agaţe ca să-și ușureze pedeapsa. Caută 

un mobil care să influențeze opinia publică și din infractor să devină 
victimă a terorii polițiștilor. Pe Dăbuleanu eu pot să-l înțeleg... Nu vă 
înțeleg însă pe dumneavoastră. Vreau să vă spun că fac această meserie 
de peste treizeci de ani. N-am auzit niciodată ca un ofițer de poliție să 
împuște cu sânge rece un copil. Ar însemna că acel ofiţer este complet 
nebun. Alte întrebări? 

— Domnule chestor, credeţi că actualul incident va avea ecou 
internaţional în condiţiile în care tot mai multe instituții de media de 
peste hotare vorbesc despre conflictul etnic dintre români și rromi? 

— Vreau să repet ceea ce am afirmat până în prezent... Acțiunea nu 
a avut nicio conotaţie etnică. Dăbuleanu este un infractor. L-am arestat așa 
cum arestăm orice infractor indiferent de ce etnie este el... 

— Îmi pare rău că vă întrerup, domnule chestor, dar pe Spada nu 
l-ați arestat... Și știți că toate aceste probleme de acolo pornesc. 

(Consilierul ministrului de interne intră în cafeneaua plină de fum 
de pe geamurile căreia se vedea tot bulevardul. Persoana cu care urma să 
se întâlnească, Doru Lucan, stătea la o măsuţă mică înconjurat de patru 
insi îmbrăcați în haine negre de piele și se întreținea cu o blondă voioasă, 
incredibil de descoperită pentru frigul de afară. 

Peste drum de cafenea, într-un scuar, staţiona o Dacie de filaj la 
vederea căreia consilierul ministrului de interne avu tentația să se retragă. 
Dar își dădu seama că fusese deja văzut intrând și nimeni nu se va gândi 
că era acolo pentru a mânca un fursec cu stafide și cremă de cacao. 

Se apropie de masa cu pricina și unul dintre băieţii în negru îi făcu 
loc să se așeze pe un scaun urmând să aștepte ca persoana să-și termine 
dialogul desigur important cu blonda decoltată. Cei patru în negru 
perorau pe marginea diverselor conflicte din fotbalul românesc, în timp 
ce blonda încerca să-și convingă interlocutorul de sinceritatea senti- 
mentelor ei. 

Chelnerița brunetă și posacă apăru cu ceaiurile de plante și cu două 
farfuni cu pișcoturi, băieții în negru au trecut spre zona fierbinte a relațiilor 
amoroase, unul dintre ei chiar avusese de a face cu chelnerița aducătoare 
de ceaiuri și acum impărtășea celorlalți detalii despre cum și ce face fata 
în momentele ei cele mai aprinse, iar blonda neinţeleasă și mai ales 
necrezută plângea discret. La un moment dat, blonda plecă vag intem- 
pestiv de la masă și Doru Lucan îi făcu semn mai mult din privire 
consilierului ministrului de interne să se așeze pe locul lăsat liber de jună. 

— Sunt Vlad Sterescu, spuse consilierul ministrului de inteme și-i 
intinse mâna. 

— Doru Lucan, sosi răspunsul rostit extrem de încet, aproape în 
yoaptă. Bei ceva? 

— Am primit un ceai... Mulţumesc. 

Doru Lucan răspunse la unul dintre telefoanele aflate pe măsuţa din 
cafenea. Și la telefon vorbea la fel de încet, aproape neinteligibil. După ce-și 
incheie convorbirea telefonică își aprinse un trabuc subțire și se lăsă pe 
spatele scaunului cu privirea pierdută pe geam. După mai bine de trei 

minute de tăcere se apropie de Vlad Sterescu și-i spuse cu aceeași voce 
stinsă: 

— Spune-i șefului tău că în câteva zile, două-trei, o să fie mare agitaţie 
in faţă la guvern... 

— Agitație? 

— Da... 

____—Osăvină câteva mii de țigani pe povestea cu copilul ăla omorât... 
În același timp l-au făcut unii pe Varlaam să iasă și el cu niște băieți tot 
atunci... Și să-i aducă tot în faţă la guvern, fiindcă se aude că Președintele 
vrea să-l determine pe șeful tău să-l pedepsească pe căpitanul ăla care-a 
tras. Pe Dulgheru... 

Vlad Sterescu avu primul impuls să-l întrebe de unde știa numele 
căpitanului, dar se abținu. 

— Președintele este presat de ăștia cu drepturile omului și de 
ambasadorii UE... Mă rog... Vrea ca Dulgheru să fie judecat. Și Varlaam 
își scoate oamenii în stradă ca să protesteze. De mâine ziarul lui Cornel 
Ardeleanu va porni o campanie pentru anchetarea lui Dulgheru. O să-i 
dea și poza pe copertă. lar materialul o să-l scrie Dănuț Badiu... Ala cu 
mama lui Rădulescu. Dacă alea două grupuri se întâlnesc la guvern în faţă, 
iese cu sânge. Și de aici are de profitat doar Rădulescu, fiindcă nu e 
implicat. 

— De ce se bagă Cornel Ardeleanu în toată povestea asta? 

— Îl ţine Președintele cu niște înregistrări pe-o parte și Rădulescu cu 
niște bani pe altă parte. Oricum negociază și cu unu; și cu celălalt și joacă 
undeva la mijloc. Să-i spui șefului tău că sunt discuţii pentru o remaniere 
mare și că este unul dintre primii pe listă... Și că vor să-l pună pe 
Constantinescu în locul lui sau, dacă nu, pe Nemeș. 

Vlad Sterescu își notă pe un camețel cele mai importante date aflate 
și vru să știe dacă interlocutorul său are vreo idee despre cum poate fi 
contracarată manifestaţia din fața guvernului. 

— Evident... Pune-l pe șeful tău să iasă pe postul naţional de 
televiziune și să anunţe toată povestea. Și să anunțe în avans că interzice 
orice manifestaţie ... 

— Nu poate să interzică el... 

— Să se descurce. Să facă în așa fel încât să-i dea în gât inainte, ca să 
nu mai poată mișca. Și, în principiu, să nu-l apere foarte tare pe Dulgheru. 

` — Asta nu cred că este posibil... Îl știți pe dom! ministru cum e când 
e vorba de angajaţii lui. 

— Să nu-l apere că nu știe ce apără. Dulgheru l-a împușcat pe copilul 
ălla fără să fie sub foc. S-a speriat de un zgomot și l-a omorât. Toate 
ræpoartele prezentate de poliţie sunt false și se va afla. 

— Adică? 

— Adică Dulgheru a tras în copilul ăla fără ca nimeni să tragă în el... 
Ezra în cameră cu ta'su, cu Valiză... Care a stat ascuns într-o nișă din perete. 
Când l-a văzut pe ta'su că se ascunde după dulap, copilul s-a ascuns și 
el. O fi zis că-i joacă. Și a ieșit din ascunzătoare după ce l-au scos pe Valiză 
după dulap. Și când a ieșit, Dulgheru s-a speriat, că nu credea că mai e 
cineva în cameră și l-a împușcat. De tras se trăgea afară, nu în cameră 
tunde erau Dulgheru și copilul. Ai înţeles? Și poliţia, Movilă și toți ăia au 
ffăcut raportul că băiatul lui Valiză a murit în timpul schimbului de focuri. 
Și nu e așa... Așa că spune-i șefului tău să-și țină gura și să nu apere pe 
mimeni. Să spună doar că va cerceta. Oricum Dulgheru nu mai scapă... Să 
mu se bage. 

Reuniunea OSCE de la București a trecut. Au fost președinți, prim-mi- 
niștrii și miniştri dintr-o sumedenie de țări importante, s-au discutat lucruri 
desigur importante și s-au luat decizii importante. 

Nu a fost niciun incident. Bineînţeles, când a luat cuvântul secretarul de stat 
american nu a mers sonorizarea, un administrator de la una din vilele de protocol 
n-a lasat-o să intre în vila ce îi fusese repartizată pe soția ministrului de externe 
ceh, mâncarea a avut într-o zi un gust cel puțin ciudat, iar două mașini ale 
diverselor servicii care patrulau prin jurul Palatului Parlamentului s-au ciocnit 
chiar în fața intrării de protocol. 

Dar până la urmă totul s-a terminat cu bine. Pozele finale au fost toate 
numai zâmbet, declarațiile oficiale pozitive din punctul de vedere al României și, 
ce este cel mai important, nu a existat nicio referire la mica noastră problemă 
interetnică. E drept că nici asasinul denumit Spada nu a mai produs în utlima 
perioadă, nici rromii nu au manifestat în fața Parlamentului așa cum amenințau, 
nici Varlaam nu a făcut niciun fel de declaratie sforiitoare. 

Mai sunt câteva zile și vine 21 decembrie, dar a trecut atât de mult de atunci 
că aproape nici nu ne mai aducem aminte ce s-a întâmplat, și apoi vine Crăciunul, 
vine Anul Nou, vin sfinţii Ștefan, Vasile și lon, adică va cam fi onomastica unei 
jumătăți din populația României. Și în timp ce noi îi vom sărbători pe toți Fane, 
Sile și Nelu pe care-i stim, guvernul va trebui să rezolve cumva situația. 

Fiindcă, dacă până acum lucrurile erau relativ echilibrate, deja echilibrul 
s-a stricat. Afacerea Dăbuleanu este una din petele grave de pe obrazul puterii. 
Dăbuleanu este un infractor... Trebuia prins și bine că a fost prius. Dar copilul 
lui Dăbuleanu nu are nicio vină că taică-su este criminal. Ori poliția l-a ucis pe 
băiatul lui Dăbuleanu. Primele reacții de după intervenție au prezentat moartea 
băiatului ca pe o accidentală nefericire. Într-un schimb de focuri, un glonț rătăcit 
l-a ucis pe băiat. Dar deja alte surse vorbesc de o cu totul altă poveste, poveste 
care-l incriminează pe un ofiter de poliție care, în cel mai bun caz, a ucis din 
neglijenţă. - 

- Un important cotidian a publicat ieri un material incendiar despre realitatea 
din spatele afacerii Dăbuleanu, material care-l acuză pe căpitanul Dulgheru de 
crimă cu sânge rece și pe chestorul Movilă de inducerea în eroare a opiniei publice. 

S-ar putea spune: e simplu! ÎL penalizăm pe Dulgheru! Dar nu-i atât de simplu. 
Un sondaj de opinie făcut între cetățenii capitalei indică faptul că peste 70% 
sunt de partea lui Dulgheru și consideră că acesta și-a făcut datoria. 

Și redactia ziarului nostru şi alte redactii sunt bombardate zilnic cu sute și 
sute de scrisori de la cetățeni care-i iau apărarea căpitanului Dulgheru. 

Din surse apropiate Palatului Cotroceni am aflat că Președintele este presat 
din exterior să rezolve cazul Dulgheru prin pedepsirea polițistului. Mai multe 
organizații de protejare a drepturilor omului sunt la București și presa 
internatională a prezentat destul de intens acest caz. 

Dilema momentului este clară: imaginea internă sau imaginea externă? 
Actuala putere a mizat mereu pe imaginea externă. Dar la mai puțin de zece 
luni din acest moment vor fi alegeri. Un pas greșit acum ar putea fi irecuperabul. 
Și ar mai fi un aspect. O eventuală pedepsire a ofițerului ar duce la totala ruptură 
dintre Președinte și aparatul Ministerului de Interne, aparat care în bună măsură 
îi este apropiat politic lui Theodor Varlaam. Oricât pare de ciudat tot jocul este 
acum în mâna Președintelui care sigur nu va avea un Crăciun foarte liniștit la 
Cotroceni. Mai ales că s-ar putea să fie ultimul. 


Președintele își plimbă privirea acuzatoare de la consilierul pe 
probleme de securitate la Nicușor Marinescu și înapoi. 

— Mă atacă și Adrian Maier... Asta ce mai vrea? Mi-aţi spus să scap 
de purtătorul de cuvânt că are relaţii proaste cu media. L-am dat afară... 
Mi-aţi zis să scap de consilierul pentru probleme de comunicare și, deși 
mi-am pus-o pe maică-sa în cap, l-am dat și pe ăla afară. Oricum era un 
bou, dar, mă rog... Ce să mai fac ca să vă faceţi treaba? 

— Domnule Președinte, îndrăzni Nicușor Marinescu... Nimeni nu 
poate ține în frâu presa. Și mai ales nimeni nu poate ţine în frâu presa în 
al patrulea an de mandat și cu zece procente în urma contracandidatului. 
Dacă vă face să vă simțiţi bine eu pot pleca acum de aici... Și n-am nevoie 
nici de post la CNA, nici de sinecură prin vreo ambasadă. Dar oricine vă 
spune că presa poate fi controlată vă minte. 

— Chiar dumneavoastră mi-ați spus la angajare că puteți ține în mână 
presa... 


Cornel Ardeleanu. Dacă am suficiente contracte pe care să le dau la ziare. 
Aşa cum faceți cu Mircică Antonescu și cu televiziunea lui Rusu. Lui 
Maier nu i-am dat niciodată nimic și nici nu știu dacă avem cu ce să-l 
agățăm. Trei. Articolul nu este ofensator, Este periculos din perspectiva 

lucrurilor pe care le știm noi. Dar nu este ofensator. Să zicem că aș avea 
vreun ascendent asupra lui Maier... Ce aș putea să-i reproșez? 

— Cum... Dar spune că e ultimul meu an aici. 

— Domnule Președinte... Cu riscul de a vă strica seara, vreau să vă 
anunț că majoritatea membrilor echipei dumneavoastră crede același 
lucru. 

— Şi dumneavoastră? 

— Da... Şi eu mă gândesc că ne va fi foarte greu să câștigăm alegerile 
anul viitor. Dar poate sunt eu foarte pesimist. 

— Şi de ce nu plecați atunci? 

— Fiindcă pesimismul e una și loialitatea este cu totul altceva... 

Președintele tăcu incurcat și apoi îi zâmbi scurt lui Nicușor Marinescu. 
Oricum decizia îndepărtării lui fusese deja luată și acum poate fi și 
motivată în ochii colaboratorilor. 

— Ce se întâmplă la interne? 

Consilierul pe probleme de securitate își desfăcu cameţelul și incepu 
să vorbească lent și tărăgănat, fără niciun fel de intonaţie: 

— Structurile abilitate din minister au inceput procedurile de 
anchetare a lui Dulgheru și îl vor găsi vinovat. Apoi va trece prin fata 
tnbunalului intem și apoi va fi deferit justiţiei. imediat ce se va dovedi că 
Movilă a dezinformat va fi trecut în rezervă și alături de el alți opt ofițeri 
care au participat la elaborarea raportului. Nu ştim încă ce se întâmplă cu 
ministrul de interne. Ca niciodată n-a intervenit, la orice intrebare a 
răspuns evaziv, Știm că a avut două întâlniri cu căpitanul Dulgheru în 
afara ministerului. 

— Da... Care vor fi consecințele condamnării lui Dulgheru? 

— Proaste pe toată linia... 

— Ce ciudăţenic... Dulgheru l-a omorât pe copilul ăla din neglijență 
și doar fiindcă e copil de țigan nimănui nu-i pasă. Până la capăt s-ar putea 
ca Maier ăsta al vostru să aibă dreptate. Dacă-l condam pe Dulghenu 
probabil că pot să-mi văd de treabă la toamnă. Dar dacă nu-l condamn 
mi se închid în nas toate ușile din Europa. 

Președintele se ridică vrând să dea de înțeles că întâlnirea se ter- 
minase, dar consilierul pe probleme de securitate mai avea ceva de spus: 

— Imi pare rău că vă mai dau o veste neplăcută... 

— Da... Nu-ţi face probleme... M-am obișnuit. Cred că asta e soarta 
noastră. Înfrângerea în alegeri o să mi se pară o veste minunată. 

— Am primit ieri un raport comandat de o organizație nonguver- 
namentală din Viena care a ajuns la Bruxelles. Un raport despre problema 
rromilor din România... 

— Nefavorabil înțeleg ... 

— Foarte, dar nu asta e problema. Problema este că autorul mate- 
rialului este Nicoleta Apetrei... 

— Cum adică...? Dar Nicoleta este omul nostru. Eu am recoman- 
dat-o peste tot... 

— Da, știu... Raportul vorbește despre statul polițienesc din Ro- 
mânia, despre călcarea flagrantă a drepturilor minorităților și despre 
discriminarea pe care actuala putere o face impotriva rromilor. Este citată 
lipsa de acțiune a statului în cazul Spada și tolerarea acţiunilor extremiste 
ale lui Varlaam... 

— Am prins mesajul... Prindeţi-mi-o pe doamna Apetrei la telefon. 

— Este aproape douăsprezece noaptea... 

— Nicio problemă... Veștile proaste merg perfect la ora asta. 

Î mbrăcată intr-un trening albastru, Nicoleta Apetrei stătea comod 
întinsă pe canapeaua din sufragerie cu un pahar de vin roșu franțuzesc 
la indemână și derula partea neinteresantă de la o casetă germană 
soft-porno. 

Esenţial la aceste filme era subiectul deosebit de simplu și rapiditatea 
extremă cu care personajele treceau la fapte. O tânără blondă tocmai își 
vizita o prietenă, blondă și ea, care făcea baie într-o cadă semirotundă 
plină cu spumă. La ușă sună instalatorul care este înalt, brunet și 
mușchiulos. Instalatorul avea treabă exact acolo unde sunt instalațiile 
într-o casă, adică în baie. Blonda vizitatoare în baie, blonda gazdă tot în 
baie. Căldura excesivă îl determină pe săracul instalator să renunţe rapid 
la majoritatea hainelor, în timp ce fetele în cada semiovală se bucurau 
liniştit de feluritele utilizări ale dușului și ale altor ustensile. 

Telefonul sună tocmai când instalatorul sesiză activitatea care avea 
loc în cadă. Nicoleta Apetrei dădu sonorul mai incet și răspunse oare- 
cum enervată apelului din miez de noapte: 

— Da... Bună seara, domnuli Președinti. Și si fac... Lucram la o carti... 
Fășeam corectura finali. Da... Va fi gata în vrio luni di acum înainti. 
Dumneavoastri? A ieșit foarti bini întâlniria OSȘE. Foarti bini... Am vorbit 
cu mai multi lumi și toţi au fost impresionați. Dar și s-a-ntâmplat? Da... 
Și raport? Nu ţin minti... Ii posibil si nu fi fost scris de mini... Și di şineva 
din structura mea... Ci rapoartili minori nu li mai lucrez ieu. Dispri şi 
iera vorba? Dispri rromi? Da... Parci știu șeva. Dar nu iera un raport 
important... Domnuli președinti... În jeneral şei cari dau asemeniea 
comenzi nu așteapti neapărat adivărul. Își vor confirmati propriili păreri. 
Ei pentru asta plătesc. Ca si obțin o alti comandi trebuie si li spun și doresc 
si audi. Ori, în așest moment, în lumea organizațiilor nonguvernamentali 
din ocșident și în speșial în spațiul anglo-saxon ideia că în România sunt 
persecutați rromii ieste un bun comun. le foarti grieu să introduși nuanți 
la așiasti idei. În fond în raportul așela nu si spunia șini știi și. Acum si 
fim sinșeri. Seva persecuții existi. Discriminări existi... Cazul Spada nu-i 
rezolvat. A apărut și povestia asta cu Dulgheru. Cum puteam si trimit 

eu, sau șineva di la mini din structuri un matierial prin care spuniam că 
totul ie bini și frumos? Când nu ie. Niși nu mă credea nimeni și pierdeam 
și banii. Nu domnuli președinti. N-am înflorit nimic. Stiţi bini cî așeste 
materiali di fapt nu contiazi. A ajuns la Uniunea leuropiani? Mă mir... 
Oricum... Pisti o luni am di făcut un nou raport și voi preșiza în ie] că 
președinția şi guvernul si implici activ în rezolvarea problemilor rromilor 
și ci sunt semni di îmbunătățiri a situației. În fond, o dati ṣe v-am criticat 
sunt şel mai credibil om cari sî vă laude. Da... Îmi pari rău că v-am necăjit, 
dar lucrurili nu stau așa cum vă spun consilierii dumneavoastri. Da... le 
coriect. Mănânci și iei o paini. Bună siara... 

Nicoleta Apetrei închise telefonul, dar din păcate în baia cu pricina, 
toate activitățile interesante incetaseră de câteva minute bune. Trebuia 
să deruleze caseta de la capăt, dar deja era prea nervoasă și cheful oricum 


ii trecuse. 

Sandu Stoicescu, directorul SRI, își începu ziua de sâmbătă, ca de 
obicei, citind rapoartele de sinteză și pregătindu-și programul pentru 
săptămâna care urma. Intotdeauna fusese un om ordonat și niciodată nu 
avusese probleme cu programul sau cu timpul dintr-o zi. De când se afla 
in fruntea serviciului de informații nu-i ajungeau zilele. lar în ultimele 
câteva luni nu-i mai ajungeau nici nopțile. 

De pe geamul mereu deschis, indiferent dacă era vară sau iarnă, se 
auzeau lopeţile soldaților care dădeau zăpada din curtea rotundă din 
fața clădirii principale . Colonelul Marcel Turcu intră după o bătaie sfioasă 
la ușă. 

— Să trăiţi... spuse el incet, știut fiind faptul că directorului SRI nu-i 
plăceau tonurile înalte. 

— Bună dimineaţa... Aveţi materialul? 

DEI aa 

— Vă ascult... Intre timp, cât dumneavoastră citiţi, mă mai uit și pe 
alte hârtii. Aveţi și o sinteză? 

— Da... Ar fi interesant să vă prezint câteva cazuri din ultimele zile. 

— Cazuni noi? 

— S-ar putea ca pe unele dintre ele să le știți. Sinteza este pe ultima 
lună, dar avem un capitol pe ultimele zece zile. De la discursurile lui 
Varlaam și apoi după ieșirea domnului Președinte. 

— Da. Ascult... 

— Deci... La Târgu Mureș. O căruţă condusă de o ţigancă în care se 
afla un copil de 14 ani bloca drumul european spre Cluj, circulaţia 
făcându-se într-un singur sens din cauza construcției drumului pe celălalt 
sens. Operațiunile de reconstrucție au demarat în urmă cu nouă luni din 
ordinul primarului orașului Târgu Mureș care a angajat după o licitație 
frauduloasă o firmă de construcţii care a subînchiriat lucrarea unei alte 
firme la care este acționar nepotul primarului și un coleg de partid al 
acestuia. Suma care... À 

— Domnule colonel... Incercați să-mi prezentați exclusiv problema 
legată de povestea interetnică. De restul are cine să se ocupe sau, dacă 

simțiți nevoia, puteți să-mi faceți un raport separat legat de activitățile 
primarului din Târgu Mureș despre care știu că este in același partid cu 
mine și cu Președintele. Oricum, domnule colonel, știți că aproape toți 
primarii din ţara asta fac tipul acesta de licitații și dacă ne vom apuca să-i 
anchetăm pe toți rămânem fără administraţie publică locală. 

— Domnule director, eu nu am vrut să fac niciun fel de apropiere... 

— Ştiu... Continuaţi vă rog... 

— Deci... Căruţa respectivă bloca drumul european... Țiganca a 
refuzat să-și mute căruţa ca să permită traficul și doi șoferi au luat-o la 
bătaie. Au intervenit niște țigani care erau într-o cârciumă peste drum, dar 
a apărut la timp o unitate de poliţie și toată afacerea s-a stins. Țiganca a 
fost internată la spital cu leziuni ușoare. N-a fost reținut nimeni. In Satul 
Drănești din judeţul Olt, la căminul cultural din sat unde funcţionează o 
discotecă, au apărut patru țigani dintr-un sat învecinat. Au stat liniștiți cam 
toată seara și au băut vin. Nu s-au legat de nimeni. La un moment dat, 
patronul localului Neagu Popel a scos un steag al partidului Uniunea 
Naţională și a inceput să scandeze niște lozinci pro-Varlaam și 
anti-țigănești. In acest context mai mulți tineri din sat s-au legat de cei 
patru țigani care au părăsit localul fără foarte multe probleme. Câţiva 
tineri i-au urmărit afară, s-au schimbat niște pumni, dar lucrurile s-au 
liniștit. La Timișoara, lângă Pădurea Verde, o șatră a fost atacată de șase 
bărbați care fac parte din firma de bodyguarzi „Pantera Neagră“. Au fost 
bătuţi destul de rău doi țigani și au fost distruse trei căruțe. Nimeni nu a 
depus plângere penală. La un concert în lași membrii formaţiei Holocaust 
din București s-au luat la bătaie în culise cu doi interpreți de manele, 
țigani. Ca urmare a acestui conflict unul dintre cântăreți a ajuns la spital 
cu nasul spart, iar formaţia Holocaust a cântat pe scenă un catren dedicat 
criminalului Spada ceva de tipul „Spada este treaba / care face treaba/ să 
meargă treaba“ și „Când țiganul e obraznic/ Dai cu pumnul, dai cu 
spada/ Și atunci e gata treaba“. Sala a receptat foarte pozitiv aceste versuri. 
Oricum, mi s-a explicat că acest concert a fost prost organizat fiindcă au 
incercat să apropie două genuri muzicale care nu au nimic comun și 
publicul era în majoritate venit pentru cei de la Holocaust. În București, 
pe Prelungirea Ferentari a avut loc un scandal în blocul 121 scara B, când 
locatarii au vrut să evacueze două familii de țigani care nu-și plăteau 
intreținerea și care creșteau porci în balcon. Mai mulţi locatari au spart ușile 
celor două case și i-au scos în stradă pe țigani. Aceștia și-au chemat ajutoare 
care au încercat să forțeze reintrarea celor două familii în apartamente. A 


intervenit poliţia și situaţia este relativ controlată. Am aflat că în acel bloc 

locuiește lon Cârciumaru care este consilier la sectorul 5 din partea Uniunii 
Naţionale și că, practic, el a fost sufletul acestei operaţiuni. În comuna 
Stâlpeni din judeţul Galaţi o echipă de la Electrica venită să decupleze 
niște rău platnici a fost atacată de mai mulţi ţigani și unul dintre lucrători 
a fost rănit. Echipa s-a intors însoțită de poliție și decuplarea s-a realizat. 
În același timp, trei dintre agresori au fost așteptați când au plecat din 
comuna lor și au fost bătuţi de vreo zece bătăuși din Galaţi plătiţi de 
familia și de prietenii celui de la Electrica. Se pare că și șeful Electrica din 
judeţul Galaţi, Simionescu Virgil, a dat bani pentru asta. În judeţul 
Mehedinţi, în perimetrul comunei Brazda subofiţerul de poliție Nedelcu 
lon l-a bătut cu bulanul și cu pumnii pe minorul Danciu Nicușor, țigan, 
in prezenţa mai multor săteni. Minorul fusese acuzat că o pipăise cu o zi 
înainte pe fata lui Saizac Dumitru, viceprimar în sat. Părinții minorului 
au depus plangere și au declarat că fata și cu băiatul se vedeau de mai bine 
de șase luni. Ca să-i determine să-și retragă plângerea mai mulţi săteni s-au 
dus peste familia Danciu, s-au dat niște pumni și a fost dărâmată o parte 
din gardul familiei Danciu. La intervenţia primarului și a preotului din 
sat conflictul a fost aplanat. 

— Ce dimensiune are raportul dumneavoastră...? 

— Până acum am parcurs cam o zecime... 

— Şi toate sunt la fel? 

— Da... 

— Uniunea Naţională apare des? 

— Des... Ori ca referire, ori este citat Varlaam, ori se face trimitere la 
bunul exemplu pe care acest partid îl dă... 

— Există vreo formă de organizare a rromilor? 

— Nu... Mă rog, în orașe sunt bande organizate, dar foarte rar sunt 
formate numai din țigani. lar partidul ăla al lor e vai de mama lui... Se 
ceartă între ei atat de tare că n-au timp de altceva. 

— Da... Lăsaţi-mi raportul și un exemplar trimiteți-l la Palat pentru 
Președinte. 

MA [ri lonescu trecu de ghereta în care se afla un subofițer și intră 
în vila prezidenţială condus de aghiotantul președintelui. Acesta îi luă 
haina și șapca și-l invită în camera de lucru a șefului statului. Președintele 
il aștepta în picioare, îi prezentă în câteva cuvinte o mică parte din colecția 
sa de cărți vechi, în principal moștenită de la un bunic care participase activ 
la unirea României cu Basarabia în 1918, îi vorbi și despre colecţia de 
timbre realizată de tatăl său și după ce sosiră ceaiurile și câteva farfurioare 
cu biscuiţi trecu direct la subiect: 

— Domnule Ionescu... Sunteţi cel mai tenace și aprig, contestatar al 
meu. In cei trei ani de mandat, în proporţie de peste 90% articolele 
dumneavoastră dedicate mie au fost negative. Nu v-am rugat să mă 
vizitaţi acasă pentru a vă cere socoteală... Indiferent de cât de paranoic 
mă consideră lumea nu sunt, în niciun caz, atât de nebun. V-am rugat 
să-mi faceţi o vizită fiindcă, pur și simplu, vreau să înţeleg ce am greșit 
față de dumneavoastră... Înainte de a-mi răspunde vreau să vă asigur că 
această convorbire este strict privată și că nimic din ce îmi veţi spune nu 
va depăși acest cadru... 

— Domnule Președinte... Nu am nimic cu dumneavoastră. În prin- 
cipiu, nu am nimic cu nimeni dintre cei pe care îi atac. Spun în principiu, 
fiindcă în politica românească sunt și ipochimene care-mi provoacă reacții 
organice. Care mă scot pur și simplu din obiectivitatea pe care încerc să 
o păstrez. Dar dumneavoastră nu faceţi parte dintre aceste persoane. 

— şi atunci? Ţin minte, într-un articol dedicat unei vizite pe care am 
făcut-o într-o școală dintr-un sat din sudul Moldovei, vizită în care am 
oferit un calculator acelei școli. Calculatorul era luat din banii mei... În 
acel articol m-aţi acuzat de „narcisism de sorginte komsomolistă“... 
Spuneați că in România este nevoie de zeci de mii de calculatoare, nu de 
operaţiuni de imagine. 

— Trebuie să recunosc că îmi știți articolele mai bine decât le știu 
eu... 

— Trebuie să recunosc, domnule Ionescu, și spun asta cu foarte multă 
sinceritate, că am pierdut multe nopți din cauza articolelor dumnea- 

voastră. Fiindcă mi s-au părut nedrepte... Știţi cam câte ore muncesc 
pe zi? 

— Domnule Preşedinte... Dumneavoastră ați dorit această funcţie. 
taţi exact ce urma. Sunt sigur că sunteți un om responsabil și conștient, 
nu un aventurier politic. Nu vă așteptați să vă mulțumească cineva pentru 
orele dumneavoastră de muncă. Fiindcă singura mulțumire sinceră pe 
care o veţi primi este realegerea dumneavoastră. Atât... 

— Când scrieţi acele articole nu vă temeţi că greșiţi? 

— Nu... 

— De ce? Credeţi că sunteți infailibil... 

— Nu, domnule Președinte. Așa cum dumneavoastră nu sunteți 
paranoic, nici eu nu sunt megaloman. Nu... Nu mă tem fiindcă, de fapt, 
nu contează dacă eu greșesc. Cine sunt eu? Un om cu păreri... Unele 
corecte, altele greșite. Și, dacă greșesc, ce se întâmplă? Nimic. După cum 
nimic nu se intâmplă nici dacă am dreptate. Dacă greșiți dumneavoastră 
e grav, fiindcă o dată cu dumneavoastră greșim toți. E posibil să fiu 
nedrept în anumite aprecieri. E posibil să nu judec corect. E posibil chiar 
să nu înțeleg. Un singur lucru vă garantez... Sunt onest în tot ceea ce 
scriu. Spuneți-mi, domnule Președinte... Chiar mă bucur că vă pot 
intreba? De ce v-aţi dorit această funcţie? 

— Sincer? 

— Sper că puteţi fi sincer cu cel mai tenace contestatar al dum- 
neavoastră... 

— Am fost tot timpul oripilat de excesul de protocol și de fiţe și de 
paradă și de importanţă pe care l-au afișat Radu Rădulescu și ai lui. Mi 
s-a părut tot timpul ca un soi de sfidare faţă de noi, oamenii obișnuiți. 
Girofarurile, motocicliștii care opreau circulația, mașinile scumpe și 
suficiența cu care apăreau la televizor și ne mințeau în față. Averile uriașe 
pe care le-au adunat furând fără niciun fel de jenă. Și mai era ceva. Am 
urât senzaţia de veșnicie pe care o emanau. Credeau că nimeni nu-i poate 
opri. Că nimeni nu-i poate da jos. Cred că ziua mea cea mare, ziua pe 
care o sã mi-o amintesc în ultima clipă, este cea în care le-am văzut fețele 
de învinși. Panica din priviri... Nesiguranţa... Toată obrăznicia, toată 
aroganţa dispăruseră. Erau brusc neajutorați, intr-o lume ostilă. ptiţi că eu 
nu folosesc girofarul și nici protocoalele, cât despre avere aproape că nici 
nu mă preocupă. 

— Dar îi preocupă pe cei din jurul dumneavoastră... 

— Adică? 

— Haideţi, domnule Președinte... De la consilierul dumneavoastră 
pe probleme de securitate, până la consilierul economic, la directorul SIE, 
la oricare dintre miniștri. Toţi sunt exact cum mi i-ați descris dumnea- 
voastră pe ceilalți. N-oţi folosi dumneavoastră girofarul... Dar ei îl folosesc 
și se îmbogăţesc și devin nesimțiţi și aroganți și acri și sclifosiți ca o regină 
virgină în faţa pretendenților. Poate cu dumneavoastră sunt incă umili că 
așa stă bine oricărui marțafoi, dar cu restul lumii se poartă ca niște stăpâni 
de moșii. Și numai acum trei ani erau vai de mama lor. Dacă te uitai spre 
ei la vreo recepție îţi zâmbeau instantaneu cu gura plină de mezeluri... 
N-aţi schimbat nimic... Din contră... Aţi deschis poarta pentru eșalonul 
doi de hămesiţi. Care sunt mai răi ca ăia dinainte... 

— Vă dați seama că nu pot fi de acord cu dumneavoastră... 

— Nu vă spuneam eu...? Domnule Președinte... Nu contează ce 
scriu eu. Hămesiţii au ajuns în acele funcţii indiferent de ce scriu eu. Au 
furat cât au putut, și-au pus nepoții, fraţii și cumnații în toate funcțiile 
posibile indiferent de ce am scris eu. Ştiţi câți miniștri au căzut în România 
din cauza presei? Nu-i numărați... Niciunul... Dacă scriu rău de cineva, 
acela se supără, încearcă să vadă dacă mă poate avea la mână cu ceva, îmi 
trimite câte un mesager care mă ia pe departe cu ameninţări sau cu 
propuneri, apoi încearcă să mă cumpere cu publicitate sau cu altceva și 
până la capăt mă lasă în voia Domnului. 

— Domnule Ionescu, să nu-mi spuneți acum că toți jurnaliștii sunt 
curați ca lacrimile... 

— N-am spus asta... Știm amândoi cât sunt de corupți... În fond, 
numai acum o lună dumneavoastră l-aţi uns pe prietenul Ardeleanu să 
publice jegul ăla despre mama lui Radu Rădulescu. Eu nu spun că 
jurnaliștii sunt curați... Eu spun că între corupția politicienilor și corupția 
presei, prima care trebuie eradicată este corupţia politicienilor fiindcă 
este mult mai nocivă. Și apoi, într-o lume cu politicieni corupți la un nivel 
acceptabil după criteriile europene, cine să mai corupă media? Sau de 
COR 

— Sunteţi, până la urmă, un idealist la fel ca mine. Nu înţeleg de ce 
m-ați atacat toți anii aceștia. 

— Fiindcă un jurnalist idealist este un factor pozitiv. Un Președinte 
idealist este o catastrofă. Domnule Președinte, nu v-am cunoscut nici 
performanțele profesionale, fiindcă ați activat, înainte de a fi Președinte, 
intr-un câmp profesional pe care nu-l înţeleg. Nu v-am cunoscut valoarea 
umană, fiindcă după cum știți este prima noastră discuție între patru 
ochi, In schimb, ca jurnalist, dar și ca umil cetățean v-am văzut în fotoliul 

prezidenţial. Și dacă v-am atacat am făcut-o fiindcă nu cred că sunteți 
potrivit pentru această funcţie. 

— Credeţi că Rădulescu sau Varlaam sunt mai buni? 

— N-am spus asta... Dar ei nu sunt președinți. Când Rădulescu era 
Președinte l-am atacat și pe el. Acum însă dumneavoastră sunteți... 

— Incă un an, domnule lonescu și după aia aţi scăpat de mine... 

— Un an, cinci ani. Nu se știe. Totul se joacă în zilele acestea.. 

— Da... Ce mă sfătuiţi în cazul Dulgheru? 

— Cred că este corect ce vreți să faceţi. Dulgheru trebuie pedepsit. Și 
dacă o s-o faceţi vă voi susţine, dar de asemenea sunt convins că veți avea 
foarte mari probleme. Și ca imagine internă, dar mai ales veţi avea mari 
probleme cu aparatul Ministerului de Interne și e posibil și cu cel al 
Ministerului Apărării. Dar, într-adevăr, pentru România pe termen lung 
este nevoie ca acel om să fie pedepsit pentru ce a făcut. În fond a omorât 
din neglijenţă un copil de nouă ani. 

— Daţi-mi voie să vă pun o intrebare personală... Sunt doar curios... 
M-aţi votat acum trei ani? 

— Da... 

— De ce? 

— Fiindcă o clipă am crezut că-i veți putea zgâlțâi pe toți imbur- 
gheziții din politică. Apoi, la foarte scurt timp, mi-am dat seama că şi eu 
și dumneavoastră am fost niște naivi... 

E rimăria agăţase ghirlandele luminoase de stâlpii de pe Magheru 
și de pe Calea Victoriei. Tot centrul era inundat de o lumină portocalie. 
Deși ningea, trotuarele erau pline de oameni ieșiţi la cumpărături. Se 
apropia Crăciunul... 

Asta se putea deduce și după cohortele de copii mai mult sau mai 
puțin jegoși care încercau să smulgă de la trecători un bănuţ intonând în 
variante care mai de care mai originale colindele clasice. 

Melania Dulgheru își cam terminase cumpărăturile. Sacoșele grele îi 
indoiseră mâinile, noroc cu cei doi subofiţeri care aveau grijă de ea. De 
când apăruse numele soțului ei în ziarul lui Cornel Ardeleanu, șeful ei ii 
dădu doi subofițeri care să o însoțească până acasă. Acum întinsese și ea 
coarda și îi luă pe cei doi tineri la cumpărături. In fond, venea Crăciunul. 
Lucra în Ministerul de Interne de aproape cincisprezece ani, dar niciodată 
nu Simţise că era în vreun fel protejată. După ce a început campania în 
presă impotriva soțului ei, primise tot felul de semne de simpatie și de 
sprijin de la cei mai neașteptați colegi. Intr-o zi fusese chemată chiar de 
| ministru care o asigură că este de partea soțului ei, dar că se fac presiuni 
politice mari ca el să fie pedepsit. Tocmai fiindcă soțul ei era atât de chinuit 
în ultima vreme, se decisese să-i niște cadouri frumoase, să-i cumpere 
ceva bun de mâncare și cum copiii erau deja duși de acasă la bunici la 
Sibiu, cine știe, să se simtă și ei bine. 

Unul dintre cei doi subofiţeri o ajută să intre în mașină și apoi porniră 
spre casă. Le cumpărase și lor câte o sticlă de vin drept mulţumire. Când 
le dădu sacoşele întâi o refuzară, dar la insistențele ei acceptară. Atmosfera 
se inveselise. La coborârea din mașină stabiliră ora la care urma să vină 
să o ia de acasă a doua zi și îi spuseră că sigur se va rezolva. În fond, 
căpitanul Dulgheru nu făcuse decât să respecte niște ordine. În scară era 
intuneric... 

Regretă pentru câteva secunde că nu-l lăsase pe unul dintre băieți să 
o ducă până la lift, dar imediat îi trecu frica fiindcă apăru vecinul de la 
parter cu găleata de gunoi și îi aprinse lumina. Își sprijini sacoșele de ușă 
și bătu încet de trei ori, așa cum făcea de ani de zile bărbată'su când venea 

acasă. Nu suna niciodată... Bătea ușor în ușă într-un ritm anume așa încât 
întotdeauna știa că e el. In fond, chiar dacă o să-l dea afară din poliție e 
prostia lor. Deja avea oferte de la niște agenţii de body-guarzi. Acum 
scandalul în ziare este mare și le face mult rău, dar după un timp totul se 
va stinge. Mai bătu o dată, dar nu auzi nicio mișcare în casă. Se uită pe 
vizor și nu văzu lumină. Probabil că s-a culcat la pranz... 

Dintotdeauna bărbat-su și-a dorit să doarmă la prânz, dar n-a apucat 
niciodată. Deschise ușa încet și intră direct in bucătane unde se apucă să 
aranjeze sacoșele. Puse vinul la rece, mâncarea în frigider și ascunse 
cadourile în cămară în spatele butoiului cu varză. Intră în sufragerie fără 
să aprindă lumina și apoi in dormitor. Soţul ei era întins pe pat, cu fața 
în Sus, iar pe pernă, în drepta lui, era o pată mare. In mână îi văzu revol- 
verul și pe capul patului o bucată de hârtie albă. 

L foarte greu să scrii despre moartea violentă a unui om. În ultima vreme 
suntem confruntați, din nefericire, tot mai des cu așa ceva. Fie că sunt victimele 
cu gâtul tăiat ale unui ucigaș în serie, fie că sunt soldați în termen arși de vii de 
intoleranța rasială, fie că sunt locuitori ai unui sat omorâți în bătaie de aceeasi 
intoleranță, fie că sunt copii care nimeresc în bătaia puștii sau politiști care se 
sinucid fiindcă nu suportă presiunea socială, putem vorbi, acum în pragul marii 
sărbători de Crăciun, de un moment tragic prin care trece societatea noastră. 

Desigur, România a văzut multe. A văzut numai în anii din urmă rebeliunea 
legionarilor cu cortegiul său de fărădelegi, a văzut bombardamentele americane, 
bombardamentele germane și apoi sălbăticia invaziei rusesti, a văzut Canalul și 
lagărele din Bărăgan și programele de reeducare, a văzut morții revoluției uciși 
incă nu se știe exact de cine și apoi a văzut minerii distrugând Capitala și suporterii 
diverselor organizații politice încăterându-se pe stradă, a văzut cumplita ciocnire 
ronuâno-maghiară de la Târgu Mureș de pe urma căreia Occidentul la care cu toții 
aspiră ne-a pus eticheta de extremiști doar fiindcă Manuilă Cofariuu, cel aproape 
omorât în bătaie, deși român a fost prezentat de toată media democratică de 
dincolo ca fund ungur, a văzut incendiile de la Hădăreni și de la Bolintin și a mai 
văzut răgetele de ură ale galeriilor de fotbal și instigările imunde și aproape 
obscene ale lui Varlaam... 

Așa cum spuneam, România a văzut multe. Dar cred că actuala situaţie 
care are subtilitatea unei butelii de gaz plasate în mijlocul unui incendiu poate 
duce la o explozie pe care nici măcar nu puteni să ne-o imaginăm. De aceea trebuie 
sii încercăm să rămânem lucizi și să-i ajutăm și pe cei din jurul nostru să-și 
păstreze luciditatea. 

Din aceste motive, cerându-i scuze de la familia căpitanului Dulgheru, 
trebuie să spun că, în cazul copilului ucis, căpitanul Dulgheru a greșit. Și că în 
mod normal trebuia să suporte consecințele. El a ales cea mai grea pedeapsă. S-a 
sinucis pentru a nu fi dezonorat... Cel puţin acestea sunt ultimele sale cuvinte 
scrise pe o bucată de hârtie găsită la capul patului. Moartea tragică a acestui om 
al legii poate determina atitudini extreme. Deja, corbii din partidul lui Varlaam 
s-au grăbit să-l facă membru post mortem pe defunctul căpitan și să anunțe un 
miting de comemorare mâine, 21 decembrie. Știrile pe care le avem din interiorul 

Ministerului de Interne indică o stare de maximă încordare și o reacție negativă 
a aparatului ofițeresc în fata puterii politice, vinovată în ochii lor de moartea lui 
Gheorghe Dulgheru. 

Or cu riscul de a supăra pe toată lumea vreau să afin că puterea politică 
de la București a procedat corect cerând anchetarea amănunțită și clară a acelei 
ucideri a copilului unui infractor. Mai mult decăt atât, adevărații vinovați ai 
acestei drame sunt șefii din Poliție, în frunte cu chestorul Movilă, care au mistificat 
adevărul și care au pennis acumularea de tensiune în jurul cazului, tensiune 
care a dus la sinuciderea căpitanului Dulgheru. Indiferent de simpatiile politice 
pe care le avem și mai ales indiferent de resentimentele sau de propria noastră 
intoleranță gândiți-vă că toată această nebunie a început din cauza greșelii 
căpitanului Dulgheru care a împușcat mortal un copil de nouă ani. 

Tuturor celor care cred că puterea de la București a greșit solicitând 
anchetarea amănunțită a cazului le propun un test foarte simplu. Imaginaţi-vă 
că acel copil, desigur nevinovat, era copilul dumneavoastră. Ce ati fi dorit să facă 
statul? Să mușamalizeze cazul acoperind greșeala unut om al legii sau ați fi dorit 
ca institutiile statului să funcționeze și să vi se faci dreptate? Uitaţi emia copilului 
sau ticăloşia părinților săi. Retineti doar că în România acestui sfârşit de mileniu 
nu trebuie să se poată ca un copil să fie ucis, chiar și din greșeală și nimeni să nu 
plătească pentru aceasta. Dacă înțelegem corect această idee, putem apoi să 
deplângem și drama căpitanului Gheorghe Dulgheru și a familiei acestuia.“ 


— Am trăit să o văd și pe-asta... Marius Ionescu nu mă înjură... 
Președintele aproape radia de fericire. A fost suficient să stau puţin de 
vorbă cu el și fiara s-a îmblânzit. Toţi vor un singur lucru. Să fie puţin 
băgaţi în seamă... Să fie un pic căutați în coarne. Să le știi două-trei 
editoriale... Să le arăţi că-ți pasă de ei. În fond, ce visează toți. Exact această 
poziție. România este o țară cu douăzeci și trei de milioane de potențiali 
președinți, dar cu un singur loc... Care mai durează și patru ani. |ți dai 
seama câte frustrări se acumulează. 

Directorul Serviciului Român de Informaţii, Sandu Stoicescu, clătină 
neîncrezător din cap. Nu avea niciun rost să-l contrazică pe Președinte, 
dar era absolut sigur că Marius Ionescu scrisese textul în cauză fiindcă asta 
credea și că la prima eroare a Președintelui îl va ataca din nou. 

— Ce face ministrul de interne? întrebă Președintele cu ochii pe 
editorialul lui Marius Ionescu. 

— Am înţeles că demisionează... Și asta nu-i bine... 

— Lasă-l să se ducă. Noroc cu scandalul ăsta că am scăpat de ge- 
neralii ăia pe care altfel nu-i puteam clinti. Scăpăm și de ministru, îl punem 
pe Constantinescu și am rezolvat-o acolo. 

— Domnule Președinte... Nu-i bine. Constantinescu are nevoie de 
minimum șase luni să se lămurească. E un moment foarte prost să-l lăsăm 
pe ministru să plece. Totuşi are autoritate asupra oamenilor, controlează 
ministerul ăla care este în criză... 

— N-are, dom'ne, nicio autoritate. Nu-l ascultă nimeni. ȘI, în fond, 
ce să-i fac. Iși dă demisia. Nu-l dă nimeni afară. Oricum, vorbiţi și la 
Primăria Capitalei și la Guvern, sunaţi-l pe primul-ministru, să interzică 
mitingul celor de la Uniunea Naţională. Cu toate că ar cam trebui să-i 
lăsăm să-l facă... Fiindcă, dacă face Varlaam o singură greșeală îl terminăm 
și pe el. 

— Eu cred că e mai bine să interzicem mitingul. Mi-e foarte teamă de 
reacția celor din Interne și nu uitaţi mâine avem și mitingurile revolu- 
ționanilor. Dacă se întâlnesc ies scântei. 

— Uite totuși... Are talent băiatul ăsta. E bun... Nu-i nici lingău ca 
Horică, nici șulfă ca Ardeleanu. Slavă Domnului că nu mă mai înjură. 
Nu știi cât de ușurat mă simt. Fiindcă efectiv, dimineaţa deschideam 
ziarul cu frică. 


_ Spada 


Y 

J mi Aurel Negoiţă toți prietenii și colegii de servici îi spuneau 
Struţul, fiindcă era inalt și avea capul mic pe care trona un nas mare ca 
un cioc de pasăre. Era taximetrist de douăzeci și cinci de ani. Ştia 
Bucureștiul ca în palmă și spre deosebire de mulți alţii se pricepea și la 
mecanică. Imediat după revoluție încercase să meargă pe cont propriu, 
dar după un an jumătate de bine n-a mai funcţionat şi aproape a ajuns în 
pană de bani. S-a angajat la patron care i-a dat și o mașină bună și acum 
mai face un ciubuc după orele de program când le repară vecinilor de 
bloc Daciile. 

In douăzeci și cinci de ani de meserie vâzuse toate nebuniile din 
lume, dusese cu taxiul politicieni celebn, artiști, fotbaliști, scriitori, femei 
frumuase... 

Un cuplu i s-a certat atât de tare în taxi încât a decis acolo să divorţeze, 
iar altă dată, într-o iamă din timpul lui Ceaușescu, o nefericită i-a născut 
in mașină. 

Dar cea mai tare scenă o trăise în această seară... | se suiseră in mașină 
în centru, lângă Piaţa Romană. El, vreo șaizeci de ani, bine imbracat și 
foarte bine parfumat și ea, vreo douăzeci și cinci de ani, tot bine îmbrăcată. 
Erau amândoi roșii în obraji, probabil din cauza frigului și după primele 
treizeci de secunde au dovedit că erau și foarte încinși. Imediat după ce 
au dat comanda au început să se sărute, să se mângâie, să-și desfacă 
hainele unul altuia. A încercat să fie discret și să nu privească în oglindă, 
dar intensitatea faptelor de pe bancheta din spate i-a atras inevitabil 
privirea. La un moment dat a surprins în oglindă privirea ei, când bărbatul 
avea treabă un pic mai jos. Avea o privire îngrozitor de tristă. Nu jenată, 
nu supărată, nu indiferentă. Tristă... l-a lăsat în fața unei vile în Băneasa... 
Când au coborât din mașină ea gângurea foarte fericită, el i-a dat un başiș 
proporţional cu spectacolul oferit și gata. 

Privirea aceea, însă, îi rămăsese în minte. Afară începuse să plouă, apoi 
să ningă și prin perdeaua de zăpadă văzu că cineva îi face semn. Opri și 
trei tineri se urcară în mașină zgribuliţi. Voiau să meargă în Giulești. 
Când se sui pe Podul Grant, unul dintre puști îi spuse că mai bină îi duce 

în Militari, la Armata Poporului. li auzi șușotind între ei și i se păru ceva 
suspect. Își deschise discret stația ca să poată fi auzit de dispecerat. 

Ajunse la Armata Poporului, dar și acolo tinerii îi spuseră că trebuie 
să intre pe niște străduţe laterale. Când le ceru numele străzii se bâlbâiră. 
Undeva la stânga, a doua sau treia la stânga, nu știau nici ci exact, fiindcă 
mergeau într-o vizită. Nu se opriră nici acolo... 

Realiză că era ceva necurat și apăsă butonul de alarmă. Din acel 
moment era monitorizat de dispecerat și într-un interval scurt urma să 
apară în jurul lui alţi taximetriști și chiar și o mașină de intervenţie. 
Patronul angajase o firmă de pază cu trei mașini de intervenţie exact 
pentru situaţii din aceastea. Mergea în continuare pe străduțele desfundate 
și intunecoase trăgând cu ochiul la cei din spate. Aceștia îi tot dădeau 
indicații anapoda. Zări în oglindă un taximetru și apoi încă unul. Era în 
siguranță... 

li întrebă pe cei de pe bancheta din spate unde vor să meargă și dacă 
au bani să plătească. Unul dintre ei îi răspunse obraznic. Sti uțul opri 

mașina și încercă să coboare. Atunci cel din mijloc îi puse un cuţit la gåt 
ȘI-l spuse să stea pe loc și să scoată toţi banii. Struțul încercă să-i calmeze 
și începu să se scotocească prin buzunare, să caute prin torpedou... 

Ușile mașinii se deschiseră brusc și puștii de pe margine fură smulși 
afară din mașină. Struţul profită de neatenţia celui din mijloc și îi prinse 
mana cu cuțitul până când taximetriștii il scoaseră și pe acesta din mașină. 
Sosiseră cel puţin zece taximetre, o mașină de poliţie și mașina de 
intervenție. In total vreo 15 persoane care îi băteau cu pumnii, cu bulanele 
și cu picioarele pe cei trei. Struțul îl ridică pe cel cu cuțitul şi îl lovi până 


| t dădu sângele pe nas și pe gură. Apoi îl lăsă să cadă pe jos. Poliţiştii erau 


cei mai turbaţi. li loveau cu bulanele peste ficat, rinichi și stomac ca să nu 
lase urme și-i înjurau. 

Struţul își aminti de povestea cu Dulgheru și atunci realiză că cel 
puțin doi dintre puști erau țigani. La un moment dat unul dintre polițiști 


| le spuse că au sosit două echipe de televiziune. Îi ridicară pe cei trei, le 
- puseră cătușele, îi înghesuiră în mașini și plecară cu ei la secție. În mai 


Puțin de trei minute dispărură și toate taximetrele. Reporterii obținură 
niște informaţii de la cei câțiva curioși care ieșiseră din case la acea oră 
târzie și în mijlocul ninsorii. 

Íh Piața Universității, circulația era din nou oprită. Pe locul în care 
in 1989 fusese înălțată baricada era întins un banner alb şi dincolo de el 
polițiștii deviau mașinile către strada Batiștei. Dimineaţa era deosebit de 
frumoasă și de caldă, surprinzător după ninsoarea puternică din timpul 
nopții. Soarele strălucea deasupra Intercontinentalului și cerul era perfect 
albastru. 

In jurul troițe: ridicate în memoria victimelor din 1989 se aflau 
oficialitățile momentului, câteva sute de militari, cam tot atâți revo- 
luţionari, jurnaliști și cameramani și niște reprezentanţi ai corpului 
diplomatic acreditat la București. De jur împrejurul pieții asistau la 
cerernonii mai multe sute de bucureşteni pt care vremea furmoasă îi 
scosese din case. 

Primul-ministru își aștepta rândul la depunerea de coroane ce flori 
cu gândul la echipa de la Banca Mondială care-l aștepta să se întoarcă și 
să reinceapă negocierile. Nu ar fi venit la ceremonie, dar Președintele 
insistase. 

La doi kilometri mai sus de locul în care se află, Palatul Victoria era 
înconjurat de cordoane de jandarmi care așteptau să apară manifestanți 
lui Varlaam. Deși atât Primăria Capitalei cât și Ministerul de Inteme 
interziseseră desfășurarea mitingului, după toate informațiile Varlaam 
nu renunțase. În urmă cu cinci minute un aghiotant îl anunţase că în fața 
clădirii guvemului se strânseseră cam o mie, o mie cincisute de oameni 
veniți mai ales din județele limitrofe Bucureștiului, dar Varlaam nu 
apăruse încă. Un preot rosti o slujbă scurtă care-l luă pe nepregătite pe 
primul-ministru. Ministrul apărării îi făcu semn din ochi că are pălăria pe 
cap. Și-o scoase repede și-și făcu cruce o dată cu ceilalți membri ai 
cabinetului prezenţi în Piaţă. Demisia ministrului de interne îl deranja 
foarte tare... Persoana pe care Președintele vroia să o desemneze pe acel 
post i se părea total lipsită de orice pregătire în domeniu și, după 
informaţiile pe care le primise din SRI, avea și ceva pete. Președintele 
tocmai își depusese coroana de flori, urmau diversele asociaţii ale 
revoluționarilor și apoi era rândul său. 

Telefonul mobil îi zbârnâi în buzunar. Îl scoase discret și încercă să 
recunoască numărul, dar fără ochelarii de citit nu vedea nici titlurile de 
pe coperta ziarelor. I se păru nepotrivit să vorbească în acel moment așa 
că puse telefonul la loc. Revoluţionarii depuneau unul după altul coroanele 
de flori, îngenuncheau în faţa troiţei și apoi se îndepărtau în liniște. 
Aghiotantul îi făcu semn că era rândul lui. Ajunse în fața monumentului, 
atinse cocarda de pe coroană, își făcu cruce și apoi se așeză în rândul 
oficialilor. 

Imediat ce ajunse lângă Președinte, acesta îi șopti că par a fi probleme 
la Palatul Victoria. Apoi imediat, aghiotantul său îl informă că mani- 
festanții au rupt lanţul de jandarmi și că au intrat în sediul guvernului. 


— DP și domnilor, transmitem în direct de la Palatul 
Victoria... Trimisul nostru special, Dan Dumitrescu este la fața locului. 
Ce se întâmplă acolo Dan? 

— Bună ziua, Irina... Bună ziua, tuturor. După cum vedeţi toată piața 
este acoperită de gaze lacrimogene. Aproape nu reușesc să respir... În 
urmă cu patruzeci de minute manifestanții Uniunii Naţionale aflaţi aici 
pentru a protesta impotriva deciziei guvernului de a-l ancheta pe căpitanul 
Dulgheru, decizie care a condus după cum știți la sinuciderea ofițerului, 
deci manifestanţii reprezentând Uniunea Naţională au rupt barajul format 
de jandarmi și au intrat în sediul guvernului. Martorii oculari spun că 
toată confruntarea a durat mai puţin de cinci minute și după aceea 
jandarmii au fost pur și simplu retrași din faţa clădirii guvemmului lăsând 
sediul Executivului absolut neapărat. Din câte am aflat manifestanții au 
intrat in clădire, au distrus mai multe încăperi, au fost sparte geamuri și 
in câteva camere s-a dat și foc. Acum cincisprezece minute au apărut 
unități de jandarmi însoțite de unități speciale ale Ministerului de Inteme 
și ale Ministerului Apărării Naţionale care au trecut la alungarea 
agresorilor. Numărul manifestanţilor din piaţă a crescut de la o mie, o 
mie cincisute în primele ore ale dimineții la mai bine de zece mii în acest 
moment. Militarii au folosit gaze lacrimogene pentru indepărtarea 
agresorilor care acum s-au masat înspre pasaj. Un alt moment grav a fost 
ciocnirea dintre reprezentanţi ai Uniunii Naţionale cu cei ai revoluțio- 
narilor veniţi din Piaţa Universităţii pentru a apăra clădirea guvernului. 
Irina? 

— Dane, există victime? 

— Până în acest moment am văzut numai răniţi... Unii destul de grav. 
Nu am nicio informație despre pierderi de vieţi omeneșt. 

— În acest moment ce se întâmplă la guvern? 

— Clădirea guvernului este sub controlul forțelor de ordine și unități 
de pompieri încearcă să stingă incendiile din interior. Intreaga piaţă este 
practic controlată de poliție, dar manifestanţii nu au părăsit zona. Stau 

masaţi lângă pasajul Titulescu și în spatele muzeului Antipa. De asemenea 
au fost evacuaţi din piaţă și revoluționarii veniți în sprijinul guvernului. 

— Spune-mi, Dan... Senatorul Theodor Varlaam este cu oamenii lui? 

— Da. Acesta a încercat, fără succes se pare, să impiedice intrarea 
oamenilor în sediul guvernului și acum mai multe minute a negociat cu 
șeful de dispozitiv, colonelul Guţu, încetarea confruntărilor. 

— Mulţumesc, Dan... Vom reveni în Piaţa Victoriei. Avem acum 
legătura cu Palatul Cotroceni de unde ne transmite Raluca Nistor. Raluca... 

— Bună ziua, Irina... La Palatul Cotroceni are loc în acest moment o 
reuniune a cabinetului. Este prezent Președintele României, este prezent 
primul-ministru, sunt de asemenea de faţă liderii principalelor partide 
parlamentare. Acum câteva minute a sosit și domnul Radu Rădulescu, 
președintele principalului partid de opoziție. Este de asemenea prezent 
și ministrul de interne care și-a prezentat ieri demisia. 

— Care este scopul acestei întâlniri? 

— După toate aparențele în această dimineaţă forţele de ordine din 
fața Palatului Victoria au avut o atitudine cel puțin ciudată. Surse din 
interiorul Palatului Cotroceni vorbesc despre părăsirea nejustificată a 
perimetrului și favorizarea atacului. Pe de altă parte, ofiţerii din Ministerul 
de Interne spun că atacul celor din Uniunea Naţională a fost extrem de 
puternic și neașteptat. Oricum, unul dintre ofițerii cu care am avut ocazia 
să vorbesc azi dimineaţă și care a dorit să-și păstreze anonimatul a spus 
că sinuciderea căpitanului Dulgheru, demisia ministrului de interne și 
anchetarea chestorului Movilă și a altor opt ofiţeri superiori a indus un 
sentiment de neincredere în interiorul aparatului Ministerului de Interne. 
Revenind la întrunirea de la Cotroceni este de așteptat ca la finalul ei să 
fie adoptat un document semnat de toate partidele parlamentare care să 
condamne atacul asupra sediului guvernului. Există posibilitatea 
demarării unei proceduri de ridicare a imunităţii parlamentare a lui 
Theodor Varlaam și altor parlamentari ai Uniunii Naţionale. Irina... 

— Mulţumesc, Raluca. Acum, în pragul sărbătorilor de iarnă, 
România este din nou zguduită de conflicte sociale. Escaladarea tensiunilor 
interetnice, nerezolvarea cazului Spada și declarațiile ultranaţionaliste 
ale lui Theodor Varlaam au dus la o explozie de violență cu urmări extrem 
de greu de cuantificat. Pentru a vedea cum va influența acest moment 
evoluția ulterioară a României, l-am invitat în studioul nostru pe 
cunoscutul analist politic Sergiu Enescu. Bună ziua... Ce urmări credeți 
că va avea acest moment? 

— Bună ziua... Înainte de a intra în emisie am vorbit cu un cunoscut 
de-al meu, jurnalist francez acredidat la Bruxelles. L-am întrebat cum se 
vede de la ei această nouă problemă românească. Așa... Trebuie să 
recunosc că răspunsul lui m-a liniștit. Mi-a zis... Așa. Oriunde în lume 
au loc explozii de violenţă. Oriunde în lume sunt grupări care atacă 
ordinea statului de drept. Dacă statul le face față respectând principiile 
democratice, atunci nu este nicio problemă. Niște manifestanți au atacat 
sediul guvernului, au pus foc și au spart geamurile... Așa... Poliţia a 
intervenit și i-a gonit. Nimic mai mult... Oamenii politici din Occident 
așa o să vadă aceste evenimente. 

— Credeţi că este posibil ca jandarmii care trebuiau să apere guvemul 
să se fi retras tocmai pentru a permite oamenilor lui Varlaam să... 

— Doamnă Irina Lefter... Guvernul României a făcut unul dintre cele 
mai bune lucruri din istoria sa când a decis anchetarea și apoi sancţionarea 
celor vinovaţi de moartea copilului acela. Restul nu mai contează. E posibil 
ca militarii să fi fost timoraţi de fermitatea guvernului... Așa. Ce trebuie 
făcut acum nu este incă o sancțiune la Interne că rămânem fără poliție. 
Trebuie terminat Varlaam. Implicarea sa este cea care trebuie sancționată 
nu șovăiala unor jandarmi de optșpe ani. 

— Totuși... Reporterul nostru spune că Theodor Varlaam a încercat 
să-i oprească pe manifestanți să intre în Palat. | 

— Trebuia să nu-i aducă acolo... Mitingul era ilegal și el a persistat 
în ilegalitate. Așa... Trebuie pedepsit. Și el și partidul lui. 

— Dar nu există riscul ca Varlaam să devină prea popular? 

— Toată clasa politică trebuie să se unească și să ne scape de acest 
pericol. Așa... Acum este momentul. Orice ezitare în acest moment este 
de neiertat. Varlaam trebuie să dispară din viaţa noastră politică. 

jowt seara, oameni buni... Ediția specială din această seară este 
dedicată ultimelor evenimente care au zguduit România. leri, pe 21 
decembrie, în timp ce în Piața Universităţii, Președintele României, 
primul-ministru și mai mulți membri ai cabinetului depuneau coroane de 
flori in memoria victimelor revoluției, peste cinci mii de manifestanți au 
atacat și ocupat pentru aproximativ treizeci de minute Palatul Victoria, 
sediul guvernului. Ulterior forțele de ordine au eliberat palatul. Au fost 
operate mai multe arestări. Un comunicat dat publicității de toate partidele 
politice parlamentare, mai puţin Uniunea Naţională, condamnă această 
acțiune, deplânge violenţa și cere luarea tuturor măsurilor pentru 
pedepsirea celor vinovați. Un alt comunicat redactat de Președinția 
României cere tuturor partidelor parlamentare și forţelor politice 
responsabile să se unească împotriva pericolului reprezentat de extremism 
și de intoleranță. Parchetul a demarat ancheta privind ocuparea Palatului 
de către manifestanți. Conform tuturor datelor pe care le avem aceștia 
erau in majoritate membri sau simpatizanți ai partidului Uniunea 
Naţională, partid condus de Theodor Varlaam. 

Acesta, deși prezent în piaţă, a încercat fără succes să-i oprească pe 
manifestanți să intre în sediul guvernului și tot el a negociat încetarea 
ostilităților și eliberarea pieţei. O comisie parlamentară va verifica 
implicarea lui Theodor Varlaam și a altor parlamentari ai Uniunii 
Naţionale în incidentele din 21 decembrie. Azi dimineaţă un grup de 
cincisprezece generali în rezervă au dat publicității un comunicat în care 
acuză în termeni foarte duri citez „batjocura la care este supusă sistematic 
uniforma militară“. Acești ofițeri consideră de netolerat modul în care 
oameni în uniformă, care-și fac datoria și care respectă ordinele primite 
sunt, citez „călcați în picioare fie din cine știe ce motivații politicianiste, 
fie ca urmare a unor ordine externe.“ „Armata, se mai spune în 
continuarea comunicatului, este cea care a făurit de fapt România 
modernă, iar oamenii în uniformă Sunt cei care au păstrat acestei țări și 
graniţele și demnitatea. Este rușinos modul în care actuala putere încearcă 
să obțină grațiile unui occident nepăsător sacrificându-și ofițerii,,. Așa 

cum spuneam, acest comunicat este semnat de cincisprezece generali în 
rezervă. Pentru a discuta această problemă i-am invitat în studio pe 
domnul general in rezervă Emanoil Dumbravă, fost șef al Statului Maior 
General, pe domnul Titus Romoșan, secretar de stat în Ministerul Apărării 
Naţionale și pe binecunoscutul jurnalist Marius Ionescu. Bună seara 
domnilor... Domnule general Dumbravă... De ce aţi dat acest comunicat? 

— Bună seara, domnilor... Bună seara domnule Preda. Vreau să vă 
spun că deși nu sunt un mare admirator al emisiunilor dumneavoastră, 
intotdeauna v-am admirat curajul. Și un militar de carieră știe exact cât 
de mult valorează curajul pentru un bărbat. Comunicatul este produsul 
unui timp indelungat de meditaţie la marile probleme ale societății 
românești. Vreau să vă spun că pe lângă cei cincisprezece semnatari mai 
sunt alte cateva sute de ofițeri, în marea lor majoritate activi, cu care am 
stat de vorbă în ultima perioadă și acest act repezintă, într-un fel rezultatul 
acestor convorbiri. Armata este, după cum bine știți, cea mai apreciată 
instituție a statului român. Se află aproape la paritate cu biserica. Dacă ne 
uităm la istoria noastră, vom vedea că doar aceste instituții au fost mereu 
un sprijin real al poporului. Aceste instituții au asigurat supraviețuirea 
noastră ca nație și ca țară. Ori, constatăm, în ultima vreme o continuă 
degradare a condiţiilor militarilor, dar mai rău o degradare a modului în 
care clasa politică se raportează la militarii de carieră. Rețineți că nu 
vorbim doar de armată... Vorbim de ofiţeri și de uniformă. Recentul caz 
Dulgheru este, din punctul nostru de vedere, picătura care a umplut 
paharul. lar răbufnirea populară de ieri este o dovadă a atașamentului 
populaţiei faţă de valorile reale ale românismului. Oamenii nu au ieșit în 
stradă nici pentru salarii, nici pentru pensii mai mari, nici pentru mâncare. 
Au ieșit în stradă fiindcă drama căpitanului Dulgheru i-a afectat. Ce nu 
se înțelege în toată această dezbatere contemporană de sorginte occidentală 
este că principiul de bază al funcționării unei structuri militare este 
respectarea ordinului. Iar ofițerul, soldatul, omul în uniformă trebuie să 
respecte ordinul. Dacă acest principiu nu funcţionează, nu mai există 
armată. Ori Dulgheru nu a făcut decât să respecte ordinele primite. 

— Domnule general... Nimeni nu i-a dat ordin să omoare un copil... 

— Domnule Ionescu. V-am citit editorialul de ieri parcă... Este co- 
rect... Judecând din punctul de vedere al unui civil... 

— Sunt doar un civil amărât, ce să fac... 

— Dulgheru nu era civil, așa încât ar fi trebuit să judecaţi din punc- 
tul de vedere al unui om care toată viața lui a ascultat ordine. Lui Dulgheru 
i s-a dat ordin să-l prindă pe acel țigan. 

— Hai să-i spunem infractor... 

— De ce? Doar e țigan... Doar fiindcă e țigan se face și atâta zarvă. 
Fiindcă dacă victima era copil de român nimeni nu se agita. Uniunea 
Europeană apără minoritățile din Romârua. De majontate nu-i pasă. Daci... 
Lui Dulgheru i s-a dat ordin să-l prindă pe acel țigan care vindea droguri 
si care avea la activ mai multe crime. L-a găsit ascuns intr-o nișă în zid. 
S-a aplecat să-i pună cătușele și atunci de afară s-au auzit rafale de arme 
și Dulgheru a fost anunţat în cască de unul dintre subalterni că sunt atacați 
de mai mulți oameni înarmaţi. l-a trimis afară pe cei doi subofițeri care 
mai erau cu el și a crezut că a rămas singur în încăpere cu infractorul 
respectiv. În acele secunde a auzit pași în spate, nu dinspre ușă, de unde 
ar fi putu veni chiar și colegii lui, ci dinspre nișa de unde-l scosese pe 
infractor. S-a întors și a tras, rețineți, la genunchi... N-avea de unde să știe 
că în spatele său era un copil și că ce este genunchi pentru un om normal 
este abdomen pentru un copil. Acesta este cazul Dulgheru. Clar și simplu... 

— Dacă era așa de simplu, de ce opt ofiţeri superion din Ministerul 
de Interne în frunte cu chestorul Movilă au mistifcat raportul? 

— Fiindcă știau ce va urma. Și au încercat să-și salveze colegul. Așa 
cum ar face orice ofiţer. Ştiţi de ce... Fiindcă ofiţerii sunt animați de un 
concept din ce în ce mai străin in societatea românească: onoare. 

— Domnule general, oi fi eu un civil neonorabil, dar vreau să vă spun 
că, deși îmi pare rău de familia căpitanului Dulgheru, nu cred că România 
trebuie să devină o țară în care un om fie el și onorabil să poată omori pe 
cine vrea și apoi să se ascundă în spatele ideii de ordin sau a ideii de 
uniformă. Nu suntem în război, nu este stare de necesitate și nu cred că 
uniforma trebuie să fie ceva superior hainei mele de civil. Știți de ce? 
Fiindcă eu hrănesc această uniformă. Și pe cea cu multe stele mari ca a 
dumneavoastră și pe aia de soldat prost. Eu plătesc taxele, și impozitele, 
și dările pentru dumneavoastră. Eu am un buget mai mic la sănătate ca 
să aveţi dumneavoastră un buget mai solid la apărare şi tot eu stau pe 
margine și mă uit ca prostul cum oamenii în uniformă calcă legea, își 
construiesc vile ameţitoare și îmi sfidează mie sărăcia și îmi sfidează mie 
buna-credință. Domnule general... România este un stat civil. În care 
civilul umil și mic și neimportant trebuie să fie păzit de armată, de poliție, 
de jandarmi, de pompieri. Nu să fie condus de aceștia. 

— Domnule Ionescu, nu știu dacă sunteți naiv sau doar priceput în 
a răsuci cuvintele. Din toată expunerea dumneavoastră vreau să vă 
contrazic doar într-un punct. Ați spus că România nu este în război. Vă 
înșelați... România este în război. Mai mult... În 1989 România a pierdut 

un război. Am ieșit noi în stradă și am cântat diverse catrene, dar în 1989 
blocul militar din care făcea parte România a fost învins. Iar invingătorii, 
cei spre care ne indreptăm noi astăzi, ne tratează în continuare ca pe o 
naţiune invinsă. Eu nu spun că Ceaușescu a fost bun sau rău... Eu spun 
că în 1989 Romania a pierdut un război. lar acum, în această pace aparentă, 
noi încercăm să ne repoziționăm. Să ne ocupăm un loc pe care inainte de 
1989 l-am avut. De asemenea, nu spun că acel loc era bun sau rău. În 
fiecare zi, in România se produc diverse acte, ale diverselor forţe interesate 
care subminează interesele naţionale ale acestei țări. Și singurii care stau 
în fața acestor acte sunt oamenii în uniformă... 

— Domnule Preda... Daţi-mi vă rog voie să intervin si eu. 

— Vă rog, domnule secretar de stat... 

— Domnule general... Știu cine sunteți, știu ce studii aveți și știu ce 
ar trebui să știți. De aceea sincer vă spun, nu înţeleg ce urmăriți. În 
contextul în care avem ciocniri între forţele de ordine și manifestanți, în 
care este ocupat prin forță sediul guvernului, în care sunt raportate mai 
multe incidente în țară, este absolut o inconștiență să vorbiți despre un 
război pe care cine știe ce puteri oculte îl poartă împotriva României. 
Domnule general, România nu este în război cu nimeni. Poate am putea 
vorbi, dacă nu ar fi prea exagerat, de un război cu sărăcia, cu înapoierea 
economică... Poate, dar alt război nu există... 

— Domnule secretar de stat... Nu știu câtă istorie știți dumneavoastră. 
Parcă sunteţi jurist de meserie, ar trebui să știți ceva istorie... Dar hnefi 
minte care a fost prima măsură luată de ruși în 1945, după ce și-au impus 
guvernul comunist. Distrugerea armatei... Închiderea și executarea 
generalilor și apoi și a altor ofițeri superiori. Uciderea lui Angelescu, 
Kome, Macici, a fraţilor Pălăngianu... Păstrând proporţiile, œ face NATO 
acum? Ne impune reducerea forțelor militare, ne impune inchiderea 
industriei de armament, ne impune alte metode de antrenament... Câţi 
ofițeri și subofiţeri ați dat afară anul acesta? Pe motiv de restructurare... 
Suntem doar o țară învinsă domnule secretar de stat... Și probabil că nici 
nu avem suficiente opţiuni, dar cred că staţi prea în genunchi în faţa celor 
de afară. 

— Domnule general... NATO este singura noastră șansă de secu- 
ntate. lar Europa este familia noastră. Noi ar fi trebuit să fim aici de acum 
55 de ani, dar accidentul istoric de care ați pomenit ne-a deturnat. Cum 
puteţi compara apartenenţa noastră la NATO cu ocupația sovietică? 

— Domnule general... Înţeleg că acest comunicat anunţă și înființarea 
unei structuri pe care dumneavoastră o numiţi Asociaţia Sfântu' 
Gheorghe... Care este scopul acestei asociații? 

— Domnule Preda... Sfântu' Gheorghe a fost și este sfântul ce 
patronează armata română. Biblic vorbind, el este cel care a ucis balaurul, 
ori rolul oricărei armate este să ucidă balaurul care îi ameninţă patria și 
poporul. Scopul nostru este acela de a face politică în locul armatei care 
nu are voie să facă politică și e bine că nu are voie. Suntem generali în 
retragere, dar avem alături de noi și sociologi, politologi. juriști. Această 
organizație va monitoriza modul în care politicul se interferează cu 
destinele armatei și ale oamenilor în uniformă. 

— Și după ce moniorizaţi ce faceţi? 

— Nimic, domnule Ionescu... Nimic spectaculos. Aducem la cu- 
noștința opiniei publice și provocăm dezbateri ... 

— Doar atât, domnule general? Nu știu de ce, dar auzindu-vă simt 
așa discret pe șira spinării niște fiori reci care-mi sună a istoria recentă din 
America de Sud... Sau din Turcia, unde la trei ani o dată armata mai dă 
o lovitură de stat, mai împușcă niște nememici de jurnaliști care nu-și 
văd de treabă și apoi se retrage... 

— Și rău le-o fi turcilor... Din cea mai amărâtă țară europeană au 
ajuns să fie lider regional în Balcani și să aibă una din primele cinci armate 
ale lumii. 

— Domnule general... Românii nu sunt turci. De fapt, dacă e să ne 
amintim de istoria la care faceţi referire au cam luptat cu turcii vreo cinci 
secole... 

— Domnule Ionescu... Nu vă jucaţi cu vorbele. Sunteţi un om onest, 
dar uneori nu vedeţi adevărul în ansamblu... Această putere face cu 
armata ce a făcut și cu istoria noastră prin manualele alternative în care 
copiii noștri află că Ștefan era mai mult amant decât domnitor, că Vlad 
Țepeș a fost un soi de descreierat și că Mihai Viteazu” a fost un aventurier 
de doi bani. Știu... Poate adevărul e pe la mijloc, dar nu se poate să-i iei 
unei naţiuni tot. Îi iei independenţa economică, îi iei independenţa politică, 
ji iei posibilitatea de a se apăra... Lasă-i măcar legendele... Armata 
României este doar o legendă acum... Este acea poveste despre vremuri 
eroice în care și noi contam și în care ne hotăram singuri destinul prin 
forța braţelor și prin curajul celor din linia întâi. 

— Domnule general... Sunteţi sigur că românii asta vor? Eu unul mă 
indoiesc. 

— Ştiţi câți români ar dori un guvern militar? 

— Sincer nu... 

— Ía spuneţi-i, domnule secretar de stat... Hai, domnule secretar de 
stat, că șţiți exact la ce mă refer. 

— La ce se referă, domnule Romoșanu? 

— Domnule Preda, este vorba de un studiu foarte amplu făcut de 
Ministerul Apărării Naţionale, dar care este de uz intem. 

— Domnule secretar de stat, dacă nu-l puteți spune, eu pot... Am 
chiar aici datele... la întrebarea dacă ați dori un guvem militar au răspuns 
nu 38%, 22% nu au răspuns sau nu știu, iar 40% au răspuns da. Din cei 
40% care au răspuns da la intrebarea de ce doriți un guvern militar 80% 
au răspuns pentru a face ordine în ţară. Și sondajul a fost realizat înainte 
de aceste tulburări... Vedeți, domnule Ionescu... S-ar putea să nu știți exact 
ce vor românii. 

— Domnule general... Ca să înțeleg până la capăt... Și dacă voința 
populară este asta, dacă poporul asta cere, dumneavoastră și organizaţia 
dumneavoastră sunteţi pregătiți de o lovitură militară de stat? 

— Domnule Ionescu, noi suntem pregătiţi ca la un moment dat să 
ajutăm puterea, oricare ar fi ea, să înțeleagă care este exact rostul armatei 
în societatea românească. 

E în is seara la o nouă ediţie a emisiunii „În direct cu Horia Ivan”. 
În seara aceasta o ediţie extraordinară dedicată evenimentelor din fața 
Palatului Victoria... Îl am alături de mine pe protagonistul acelui moment, 
Președintele Uniunii Naţionale, domnul Theodor Varlaam. Bună seara, 
domnule Varlaam... De ce n-aţi rămas în Palatul Victoria pe care l-au 
cucerit oamenii dumneavoastră? 

— Bună seara, domnule Ivan... Vreau să se înțeleagă foarte bine că 
eu sunt un democrat convins și că vreau să iau puterea pentru binele 
acestei țări și pentru binele acestui popor necăjit, dar numai prin vot. Eu 
nu dau lovituri de stat și nu asmut români impotriva românilor... Ce s-a 
întâmplat în piață a fost o provocare de ultimă speţă făcută de actuala 
putere pentru a scăpa de un adversar politic incomod. Nu oamenii mei 
au intrat în sediul guvernului și după cum știți eu m-am opus intrării în 
palat. Eu doar am făcut o manifestaţie în memoria căpitanului Dulgheru 
asasinat mișelește de actuala putere, am avut-o alături de mine pe doamna 
Melania Dulgheru și doar am vrut să atragem atenţia guvernului că nu 
așa trebuie să te comporți cu un erou, cu un om care-și riscă viața pentru 
ca străzile noastre să fie mai curate și mai sigure. Ar trebui să vă întrebaţi 
de ce jandarmii au părăsit așa repede locul din faţa guvernului și de ce 
nimeni nu a intervenit când elemente turbulente infiltrate între 
manifestanţii onești ai Uniunii Naţionale au atacat sediul guvernului 
României. Domnule Horia Ivan, eu sunt un om de cultură, un om pașnic... 
Eu nu pot tolera devastănle, și incendiile, și distrugerile... Eu nu pot tolera 
confruntările fratricide. Nu eu trebuie să dau răspunsuri... Poate ar trebui 
să ne explice domnul Președinte ce căuta consilierul său pe probleme de 
securitate într-un restaurant acum cinci zile cu unul dintre cei care au 
intrat primii in sediul guvernului. Eu am surse sigure, eu nu mă joc... 

— Domnule președinte... Totuși astăzi mai mulți șefi de filiale ai 
partidului dumneavoastră v-au condamnat într-un comunicat de presă 
și au considerat că prezența dumneavoastră în Piaţa Victoriei dăunează 
imaginii partidului... 

— Cine m-a contestat...? Nişte nimeni, niște guguștiuci analfabeți 
care până acum două zile mi-au mâncat din palmă... Dacă-i întrebi cum 
îi cheamă nu știu să-și termine numele și incurcă ideea de prenume cu aia 
de pronume. Dar eu vă spun... Aici este o lucrătură murdară a puterii. 
Puterea a organizat toată povestea din piață, ea și-a retras jandarmii, 
golanii care au intrat în sediu erau conduși de oamenii consilierului de 
securitate al Președintelui și tot ea a scris și comunicatul... De unde știu? 
Băieţii ăia care-l semnează, când își luau banii de la partid puneau un x 
că nu știau cu scrisul... Cum să scrie ăia comunicate de o pagină? Le-ar 
lua o viaţă. Ar munci trei generații ca familiile acelea de artizani chinezi 
care sculptează bobul de orez. 

— Domnule Președinte, dar totuși dumneavoastră i-ați pus pe liste 
pe acești oameni... 

— Şi vedeți cum se poartă cu mine? Eu i-am făcut oameni, eu le-am 
arătat încrederea mea și acum mă înjunghie pe la spate... Dar mie mi se 
aplică perfect vorba lui Kogălniceanu de la moartea lui Cuza „Nu greșelile 
l-au răsturnat, ci faptele lui cele mari.“ Dar nu vă lăsați inșelați... Uniunea 
Naţională nu stă în câțiva profiton care au primit arginţii trădării... Tot 
noi vom birui și atunci vom vedea cine pe cine judecă... 

— Domnule Președinte... Afirmaţi că oameni din anturajul 
Președintelui au organizat atacul asupra Guvernului? Aveţi dovezi care 
să susțină aceste afirmaţii? 

— Cum, domnule Ivan, dar cuvântul unui senator al României nu 
ajunge? Credeţi că eu vorbesc așa ca în piaţă ca unii dintre colegii dum- 
neavoastră de breaslă care-și imaginează că numai scriind câteva vorbe 
pe hârtie sunt brusc jurnaliști. Eu sunt jurnalist adevărat, domnule Ivan. 
Am făcut presă grea în timpul lui Ceaușescu... Presă de investigaţii. 
Evident că am dovezi. V-am zis... Unul dintre cei care au atacat clădirea 
guvernului a luat masa cu câteva zile înainte cu consilierul pe probleme 
de securitate al Președintelui într-un restaurant de lux. Și acolo au făcut 
planul acţiunii... Cum vă explicaţi că nu era niciun ministru în guvern? 
Simplu... Fiindcă știau că va fi atacată clădirea. Și mai ales de ce-au plecat 
jandarmii? Mie mi-au povestit oamenii mei... Dintr-o dată jandarmii s-au 
întors cu spatele și au plecat. Și n-a mai apărut nimeni decât după ce au 
pornit incendiile în guvern. 

— De ce n-aţi intrat după oameni să-i scoateţi din clădire? 

— Ei... Asta mai trebuia... Să vină să mă aresteze în clădirea guver- 
nului. Să mă facă incendiator șef... Este o piesă celebră a lui Max Frisch... 
Biederman și incendiatorii. Asta mai trebuia. Să mă scoată cu cătușe la 

mână. Probabil că Președintele a vrut să-și facă un cadou de Crăciun, dar 
nu i-a ieșit. Domnule Ivan... Lupta politică din România a depășit orice 
limită... Băieţii ăștia care sunt la putere ar face orice să nu plece de acolo. 
Război civil, genocid, orice ar face... 

— Avem un telefon interesant... Este consilierul pe probleme de 
securitate al Președintelui... Bună seara... Domnul Președinte Theodor 
Varlaam tocmai a afirmat că dumneavoastră aţi coordonat atacul asupra 
clădirii guvernului... 

— Domnule Ivan... Nu prea am chef de dialog, nici cu dumnea- 
voastră, nici cu domnul Varlaam. Dacă nu ar fi situația aceasta în țară nu 
v-aș fi dat telefon, dar e mai bine s-o reglăm de acum... 

— Auzi, măi puștiule... Vezi cum vorbeşti că nu suntem de același 
calibru... Mai citește o carte, mai scrie și tu două rânduri și după aia vino 
cu tipul ăsta de atitudine... 

— Domnule Ivan... Varlaam a afimat că acum cinci zile eram într-un 
restaurant de lux din București și pregăteam nu știu ce atac cu nu știu ce 
individ... 

— Da... Este exact și vroiam să vă intreb... 

— Eu sunt plecat în Statele Unite de 11 zile și mă aflu și în prezent 
tot acolo. Dovadă este pașaportul meu de serviciu și dovadă sunt întâl- 
nirile pe care le-am avut cu diverse personalităţi din Washington și New 
York. Orice jurnalist poate lua legătura cu ambasada României din SUA 
ci poate afla date despre programul meu. De altfel, exact acum cinci zile 
am ţinut o conferinţă la Universitatea Columbia. Când mă întorc în țară 
vă voi aduce programul manifestării și considerațiile apărute într-un 
buletin al conferinţei după discursul meu. Deci... Nu am fost în țară, nu 
m-am întâlnit cu nimeni și nu am pregătit nimic. Ce a afirmat Varlaam 
este o minciună cu care vrea să-și acopere actul absolut incalificabil de a 
ataca o instituție a statului de drept. Atât... Bună seara. 

— Ce tupeu are băieţelul ăsta... Crede că nu știu cine e el. A fost 
turnătorul facultății de mecanică din Brașov, apoi după revoluţie l-a 
infiltrat SRI-ul pe lângă Președinte. Asta ca fraierul l-a trimis în America 
la studii. Acolo s-a înhăitat cu tot soiul de golani și a ținut-o numai în 
orgii de l-a părăsit nevasta acasă. Și acum e plecat acolo să dea raportul 
despre cum o să scape el de Varlaam. Nu scapi așa ușor de mine. Sunt o 
nucă prea tare pentru tine... 

— Domnule Varlaam... Afirmațiile consilierului de securitate contrazic 
scenariul dumneavoastră... 

— Ce contrazic? N-or fi fost cinci or fi fost cinsprezece zile... Ce 
contează? Contează că el a organizat totul și acum actuala putere vrea să 
mă scoată pe mine vinovat. Că actuala putere își determină ofițerii să se 
sinucidă, că actuala putere vinde țara pe doi bani, că actuala putere face 
numai ce-i dictează străinii, că românii au ajuns să nu mai aibă loc la ei 
în ţară... Asta e, sunt lucrurile care contează, nu câte zile sunt de nu știu 
când. Eu sunt scriitor, nu sunt un om exact. Nu mă ocup cu cifre. Eu am 
spus adevărul... Și de asta sunt hăituit, de asta îmi inscenează tot soiul de 
mizerii. 

— Domnule președinte Varlaam, mai avem un telefon... Bună seara... 

— Bună seara. 

— Cu cine avem onoarea... 
< — Domnule Ivan, nu vă pot da numele. O să înţelegeţi imediat de ce... 
Insă vreau să clarific un aspect. Domnul Varlaam, pe care eu personal il 
stimez și despre care am crezut și poate mai cred că este singura șansă 
pentru România, greșește în cazul atacului asupra guvernului. Poate este 
dezinformat... Nu știu... Dar ce vreau să spun este că după cazul Dulgheru 
niciun ofițer de poliție sau de jandarmi nu va mai autoriza folosirea forței. 
Fiindcă le este frică... Ce s-a întâmplat la Palatul Victoria? Primele trei 
sau patru rânduri de manifestanți erau înarmate cu båte și cu rângi. La 
un moment dat s-au năpustit asupra jandarmilor care i-au respins cu 
scuturile. A fost al doilea asalt și apoi al treilea al manifestanților. Atacurile 
au fost foarte dure și s-au purtat la intervale foarte scurte de timp. La un 
moment dat dispozitivul jandarmilor a cedat în trei locuri, câțiva jandarmi 
au fost chiar serios răniți... Ofiţerul care comanda dispozitivul avea două 
variante. Să ordone foiosirea gazelor lacrimogene și a altor tipuri de 
armament aflat în dotare sau să-și retragă trupa. Folosirea gazelor 
lacrimogene a mai generat o problemă în urma cu ani la una dintre 
mineriade. Doar cu scuturile și bastoanele, jandarmii nu mai puteau face 
faţă. De aceea au fost retrași... După intrarea în palat, utilizarea gazelor 
si chiar scoaterea unor trupe cu armament superior a devenit justificată. 
Domnule Ivan, domnule Varlaam... Nimeni nu este dispus sâ-și riște 
pielea ca să apere o putere care apoi nu-i apără. În fond, ce-i pasă 
jandarmului că intră manifestanți în guvern? El mănâncă aceeași ciorbă 
proastă la prânz, doarme la fel de în frig și după ce-și termină armata 
Dumnezeu cu mila... Nu-i pasă... Şi dacă nu-i pasă de ce să-și pună pielea 
in saramură ? 

Toara Vodă era ceea ce se putea numi o femeie frumoasă și deșteaptă. 
Aflase că este frumoasă la optsprezece ani când, decisă să plece de acasă 
din orașul transilvănean unde nu părea să aibă niciun viitor, convinsese 
un inginer de succes cu destui bani și cu destulă influenţă să-și părăsească 
nevasta și cei doi copii și să vină cu ea la București. 

Aflase că este și deșteaptă după ce termină în fruntea listei a două 
facultăți complet diferite, informatică și drept, după ce-și luase maste- 
ratul în științe politice și se înscrisese la un doctorat în comunicare. 
Combinarea celor două date genetice a adus-o la doisprezece ani după 
venirea în București în poziția de consilieră și amantă a primului-ministru. 

Trecuse ceva timp de când se angajase ca operator de computer la un 
cotidian central. Se încurcase cu redactorul șef adjunct de acolo, apoi cu 
patronul ziarului, cu secretarul general adjunct al unui partid care se 
pregătea să ajungă la guvernare, cu un secretar de stat din cadrul 
aparatului prumului-ministru, cu un mare mogul al presei românești, cu 
ministrul justiției și, în final, cu actualul premier. Traseul fusese parcurs 
cu o discreție maximă, fără niciun fel de expunere inutilă astfel încât, 
indiferent de notorietatea partenerilor ei, nimic nu apăruse în presă. 
Evident exista un partener oficial, un băieţel drăguţ și naiv, cu solide 
studii academice pe care-l campase într-o funcție onorifică și bine plătită 
dintr-o bancă privată. Relaţia cu premierul începuse greu din cauza 
nevestei ingrozitor de suspicioase, dar și din cauza rapidității cu care 
premierul era obișnuit să tranșeze problemele cu colaboratoarele sale. 
loana Vodă nu dorea să fie amantă, dorea să fie consilier... Și nu dorea să 
rămână consilier, ci dorea o reală ascensiune în administraţie, eventual în 
diplomaţie. 

Provenită dintr-o familei modestă, cu părinţi ajunși intelectuali pe 
puncte și jenați în actualul context social de această realitate, Ioana Vodă 
învățase că se poale baza doar pe ea și că nu există limite în atingerea 
scopurilor propuse. Cu atât mai mare a fost disperarea ei când a aflat că 
primul-ministru urma să fie demis de Președinte. Sursa era absolut sigură, 
un prieten bun din SPP, iar orele șefului ei erau numărate. Încercase să-l 

Primul-ministru ajunse la întâlnirea cu Președintele cu o întârziere 
de mai bine de jumătate de oră. Aflase de la Ioana Vodă ce i se pregătea 
şi avusese nevoie de timp să se calmeze. Era în funcţie de aproape un an, 
dar încă nu se obișnuise cu politica şi nici cu criteriile și valorile acesteia. 
Președintele nu păru deloc afectat de întârziere, îl pofti să ia loc în fotoliu 
și se așeză pe un taburet fără spătar în faţa lui. 

— Domnule prim-ministru, trebuie să recunosc că mă aflu în cel mai 
greu moment al carierei mele de politician. Nu am ce să vă reproșez, ați 
fost fără doar și poate cel mai bun premier pe care l-a avut România... 
Raţiuni de stat pe care vi le voi explica mă determină să provoc căderea 
guvernului pe care-l conduceţi. Ce se întâmplă... În ultimele zece zile 
mișcările lui Varlaam au început să capete o susținere tot mai pronunţată 
în interiorul armatei. Sinuciderea lui Dulgheru a mărit tensiunea, iar 
senzația de nesupunere a structurilor militare a crescut după incidentul 
de la Palatul Victoria, Practic acolo am avut un non-combat generat de 
fracturile în lanţul de comandă din Ministerul de Interne, demisia 
ministrului, suspendarea a opt generali și chestori, anchetarea chestorului 
de poliție Movilă. Am primit rapoarte care confirmă legăturile dintre 
anumiţi șefi ai organiza ților lui Varlaam, cu ofiţeri activi de informaţii și 
cu ofițeri superiori din anumite gamizoane militare. În mai multe județe, 
s-au constituit niște celule de criză ale acestora la umbra Asociaţiei Sfântu 
Gheorghe... Ştiţi despre ce este vorba? 

— Sincer, nu... 

— Structura aceea de informaţii făcută de generalul Dumbravă care 
visează o Românie după model turcesc cu armata [actor regulator al 
societății și cu el în fruntea armatei. Un nebun inofensiv, până la urmă, 
dar care vorbește bine și care poate face foarte mult rău. La toate acestea 
se adaugă diverse mesaje primite din Franța, Germania, Statele Unite 
care ne solicită moderație și mai mult decât orice stabilitate. Or singura 
soluție pentru acest factor este un guvern de uniune naţională. Ca acest 
«guvern să fie ce trebuie, prezenţa lui Radu Rădulescu și a partidului său 
este imperativ necesară, lar el nu acceptă să intre în acest guvern decât 

dacă este el prim-ministru. Oricum, în faţa acestei evoluţii neprevăzute, 
eu am două propuneri pentru dumneavoastră. Puteţi fi viceprim-ministru 
al guvernului, coordonatorul întregului program economic, sau puteți fi 
consilierul meu, consilier prezidenţial pe probleme de economie... Pentru 
a nu se crea impresia că dumneavoastră ați fost pedepsit... Am vorbit și 
cu Rădulescu să vă mulțumească pentru efort Și să laude prestaţia 
dumneavoastră în funcție... De asemenea... 

— Domnule Președinte... Când aţi decis înlocuirea mea? 

— Imediat după atacul lui Varlaam... 

— Acum două zile... lertaţi-mă, dar cred că mi-aţi comunicat decizia 
dumneavoastră cam târziu ca să mai existe ipoteza unei colaborări între 
noi. 

— Domnule prim-ministru... 

— Domnule Președinte, știam de decizia dumneavoastră. Am aflat-o 
Și sincer nu mi-a venit să cred. Nu că-l numiţi pe Rădulescu... Mi-e egal. 
Nu mi-a venit să cred că nu m-aţi chemat la discuţii înainte de a vorbi cu 
Rădulescu. Că nu mi-aţi cerut acceptul pentru această mișcare. Poate sunt 
eu mai tăcut și mai puţin ofensiv, dar nu sunt o vază, domnule Președinte, 
să mă puteţi muta după cum vreţi. Nu sunt un pion pe tabla 
dumneavoastră de șah. Știţi foarte bine ce poziţie aveam când m-aţi 
solicitat să preiau Executivul. Știţi câți bani câștipam și ce viitor aveam în 
structura respectivă. Mi-ai spus atunci că singurul argument pe care mi-l 
puteți aduce ca să accept această funcţie este de natură morală. Că trebuie 
să vă spnjin în salvarea României. Morala trebuia să vă oblige să-mi cereți 
aprobarea să faceţi acest joc cu mine. Nu legea, nu relațiile interumane, 
nu ideea că am fost cel mai bun prim-ministru. Morala vă obliga... 
Domnule Președinte... Nu vă voi face greutăți, n-o să mă baricadez în 
interiorul Palatului Victoria și n-o să fac nicio declarație publică. Dar nici 
n-o să mai colaborez vreodată cu dumneavoastră. 

— Vă înțeleg, supărarea... 

— Nu e supărare. E tristeţe... Fiindcă încă o dată mi se confirmă că 
nu e de ajuns să fii bine pregătit, bine intenţionat și să munceșt performant 
ca să fii respectat. 

— Încă o dată, vă înţeleg supărarea, dar același patriotism care v-a 
determinat să acceptați postul trebuie să vă călăuzească și acum. Eu poate 
am greșit, ca om sau ca prieten, dar ca Președinte al României am procedat 
corect. Rădulescu a început să distrugă partidul lui Varlaam. El și oamenii 
lui au provocat acea rebeliune a șase șefi de filiale. De asemenea, relațiile 
mai bune ale lui Rădulescu cu elementeie naţionalist-conservatoare din 

armată au condus și vor conduce la o calmare a spiritelor și acolo. Pentru 
mine s-ar putea să fie rău... Fiindcă Rădulescu ar putea câștiga puncte 
importante pentru alegerile din toamnă, dar de această dată riscul era 
prea mare și eu am jucat ca un om de stat responsabil. Îmi pare rău că-mi 
refuzați cele două propuneri... Erau făcute cu toată sinceritatea și nu 
voiam să vă alin orgoliul rănit. Chiar credeam în utilitatea dumneavoastră 
acolo. Oricum... Vă mulțumesc pentru faptul că trataţi lucrurile bărbătește 
și că nu intenţionaţi să faceţi declaraţii publice impotriva acestei decizii. 
Și ce să vă spun... Crăciun fericit! Apropo... Spuneați că aţi aflat această 
informaţie de ceva timp. Din curiozitate, de unde? 

— De la unul dintre cei mai apropiaţi colaboratori ai dumneavoastră, 
răspunse premierul satisfăcut că-l va face pe Președinte să se gândescă iar, 
la cine-l trădează. 


224 


a 
Á e —— -D 


a ședință a noului cabinet durase mai puțin de două ore. Radu 
Rădulescu se afla acum în fața jurnaliștilor în sala conferințelor de presă 
însoțit de noul purtător de cuvânt al guvemului. Acesta rosti câteva fraze 
protocolare și îi dădu cuvântul noului prim-ministru. 

— Vă mulțumesc pentru prezenţa dumneavoastră numeroasă, ți- 
nând seama că este 31 decembrie. Dar presa adevărată nu doarme 
niciodată. Vreau în primul rând să constat cu satisfacție maturitatea de care 
a dat dovadă clasa politică din România în aceste momente dificile. 
Constituirea acestui guvern de uniune națională în fruntea căruia a fost 
acceptat liderul unui partid de opoziție demonstrează că am depășit acele 
momente în care ura și intoleranța marcau traiectoria politică a partidelor. 
E bine că în sfârșit s-a înţeles că nu disputele noastre, nu acele permanente 
replici ascuţite pe care le schimbam unii cu alții rezolvă nevoile cetățenilor 
acestei țări. Mai mult decât atât, vreau să subliniez că actualul consens 
politic indică fără echivoc decizia partidelor responsabile din România de 
a se opune extremismului, xenofobiei și violenţei politice. Vreau să 
mulțumesc fostului prim-ministru care a dat dovadă de bărbăţie și de 
înțelepciune și care a condus corect destinele României, vreau să 
mulțumesc membrilor fostului cabinet pentru atitudinea lor și membrilor 
acestui nou guvern, primul de uniune națională din istoria postrevolu- 
ționară a României, pentru curajul lor. Principala sarcină pe care acest 
cabinet și-a asumat-o a fost aceea de a reprima cu hotărâre orice tentativă 
de destabilizare a ţării și orice tentativă de extremism și de intoleranță 
etnică sau de altă natură. Inainte de a răspunde întrebărilor dum- 
neavoastră dați-mi voie să urez prin intermediul dumneavoastră, tuturor 
cetățenilor României un an nou fericit, liniștit și cât mai multe bucurii. 
De asemenea, vreau să vă urez și dumneavoastră, jurnaliștilor, un sincer 
la mulți ani. Întrebările acum... Dar poate nu stăm prea mult, fiindcă e 
totuși Anul Nou. 

— Domnule prim-ministru... Din perspectiva alegerilor din toamna 
viitoare, cum vedeți colaborarea cu Președintele ținând seama că veji 
candida unul împotriva celuilalt? 

— Şi domnul Președinte, și eu am înţeles exact riscurile electorale 
ale fiecăruia dintre noi din perspectiva alegerilor viitoare. Dar înainte de 
a ne gândi la alegeri și la succesul unuia sau al celuilalt a trebuit să 
acționăm ca niște oameni politici responsabili și să găsim o soluție viabilă 
pentru criza în care se află România. Cine știe, poate după alegerile viitoare 
eu voi fi Președinte și actualul Președinte ar putea deveni premier. 

— Cum veţi acționa în cazul lui Theodor Varlaam? 

— Discuţia aici trebuie purtată cu multă grijă... Fiindcă din dorința 
noastră de a face bine trebuie să nu lăsăm loc liber ilegalităţilor. Fiindcă 
nu poți corecta o ilegalitate comițând o altă ilegalitate. Dincolo de 
speculațiile apărute in ziare, trebuie să vedem realitatea. Sunt anchete în 
derulare atât la nivelul structurilor abilitate ale guvernului cât și la nivelul 
Parlamentului. În momentul în care vom avea certitudini, vom acționa. 

— Există zvonul că îl veţi numi pe domnul chestor Movilă consi- 
lierul dumneavoastră pentru probleme de interne, de poliţie? 

— Da... Domnul chestor este un om capabil. Nu m-am decis încă 
asupra acestei numiri, dar este posibil să fie așa. 

— Domnul Movilă este implicat totuși în acel raport care acoperea 
vinovăția lui Dulgheru... 

— Cred că nu este bine să dăm sentinţe până nu cunoaștem întregul 
adevăr... De aceea eu vă propun să amânăm această discuţie până la 
momentul în care și eu și dumneavoastră vom fi lămuriți. 

— In urmă cu mai multe luni, într-o conferință de presă aţi acuzat 
actuala putere de ineficienţă în cazul Spada. Mai mult, unul dintre 
colaboratorii dumneavoastră apropiaţi, deputatul Nenișor Vasile, vorbea 
de o conspirație a fostului ministru de interne în acest caz. Care este 
abordarea dumneavoastră actuală din perspectiva funcţiei pe care o 
aveţi...? 

— Am discutat chiar aseară cu noul ministru de interne. E un personaj 
foarte capabil, un om în care am o mare încredere... Domnia sa mi-a 
garantat că într-un interval scurt de timp voi avea un raport clar asupra 
acestui caz și de asemenea mi-a promis că va face tot ce este necesar 
pentru ca această afacere să se încheie. Avem nevoie de stabilitate și de 
liniște. 

— Ca prim-ministru veți întreprinde anchete asupra modului în care 
a funcţionat executivul în ultimii trei ani, cât ați fost dumneavoastră în 
opoziţie, ținând seama că în tot acest răstimp ați acuzat fostul Executiv și 
fosta majoritate parlamentară de grave ilegalităţi? 

— Principala mea sarcină, ca prim-ministru, este buna funcționare a 
Executivului. De asemenea, sunt preocupat de problemele globale ale 
României și în mod esenţial de stabilitate și de combaterea fenomenelor 
extremiste. Evident că, dacă voi constata că în mandatele trecute s-au 
comis ilegalităţi voi lua toate măsurile care se impun. 

— Domnule prim-ministru... Cum vă împăcați cu Președintele? 

— In ce sens? 

— Aţi fost inamici politici atâta vreme... V-aţi atacat în permanență... 
Cum colaborați, cum vă impăcați unul cu celălalt? 

— Ca doi oameni politici maturi care știu că singurul motiv pentru 
care se află în funcție este asigurarea binelui colectiv. Nu pot să vă spun 
că am devenit brusc prieten cu domnul Președinte. Dar vă pot spune că 
în urma discuţiilor avute în ultimele zile am descoperit și unul și altul, că 
lucrurile care ne apropie sunt mult mai importante decat cele care ne 
despart. 

— Și atunci cum veţi lupta unul împotriva celuilalt peste zece luni? 

— Ca niște gentlemani... Vă mulțumesc, încă o dată, la mulți ani și 
să ne vedem sănătoși pe 3 ianuarie. 

În Palatul Cotroceni, deși era ultima zi a anului, agitația era maxi- 
mă. Președintele trebuia să înregistreze mesajul către națiune și niciuna 
dintre cele trei variante propuse de diverșii săi consilien nu-i plăcea. Nu-i 
plăcea nimic, de fapt. Nu-i plăcea coabitarea cu Radu Rădulescu, nu-i 
plăceau reproșurile mai mult sau mai puțin directe pe care le primea de 
la diverșii săi colaboratori politici îndepărtați acum din posturi din cauza 
algoritmului impus de guvernul de uniune națională și nu-i plăcea că 
fusese adus în această situaţie. 

Echipa de filmare aștepta cuminte în cabinet, decorul fusese reali- 
zat, steagurile României și Uniunii Europene în dreapta și un brad mare, 
dar auster împodobit în stânga biroului, dar Președintele era in camerele 
din spate și modifica texte. 

La un moment dat, Nicușor Marinescu ieși din respectivele camere 
jumătate nervos, jumătate amuzat cu mai multe pagini în mână, din care 
trebuia să obțină în cel mai scurt timp varianta finală de discurs. 
Preşedintele rămăsese împreună cu consilierul său pe probleme de 
secunitate. 

— Nu i-ați spus lui Nicușor? 

— Nu... Nu încă... Dar cred că o să accepte. Argentina este o am- 
basadă bună, el vorbește bine spaniolă, o să-i placă... O să-i spun după 
Anul Nou. 

— Și dacă refuză? 

— Nu văd de ce să refuze... Doar nu l-am trimis în Africa. Mai am 
rezervă și Australia, dar cred că n-o să refuze Argentina. 

— Eu știu că-și dorea să ajungă în State... 

— Ei, acum... Nu-l pot face ambasador acolo... 

— Nu ambasador... Consul... Oricum plănuisem să deschidem mai 
multe consulate. Consul în State cred că ar fi cea mai bună soluție. 

— Da... Deocamdată încercăm Argentina. Dacă refuză, mai vedem. 
Aţi auzit de numirea chestorului Movilă pe lângă Rădulescu...? Asta e 
prima sfidare către dumneavoastră. Noi ne pregătim să-l sancţionăm și 
el și-l face consilier. 

— Dragul meu... De acum înainte, timp de zece luni numai din astea 
o să auzim. Doar nu-ți imaginezi că Rădulescu a devenit altcineva. Este 
exact persoana pe care o știm amândoi. Nu ne iubește și nu-l iubim. O să 
facă porcării, o să facem și noi... 

— Domnule Președinte, bănuiesc că v-au spus destui... Cred că nu ați 
procedat corect... 

Președintele iși lăsă ceașca de ceai pe măsuţă, se ridică din fotoliu și 
ieși inspre bucătărie. Un aghiotant apăru imediat întrebându-l de ce are 
nevoie. Nu avea nevoie de nimic, dar pur și simplu nu avea chef să 
vorbească. Nu avea chef nici de mesajul de Anul Nou, nu avea chef de 
politică și nici de explicaţii. Ceru ceva de mâncare și un pahar de suc de 
piersici și reveni in cabinet. Consilierul pe probleme de securitate își 
continuă ideea exact de unde o lăsase. 

— Amenințarea lui Varlaam nu era atât de mare și nici pericolul din 
armată nu este reprezentativ. Generalul Dumbravă nu are susținători 
decât punctual și nici nu este în stare să se organizeze. Nu era nevoie de 
acest guvern de uniune națională. 

— Dragul meu... Era nevoie. Mai multă decât iţi imaginezi. Și mai este 
un om care-ţi poate confirma câtă nevoie era. Anume Sandu Stoicescu... 
Stii de ce era nevoie? Nu din cauza lui Varlaam, nici din cauza lui 
Dumbravă, nici din cauză strâinătăți care nu mi-a cerut nimic. Din simplul 
motiv că după Anul Nou, imediat cum se deschidea sesiunea parla- 
mentară, Rădulescu ar fi introdus o moţiune de cenzură în legătură cu 
problema minorităților în România. Și să-ți spun un secret. Moţiunea 
trecea... Fiindcă atât ungurii, cât și alți băieţi din coalția noastră bătuseră 
palma cu Rădulescu. Nu mă întreba de unde știu, fiindcă ţi-e clar de unde 
știu. Întelegi? Atacul asupra guvernului a venit la fix... Parcă l-am fi pus 
noi cu mâna. Dar noi doi știm că nu suntem în stare de așa ceva. Și atunci 
m-am dus la Rădulescu cu mesajul, „patria în pericol“... Și el știa că 
Varlaam nu înseamnă nimic și că atacul ăla e doar o consecinţă nefericită 
după sinuciderea lui Dulgheru. Dar în faţa opiniei publice cum pica un 
refuz al lui Rădulescu la chemarea Președintelui de a lupta uniți impotriva 
extremismului? Rău... lar în exterior și mai rău. Dragul meu, eram intre 
două rele. Să-mi pice guvernul fiindcă nu poate ţine în mană situația 
minorităţilor din România sau să arăt că nu sunt un om bântuit de obsesii 
politicianiste, că mă gândesc la binele naţional, la consens și că cedez o 
parte din putere către cel mai dur adversar al meu numai pentru a obține 
stabilitate națională. Crede-mă... Mă trec fiori numai când mă gândesc la 
întâlnirile săptămânale sau chiar mai dese pe care le voi avea cu Rădulescu, 

dar nu am avut de ales. Aliații noștri ne trădaseră... Într-o lună ne frângeam 
gâtul... Așa... Dacă e vreo problemă cu Spada... E treaba lui Rădulescu... 
Zice Varlaam ceva... Treaba lui Rădulescu... Occidentul constată nu știu 
ce... Treaba lui Rădulescu. 

— Dar și dacă le rezolvă... 

— Asta e. Nu le poți avea pe toate. 

— Bun... Și în condiţiile astea ce facem cu Varlaam? 

— Noi? Nimic... 

— Nu-l legăm? 

— In niciun caz... Dacă Varlaam e decapitat, partidul lui dispare și 
toate voturile se duc direct spre Rădulescu. Dacă Rădulescu îl leagă pe 
Varlaam, voturile nu mai merg toate spre el. Varlaam nu contează... Acum 
e atât de speriat că-l legăm, încât ar bea brudenschaft cu ungurii dacă 
i-am cere-o... Mi-a trimis mesaje că vrea să-l primesc și Rădulescu mi-a 
spus că și pe el îl caută pe toate canalele. Lasă-l să fiarbă... El e important 
doar la toamnă, fiindcă va colecta niște voturi. Şi voturile pe care el le ia 
nu sunt de la mine... Sunt de la Rădulescu. Așa că, pentru noi, cel mai 
util este ca Varlaam să trăiască. Dacă totuși moare, nu trebuie să fie mâna 
noastră. 

Nicușor Marinescu intră cu varianta modificată a discursului... 
Președintele aruncă un ochi peste ea și deși nu-i plăcu nici de data această 
o acceptă, Discursul putea fi instalat pe prompter și se putea începe 
înregistrarea. 


09. 


— Fun seara oameni buni și la mulți ani. Fie ca anul acesta să fie 
mai bun și mai liniștit decât cel încheiat și să dea Domnul să răsară soarele 
și pe strada noastră. Ediţia specială din această seară este dedicată 
schimbărilor neașteptate care au avut loc în ultimele zile ale anului care 
tocmai s-a incheiat. În presa care a apărut astăzi, după vacanța de Revelion, 
s-a dezbătut mult pe marginea evoluţiilor politice din România. Două 
editoriale mi-au atras atenţia și voi cita fragmente din ele. În pnmul rând, 
lon Cârstea scrie sub titlul Greseala lui Radu Rădulescu: De-abia instalat în 
functia din Palatul Victoria, Radu Rădulescu se străduie să ne readucă aminte 
mandatul său prezidenţial încheiat acum trei ani cu o înfrângere usturătoare. Am- 
bițios și bine pregătit, Radu Rădulescu are un defect fundamental. Este influen- 
tabil. Cine intră ultimul la el are întotdeauna câștig de cauză. Astfel încât este 
mai inportant cine are nervii tari în anturajul său și poale face o lungă antecameră 
decât cine este priceput si are multă treabă de făcut. Probabil unul dintre sfătuitonii 
de taină ai lui Radu Rădulescu — purtătoarea de cuvânt, consilierul pe probleme 
de revolutionari, consilierul pe probleme de securitate — l-a convins pe proapătul 
prim-minstru să-l angajeze la Palat pe Movilă. Pentru a ne reimprospăta memoria, 
chestorul Movilă este fostul șef al Poliției Capitalei, care după ce a reușit să-l 
prindă în timp record pe criminalul poreclit Spada, a falsificat și documente în 
cazul Dulgheru. Anchetat de fostul Executiv este angajat de noul prim-ministru, 
Radu Rădulescu, în funcția de consilier pentru probleme de interne. Gestul în sine 
este o sfidare împotriva Președintelui și a conceptului de coabitare pe care acenstă 
coaliție împotriva naturii se bazează. Ca să fiu sincer, nu sunt foarte preocupat 
de sfidările pe care le înghite actualul Președinte, fiindcă le merită. Dar sunt 
ingrijorat de faptul că acești doi lideri politici, care într-un fel sau altul trebuie 
să scoată România din criza în care se află, nu au altceva mai bun de făcut decât 
să se sfideze reciproc. Din punctul meu de vedere şansa lui Radu Rădulescu este 
să fie altfel decât actualul Președinte. Să fie pragmatic, rece, cooperant și să-și 
îndeplinească mandatul. Dacă reia jocurile politicianiste atunci acceptarea funcției 
de prim-ministru a fost o eroare pentru el și o neșansă pentru noi ca țară. Acesta 
a fost textul lui Ion Cârstea și acum voi cita un fragment din editorialul 
lui Adrian Maier intitulat Mă tem de greci și când fac daruri: Eu unul nu cred 

în patriotismul politicianului român si în niciun caz nu cred în patriotismul 
actualului Președinte. Nu cred nici în atașamentul său fată de binele general și 
nici în viziunea sa globalistă care depășește interesele de partid sau intreresele 
personale. Eu cred, că mișcarea politică de la finele lunii decembrie, de realizarea 
unui guvern de uniune națională fără Uniunea Națională, este rezultatul unor 
calcule foarte precise. Radu Rădulescu creștea în sondaje fără să facă nimic. 
Distanţa dintre el și Președinte creștea zi de zi și nimic nu putea opri această 
crestere. În principiu, în opoziţie este foarte greu să faci prostii. În acest moment 
însă, Radu Rădulescu mu mai este în opoziție... Radu Rădulescu este la putere, 
pus de un Președinte care în fața opiniei publice poate să joace rolul omului 
integru care a renunțat la orice partizanat pentru binele națiunii. Tot ce va merge 
rău în colaborarea dintre cei doi, va fi din cauza lui Rădulescu, care nu se ridică 
la înăljimea morală a Presedintelui. Ce ua merge bine va fi și datorită Preşedintelui. 
Și mai e ceva... Funcţia de prim-ministru este în perceptia generală o funcție 
inferioară celei de Președinte. Altfel zis, Radu Rădulescu s-a plasat singur pe o 
poziție de inferioritate față de actualul Președinte. Așa cum au afirmat în istoria 
lor zbuciumată strămoșii noștri latini, mă tem de adversarii care fac daruri. 
Acesta a fost textul lui Adrian Maier. Invitaţii mei din studio sunt chiar 
cei doi jurnaliști cărora le mulțumesc pentru prezenţă. Domnule Cârstea, 
editorialul lui Adrian Maier creionează ideea unei conspirații a 
Președintelui care ar putea conduce chiar la înfrângerea lui Radu 
Rădulescu în alegeri ... 

— Bună seara și la mulţi ani... Inainte de a trece direct la subiect 
vreau să-i spun mai tânărului meu coleg, că formula „Timeo Danaos et 
dona ferentes” nu a fost folosită de romani... Textul din care este extras 
acest citat celebru, a fost scris în latină, este Eneida lui Vergiliu, dar replica 
aparține unui troian, Laocoon, mare preot care s-a opus primirii calului 
făcut de Ulysse. Stiţi povestea cu șerpii uriași trimiși de zei care l-au 
omorât și pe el și pe cei doi fii ai săi... 

— Da... Și eu ce am zis? 

— Ați zis că strămoșii noștri romani au afirmat în istoria lor 
zbuciumată că se tem de grecii care fac daruri. Romanii nu aveau de ce 
să se teamă de greci, că-i cuceriseră pe la 146 înainte de Cristos... Troienii 
se temeau de greci chiar și când făceau daruri... Dar nu este important... 
Ipoteza lansată de Adrian Maier rezistă, și oarecum în acest sens am 
afirmat eu că Radu Rădulescu face erori. Fiindcă atunci când era în 
opoziție, singurele erori care contau erau cele ale Președintelui. Ce pierdea 
acesta se adăuga la Radu Rădulescu... Acum însă lumea e cu ochii pe 
Rădulescu. Ce nu cred eu, din toată ipoteza lansată de Adrian Maier, este 

că Președintele a premeditat totul. Cred că îl bănuim de o prea mare 
capacitate de strateg... Pur și simplu când a văzut ce s-a întâmplat la 
Palatul Victoria, când a văzut că nu face faţă saltului lui Varlaam, a găsit 
o soluţie salvatoare, care nu putea fi decât un guvern de uniune națională 
fără Uniunea Naţională... Frumos spus... Mi-a plăcut fraza asta. lar 
Rădulescu a prins momentul și s-a așezat în poziţie de maximă vizibilitate, 
poziție din care poate tranșa lejer lupta pentru Cotroceni din toamna 
viitoare. 

— Domnule Cârstea... Vreau să vă mulțumesc pentru scurta lecţie 
de istorie, dar știți, eu scriu la un ziar cu un tiraj de aproape patru sute 
de mii de exemplare și nu am timp să fiu ancorat în istoria antică, prefer 
să o cunosc bine pe cea contemporană. Din această perspectivă, eu am 
informaţii clare că Președintele i-a propus din start funcţia de prim-mi- 
nistru lui Rădulescu, după cum eu am motive să cred că la Palatul Victoria 
nu a fost nimic întâmplător. 

— Adică... 

— Adică la Palatul Victoria s-a întâmplat ce trebuia să se întâmple. 
Jandarmii au plecat la timp, agresori au intrat în Palat la timp, salvatorii 
au venit și ei la timp, dar după cum știți, cei doisprezece indivizi identificaţi 
de toată lumea ca fiind principalii instigatori nu au fost prinși nici până 
acum... lar Theodor Varlaam a fost folosit ca paravanul perfect pentru 
această inscenare. 

— Înscenare a cui, că nu reușesc să vă urmăresc...? 

— Inscenare a Președintelui care avea nevoie de un scenariu să-l 
plaseze pe Rădulescu într-o funcţie din care acesta să înceapă să piardă 
puncte. 

— Domnule Maier, eu Marian Preda, realizator TV și gazda dum- 
neavoastră la acest talk-show vă dau în scris că actualul Președinte nu 
este capabil de asemenea strategii. Sincer, cred că vă înșelați... 

— Domnule Preda... Domnule Cârstea... Hai s-o luăm domul... Cum 
de-au plecat jandarmii ăia de acolo exact cât să intre manifestanți în 
Palatul Victoria și au apărut la loc ca să-i scoată, după ce au făcut un pic 
de foc? Aţi văzut în cât timp au golit Piaţa Victoriei când s-au hotărât să 
intervină? În cinci minute... Nu mai erau nici manifestanți duri, nu mai 
era nimic. Apoi... Cum de i-a venit Președintelui ideea să-l invite pe 
Rădulescu la Cotroceni la acea reuniune? Imediat după reuniune i-a 
propus postul. Într-un moment de criză din acesta, nu te gândești să-l 
chemi lângă tine pe cel mai mare dușman al tău. Ai nevoie să evaluezi 
situaţia, ai nevoie să înţelegi consecinţele interne și internaționale ale 

afirmaţiile dumneavoastră ameninţă nu procentele Președintelui, ci 
siguranța naţională. De aceea vă sugerez ca pe viitor, chiar și mâine, dacă 
mai abordați acest subiect, să aveți probe. Altfel vom reacționa în condiţiile 
prevăzute de lege. Vă mulțumesc... 

— Domnule consilier... Domnule consilier... 

— In cască mi se spune că a închis... Ce vroiai să spuneți domnule 
Cârstea? 

— Nimic special... Vroiam doar să-l întreb dacă este adevărat că 
Nicușor Marinescu a fost îndepărtat de la Palat fiindcă a afirmat Varlaam 
că el ii scrie textele Președintelui. 


A | 
i m Spada 
-e O __.—_— a 


10. 


Proaspăt numitul ministru de interne, Ion Leșan, află de o nouă 
victimă a Spadei exact când se pregătea să intre în sala de protocol a 
ministerului unde urma să-și serbeze ziua numelui alături de adjuncții săi 
și de alți invitaţi. Din spatele ușii se auzeau acordurile tarafului de muzică 
populară care fiind informat că se apropie ministrul intona cu entuziasm 
„mulți ani trăiască“. 

Ministrul lon Leșan nu a mai intrat în sala plină de mâncare și de 
băutură ci a plecat direct la sediul partidului unde se afla Radu Rădulescu. 
Pe drum a aflat câteva detalii... Victima era un recuperator din lumea 
interlopă, ieșit din închisoare ca urmare a amnistiei de la finele anului 
trecut. Fusese după toate probabilitățile lichidat în urmă cu două sau trei 
zile, dar nimeni nu-i intrase în casă până în dimineaţa de 7 ianuarie, de 
Sfântul Ion. Avea cazier bogat, era rrom și metoda de operare era clar a 
asasinului denumit Spada. Nu existau dubii. Presa era pe fir și posturile 
de radio deja transmiteau informația. Numele mortului era lon Donia și 
nu se știe dacă avea vreo poreclă. Piste, ca de obicei, niciuna. 

Radu Rădulescu îl primi pe ministrul de interne imediat ce acesta 
ajunse la sediu. În birou mai erau chestorul Movilă și deputatul Nenișor 
Vasile. Ministrul Leșan recită repede tot ce știa despre victimă, dar 
premierul Rădulescu părea a fi deja informat. Chestorul Movilă mai dădu 
și el două informaţii, în principiu inutile, și apoi în cabinet se instală 
liniștea. Ministrul se ascunsese în cel mai îndepărtat fotoliu din încăpere, 
Nenișor Vasile stătea în picioare și se uita pe geam la ninsoarea slabă, 
spulberată de câte o pală de vânt și Movilă fuma cu capul în jos, așezat 
pe un scaun de lângă biroul lui Radu Rădulescu. După câteva secunde 
bune de tăcere, Radu Rădulescu luă scrumiera grea de sticlă de pe birou 
și o proiectă cu furie în zid. Scrumiera se sparse în două și din zid căzu 
o bucată mare de calcio vecchio care se răspândi pe covor. 

— Păi bine, măi nenorociţilor, voi credeţi că eu am venit la putere să 
vă bateţi voi joc de mine? Credeţi că de asta v-am dat eu funcţii? Ca să-mi 
fie mie rău? Ca să pierd eu puncte? Ca să facă zarzavagiul ála de la 
Cotroceni mişto de mine? Cum adică? Mie mi se întâmplă Ja fel? Vine 

ăla și omoară pe cine vrea și nimeni nu-l oprește? Măi băieți... Dacă pic 
eu, picaţi și voi... Ce căutaţi aici? Ce cauţi aici, dom’ ministru? De ce nu 
ești în ședință operativă la minister să-l prinzi pe nenorocit? Doar nu crezi 
că o să te las ministru dacă nu-l prinzi? Te schimb și spăl cu tine pe jos în 
văzul lumii de n-o să mai apuci să ieși din casă de rușine. Tu crezi că e ca 
acum o lună? Dom‘ ministru... Te duci la televizor și-ţi iei angajamentul 
că în zece zile îl prinzi pe Spada. Garantezi cu postul tău... Inainte de a 
pleca, du-te in secretariat și scrie-ţi demisia, O datezi cu 17 ianuarie. Dacă 
până atunci nu e prins Spada, demisia este acceptată. Liber! Dom' 
general... Aceeași lecţie, fără televiziune. Când te-am pus în funcție mi-ai 
spus că, dacă-ți salvez pielea, mă ajuţi cu mai multe. E primul test... 
Termen 17 ianuarie... Nu e prins ăla, tu ești afară. Poți să nu-ţi scrii 
demisia, fiindcă pe tine te demit eu. Și până pe 17 ianuarie fă-ți timp să-l 
pupi în cur pe dom Cârstea să nu te mai înjure la el în ziar. 

Cei doi ieșiră repede din birou... Unul dintre SPP-iștii care-l păzeau 
pe Radu Rădulescu intră în grabă, strânse resturile scrumierei și bucățile 
de tencuială și plecă fără nicio vorbă. 

— Ce dracu facem? Credeam că s-a oprit... 

— Nu știu... Crezi că ăștia sunt în stare să-l prindă așa repede numai 
fiindcă ai urlat la ei? 

— Nu cred... Dar dacă nu-l prind i-am dat la câini... Ce bine mi-ar 
prinde să-l găsească... Fiindcă acum e momentul meu de cumpănă. Dacă 
eu rezolv problema pe care ăilalți n-au rezolvat-o, i-am terminat. Aici se 
judecă, Ja diferenţe. Eu am putut unde ei n-au putut... 

— Cine dracu e tipul ăsta? E bun... Dar cine dracu poate fi? 

— Nimeni nu știe... Poale fi oricine. 

Nenișor Vasile se așeză pe scaunul pe care stătuse generalul Movilă, 
chiar în fața lui Radu Rădulescu. 

— Auzi, Radule... Păi dacă poate fi oricine... Nu prea contează pe 
cine prindem atâta vreme cât spunem că ăsta e omul. 

— Adică? 

— Adică poate fi oricine... Dar nu știu dacă avem oamenii pentru asta. 

— Tu spui să găsim unul și să-l dăm că e Spada? Ála n-o să se 
apere...? O să nege. Și ne facem de baftă. 

— Dacă vorbește... Nu uita că vorbim de cel mai periculos criminal 
din România. Asta nu se predă fără luptă. Și într-o luptă se întâmplă 
multe, 

— Tu spui să-l...? Da... Mai există încă o problemă. Lumea îl place 
pe Spada, fiindcă omoară infractori țigani. Dacă-l omor eu n-o să-mi pice 

bine...Mă înfund pe partea asta. Mai ales după povestea lui Cornel 
Ardeleanu cu maică-mea. 

Nenișor Vasile începu să râdă încet, privindu-l țintă pe Radu 
Rădulescu. Găsise soluția. Soluția perfectă. 

IVA fost dor de el? V-a fost dor de replicile lui acide? V-a fost 
dor de singurul om care face politicienii din România să tremure? Ei bine, 
s-a întors, și în seara aceasta alături de noi este Alin Dobrescu cu o nouă 
întâmplare din Romania. 

Aplauzele coborau furtunoase dinspre tribunele umplute cu figuranți, 
orchestra interpreta o variantă stilizată, puternic stilizată a marșului 
triumfal din Aida și Alin Dobrescu apăru în fața publicului său. Nu era 
nici zâmbitor, nici bine dispus și nu avea mina unui om care face o 
emisiune de divertisment la o săptămână și un pic după Anul Nou. 

— Bună seara și bine v-am găsit... La mulţi ani și pentru Anul Nou 
și pentru toți sfinţii din această perioadă. Dacă numărăm toți sfinții 
importanţi din 6 decembrie până în 7 ianuarie constatăm că juma' din 
Românie își serbează onomastica acum. Și evident că acesta este motivul 
pentru care națiunea începe să bea pe 6 decembrie și se trezește din beţie 
inspre 10 ianuarie. Adică azi-mâine... De aceea, discuția din această seară 
nu va fi veselă, va fi făcută la trezie, fiindcă tema este prea importantă să 
ne distrăm pe marginea ei. Tema este importantă pentru toată lumea, dar 
și pentru mine. În urmă cu mai bine de o lună am organizat o emisiune 
dedicată unei operaţiuni ample a poliţiei de curăţare a străzilor de 
infractori. L-am avut invitat pe ministrul de interne de atunci. Emisiunea 
mi s-a părut bună, fiindcă fostul ministru a spus lucruri pe care în general 
demnitarii nu le spun. A doua zi am fost atacat într-un cotidian 
important... Nu... Nu huiduiți! Fiindcă cel care m-a atacat este poate cel 
mai bun jumalist al momentului. De aceea îi și răspund acum. Sunt atacat 
zilnic, în tot soiul de fiţuici, de tot soiul de băieți cu virgula uitată între 
subiect și predicat cărora consider că nu este cazul să lă răspund în nicio 
formă și în niciun fel. Marius Ionescu însă e altceva... E gazetar, e 
talentat și, în general, opiniile lui concordă cu ale mele. După emisiunea 
in cauză, pe care Marius Ionescu a considerat-o blat, măsluită, m-a acuzat 
că aș fi tras foloase materiale de pe urma lăudării acelui ministru. Acum 
omul acela nu mai este ministru, fiindcă a demisionat... Nu mai am 
teoretic niciun motiv material să fiu amabil cu el. De aceea am ales acest 

moment ca să răspund acelui atac. Marius... Eu sincer cred că fostul 
ministru de interne a fost cel mai bun demnitar pe care l-a avut această 
putere amețită. Mi-a plăcut că s-a bătut pentru oamenii lui, mi-a plăcut 
că nu s-a imburghezit, mi-a plăcut că nu și-a luat angajamente în vânt și 
mai ales mi-a plăcut că și-a început mandatul în Cielo și acum, dacă-l 
vezi pe stradă, e în același Cielo. De asemenea, mi-a plăcut fiindcă a mers 
pe ideea sporirii durității faţă de infractori. Sunt de acord că tu ai avut 
motivele tale, desigur oneste, să-l consideri un ministru prost. De ce nu-mi 
acorzi și mie dreptul de a avea motivele mele oneste pentru care să-l 
consider un ministru bun? Şi mai ales, după atâția ani de jurnalism, după 
atâtea emisiuni in care mi-am pus în cap toată clasa politică românească 
şi mai ales după atâtea beri băute împreună de ce nu-mi acorzi prezum- 
ha de corectitudine? Atât... 

Alin Dobrescu făcu o pauză în timpul căreia nici regizorul de platou, 
nici orchestra, nici publicul nu știură ce să facă. Așa încât, unii aplaudară, 
toboșarul bătu în tobă, iar ceilalţi păstrară tăcerea. 

— Invitatul emisiunii din această seară, în strânsă legătură cu micul 
meu monolog, este domnul lon Leșean, noul ministru de interne con- 
fruntat deja cu o problemă majoră. 

De această dată totul merse uns... Orchestra cânta, publicul aplau- 
da și ministrul intră cu aplomb în studio, îi strânse mâna moderatorului 
și se așeză pe fotoliu. 

— Înţeleg că Spada va făcut un cadou chiar de ziua dumneavoastră de 
nume... Când să înghiţi și dumneavoastră o sarma în cadru festiv a venit 
ăsta cu sabia lui și v-a tăiat pofta. Dar n-aţi pierdut numai sarmale... Erau 
Și jumări, Și răcituri, și niște murături proaspete Și reci, și fnpturică de toate 
animalele și vă pregătiseră băieții de la popotă un tort cât toate zilele. 

— Nu înţeleg... 

— Dom’ ministru... Eram invitat la cheful dumneavoastră... Acolo 
unde n-aţi mai ajuns, fiindcă tocmai l-au găsit pe recuperatorul acela cu 
gâtul luat. În acest context, deși trebuie să recunosc că festinul acela m-a 
cam pus pe gânduri, e numai de două săptămâni în minister și deja s-a 
instalat pe chiolhanuri, zău, lipseau numai guristele... Când am văzut 
că nici n-aţi venit acolo și aţi trecut direct în ședință operativă cu generalii, 
am zis că poate mai aveţi o șansă... la ziceţi mai aveţi o șansă? Sunteţi 
fripturist sau sunteţi chiar un om destoinic? 

— Sunt ardelean, domnule Dobrescu... Nu-mi plac fripturile, imi 
place brânza... 

— Adică sunteţi zgâne-brânză...? 

— Da... Sunt foarte zgârcit. Și în acest context vreau să vă anunț eu, 
ca să nu aflați din altă parte, că acel contract de publicitate pe care 
emisiunea dumneavoastră îl avea cu Ministerul de Inteme... L-am anulat. 

Dece? 

— Fiindcă n-am bani și fiindcă sunt zgârcit. lar cu masa în cauză... 
La noi în Ardeal, de Sfântu' lon gazda dă de mâncare... Mâncarea în 
cauză era adusă de mine. Dar mă bucur că v-aţi bucurat de ea, că eu n-am 
apucat. 

— Bine... Mi-aţi luat contractul, dar mi-aţi dat de mâncare. Pentru un 
ardelean zgarcit cred că este chiar onest. Cum stăm cu Spada? 

— Bănuiesc că sunteţi la curent cu declarația pe care am făcut-o la 
conferința de presă. Dacă până în 17 ianuarie nu e prins, eu îmi dau 
demisia. 

— Cam repede... Adică s-ar putea ca totuși contractul meu de 
publicitate să nu fie compromis. Fiindcă de prins nu-l prindeți, și urmașul 
dumneavoastră poate nu este un ardelean zgârcit. 

— Domnule Dobrescu... Dacă-mi permiteţi o sugestie, azi pariaţi pe 
poliție. Fiindcă îl vom prinde. 

— Aveţi date de sunteți așa sigur... 

— Ei, acum... N-o să mă apuc să vă spun ce nu trebuie. Staţi până pe 
17 ianuarie. Dacă nu-l prind, plec. Simplu. | 

— Vedeţi că despre ardeleni se spune că sunt înceți, căpoși, dar 
oameni de cuvânt. 

— Nu ardelenii sunt paroliști... Oamenii sunt paroliști sau nu. Că 
avem Și printre ardeleni suficiente jigodii. 

— Ce părere aveţi despre fostul ministru de interne? A fost bun, a fost 
rău... 

— Domnule Dobrescu, v-am auzit monologul... Sunt multe de spus 
despre un om. Și bune și rele... 

— Care-s relele? 

— Hai să zicem că, din punctul meu de vedere, la fostul ministru 
relele sunt mai mici decât bunele și cel mai bun lucru dintre bune a fost 
că S-a bătut pentru poliţist. Că a înțeles în ce situație proastă se află Poliția 
Și că singurii care pot face ceva sunt politicienii și parlamentarii. 

— V-aţi fi dat demisia în locul lui? 

— Eu îmi dau demisia în locul meu, dacă nu fac ce-mi propun... 

— V-am auzit declaraţia de azi... Mi s-a părut cam patetică. Suna 
așa, a jurământ la capul mortului. Iar mortul era un infractor, totuși. 

— Aici preșiți. Mortul era o victimă. Și fiecare victimă trebuie să ne 
preocupe. lar Spada este doar un criminal. Care trebuie prins. 

— Spuneţi-mi... În general mai marii Poliţiei sunt acuzaţi de afaceri 
dubioase. Dintr-o leafă amețită își trag frate niște viloaie și niște Merţane 
de innebunești... Dumneavoastră ce planuri aveți? Cum staţi cu banii? 

— Ca orice ardelean zgarcit am bani. Suficienţi... Am și vilă şi am şi 
un Merţan... Așa am intrat in minister, așa o să ies... 

— De asta sunt aproape Sigur, că oricât de șmecher ați fi, în șapte 
zile cât mai aveți de stat, nu aveţi cum strânge mare lucru. 

crizei. În patruzeci de minute, Piaţa Victoriei era golită, incendiile din 
Palatul Victoria erau stinse și deja aveam un nou cabinet cu un prim-mi- 
nistru care până mai ieri era șeful opoziţiei. Totul în numai o oră... 

— Ca să înțeleg... Dumnevoastră afirmaţi că tot ce s-a întâmplat de 
la atacul asupra Palatului Victoria încoace este o înscenare a actualului 
Președinte, inscenare în cursa căreia a căzut Radu Rădulescu? Lămuriți-mă 
totuși... Pe Varlaam cine l-a adus în Piaţa Victoriei? Tot Președintele...? 

— Domnule Cârstea... Eu nu pot susţine aberaţii... Evident că 
Varlaam a venit singur acolo. Dar nimic nu spune că Președintele nu-și 
putea infiltra oameni în primele rânduri care să provoace scandalul 
respectiv și să incendieze Palatul Victoriei. 

— Da... Domnule Maier... In anii mei mulți de experienţă de jur- 
nalist în această țară eu am învăţat un lucru foarte folositor. In România 
o conspirație secretă este aflată în douăzeci și patru de ore. In România 
un plan făcut în trei oameni, secret și el, este public in douăsprezece ore. 
9i mai este încă ceva, In România nimeni nu-și riscă poziţia, libertatea 
sau averea pentru o idee sau pentru o altă persoană. Acum, hai să o luăm 
metodic. Spuneți că Președintele a infiltrat oameni între manifestanți lui 
Varlaam. Cam câți? Să zicem douăzeci de oameni... Odată douăzeci de 
oameni știau o parte din scenariu. Apoi, s-a vorbit cu jandarmii care să 
nu lupte și să se retragă. Mai sunt și acolo câteva sute de jandarmi, plus 
un întreg lanţ de comandă. E nevoie de niște băieți din servicii care să 
coordoneze informaţiile și să obțină mereu informaţii noi vizând în mod 
special reacţii ale celor implicaţi. E nevoie de lelefoane în poliţie, ca nu 
cumva să fie arestat din greșeală unul dintre conspiratorii din fața 
Palatului. Și mai presus de orice era nevoie de acceptul lui Rădulescu. 
Dacă după toată piesa asta de teatru, Rădulescu refuza colaborarea și 
cerea provocarea de alegeri anticipate? 

— li strica imaginea... Nu participă la lupta împotriva extremis- 
mului... 

— De acord... Dar toată strategia Președintelui se pierdea. Dar ca să 
revin, chiar credeți că mai bine de cinci sute de oameni din această țară 
știu în diverse stadii de un asemenea complot și nu este nimic public 
până acum? 

— Cum să nu fie public... Varlaam a afirmat existenţa acestui complot 
imediat după atac... 

— Domnule Maier, Varlaam a spus că a auzit de la cineva că într-o 
cârciumă din București s-au întâlnit consilierul Președintelui pe probleme 
de securitate și unul dintre cei care au coordonat atacul. Cine este acest 

individ? Cum arată? Cum a fost recunoscut în avans și acum nu mai este 
găsit? Ca să nu mai vorbim despre faptul că respectivul consilier era în 
America la momentul descris de Varlaam... Varlaam nu este o sursă 
credibilă... La acest moment, Varlaam nu face decât să-și apere pielea, 
fundcă, din punctul meu de vedere, mitingul a fost al lui Varlaam. Oamenii 
care au intrat în Palatul Victona au fost ai lui Varlaam. Jandarmii nu au 
luptat in primă fază fiind retrași de un ofiţer sau chiar de mai mulți care, 
in lumina crizei Dulgheru, n-au vrut să autorizeze pe răspunderea lor 
folosirea forţei. După ce mulțimea a intrat în sediul guvernului, ordinul 
de utilizare a forţei a venit de undeva de sus și lucrurile s-au rezolvat. 
Jar Preşedintele nu a făcut decât să caute ieșirea dintr-o situație dificilă și 
Radu Rădulescu a profitat de această criză tocmai pentru a-și crește nolo- 
rietatea și procentul electoral. Și va obține acest erect dacă nu va face 
greşeli de tipul numirii unor persoane contestate ca Movilă în funcții 
publice. 

— Îl avem la teleton pe consilierul pe probleme de securitate al 
Președintelui. Bună seara şi la mulţi ani... 

— Bună scara... Domnule Preda, motivul telefonului meu este unul 
foarte prozaic. Vreau să-i conving ne telespectatorii dumneavoastra că, 
oricât ar părea de ciudat, la Cotroceni nu ne ocupăm cu complotuni. Știu 
că în filmele americane apar tot soiul de poveşti despre președinți și 
despre comploturi, dar aici ła noi lucrurile sunt cu totul altiel. Pe domnul 
Maier ştiu că nu am cum să-l conving, atâta vreme cât el a ales să creadă 
varianta lui Varlaam care sfidează și evidențele și realitatea. Sper măcar 
să pot convinge telespectatorii că la Palatul Victoria am avut de a tace cu 
un atac bine organizat al manifestanților lui Varlaam și că a existat un 
moment de ezitare din partea ofiţerilor de jandarmi. De asemenea, trebuie 
să precizez că au mai existat și alte provocări în acele ore, în alte orașe din 
țară, provocări organizate tot de filiale ale Uniunii Naţionale și că 
Președintele respectându-și mandatul și atribuţiile a trecut la formarea 
unui guvem de uniune națională fără Uniunea Naţională, guvern care 
funcționează deja de mai multe zile. Fiindcă a fost vorba și de mine, vreau 
să afirm cu toată răspunderea că nu am avut niciun fel de intâlnire cu 
nimeni pentru a organiza mitingul în cauză și aș solicita oricui mai afirmă 
așa ceva probe certe care să autentifice respectivele atirmaţii. Mai am să 
vă zic un singur lucru... Domnule Maier, emisiunea din această seară a 
fost dintr-un capăt în altul ofensatoare la adresa actualului Președinte. 
Dar dacă afirmaţiile domnului Cârstea nu pot fi combâtute în termeni 
legali, domnia sa exercitându-și cum dorește dreptul la liberă opinie, 

afirmațiile dumneavoastră ameninţă nu procentele Președintelui, ci 
siguranța națională. De aceea vă sugerez ca pe viitor, chiar și mâine, dacă 
mai abordați acest subiect, să aveți probe. Altfel vom reacționa în condiţiile 
prevăzute de lege. Vă mulțumesc... 

— Domnule consilier... Domnule consilier... 

— În cască mi se spune că a închis... Ce vroiaţi să spuneți domnule 
Carstea? 

— Nimic special... Vroiam doar să-l întreb dacă este adevărat că 
Nicușor Marinescu a fost îndepărtat de la Palat fiindcă a afirmat Varlaam 
că el îi scrie textele Președintelui. 


10. 


Proaspăt numitul ministru de interne, lon Leșan, află de o nouă 
victimă a Spadei exact când se pregătea să intre în sala de protocol a 
ministerului unde urma să-și serbeze ziua numelui alături de adjuncţii săi 
și de alți invitaţi. Din spatele ușii se auzeau acordurile tarafului de muzică 
populară care fiind informat că se apropie ministrul intona cu entuziasm 
„mulți ani trăiască“. 

Ministrul lon Leșan nu a mai intrat în sala plina de mâncare și de 
băutură ci a plecat direct la sediul partidului unde se afla Radu Rădulescu. 
Pe drum a aflat câteva detalii... Victima era un recuperator din lumea 
interlopă, ieșit din închisoare ca urmare a amnistiei de la finele anului 
trecut. Fusese după toate probabilitățile lichidat în urmă cu două sau trei 
zile, dar nimeni nu-i intrase în casă până în dimineaţa de 7 ianuaric, de 
Sfântul Ion. Avea cazier bogat, era rrom și metoda de operare era clar a 
asasinului denumit Spada. Nu existau dubii. Presa era pe fir și postunile 
de radio deja transmiteau informaţia. Numele mortului era Ion Donici şi 
nu se știe dacă avea vreo poreclă. Piste, ca de obicei, niciuna. 

Radu Rădulescu îl primi pe ministrul de interne imediat ce acesta 
ajunse la sediu. In birou mai erau chestorul Movilă și deputatul Nenișor 
Vasile. Ministrul Leșan recită repede tot ce știa despre victimă, dar 
premierul Rădulescu părea a fi deja informat. Chestorul Movilă mai dădu 
și el două informaţii, în principiu inutile, și apoi în cabinet se instală 
liniștea. Ministrul se ascunsese în cel mai îndepărtat fotoliu din încăpere, 
Nenișor Vasile stătea în picioare și se uita pe geam la ninsoarea slabă, 
spulberată de câte o pală de vânt și Movilă fuma cu capul în jos, așezat 
pe un scaun de lângă biroul lui Radu Rădulescu. După câteva secunde 
bune de tăcere, Radu Rădulescu luă scrumiera grea de sticlă de pe birou 
și o proiectă cu furie în zid. Scrumiera se sparse în două și din zid căzu 
o bucată mare de calcio vecchio care se răspândi pe covor. 

— Păi bine, măi nenorociților, voi credeți că eu am venit la putere să 
vă bateţi voi joc de mine? Credeţi că de asta v-am dat eu funcţii? Ca să-mi 
fie mie rău? Ca să pierd eu puncte? Ca să facă zarzavagiul ăla de la 
Cotroceni mișto de mine? Cum adică? Mie mi se întâmplă la fel? Vine 

ăla și omoară pe cine vrea și nimeni nu-l oprește? Măi băieți... Dacă pic 
eu, picaţi și voi... Ce căutați aici? Ce cauţi aici, dom’ ministru? De ce nu 
ești în ședință operativă la minister să-l prinzi pe nenorocit? Doar nu crezi 
că o să te las ministru dacă nu-l prinzi? Te schimb și spăl cu tine pe jos în 
văzul lumii de n-o så mai apuci să ieși din casă de rușine. Tu crezi că e ca 
acum o lună? Dom’ ministru... Te duci la televizor și-ți iei angajamentul 
că în zece zile îl prinzi pe Spada. Garantezi cu postul tău... Inainte de a 
pleca, du-te în secretariat și scrie-ți demisia. O datezi cu 17 ianuarie. Dacă 
până atunci nu e prins Spada, demisia este acceptată. Liber! Dom' 
general... Aceeași lecţie, fără televiziune. Când te-am pus în funcție mi-ai 
spus că, dacă-ți salvez pielea, mă ajuţi cu mai multe. E primul test... 
Termen 17 ianuarie... Nu e prins ăla, tu ești afară. Poţi să nu-ţi scrii 
demisia, fiindcă pe tine te demit eu. Și până pe 17 ianuarie fă-ți timp să-l 
pupi în cur pe dom’ Cârstea să nu te mai înjure la el în ziar. 

Cei doi ieșiră repede din birou... Unul dintre SPP-iștii care-l păzeau 
pe Radu Rădulescu intră în grabă, strânse resturile scrumierei și bucățile 
de tencuială și plecă fără nicio vorbă. 

— Ce dracu facem? Credeam că s-a oprt... 

— Nu știu... Crezi că ăștia sunt în stare să-l prindă așa repede numai 
fuindcă ai urlat la ei? 

— Nu cred... Dar dacă nu-l prind i-am dat la câini... Ce bine mi-ar 
prinde să-l găsească... Fiindcă acum e momentul meu de cumpănă. Dacă 
eu rezolv problema pe care ăilalți n-au rezolvat-o, i-am terminat. Aici se 
judecă, la diferenţe. Eu am putut unde ei n-au putut... 

— Cine dracu e tipul ăsta? E bun... Dar cine dracu poate fi? 

— Nimeni nu știe... Poate fi oricine. 

Nenișor Vasile se așeză pe scaunul pe care stătuse generalul Movilă, 
chiar în fața lui Radu Rădulescu. 

— Auzi, Radule... Păi dacă poate fi oricine... Nu prea contează pe 
cine prindem atâta vreme cât spunem că ăsta e omul. 

— Adică? 

— Adică poate fi oricine... Dar nu știu dacă avem oamenii pentru asta. 

— Tu spui să găsim unul și să-l dăm că e Spada? Ala n-o să se 
apere...? O să nege. Și ne facem de baftă. 

— Dacă vorbește... Nu uita că vorbim de cel mai periculos criminal 
din România. Asta nu se predă fără luptă. Și într-o luptă se întâmplă 
multe. 

— Tu spui să-l...? Da... Mai există încă o problemă. Lumea îl place 
pe Spada, fiindcă omoară infractori țigani. Dacă-l omor eu n-o să-mi pice 

bine...Mă înfund pe partea asta. Mai ales după povestea lui Cornel 
Ardeleanu cu maică-mea. 

Nenișor Vasile începu să râdă încet, privindu-l țintă pe Radu 
Rădulescu. Găsise soluția. Soluția perfectă. 

— Da... Sunt foarte zgârcit. Și în acest context vreau să vă anunț eu, 
ca să nu aflați din altă parte, că acel contract de publicitate pe care 
emisiunea dumneavoastră îl avea cu Ministerul de Inteme... L-am anulat. 

— De ce? 

— Fiindcă n-am bani și fiindcă sunt zgarcit. lar cu masa în cauză... 
La noi în Ardeal, de Sfântu’ Ion gazda dă de mâncare... Mâncarea în 
cauză era adusă de mine. Dar mă bucur că v-aţi bucurat de ea, că eu n-am 
apucat. 

— Bine... Mi-aţi luat contractul, dar mi-aţi dat de mâncare. Pentru un 
ardelean zgârcit cred că este chiar onest. Cum stăm cu Spada? 

— Bănuiesc că sunteţi la curent cu declarația pe care am făcut-o la 
conferința de presă. Dacă până în 17 ianuarie nu e prins, eu îmi dau 
demisia. 

— Cam repede... Adică s-ar putea ca totuși contractul meu de 
publicitate să nu fie compromis. Fiindcă de prins nu-l prindeți, și urmașul 
dumneavoastră poate nu este un ardelean zgârcit. 

— Domnule Dobrescu... Dacă-mi permiteţi o sugestie, azi pariaţi pe 
poliție. Fiindcă îl vom prinde. 

— Aveţi date de sunteţi așa sigur... 

— Ei, acum... N-o să mă apuc să vă spun ce nu trebuie. Staţi până pe 
17 ianuane. Dacă nu-l prind, plec. Simplu. 

— Vedeţi că despre ardeleni se spune că sunt înceţi, căpoși, dar 
oameni de cuvânt. 

— Nu ardelenii sunt paroliști... Oamenii sunt paroliști sau nu. Că 
avem și printre ardeleni suficiente jigodii. 

— Ce părere aveţi despre fostul ministru de interne? A fost bun, a fost 
rău... 

— Domnule Dobrescu, v-am auzit monologul... Sunt multe de spus 
despre un om. Și bune și rele... 

— Care-s relele? 

— Hai să zicem că, din punctul meu de vedere, la fostul ministru 
relele sunt mai mici decât bunele și cel mai bun lucru dintre bune a fost 
că s-a bătut pentru poliţist. Că a înțeles în ce situație proastă se află Poliția 
Și că singurii care pot face ceva sunt politicienii și parlamentarii. 

— V-aţi fi dat demisia în locul lui? 

— Eu îmi dau demisia în locul meu, dacă nu fac ce-mi propun... 

— V-am auzit declaraţia de azi... Mi s-a părut cam patetică. Suna 
așa, a jurământ la capul mortului. lar mortul era un infractor, totuși. 

— Aici greșiți. Mortul era o victimă. Şi fiecare victimă trebuie să ne 
preocupe. lar Spada este doar un criminal. Care trebuie prins. 

— Spuneți-mi... In general mai marii Poliţiei sunt acuzaţi de afaceri 
dubioase. Dintr-o leafă ameţită își trag frate niște viloaie şi niște Merţane 
de innebunești... Dumneavoastră ce planuri aveți? Cum staţi cu banii? 

— Ca orice ardelean zgârcit am bani. Suficienţi... Am și vilă și am și 
un Merţan... Așa am intrat in minister, așa o să ies... 

— De asta sunt aproape sigur, că oricât de șmecher aţi fi, în șapte 
zile cât mai aveţi de stat, nu aveţi cum strânge mare lucru. 

— V-a fost dor de el? V-a fost dor de replicile lui acide? V-a fost 
dor de singurul om care face politicienii din România să tremure? Ei bine, 
s-a intors, Și în seara aceasta alături de noi este Alin Dobrescu cu o nouă 
întâmplare din România. 

Aplauzele coborau furtunoase dinspre tribunele umplute cu figuranţi, 
orchestra interpreta o variantă stilizată, puternic stilizată a marșului 
triumfal din Aida și Alin Dobrescu apăru în faţa publicului său. Nu era 
nici zâmbitor, nici bine dispus și nu avea mina unui om care face o 
emisiune de divertisment la o săptămână și un pic după Anul Nou. 

— Bună seara și bine v-am găsit... La mulți ani și pentru Anul Nou 
și pentru toți sfinţii din această perioadă. Dacă numărăm toți sfinții 
importanţi din 6 decembrie până în 7 ianuarie constatăm că juma' din 
Romanie iși serbează onomastica acum. Și evident că acesta este motivul 
pentru care națiunea începe să bea pe 6 decembrie și se trezește din beție 
inspre 10 ianuarie. Adică azi-mâine... De aceea, discuția din această seară 
nu va fi veselă, va fi făcută la trezie, fiindcă tema este prea importantă să 
ne distrăm pe marginea ci. Tema este importantă pentru toată lumea, dar 
și pentru mine. În urmă cu mai bine de o lună am organizat o emisiune 
dedicată unei operaţiuni ample a poliţiei de curăţare a străzilor de 
infractori. L-am avut invitat pe ministrul de interne de atunci. Emisiunea 
mi s-a părut bună, fiindcă fostul ministru a spus lucruri pe care în general 
demnitarii nu le spun. A doua zi am fost atacat într-un cotidian 
important... Nu... Nu huiduiţi! Fiindcă cel care m-a atacat este poate cel 
mai bun jurnalist al momentului. De aceea îi și răspund acum. Sunt atacat 
zilnic, în tot soiul de fiţuici, de tot soiul de băieţi cu virgula uitată între 
subiect și predicat cărora consider că nu este cazul să lă răspund în nicio 
formă și în niciun fel. Marius lonescu însă e altceva... E gazetar, e 
talentat și, în general, opiniile lui concordă cu ale mele. După emisiunea 
in cauză, pe care Marius lonescu a considerat-o blat, măsluită, m-a acuzat 
că aș fi tras foloase materiale de pe urma lăudării acelui ministru. Acum 
omul acela nu mai este ministru, fiindcă a demisionat... Nu mai am 
teoretic niciun motiv material să fiu amabil cu el. De aceea am ales acest 

moment ca să răspund acelui atac. Marius... Eu sincer cred că fostul 
ministru de interne a fost cel mai bun demnitar pe care l-a avut această 
putere amețită. Mi-a plăcut că s-a bătut pentru oamenii lui, mi-a plăcut 
că nu s-a imburghezit, mi-a plăcut că nu și-a luat angajamente în vânt și 
mai ales mi-a plăcut că și-a inceput mandatul în Cielo și acum, dacă-l 
vezi pe stradă, e în același Cielo. De asemenea, mi-a plăcut fiindcă a mers 
pe ideea sporirii durității față de infractori. Sunt de acord că tu ai avut 
motivele tale, desigur oneste, să-l consideri un ministru prost. De ce nu-mi 
acorzi și mie dreptul de a avea motivele mele oneste pentru care să-l 
consider un ministru bun? Și mai ales, după atâția ani de jurnalism, după 
atâtea emisiuni în care mi-am pus în cap toată clasa politică românească 
și mai ales după atâtea ben băute impreună de ce nu-mi acorzi prezum- 
ha de corectitudine? Atât... 

Alin Dobrescu făcu o pauză în timpul căreia ni regizorul de platou, 
nici orchestra, nici publicul nu știură ce să facă. Așa încât, unii aplaudară, 
toboșarul bătu în tobă, iar ceilalți păstrară tăcerea. 

— Invitatul emisiunii din această seară, în strânsă legătură cu micul 
meu monolog, este domnul Ion Leșean, noul ministru de inteme con- 
fruntat deja cu o problemă majoră. 

De această dată totul merse uns... Orchestra cânta, publicul aplau- 
da și ministrul intră cu aplomb în studio, îi strânse mâna moderatorului 
și se așeză pe fotoliu. 

— Inţeleg că Spada va făcut un cadou chiar de ziua dumneavoastră de 
nume... Când să înghiţi și dumneavoastră o sarma în cadru festiv a venit 
ăsta cu sabia lui și v-a tăiat pofta. Dar n-aţi pierdut numai sarmale... Erau 
și jumări, și răcituri, și niște murături proaspete și reci, și fmpturică de toate 
animalele și vă pregătiseră băieţii de la popotă un tort cât toate zilele. 

— Nu înţeleg... 

— Dom! ministru... Eram invitat la cheful dumneavoastră... Acolo 
unde n-aţi mai ajuns, fiindcă tocmai l-au găsit pe recuperatorul acela cu 
gâtul luat. In acest context, deși trebuie să recunosc că festinul acela m-a 
cam pus pe gânduri, e numai de două săptămâni în minister și deja s-a 
instalat pe chiolhanuri, zău, lipseau numai guristele... Când am văzut 
că nici n-aţi venit acolo și ați trecut direct în ședință operativă cu generalii, 
am zis că poate mai aveți o șansă... la ziceţi mai aveţi o șansă? Sunteţi 
fripturist sau sunteți chiar un om destoinic? 

— Sunt ardelean, domnule Dobrescu... Nu-mi plac fripturile, imi 
place brânza... 

— Adică sunteţi zgârie-brânză...? 

— Da... Sunt foarte zpârcit. Și în acest context vreau să vă anunț eu, 
ca să nu aflați din altă parte, că acel contract de publicitate pe care 
emisiunea dumneavoastră îl avea cu Ministerul de Inteme... L-am anulat. 

— De ce? 

— Fiindcă n-am bani și fiindcă sunt zgarcit. lar cu masa în cauză... 
La noi în Ardeal, de Sfântu' lon gazda dă de mâncare... Mâncarea în 
cauză era adusă de mine. Dar mă bucur că v-aţi bucurat de ea, că eu n-am 
apucat. 

— Bine... Mi-aţi luat contractul, dar mi-ați dat de mâncare. Pentru un 
ardelean zgârcit cred că este chiar onest. Cum stăm cu Spada? 

— Bănuiesc că sunteţi la curent cu declaraţia pe care am făcut-o la 
conferința de presă. Dacă până în 17 ianuarie nu e prins, eu îmi dau 
demisia. 

— Cam repede... Adică s-ar putea ca totuși contractul meu de 
publicitate să nu fie compromis. Fiindcă de prins nu-l prindeți, și urmașul 
dumneavoastră poate nu este un ardelean zgârcit. 

— Domnule Dobrescu... Dacă-mi permiteţi o sugestie, azi pariaţi pe 
poliție. Fiindcă îl vom prinde. 

— Aveţi date de sunteţi așa sigur... 

— Ei, acum... N-o să mă apuc să vă spun ce nu trebuie. Staţi până pe 
17 ianuarie. Dacă nu-l prind, plec. Simplu. 

— Vedeţi că despre ardeleni se spune că sunt înceţi, căpoși, dar 
oameni de cuvânt. 

— Nu ardelenii sunt paroliști... Oamenii sunt paroliști sau nu. Că 
avem și printre ardeleni suficiente jigodii. 

— Ce părere aveți despre fostul ministru de interne? A fost bun, a fost 
rău... 

— Domnule Dobrescu, v-am auzit monologul... Sunt multe de spus 
despre un om. Și bune și rele... 

— Care-s relele? 

— Hai să zicem că, din punctul meu de vedere, la fostul ministru 
relele sunt mai mici decât bunele și cel mai bun lucru dintre bune a fost 
că s-a bătut pentru poliţist. Că a înţeles în ce situație proastă se află Poliția 
și că singurii care pot face ceva sunt politicienii și parlamentarii. 

— V-aţi fi dat demisia în locul lui? 

— Eu îmi dau demisia în locul meu, dacă nu fac ce-mi propun... 

— V-am auzit declaraţia de azi... Mi s-a părut cam patetică. Suna 
așa, a jurământ la capul mortului. Iar mortul era un infractor, totuși. 

Aeronava prezidențială aterizase de câteva minute și Președintele 
își făcu apariţia voios și un pic ciufulit. Întotdeauna dormea în avion și 
oricât s-ar fi pieptănat după aceea, părul tot răsculat rămânea. Își salută 
consilierii la scara avionului, schimbă două vorbe cu miniștrii care îl 
îinsoțiseră in călătorie și, intrat în salonul oficial, rosti o scurtă alocuţiune 
către jurnaliștii adunați. Le răspunse la întrebări, făcu o glumă de încheiere, 
dădu o declaraţie pentru postul național de televiziune și o alta pentru un 
cotidian și apoi se urcă împreună cu consilierul pentru securitate națională 
în mașină. 

— Spune-mi, că nu te-am înţeles prea bine... Chiar l-au găsit pe 
Spada? 

— Nimeni nu știe nimic sigur. Dar sursele noastre din Poliție, ce-a mai 
rămas din ele, spun că Rădulescu și Leșean au ras tot în numai 10 zile, mă 
rog sursele noastre spun că au un fir foarte solid. Oricum, Leșean a anunţat 
că-și dă demisia dacă nu-l prinde până pe 17 ianuarie... Azi e 12 ianuarie... 
Se pare că omul cheie acolo e Movilă, care ca răsplată pentru numire i-a 
dat lui Rădulescu cheia. 

— Da... Movilă. Ar fi trebuit să-l terminăm mai repede... 

— Eu v-am zis. Și pe Movilă și pe fostul ministru de interne. Leșean 
e bun. L-am văzut acum două zile la Alin Dobrescu. E țanţoș, e guraliv, 
e înfipt și e convingător. E bun. Și dacă-l prind pe Spada... S-a cam 
terminat. 

— Sandu ce zice... 

— Şi el mi-a confirmat că este ceva în Poliţie, dar nici el nu știe mare 
lucru. Aparatul nu l-a ascultat niciodată, iar de când cu povestea cu 
Rădulescu nu-l ascultă nici atât. Dar și sursele lui spun că ăștia au ceva. 

— Care ar îi consecinţele? Și ce trebuie să fac eu? 

— In tot răul ăsta este un singur bine. Rădulescu încă are atârnată 
istoria cu maică'sa. Dacă-l prinde, și băiatul ăsta arată cum trebuie, și 
spune ce trebuie, opinia publică nu va fi foarte de partea lui Rădulescu. 

— Dar nici eu nu pot să mă apuc să-l laud pe criminal. 

— Nu... Dar dumneavoastră puteţi să tăceți. Si așa, de la numirea lui 
Rădulescu, nu mai sunteți pe coperţi. Nici cu rele, dar nici cu bune. Totul 
este numai despre Rădulescu. 
— Ei lasă... Că de înjurat, mă înţură și prietenul tău Maier, și Cârstea, 
și Marius Ionescu am văzut că e pe cale să-și reia vechile obiceiuri. Oricum, 
| 
| 
| 


dacă-l prinde pe Spada, Rădulescu a marcat un punct mare. Dovedește 
rapid că este eficient. Asta e. Așa cum ţi-am spus de o sută de ori, pe noi 
o să ne omoare colaboratorii. 

— Apropo... Nicușor Marinescu nu vrea în Argentina. 

— De ce? 

— Că e prea departe și am găsit o soluţie pe care a acceptat-o în 
principiu, dar trebuie să mai rezolvați dumneavoastră niște detalii. 

— Nu-mi spune că vrei să-i deschid un consulat în America. 

— Nu... Trebuie să rechemaţi un ambasador, care stă oricum de 
destulă vreme acolo. 

— Bine... Vedem. Oricum să fii pregătit. Dacă nu-l prind până pe 17 
ianuarie, tot ce este presă prietenă să-i facă țăndări. Pe ministru, dar mai 
ales pe Rădulescu. Coperți, editoriale, știri la radio din oră în oră, reportaje 
la televiziune, scrisori de la cititori. Tot... Să se suie cu picioarele pe ei. 


245 


Bogdan Icodorescu __ 


73. 


— IiE Lascăr prezintă Știnile serii! 

— Bună seara, doamnelor și domnilor și bun găsit la știri. Căutarea 
celui mai vânat criminal din istona recentă a României s-a incheiat. Așa 
cum v-am anunţat pe parcursul mai multor ediţii speciale, in această 
dimineaţă, în jurul orelor 6.00, unități speciale ale Ministerului de Inteme 
au luat cu asalt casa în care se ascundea criminalul cunoscut sub numele 
de Spada. După o confruntare scurtă cu forțele de ordine, realizând că nu 
are nicio scăpare, acesta s-a sinucis trăgându-și un glonţ in cap. 
Operațiunea Poliţiei s-a desfășurat în cel mai mare secret și nici după 
incheierea ei cu succes nu am obținut suficiente date. Un comunicat de 
presă dat publicității de purtătorul de cuvânt al Ministerului de Interne 
precizează că niciun participant la acest asalt nu a fost rănit și că 
identificarea lui Nicoară Ionel ca fiind asasinul poreclit Spada este 
indubitabilă. Conform datelor noastre, in casa lui Nicoară lonel a fost 
găsită arma crimelor care acum se află în laboratoarele de criminalistică 
pentru cercetări. Conform datelor puse la dispoziţie de Ministerul de 
Interne, Nicoară Ionel s-a născut în 1966 și a lucrat până în prezent la mai 
multe societăți de salubritate. În prezent era șomer. A fost internat de trei 
ori in secții de boli nervoase ale unor spitale din București. Nu avea cazier. 
Nicoară Ionel era cetățean român de naţionalitate rromă, nu era căsătont 
și locuia singur. Reporterul nostru Dan Dumitrescu se află acum la locuința 
lui Nicoară lonel Bună seara, Dan. Care este atmosfera în cartier? Ce 
parere au oamenii despre această evoluție a cazului Spada? 

— Bună seara, Irina, bună seara, doamnelor și domnilor. Strada 
Zimbrului a fost intotdeauna o stradă liniștită și fără probleme. Am vorbit 
cu un pensionar care locuiește aici de mai bine de patruzeci de ani. În tot 
acest timp nu s-a întâmplat nimic special pe această stradă, exceptând 
cutremurul din 1977 când a căzut calcanul de la două case și un incendiu 
in anul 1985. Azi dimineață însă, zgomotele armelor de foc și ale trupelor 
de intervenţie i-au speriat pe locuitorii străzii. Conform martorilor oculari, 
in jurul orei șase dimineaţa, în faţa casei cu numărul 21, unde locuia 
Nicoară Ionel, au oprit mai multe mașini cu farurile stinse și aproximativ 

zece oameni in combinezoane negre și cu cagule pe față au pătruns în 
casă. S-au auzit câteva zgomote de uși sparte, de mobilă trântită, și rafale 
de arme automate. După mai puţin de zece minute, o parte din mașini au 
plecat și în locul lor au apărut jandarmi care au înconjurat perimetrul ȘI 
lucrători ai Ministerului de Interne. Nici în acest moment nu se poate 
intra în locuinţa lui Nicoară Ionel, casa fiind păzită de jandarmi, așa cum 
se vede in spatele meu. 

— Dane... Ce părere au oamenii despre vecinătatea lor cu un criminal 
atât de celebru și de periculos? 

— Inna, am constatat cu surprindere că unii dintre vecini nici măcar 
nu auziseră de Spada... Cei care cunoșteau cazul au fost foarte mirați să 
afle că Nicoară Ionel este una și aceeași persoană cu celebrul criminal. 
Cei mai mulți mi-au zis că Nicoară Ionel era un om tăcut și liniștit, nu 
stătea de vorbă cu nimeni, dar nici nu făcea scandal și nici nu se purta 
necuviincios. Părea a fi un om foarte retras. 

— Acum se mai întâmplă ceva acolo? 

— Irina... Pe toată strada este liniște și numai jandarmii postați în faţa 
intrării casei de la numărul 21 sunt un indiciu asupra celor întâmplate 
aici în urmă cu douăsprezece ore. 

— Mulţumesc, Dan... Suntem acum în legătură telefonică cu mi- 
nistrul de interne, domnul Ion Leșean. Bună seara și felicitări... Aţi reușit 
` capturarea unuia dintre cei mai periculoși criminali din istoria recentă a 
României. 

— Vă mulțumesc. Meritul este însă al polițiștilor români și al 
lucrătorilor din Ministerul de Interne care au dat de capătul acestui caz. 

— [n urmă cu mai multe zile ați afirmat că veţi demisiona dacă nu-l 
veți prinde până pe 17 ianuarie pe criminal. Aveaţi deja vre-un indiciu? 

— Nu... Dar am simţit că în acest caz este nevoie de o puternică 
implicare a tuturor factorilor responsabili, am simţit nevoia să spunem 
lumii că noi ne luăm în serios meseria și că nu precupețim nimic pentru 
siguranţa cetățeanului. România este o țară cu criminalitate mică in 
comparație cu alte țări europene și așa trebuie să rămână și aceasta este 
sarcina noastră, a celor de la Interne. 

— Sunt informaţii despre acest caz care încă nu au fost date 
publicității? 

— Din câte știu eu nu... Este posibil ca anumite detalii ale anchetei 
să fi fost omise din comunicatele Ministerului de Intere, dar cazul este 
transparent anchetat. 

— A fost găsită arma crimei? 

— Da. Arma crimei este în posesia noastră și vă pot confirma că a fost 
identificată ca fiind arma folosită în toate cazunle cunoscute. 

— Este reală informaţia că Spada, Nicoară Ionel, este rrom? 

— Da... Nicoară lonel este, a fost, de cetățenie rrom. 

— Vă mulțumesc domnule ministru și încă o dată felicitări. 

— Şi eu vă mulțumesc și vreau să mulțumesc întregii prese romane 
pentru sprijinul pe care l-a dat în soluționarea acestui caz. Bună seara! 

— Bună seara! Cazul Spada a intrat în atenţia opiniei publice din 
România în vara trecută când au inceput să fie descoperite cadavrele unor 
bărbaţi omorâți în același mod. Ucigaşul le reteza gâtul cu o lovitură de 
armă albă. S-a constat că victimele mai aveau în comun două date: toate 
erau rromi și toate aveau cazier. Dezbatenle pe marginea acestui caz s-au 
politizat repede, destule voci acuzând poliția că se află in spatele 
asasinatelor. Finalul anului trecut a cunoscut o escaladare a tensiunilor 
interetnice și mai mulți oameni au căzut victimă intoleranţei și urii de 
rasă. Pe lângă cele unsprezece crime cunoscute ale Spadei, alte șapte 
persoane și-au pierdut viaţa în confruntări interetnice, alte zeci au fost 
rănite și bunuri în valoare de miliarde de lei au fost distruse. Finalul 
acestui caz ne arată cât de fragilă este de fapt democraţia românească și 
cât de ușor poate fi ea dezechilibrată. Pentru a discuta despre aspectele 
psihologice legate de acest de acest caz, dar și despre reacţiile populare 
pe care le-am observat în aceste luni, l-am invitat la noi în studio pe 
domnul Laurenţiu Petre din cadrul Serviciului Român de Informații. 
Bună seara și bine aţi revenit. 

— Bună seara! 

— În urmă cu șase luni, la prima dumneavoastră prezenţă la postul 
nostru de televiziune ați lansat o ipoteză care atunci a stârnit reacţii foarte 
violente. Aţi spus atunci că asasinul poate fi rrom. lată că după șase luni 
ipoteza dumneavoastră s-a adeverit. Pe ce v-aţi bazat când aţi lansat 
ipoteza respectivă? 

— Pe experienţa atâtor criminali în serie pe care i-a cunoscut istoria 
recentă a omenirii. Vedeţi dumneavoastră, noi refuzăm în continuare să 
credem că nu suntem unici. Indiferent de experienţa noastră istorică, 
diferită desigur de a altor popoare, avem extrem de multe asemănări cu 
acestea. Și în bune, dar și în rele. Iar respingerea experienţei altora, doar 
plecând de la iluzia că noi, românii, suntem diferiți, este foarte contra- 
productivă. Fiindcă, oni de câte ori ajungem la o răscruce, noi ne apucăm 
să reinventăm roata. 

— Revenind la cazul Spada, profilul asasinului vi se pare coerent? 
Profilul psihologic... Un om liniștit, retras, fără probleme cu legea, fără 
trecut, care omoară unsprezece persoane în șase luni. 

— De ce spuneți fără trecut? În primul rând am aflat că Nicoară Ionel 
a fost de mai multe ori internat la secții de boli nervoase. Dacă vom analiza 
fișa lui vom vedea probabil semne care să justifice această ieșire violentă. 

— Vă intrerup zece secunde, pentru a vă informa pe dumneavoastră 
și telespectatorii, că imediat după această discuţie vom avea un reportaj 
cu unul dintre medicii care l-au tratat pe Nicoară Ionel. 

— Ín altă ordine de idei... Am înțeles că provine dintr-o familie 
destrămată, tatăl a fost condamnat de mai multe ori, deci iată un motiv 
de aversiune față de oamenii cu cazier. Cazuistica criminalilor în serie 
are nenumărate exemple de ucigași feroce cu o aparenţă absolut inocentă, 
de oameni cu o viaţă de familie exemplară, cu o viaţă socială exemplară. 
Cred că v-am mai pomenit de Ted Bundy care era membru într-o comisie 
a cartierului său pentru protejarea cetățenilor împotriva infracțiunilor 
violente. El fiind cel mai productiv, și aţi sesizat ghilimelele, ucigaș în 
serie cunoscut. 

— Deci, din punctul dumneavoastră de vedere, din ceea ce știți, 
Nicoară Ionel are portretul unui criminal în serie? 

— Doamnă Lascăr, criminalul serial este de foarte multe ori un om 
aparent normal. Un vecin model și un personaj cu care ai incredere să-ți 
lași copilul. Nicoară lonel face parte din această categorie. De aceea a fost 
și atât de greu de găsit, fiindcă persoanele violente, persoanele care 
provoacă mereu scandaluri la ele în comunitate, sunt atât in vizorul 
forțelor de ordine cât și în cel al vecinilor, al cetăţenilor. 

— Când aţi lansat ipoteza că Spada ar putea fi rrom ați fost violent 
atacat ... De ce credeți că s-a întâmplat acest lucru? 

— E simplu. Noi avem pomirea de a politiza orice. De a vedea ori- 
unde un complot, o mașinaţiune ocultă. Deputatul Nenișor Vasile, 
reprezentantul rromilor în Parlament, a crezut că face bine etniei sale 
dacă neagă o ipoteză științifică. Și iată că s-a înșelat. Dar hai să vedem 
prețul plătit... Și aici eu nu afirm că Nenișor Vasile este cel responsabil, 
dar escaladarea discuţiilor despre implicaţiile etnice ale acestui caz au 
dus la incidentele de la Constanţa, de la Movila, din faţa sediului 
Guvernului. Au dus la pierderi de vieți omenești, la drame individuale 
care puteau fi evitate. Cred că principalul aspect care trebuie înțeles din 
acest caz este că în fața noastră stau timpuri mai grele, nu mai ușoare, 
decât cele pe care le trăim. Evoluția noastră spre democraţie atrage 
fenomene secundare imposibil de anticipat, fenomene infracționale mult 

mai vaste și mai complicate decât acesta. Și va trebui să le tratăm cu mult 
mai multă maturitate și cu mult mai mult profesionalism. Oricum, bine 
că acest caz a fost rezolvat. 


EN 

Fusese o iamă păcătoasă. În ianuarie ninsese aproape toată luna, 
spre final se încălzise puțin, chiar dăduse soarele și temperatura urcase 
peste 0 grade, şi deodată, într-o noapte, venise din nou vijelia care durase 
mai bine de o săptămână. În anumite cartiere zăpada ajunsese la jumătea 
gardurilor și pe drumuri nu se mai putea merge de gheaţă și de zăpadă 
ingheţată. 

Brusc, a venit căldura. În câteva zile la prânz erau cinsprezece prade. 
După o săptămână deja începuseră pomii să ininupurească și pe la mijlocul 
lui februarie înfloriseră. Oamenii mergeau la serviciu în haină sau chiar 
în cămașă iar la începutul lui martie erau deja peste douăzeci de grade. 
Și, apoi, din nou, în două zile a venit iar gerul. lar zăpadă, iar viscol, iar 
gheaţă. De-abia dună începutul lui aprilie și-a mai revenit vremea. 

Dar acum era frumos afară. Pământul incă era moaie după ploaie, dar 
dăduse bine iarba și copacii se înverziseră. Aerul era curat Și cerul albastru, 
incă nu era prea cald și dinspre pădure venea un miros placut de iarbă. 

Plutonierul Liviu Stamatiu își făcea rondul împreună cu doi soldați. 
Vorbise cu ei tot drumul. Despre femei, mai ales că unul dintre ei, Pârjol, 
tocmai aflase de vreo trei zile că-l părăsise una cu care voia să se insoare 
și că se combinase cu văr'su. Și acum voia să plece acasă să îi bată pe 
amândoi, dar nu-i dădea nimeni permisie. Ce să-i spui? Pârjol ăsta avea 
nouăsprezece ani și fata aia fusese prima. Draposte inare, își puseseră o 
sârmă de argint pe mână ca să aibă inel, își făcuseră jurăminte și planuri 
și acum era cu văr'su. Îi trimisese inelul în plic la unitate și-i scrisese că 
nu mai vrea să-l vadă. Și aia prostă... Putea să tacă din gură, să-și vadă 
de-ale ei, nu să-l stârnească pe ăsta. Era așa de fraier, și o luase așa de în 
serios, că se stricase și la burtă de nervi. Din zece în zece minute intra în 
pădure și apoi venea fugind după ei și iar o lua de la capăt, cum se duce 
el pe șest acasă, îi pândește, cum se duce la văr'su in garsonieră și intră 
peste ei și îi rupe in bătaie. Cum o să intre peste ei ? Simplu, are cheie, că 
și el cu fata în cauză tot acolo se duceau pentru una-alta. La văr su în 
garsonieră. 

Și iar fuga în pădure că-l apuca burta. O să-i treacă. Și burta, și 
nebunia, numai să nu facă vreo prostie și să fugă din unitate că ajunge la 
bulău sau mai rău, și-și nenorocește viaţa pentru o prostie. 

Celălalt băiat, Stăncescu, era liniștit. Avea o singură bubă. Fotbalul... 
Numai de asta vorbea. Era oltean și ținea cu Craiova și număra zilele 
până la meciuni. Dacă erau la televizor, bine, dacă nu, avea un radio micuț 
cu cască și asculta acolo. Știa jucători, transferuri, scheme de joc, istoria 
clubului, echipa de aur, cum s-a ratat nu știu ce semifinală cu Benfica și 
tot așa. 

Acum că Pârjol era în pădure, Stăncescu o luase cu meciul de mâine. 
Plutonierul Stamatiu îl lăsa să turuie și din când în când îl enerva 
spunându-i că tot Rapidulețul lui e mai echipă și iar începea Stăncescu să-i 
dea date și procente și să-i spună ce-i cu Craiova și ce echipă mare era. 

— Unde dracu-i Pârjol? Şi ce mai scoate frate din el, că și așa e slab 
mort? Vezi ce-ţi fac nervii prostești? la du-te vezi ce-i cu el. 

Dar nu era nevoie să se ducă după el, că Pârjol apăruse în marginea 
pădurii și le făcea semn să vină. Plutonierul văzu că era încă descheiat la 
pantaloni. A înnebunit de tot... Ajunseră lângă soldat, care speriat și alb 
la faţă, le arătă la câțiva metri în interiorul pădurii un cadavru cu gâtul 
tăiat. 

Închipuiţi-vă că într-o dimineață, deschizând aparatul de radio, aflați că 
de țărmurile țării noastre se apropie Godzila. Sau că deasupra marilor orase din 
România sunt nave de luptă extraterestre care încep exterminarea noastră ca 
specie. Sau că suntem amenințați de mutanți fioroși, de roiuri de albine ucigașe, 
de teroriști încărcați cu bombe, de maniaci care otrăvesc toate sursele de apă, de 
savanti nebuni care experimentează pe noi viruși infernali. Îmaginați-vă, că în 
mijlocul Bucureștiului, izbucnește un vulcan care transformă totul în scrum, 
sau că Dobrogea este lovită de un tsunami, sau că suntem iar zguduiţi de un 
cutremur de mare magnitudine, sau că Armata a 14-a vine spre București, sau 
Că ninge mai devreme, sau că plouă ceva mai mult, sau că e secetă într-un an, sau 
că se scumpeste petrolul pe terțe piete, sau că se prăbușește moneda natională, sau 
CĂ un ucigas în serte omoară rromi cu cazier chiar și după ce noi am aflat la știri 
că ucigașul s-a sinucis. În fața tuturor acestor povesti, unele desigur stupide, 
altele desigur reale, noi sutem nepregătiți. Suntem nepreyătiti ca stat, suntem 
nepregătiți ca sistem, suntem nepregătiți ca nahe și suntem nepregiitiți ca indidizi. 

Nu stiu ce este mai important acum. Identitatea celui care a produs ultimul 
cadavru din pădure sau isteria care a cuprins întreaga clasă politică. De trei zile 
toată lumea se încaieră cu toată lumea, Președintele îl acuză pe primul-ministru, 
diverși apărători ai drepturilor omului îl acuză pe ministrul de interne, ministrul 
de interne acuză media, media acuză puterea, Varlaam redeșteptat din propria 
cenușă înjură în toate părțile, rromii sunt nemulțumiți, organizațiile altor 
minorități naționale sunt și ele nemulțumite, se scriu scrisori deschise, se cer 
anchete și demisii, se fac sondaje de opinie, se fac și desfac expertize, se lasă seara, 
și apoi întunericul, și apoi o dată cu prima geană a dimineții zgomotul și furia 
reizbucnesc în mijlocul unci populații uimite și nepăsătoare, atentă la detalii dar 
fără preocuparea întregului, îngrijorată de ziua de mâinc, sătulă de ziua de ieri 
și obosită de ziua de azi. 

Este mortul din pădure o victimă a Spadei? Poate da, poate nu. Au fost 
teroriști în decembrie, au venit minerii singuri spre București, unde s-au dus 
banii din băncile prăbușite...? Oriunde în lume, în lumea civilizată, un scandal 
ca acesta s-ar fi lăsat cu demisii și cu demiteri. Nu la noi. Azi este ce este, dar și 
mâine este o zi și apoi poimâine și evident că la noi nu va veni Godzila, și nu vor 

ateriza nici extratereștrii agresivi, așa încât linistea se va aşterne peste noi, apoi 
nepăsarea, și în cele din urmă uitarea va șterge tot. Tot, mai puțin realitatea că 
de ani de zile ne nastem, învăţăm, iubim, muncim, ne înmulțina, ne îmbogățini 
sau sărăcin, îmbătrânim și într-un final așteptat murim, în a noastră dulce și 
unică Republică Neprezătită România. 

BOGDAN TEODORESCU 


SPADA 


„Amiazâ toridă de vară în piata Obor 

Un personaj din lumea interiopă este asasinat cu o lovitură de cutit în gåt În 
zilele următoare - noi victime. Cei ucişi aparțin unei comunități etnice 

Asasinul - necunoscut. Presa il botează SPADA 

Politicienii se întrec în declarați fulminante. serviciile fac cercetări. UE este 
ingrjoratá, mass-media face rating, România se află in pragul unei cnze 
interetnice. 

Un roman cu personaj colectiv - România şi lumea ei de cuvinte rea şi 
calde. bune şi rele, frumoase şi hâde 

Un roman talk-show!" 


Într-un itm alert. captivant. folosind tâietura cinematografică de ultimă orâ. 
romanul SPADA sparge suprafața poleită a lumii politice și gazetăreşti 
postdecembnste pentru a ne dezvălui adâncuri colcâind de interese 
precise, urmărite de inşi fără scrupule. in care multi cititori vor recunoaşte 
personaje ştiute de la televizor. Prozatorul de talent care e Bogdan 
Teodorescu îşi foloseşte cu brio experienta de cunoscător al culiselor şi 
luciditatea de analist pentru a ne oferi o necrutătoare radiografie a 
mecanismelor bâtâlie: pentru Putere in România de azi.” 

lon Cristoiu 


Bogdan Teodorescu are cunoștintele unui analist politic pasionat de acest 
domeniu. El a cunoscut culisele politici şi ni le dezvâluie ca gazetar de 
investigatie, dar şi cu fantezia romancierului. Dacă partea nevăzulă a 
realității românești arată aşa cum o prezintă Bogdan Teodorescu in SPADA, 
atunci nu mai avem nicio şansă!” 

Hona Gârbea 


„Cine vrea să inteleagă rapid de ce tara în care ne-am născut e în halul în 
care e, trebuie neapărat să citească SPADA lui Bogdan Teodorescu. lar 
faptul că multe dintre personaje sunt recognoscibile cu ușunnță face lectura 


să fie şi mai captivantă.” George Anon 

